Prelegerea I 
INTRODUCERE ÎN ENDOCRINOLOGIE 


Endocrinologia (de la gr. endon - înăuntru, krinein — a elimina şi logos 
- ştiinţă) este ştiinţa ce studiază structura şi funcţiile sistemului endocrin, 
biosinteza, acţiunile şi metabolismul hormonilor, statusul lor fiziologic şi 
patologic. Termenul de hormon ( de la gr. hormauo - a pune în mişcare, a 
stimula) a fost intodus de Bayllis şi Starling în 1905. 

La ora actuală s-a stabilit că sistemul endocrin este format din glande 
endocrine, numite şi "tradiţionale" (hipofiza, tiroida, paratiroidele, suprarena- 
lele, gonadele, epifiza, timusul) şi din celule dispersate în alte orane şi ţesuturi 
care alcătuiesc sistemul endocrin difuz. Meritul în descoperirea unor astfel de 
celule aparţine savantului englez Pearce care în 1966 a individualizat un an- 
samblu de celule cu origine comună în creasta neurală, capabile să capteze şi 
să decarboxileze precursorii aminelor biogene {Amine Precursor uptake and 
Decarboxylase - APUD). Sistemul endocrin difuz cuprinde şi celulele apa- 
ratului digestiv, care secretă numeroşi hormoni gastrointestinali: gastrin, pep- 
tidul gastro inhibitor (GRP), peptidul vasoactiv intestinal (AVP), substanţa-P, 
enteroglucagonul etc, precum şi celulele din pancreas, rinichi, inimă ş. a. 

Sistemul endocrin controlează: 

- creşterea şi dezvoltarea pre- şi postnatală; 

-metabolismele intermediare (proteic, glucidic, lipidic, mineral, hidro- 

electrolitic); 

- reproducerea; 

- transformările maligne şi promovarea creşterii unor tumori. 

Glandele endocrine tradiționale au următoarele particularităţi: 

- structură glandulară; 

- produc hormoni; 

- nu au canale excretorii; 

- secretă produsele activităţii sale direct în sânge. 

Hormonii produşi de glandele endocrine "tradiţionale", numiţi hor- 
moni "tradiționali", au următoarele particularităţi: 

e sunt produşi de structuri glandulare specializate; 

e sunt secretaţi direct în sânge; 


e au structura chimică specifică; 

e exercită influenţă generală asupra organismului, posedă acţiune la 
distanţă. 

Acţiunea biologică a hormonilor "tradiţionali": 

“activează permeabilitatea membranelor celulare pentru metaboliți, 
asigurând participarea lor la toate formele de metabolism; 

e participă la reglarea funcţiilor vitale ale organismului: creştere, dez- 
voltare, diferenţierea funcţiei ţesuturilor, respiraţie, circulaţie, diges- 
tie, reproducere; 

e participă la asigurarea activităţii sistemului imun, a rezistenţei orga- 
nismului la stres şi adaptarea la mediul ambiant. 

La ora actuală s-a stabilit că hormonii, în calitate de elemente informa- 
tionale care activează prin intermediul unor receptori capabili să-i recu- 
noască, pot acţiona: 

- la distanţă, pe organe ţintă, la care ajung pe cale circulatorie; 

- local, dar pe alte celule decât cele care i-au produs, exercitând o acțiu- 

ne paracrină, şi pe celula care i-a produs - acțiune autocrină. 

Aşa substanţe bilogic active cum sunt glucoza, acizii graşi liberi, pros- 
taglandinele sunt numite parahormoni, deoarece sunt produse în diverse 
ţesuturi, care nu au structură glandulară specifică. 

Hormonii produşi de celulele sistemului nervos şi care sunt eliberaţi în 
circulaţia sanguină sistemică, se numesc neurohormoni. 

Hormonii "locali", produşi de neuronii cerebrali şi care influenţează 
activitatea unor neuroni vecini, sunt numiţi neuromodulatori. Neurotrans- 
miţătorii sunt mesagerii eliberaţi numai la nivelul sinapselor neuronale, 
unde pot declanşa potenţiale de acţiune. 

Sistemul nervos şi cel endocrin asigură transmiterea informaţiei între 
celule şi ţesuturi, asigurând funcţionarea organismului ca un tot întreg. 
Actualmente a devenit evidentă capacitatea unor hormoni de a funcţiona 
ca neuromodulatori sau neurotransmiţători între cele două sisteme, stabi- 
lindu-se o zonă importantă de suprapunere. Astfel, mesagerii informaţiei 
sistemului endocrin sunt hormonii, substanţe secretate de celule (organe) 
specializate, transportate spre alte ţesuturi cărora le reglează funcţiile. 
Acţiunea hormonilor este mediată de receptori, structuri macromolecu- 
lare membranare, citoplasmatice sau genetice cu care acestea interacţio- 
nează specific. 


6 


Legătura dintre sistemul nervos şi cel endocrin este realizată de hipota- 
lamus, o parte a diencefalului. 

Hipotalamusul influențează eliberarea hormonilor hipofizari pe cale 
neuronală, direct prin tractul hipotalamo-hipofizar în hipofiza posterioară 
şi pe cale vasculară, prin sistemul port hipotalamo-hipofizar în hipofiza 
anterioară. Influenţează, de asemenea, activitatea medulo-suprarenalei şi a 
pancreasului endocrin prin legăturile sale eferente simpatice, 

împreună cu hipofiza (cu hormonii tropi hipofizari) constituie sistemul 
neuro-hormonal integru, funcţia căruia este menţinută prin mecanismul 
specific „feed-back" (conexiune inversă). Acesta include, de asemenea, 
neurohormonii hipotalamici - releasing factors - care sporesc eliberarea 
hormonilor tropi adenohipofizari "liberine ” sau inhibă - "statine ". 

La baza activităţii sistemului endocrin stau hormonii produşi de com- 
ponenţii săi enumeraţi în continuare. 

Hipotalamusul (partea medio-bazală) produce releasing hormoni (fac- 
tori de origine polipeptidică); 

Hipofiza, lobul anterior (adenohipofiza) 

- adrenocorticotrop (ACTH) polipeptidă; 

- somatotropină, hormonul de creştere (STH, GH) (peptid growth 
hormon); 

- prolactină (PRL) - peptidă; 

- tireotrop (hormon tireostimulator) - TSH (glicoproteidă); 

- folitropină (hormon foliculostimulator) - FSH (glicoproteidă); 

- lutropină (hormonul luteinizant) - LH, numit la bărbaţi hormon de 
stimulare a celulelor interstiţiale (ICSH) - glicoproteidă. 

Hipofiza, partea intermediară: 

- melanocitostimulator (MSH) - polipeptidă. 

Hipofiza, partea posterioară (neurohipofiza), locul de depozitare a hor- 
monilor produşi în hipotalamusul anterior. 

Hipotalamusul anterior (nucleii supraoptic şi paraventriculari) este 
locul de producere a hormonului antidiuretic (vasopresina) - ADH şi oxi- 
tocinei (polipeptide). 

Glanda tiroidă: 

- tiroxină (tetraiodtironina) - T4; 
- triiodtironină-T3; aminoacizi iodaţi; 
- tirocalcitocină (polipeptidă). 


Glandele paratlroide: 

- paratirin (parathormon) - peptidă. 
Pancreasul endocrin: 

- insulina (polipeptidă); 

- somatostatină (polipeptidă); 

- glucagon (polipeptidă). 
Suprarenalele: 
Cortexul suprarenal: 

- aldosteron; 

- cortizol (hidrocortizon); 

- corticosteron; 

- androgeni; 

- estrogeni; 

- progesteron (steroizi). 
Medula suprarenală: 

- adrenalină; 

- noradrenalină (catecolamine). 
Ovarele: 

- estradiol; 

- progesteron (steroizi). 
Testiculele: 

- testosteron; 

- estrogeni (steroizi). 
Epifiza: 

- melatonină (aminoacid). 
Timusul: 

- timozină; 

- timopoetină; 

- T- activ ină. 


Hipotalamusul 


Hipotalamusul este o parte a diencefalului în care se află grupe ganglio- 
nare, nuclee şi importante căi de conducere vegetativă. 

El exercită multiple funcţii: 

- termoreglare, 


- diureză, 

- senzaţie de sete şi reglarea aportului de lichide; 

- senzațiile de foame şi saţietate şi reglarea aportului alimentar; 

- reglarea funcţiilor sexuale (pe cale nervoasă şi endocrină); 

- reglarea unor stări emoţionale (frică, furie, calm); 

- controlul parţial al somnului şi reacției de trezire; 

- reglarea circulaţiei, respirației, metabolismului; 

- procesul învăţării, memorării, motivaţiei; 

- reglarea sistemului endocrin. 

Situat sub talamus, în spaţiul optopeduncular, hipotalamusul este 
constituit din prelungirea inferioară a ventriculului al III-lea, formând 
planşeul şi pereţii laterali ai acestuia. Pâlnia realizată este infundibulul, 
iar zona din jur este acoperită de o lamă de substanţă cenuşie - tuber 
cinercum. Vârful infundibulului formează eminența mediană, care se 
prelungeşte inferior cu tija hipofizară. Hipotalamusul are un diametru de 
2,5 cm şi o greutate de 4 g. 

în componenţa hipotalamusului se disting următoarele nuclee: supra- 
optic, paparaventriculari, supracliiasmatici, preoptic anterior şi posterior 
etc. Nucleul supraoptic şi paraventricular sunt constituite din neuroni de 
talie mare şi formează împreună cu lobul posterior al hipofizei sistemul 
hipotalamo-neurohipofizar (magnocelular). 

Eminenţa mediană, zona preoptică şi alte nuclee hipotalamice, numite 
şi zone hipofizotrope (parvocelulare), produc hormoni hipofizotropi (reali- 
sing factori, hormoni - liberine şi statine). Ea este legată de lobul anterior 
al hipofizei prin sistemul port hipotalamo-hipofizar şi de lobul posterior 
hipofizar prin tractul supraoptic-retrohipofizar. 

Neurohormonii hipotalamici sunt peptide sau amine. Cei hipofizotropi 
controlează activitatea adenohipofizei la nivelul căreia ajung pe calea sis- 
temului port hipotalamo-hipofizar. Acestea sunt fie activatori (liberine), fie 
inhibitori (statine). Un alt grup îl formează hormonii neurohipofizari care 
se sintetizează în nucleele supraoptic şi paraventricular şi ajung în neuro- 
hipofiză pe calea sistemului port hipotalamo-hipofizar. 


Neurohormonii hipofizotropi 


Neurohormoni activatori (liberine - releasing): 

- TRH (Thyrotropin - releasing hormon), tiroliberină, tripeptidă, stimu- 
lează specific eliberarea TSH şi secreția prolactinei (PRL) şi a gonado- 
tropilor; 

- Gn-RH sau LH - RH (gonadoliberină, gonadotropin - releasing hor- 
mon, luteinizing hormone releasing hormone): decapeptidă, stimulea- 
ză secreția FSH şi LH; 

- CRH (corticoliberină, corticotropin releasing hormone): polipeptidă 
cu 41 de acizi aminici, stimulează secreția ACTH şi a beta- lipoprotei- 
nei LPP (hormonul lipotrop); 

- GH - RH sau GRH (somatoliberină, growth hormone releasing hormo- 
ne): polipeptidă cu 44 de acizi aminici, stimulează secreția GH (STH). 

Neurohormoni inhibitori (statine): 

- somatostatin (GH-IH, GIH - growth hormone inhibiting hormone): 
peptidă cu 14 aminoacizi, inhibă secreția GH (STH) TSH; 

- PIH sau PJF (prolactin inhibiting factor sau hormon): monoamină 
(dopamina). Inhibă secreția de prolactină şi de TSH; 

- melanoliberină - melanotropin releasing factor (MRF), 

- melanostatin - melanotropin inhibitor factor - MIF. 


Hormonii hipotalamici neurohipofizari 


- ADH - hormon antidiuretic, argininvasopresin AVP, polipeptidă cu 9 
aminoacizi. Acțiuni: antidiuretică (favorizează reabsorbția facultativă 
a apei în partea distală a nefronului), intervine în producerea senzaţiei 
de sete, diminuiază secrețiile digestive, produce vasoconstricţie şi hi- 
pertensiune arterială; 

-Oxitocina (OXT) sau ocitocina (OT) are efecte stimulatorii asupra 
musculaturii uterine şi a fibrelor musculare netede ale peretelui vascu- 
lar. Este implicată în reacţiile miotonice. 

Hipotalamusul influenţează eliberarea hormonilor hipofizari pe cale 
neurală, direct prin tractul hipotalamo-hipofizar în hipofiza posterioară, 
şi pe cale vasculară, prin sistemul port hipotalamo-hipofizar în hipofiza 
anterioară. 

O ramură nouă a endocrinologiei moderne este psihoneuroendocrino- 
logia, care are ca obiect de studiu hormonii hipotalamici capabili să func- 
ționeze ca hormoni, neuromodulatori şi neurotransmitători (CRH, VIH, 
gastrina, secretina, colecistochinina, neurosteroizii, catecolaminele). 


Mecanismul de acţiune al hormonilor 


Hormonii îşi manifestă acţiunea biologică formând complex cu recep- 
torii - molecule informative care transformă semnalul hormonal în acţiune 
hormonală. Receptorii sunt de 2 tipuri: de membrană - pentru hormoni 
hidrosolubili (peptide, catecolamine) şi nucleari, pentru hormonii liposo- 
lubili (steroizi, vitamina D) şi cei tiroidieni. 

Efectul biologic al hormonilor ce interacționează cu receptorii localiza- 
ţi pe membrana plasmatică are loc cu participarea "mesagerului secundar”. 
In funcţie de faptul ce fel de substanţă exercită această funcţie, hormonii 
pot fi subdivizaţi în trei grupe: 

1. Hormoni al căror efect biologic este realizat cu participarea adeno- 

zin-monofosfatului ciclic (AMPc). 

2. Hormoni ce-şi realizează acţiunea cu participarea în calitate de "me- 

sager secundar” a calciului ionizat. 

3. Hormoni polipeptidici şi proteici pentru care "mesagerul secundar” 

încă nu este cunoscut. 


Mecanismele de reglare ale sistemului endocrin 

Activitatea sistemului endocrin este reglată la două niveluri distincte: 
- nivelul producţiei hormonale a glandei endocrine (I); 

- nivelul receptorilor (II) specifici din țesuturile ţintă. 


Reglarea la nivelul producției (1) se face prin trei mecanisme: 
1. Reglarea prin "feed-back" (conexiune inversă). 

2. Reglarea neurogenă (inclusiv anticipativ). 

3. Reglarea prin bioritm. 


I. Reglarea prin „feed-back". Reglarea prin "feed-back" poate fi ne- 
gativă sau pozitivă. Conexiunea feed-back negativă se înregistrează în 
cazurile când creşterea nivelului hormonului unei glandei periferice inhibă 
eliberarea hormonului reglator hipofizar (de exemplu, creşterea concentra- 
tiei de tiroxină în sânge inhibă secreția TSH hipofizar). 

Conexiunea "feed-back" pozitivă se constată în situaţia când creşterea 
nivelului unui hormon în sânge stimulează eliberarea altui hormon. De 
exemplu, creşterea nivelului de estradiol în anumite momente provoacă 
creşterea de 6-8 ori a LH şi de 3-4 ori a nivelului FSH în hipofiză, ceea ce 
declanşează ovulaţia. 

într-un sistem reglat prin feed-back se disting: 

- ansa (bucla) lungă, prin care se atestă că concentraţia hormonilor glan- 
dei periferice poate influenţa eliberarea releasing hormonilor hipotala- 
mici şi tropilor hipofizari; 

- ansa scurtă, prin care se descoperă că concentraţia hormonilor hipofi- 
zari modulează eliberarea de releasing hormoni hipotalamici; 

- ansa ultrascurtă prezintă o varietate de interacţiune în limitele hipota- 
musului, când eliberarea unui hormon hipotalamic influenţează proce- 
sele de secreție hipotalamică. 

Ansele lungă şi scurtă ale interrelaţiei feed-back funcţionează ca siste- 

me de tip inchis, adică sunt sisteme autoreglatoare. 

II. Reglarea neurogenă este asigurată de traductori neuroendocrini: 
hipotalamus, medulosuprarenală, pineală, pancreas. In acest caz se asigură 
o reglare în cascadă, centrii superiori de control folosind cantităţi mult mai 
mici de hormoni decât cele ce reprezintă răspunsul periferic al glandelor 
ţintă. Cei mai importanţi neurotransmiţători hipotalamici sunt dopamina, 
noradrenalina şi serotonina. 

III. Reglarea prin bioritm. Secreţia endocrină are un bioritm înnăscut, 
sincronizat extern de factori de mediu. în funcţie de periodicitatea lor, se 
disting, bioritmuri: 

-ultradiene (cu o periodicitate de ordinul minute - ore, de exemplu, 

secreția pulsatilă a gonadotropilor); 

- circadiene (cu o periodicitate de 24 ore, de exemplu, secreția cortizo- 
lică); 

- circatrigintane (evenimente repetabile la aproximativ 30 de zile, de 
exemplu, ovulaţia); 

- circumanuale. 


se isa 


receptorilor şi poate fi de tip reductiv - "down regulation" (scăderea nu- 
mărului şi afinităţii receptorilor disponibili în cazul expunerii celulei la 

o concentrație hormonală mare), sau de tip amplificat - "up regulation " 
(creşterea numărului şi afinități receptorilor în cazul în care scade concen- 
trația de hormon disponibil la nivel tisular). 

Reglarea postreceptor este în relaţie cu activitatea proteinkinazelor şi 
fosforilarea proteică. ii 

Alte mecanisme reglatorii includ legarea de proteinele transportatoare şi 
variaţia în acest fel a fracţiilor libere, active ale hormonilor, precum şi degra- 
darea acestora cu posibilitatea de a modifica parţial concentraţia lor în sânge. 

Stările patologice de hiperfuncţie sau hipofuncţie trebuie înţelese ca un 
dezechilibru al sistemului neuroendocrin la nivelul uneia sau mai multor 
verigi ale acestuia. De exemplu, o stare de "hipercortizolism" poate fi con- 
secinţa unui exces de corticoliberină sau de ACTH (corticotropină), sau un 
exces primar de cortizol; un deficit de metabolizare; un deficit de legare de 
proteinele de transport; o hipersensibilitate a receptorului. 

Aşadar, patologia endocrină poate fi: 

-primară (leziuni la nivelul glandei endocrine); 

- secundară (leziuni la nivelul adenohipofizei); 

- terțiară (leziuni la nivelul hipotalamusului). 


Etapele dezvoltării endocrinologiei 


In dezvoltarea endocrinologiei se disting mai multe perioade. 

I. Discriptivă: descrierea glandelor endocrine şi a relaţiei lor cu unele 
maladii. 

II. Anatomo-clinică şi experimentală. 

III. Dezvoltarea mai multor direcţii de cercetare: 

- identificarea şi izolarea hormonilor; 

- identificarea unor elemente de morfofiziologie fundamentală a 
sistemului endocrin; 

- dezvoltarea metodologiei de explorare a funcţiei glandelor endocrine; 

- descifrarea fiziopatologiei mai multor afecţiuni endocrine. 

IV. Perioada modernă caracterizată prin: 

- aplicarea practică a descoperirilor în domeniul imunologiei pentru 
stabilirea metodologiei dozărilor radioimunologice a căror sensi- 
bilitate a crescut prin posibilitatea de a produce anticorpi mono- 
clonali; 

- identificarea factorilor de creştere, esenţiali pentru controlul endo- 
crin şi paracrin al creşterii; 

- identificarea de noi hormoni: 

e hormoni hipotalamici pentru descoperirea cărora Scally, Gaillemin au 
primit premiul Nobel; 

e hormonii tubului digestiv. 

- descoperirea conceptului de sistem APUD; 

-descoperirea receptorilor membranari de la nivelul genomului, 
precum şi stabilirea sistemului de mesageri secundari cu care re- 
ceptorii sunt cuplaţi: adenilciclaza, tirozin-kinaza, proteinele-G, 
sistemul fosfatidil-inozitol calciu; 

- apariţia noţiunii de prohormon: proinsulina, big AcTH, pro- şi pre 
- pro PTH (parathormon). 

în prezent s-au înregistrat progrese remarcabile în fiziopatologia şi tera- 

pia bolilor endocrine care ţin de: 

- descoperirea suportului autoimun al unor boli endocrine şi a predispozi- 
tiei genetice de dezvoltare a acestor afecţiuni legate de constelația HLA; 

- descoperirea farmacologiei hormonale cu apariţia de tratamente anti- 
tumorale în patologia endocrină tumorală (bromcriptina, somatostati- 
na, blocanţi ai steroidogenezei); 

- utilizarea largă a hormonilor şi blocanţilor receptorilor hormonali: 
corticoterapia, contraceptivele hormonale, inductorii de ovulaţie care 
permit utilizarea tehnicilor de fertilizare in vitro; 

- dezvoltarea terapiei antitumorale pentru tumori cu hormonodependen- 
ţa cunoscută, precum şi pentru alte categorii de tumori (tratamentul 
cancerului mamar, de prostată); 

- dezvoltarea tehnicilor de intervenţie transfenoidală pentru tumorile 
hipofizei; 

Endocrinologia este considerată pe drept cuvânt o ştiinţă fundamentală, 

reprezentând unul dintre elementele raţionamentului oricărui cercetător 
sau practician. 

Prelegerea 2 


HIPOFIZA. AFECŢIUNILE HIPOFIZARE: 
ACROMEGALIA SI GIGANTISMUL 


2.1. Hipofiza 


Hipofiza, sau glanda pituitară, a fost descrisă în 1543 de Vesal. Ea este 
situată la baza creierului, într-o loja osoasă numită şaua turcească (fosa 
hipofizară a osului sfenoid) şi este acoperită de o expansiune a durei ma- 
fer, care formează diafragmul şeii. Acesta este străbătut de tija pituitară 
(6 mm lungime), care începe din tuber cinercum şi prin care hipofiza este 
legată de hipotalamus. La adult, hipofiza are în medie o greutate de 0,6 g 
şi dimensiuni de 6/8/10 mm. Din punct de vedere topografic, hipofiza este 
formată din trei lobi. 

Lobul anterior sau adenohipofiza, are origine extodermică şi provine 
dintr-o invaginare a pungii Rathke, constituind 70-75% din glandă. El 
cuprinde partea distală (pars distalis), partea tuberală (pars tuberalis) şi 
partea intermediară (pars intermedia), virtuală la om. 

Lobul posterior sau neurohipofiza are origine diencefalică. Este format 
din lobul nervos (pars nervosa), eminenţa mediană a tuber cinercum şi tija 
infundibulară (pedunculul), legată direct de hipotalamus. 

Lobul intermediar, rudimentar la om, este o porţiune mică situată între 
cei doi lobi. 

Vascularizarea hipofizei este asigurată de artera hipofizară superioară 
şi inferioară. Arterele hipofizare se adună în venule la nivelul eminenţei 
mediane şi tijei hipofizare. Neurohormonii hipotalamici ajung prin siste- 
mul port hipofizar, ce constitue o reţea de capilare, în hipofiza anterioară 
de unde drenează apoi în sinusul cavernos şi jugular. 

Rapoartele anatomice ale hipofizei 

Superior: 

- lobul frontal; 
- ventriculul III; 
- chiasma optică. 

Anterior: 
- fosele nazale 
- sinusul sfenoidal 
Posterior: 
- lama patrulateră 
- trunchiul bazilar şi ramurile sale. 


Lateral - sinusurile cavernoase (carotida internă, muşchii oculomotori 
IL IV, VID. 


Adenohipofiza 
Histologia: 
1. Clasic, la nivelul adenohipofizei, se descriu celule: 
- acidofile; 
- bazofile; 
- cromofobe. 


2. Imunohistochimic şi în microscopia electronică după secreție se des- 
criu celule: 


- somatotrope - 50%; 

- lactotrope- 10-15%; 

- tireotrope - 10%; 

- corticotrope - 15-20%; 

- gonadotrope -10-15%; 

- alte tipuri de celule: cromofobe, celule primitive de diferenţiere. 


Hormonii adenohipofizari 


Adenohipofiza este locul de secreție al unor hormoni polipeptidici (GH, 
STH), PRL, ACTH) şi glicoproteici (TSH, FSH, LH) care controlează 
funcţia glandelor periferice (hormoni gonadotropi) sau acţionează direct 
asupra diverselor aparate, sisteme, metabolisme. 

STH (GH), hormon somatotrop, este o structura polipeptidică con- 
stituită din 191 de acizi aminici. Are caracter de specie. Astfel, la om este 
activ doar cel uman produs de hipofiză. Ingineria genetică a făcut posibilă 
sinteza acestui hormon în condiţii de laborator. Acţiunile hormonului sunt 
mediate de somatomedine, peptide hepatice asemănătoare proinsulinei, 
denumite şi JGF (insidine like growth factor). La acestea se referă 
anabolismul proteic, proliferarea celulară, creşterea cartilajului şi osului. 

STH exercită şi acţiuni directe: lipoliza, antagonizarea acţiunilor perife- 
rice ale insulinei, hiperglicemie, retenţie de sodiu şi apă. 

Reglarea secreției de GH este asigurată de GH - RH, somatostatină, 
feed-back metabolic (glicemia şi nivelul somatomedinelor). 

PRL - prolactina - polipeptidă formată din 198 de acizi aminici, 
asemănătoare ca structură (şi în parte ca acţiuni) somatotropinei. Induce 
şi menţine secreția lactică a glandei mamare, stimulată de estrogeni şi 
progesteron. La nivel hipotalamic, PRL inhibă secreția Gn - RH şi scade 
secreția de gonadotropi hipofizari. 

Reglarea secreției PRL este asigurată de PIH (dopamină). Posibil că 
există şi un PRH - hormon stimulatoral a secreției de PRL. Secreţia de 
PRL este stimulată şi de FSH, estrogeni, serotonină, efort fizic. Secreţia de 
PRL este blocată de L - DOPA şi agoniştii dopaminergici. 

ACTH - hormon adenocorticotrop. Este o (corticotropina) polipepti- 
dă din 39 de acizi aminici. Activitatea biologică este asigurată de gruparea 
1-24 a acizilor aminici. Secreţia ACTH are un ritm circadian cu maxim 
matinal (orele 6.00 - 9.00) şi minim la miezul nopţii. Stimulează funcţia 
corticosuprarenalei, în special secreția de glucocorticoizi şi sexoizi supra- 
renali, şi mai puţin de mineralocorticoizi. Controlul feed-back este asigurat 
de cortizol. CRH-ul hipotalamic stumulează secreția. 

TSH - hormon titeotrop (tireostimulator). Este o glicoproteină cu 2 
subunități: (a - (alfa) şi p- (beta). Subunitatea alfa este comună tuturor 
hormonilor glicoproteici (TSH, FSH, LH) şi are 96 acizi aminici; sub- 
unitatea beta este specifică, incluzând 110 acizi aminici. TSH controlează 
morfogeneza tiroidei şi toate etapele biosintezei hormonilor tiroidieni. 

Reglarea secreției de TSH este asigurată de TRH şi feed-back (prin Ta con- 
vertit în T3, precum şi prin metaboliți de tipul TRIAC (acid triiodtiroacetic), 
TETRAC (acid teraiodtiroacetic); de GH-RH, precum şi de bioritm. La femei, 
estrogeni i scad LH-ul la începutul fazei foliculare (feed-back negativ). Pe mă- 
sură ce estrogenii cresc şi ating un nivel critic preovulator, declanşează prin 
feed-back pozitiv o creştere a LFI (peak ovulator). Această creştere determină 
ruperea foliculului ovarian şi formarea corpului luteal. Progesteronul inhibă 
LH. La bărbat feed-back-ul este asigurat de testosteron. Există un bioritm lunar 
la femeie şi un bioritm ultradian (la circa 90 minute) la ambele sexe. 

Hormonii gonadotropi - FSH şi LH. LH - hormonul luteinizant (numit 
la bărbat ICSH). Subunitatea alfa are 96 acizi aminici, iar P-beta- 108. 

Secreţia se face pulsativ sub influenţa GH-RH. La femei, induce sinteza 
de androgeni de către celulele tecale ale foliculilor ovarieni (care ulterior 
vor fi transformați în estrogeni de către celulele foliculare). La bărbaţi, sti- 
mulează celulele Leydig şi producerea de androgeni (testosteron). 

FSH - hormonul foliculostimulator. Subunitatea alfa numără 96 de 
acizi aminici, iar beta - 115. Secreţia este pulsativă sub influenţa Gn-RG. 
Acţionează la nivelul celulelor granuloasei foliculare (la femei) şi a celu- 
lelor Sertoli (la bărbaţi). La femei, stimulează producerea de estrogeni, iar 
la bărbaţi dezvoltarea receptorilor pentru LH în celulele Leydig. Creşte 
producerea de testosteron - binding - protein la nivelul celulelor Sertoli. 
Este un factor major implicat în spermatogenezâ. Reglarea este asigurată 
de GH-RH şi mecanismul feed-back. La femei feed-back-ul negativ este 
asigurat de estrogeni şi de inhibină (peptidă secretată de celulele granuloa- 
sei foliculare). La bărbaţi feed-back-ul este asigurat de inhibină (secretată 
de celulele Sertoli). Bioritmul FSH este similar cu cel al LH. 


2.2. Afecţiunile hipofizare. Acromegalia 


Acromegalia este o boală determinată de hipersecreţia de STH (GH), 

ceea ce duce la creşterea accentuată a scheletului şi viscerelor. 

Etiologie 

1. Hipofizară: 

e Tumori hipofizare secretante de STH (90% din cazuri); 5% secretă 
plurihormonal. La momentul diagnosticului, 75% sunt macroade- 
noame. 

e Carcinom de celule somatotrofe (rar). 

e Hiperplazie de celule somatotrofe prin hipersecreţie de GH-RH. 

2. Extrahipofizară: 

e Adenom hipofizar ectopic (< 1%) în sinusul sfenoid, parafaringial, 
supraşelar. 

e Tumori cu secreție paraneoplazică de GH (< 1%): plămân, ovar, sân, 
pancreas. 

e Exces de GH-RH afectare hipotalamică; carcinoid bronşic/intestinal, 
tumori pancreatice (produc hiperplazie hipofizară). 

Majoritatea acromegaliilor sunt determinate de tumori hipofizare, cele- 

lalte cauze reprezentând mai puţin de 5%. 

Etiologia hipofizară tumorală este susţinută de : 

- concentraţia serică mică a GH-RH la majoritatea pacienţilor; 

- absenţa hiperplaziei celulelor somatotrofe din afara ariei adenomului; 

- revenirea la un ritm normal a secreției de GH după înlăturarea adeno- 
mului; 

- tumorile hipofizare sunt monoclonale. 

Patogenie 

STH induce sinteza hepatică de somatomedine (IGFj) (Insuline like 

growth factor -1), care la adult acţionează la nivel subperiostal şi determi- 
nă creşterea în grosime a oaselor late. 

Alte efecte ale excesului de STH sunt independente de IGF : 

- hiperglicemie (creşte rezistenţa periferică la insulina, efect antiinsulinic); 

- lipoliză, cu creşterea nivelului de AGL (acizi graşi liberi (AGL)A-ee 

fat acids (FFA) în circulaţie, poate favoriza insulinorezistenţa; 

- retenţia de sodiu (poate favoriza hipertensiunea arterială). 

Astfel, acţiunile STH-ului (GH-ului) sunt de două tipuri: 

- IGF! dependente: creşterea sintezei de ARN şi ADN, a sintezei pro- 
teice, a transportului de aminoacizi, a masei musculare, proliferarea 
celulară, creşterea cartilajului şi osului (osul creşte prin condrogene- 
ză). Aceste acţiuni asigură creşterea organismului şi au determinat 
denumirea somatotropului de "hormon de creştere"; 

- IGF! independente: rezistenţă periferică la acţiunea insulinei, hiperin- 
sulinism, lipoliză, hiperglicemie, retenţie de sodiu-apă. Aceste efecte 
explică apariţia diabetului zaharat secundar în acromegalie. 

Prin efectul de masă (a adenomului hipofizar), poate apărea insuficienţa 

hipofizară (gonadotropi, TSH, ATTH) şi tulburări de câmp vizual. 

Adenoamele eozinofile, fiind "macroadenoame", sunt cauza dezvoltării 

sindromului tumoral hipofizar cu hipertensiune intracraniană şi manifestări 
caracteristice. 

Anatomie patologică 

Cel mai frecvent există un adenom hipofizar cu celule somatotrofe. 

Adenoamele mixte cu celule lactotrofe şi somatotrofe au uneori celule cu 
secreție somatomamotrofă. 

Adenoamele cu secreție mixtă reprezintă 7% din tumorile hipofizare. 

Uneori se asociază secreția de TSH, FSH şi alte peptide. Carcinoamete 
secretante de STH sunt rare, se diagnostichează doar prin prezenţa metasta- 

zelor la distanţă. Hipoplazia hipofizară cu celule somatotrofe este o raritate 
întâlnită doar în tumori pancreatice, cu secreție paraneoplazică de GH-RH. 

Tabloul clinic 

Debutul bolii este insidios şi se manifestă prin simptome necaracteristice: 
dureri difuze, modificări ale extremităților, somnolenţă, tulburări gonadice 
uneori psihice. în acromegalia confirmată se pot evidenția mai multe catego- 
rii de semne ce alcătuiesc un tablou clinic caracteristic şi pot fi grupate în trei 
sindroame de bază: somato-visceral, tumoral şi endocrino-metabolic. 

Din manifestările sindromului somato-visceral predomină modificările 
scheletului. Se constată o hipertrofie inegală (disproporțională) a oaselor, 
fiind afectate mai ales oasele scurte de la degete şi oasele plate. Ca urmare 
a sporirii procesului de osificare periostală, compacta oaselor se îngroaşă, 
iar pe locul de inserţie al muşchilor apar exostoze. 

La oasele feţei apar modificări care schimbă aspectul exterior al bolnavului 
(facies acromegalicus): fața se alungeşte, pomeţii obrajilor şi arcadele zigo- 
matice devin proeminente, bazele frontale şi arcadele sprâncenare sunt dez- 
voltate exagerat, iar maxilarele, mai ales cel inferior, se hipertrofiază (prognf- 
tism). Dinţii nu cresc proporţional cu maxilarul şi apar diasteme (spaţii între 
dinţi). Calota craniană se îngroaşă, protuberanta occipitală şi mastoidele se 
hipertrofiază, nasul se îngroaşă şi se măreşte, buzele se răsfrâng, iar pleoapele, 
urechile şi limba se hipertrofiază. Părţile moi ale capului se îngroaşă. 

Uneori apar cute grosolane ale pielii în regiunea cervico-occipitală, 
descrisă sub termenul de cutis girata, precum şi pe frunte. 

La nivelul trunchiului se constată o creştere exagerată a vertebrelor. 
Din cauza dezvoltării mai rapide a vertebrelor decât a ligamentelor, apare 
cifoza, prezentă la aproximativ 80% din cazuri; curburile costale tind să se 
exaveze, iar clavicula, omoplaţii, sternul şi coastele se hipertrofiază. 

Oasele membrelor devin groase, cu tuberozităţi. Extremităţile distale 
ale membrelor superioare şi inferioare se îngroaşă în mod caracteristic: 
palmele se lăţesc, degetele devin cilindrice. Pliurile palmare sunt adânci şi 
din cauza hipertrofiei părților moi dau mâinii un aspect capitonat. Hipertro- 
fia este accentuată, îndeosebi la degetul mare şi la călcâie. 

Pielea bolnavilor cu acromegalie este în general îngroşată şi umedă, 
realizând un aspect de "pahidermie”. Se constată uneori pete brune sau 
vitiligo, nevi, xantoame. Hipertricoza este destul de frecvent întâlnită la 
femei. Părul capului devine gros şi aspru. 

Glandele sebacee şi sudoripare se hipertrofiază, secreția lor fiind exa- 
gerată. La nivelul articulaţiilor apare o artrită caracterizată prin îngroşarea 
cartilajului articular şi prin hipertrofia ligamentelor intraarticulare, capsu- 
lare şi sinoviale. Hipertrofia laringelui determină modificări ale timbrului 
vocii, care devine mai grav. în perioada de debut a bolii, muşchii se hi- 
pertrofiază, în timp ce forţa musculară diminuiază; în fazele mai avansate 
survine atrofia musculară. 

Viscerele sunt mărite în volum. Splanhomegalia este mai accentuată la 
sexul masculin. In unele cazuri, hipertrofia cardiacă este impresionantă: 
adeseori bolnavii prezintă bradicardie şi hipertensiune arterială. 

Procesul de visceromegalie interesează şi ficatul (hepatomegalie), spli- 
na (splenomegalie), intestinul (mega- şi dolicocolon). Bolnavii au apetitul 
crescut, senzaţie de greutate abdominală şi constipaţie. 

Sindromul hipofizar - tumoral se caracterizează prin simptome care apar 
cel mai precoce, cum este cefaleea, care evoluiază în crize retrooculare sau 
bitemporale. în stadiul incipient, durerea de cap se produce prin compresiunea 
cortului hipofizar, care are o inervaţie bogată. Cefaleea scade în intensitate o 
dată cu instalarea tulburărilor vizuale, dar devine din nou intensă în ultima eta- 
pă a bolii, fiind însoţită de semne de hipertensiune intracraniană, somnolență, 
bradicardie şi, mai rar, greţuri şi vărsături. Când tumora comprimă regiunea 
hipotalamică, se constată polifagie, tulburări de somn, transpiraţii excesive. 

Tulburările de vedere constituie un alt grup de semne ale sindromului 
li imoral care apar ca urmare a compresiunii exercitate de tumora hipofizară 
asupra chiasmei optice. Hemidiscromatopsia bitemporală (bolnavul nu dis- 
linge verdele şi roşul în părţile laterale extreme ale câmpului vizual) este 
urmată de hemianopsie bitemporală (pierderea vederii înjumătăţea externă a 
câmpului vizual). Tulburările apar mai întâi în cadranul superoextern, apoi în 
cel inferoextern, direcția săgeţii fiind de sus în jos şi din afară înăuntru. Mo- 
dificările câmpului vizual pot fi unilaterale şi bilaterale. în cazul de la urmă, 
de cele mai multe ori sunt inegale. Dintre modificările fundului de ochi se 
alestă edemul papilar, urmat de stază şi atrofie. în unele cazuri de acromega- 
Iic apare atrofia optică primitivă cu omiterea fazei de edem papilar. Diminua- 
rea acuităţii vizuale este proporţională cu intensitatea leziunilor oculare. 

Examenul radiologie al şeii turceşti arată modificări importante, con- 
diţionate de prezenţa adenomului hipofizar şi manifestate sub formă de şa 
balonizată; şa în cupă; şa uzată; şa distrusă. 


21 


Radiografia craniului pune în evidenţă îngroşarea calotei şi pneumati- 
zarea accentuată a sinusurilor. Se semnalează frecvent sinostoză tibiopero- 
neală şi aspectul "de ancoră" al ultimelor falange. 

Sindromul endocrino-metabolic. în sfera endocrină, cea mai des este 
perturbată funcţia genitală. La femei apare frecvent amenoreea (35% din 
cazuri), oligomenoreea şi galactoreea, iar la bărbaţi impotenţa, după o exa- 
gerare temporară a funcţiei sexuale. 

Se poate constata hiperplazia difuză a glandei tiroide sau guşa nodulară, 
asociată cu exoftalmie sau chiar cu hipertiroidie. Modificările funcţiei cor- 
ticosuprarenalei se exprimă fie prin exces hormonal, fie prin deficit hormo- 
nal. Diabetul zaharat în acromegalie se întâlneşte în 15-20% din cazuri, iar 
glicozuria în 40%. Scăderea toleranţei la glucoza este apreciată prin testul 
oral. Diabetul zaharat în acromegalie prezintă o serie de particularităţi: sen- 
sibilitatea redusă la insulina; raritatea comei acidocetozice; posibilitatea vin- 
decării spontane; variabilitatea mare a glicemiei. în faza incipientă a bolii, 
conţinutul de insulina este crescut ca urmare al unei hiperplazii a celulelor 
beta-insulare. Ulterior se produce o epuizare a secreției acestor celule. 

Diagnosticul 

Pozitiv: sugerat de aspectul clinic şi confirmat de teste paraclinice. 

e Nivelul bazai de STH în plasmă 40 ng/ml (analiza radioimunologică). 
Concentraţiile cuprinse între 1 şi 40 ng/ml necesită un test de inhibiţie; 

e Răspunsul STH la testul de hiperglicemie provocată (OGTT = oral 
glucose tolerance test). în normă, după administrarea a 75 g de glu- 
coza per os, nivelul plasmatic de STH scade sub 1 ng/ml (2 mU/L). 
In acromegalie STH se secretă autonom, nesupresat de hiperglicemie 
şi concentraţia plasmatică nu scade până la aceste valori, rămâne ne- 
modificată sau poate creşte paradoxal. 

e Testul oral de toleranţă la glucoza poate obiectiva schimbări ale to- 
leranţei la glucoza (20-40% din pacienţi) sau diabet zaharat clinic 
manifest (15-20% din pacienţi). 

IGF, -plasmatic se corelează cu nivelul STH. Normal <1,4 U/mL. De- 
terminarea IGFj este preferabilă la pacienţii cu diabet, la care nu se poate 
efectua OGTT. 

Imagistica evidenţiază adenomul hipofizar. Şaua turcească vizualizată 
pe radiografii şi tomografii simple va fi eronată şi lărgită prin compresiunea 
osului de către tumoră în stadiile II şi prin invazie în stadiile avansate. 

Vizualizarea directă a masei tumorale se face prin tomografia compu- 
terizată eventual cu injectare de substanţă de contrast. 

RMN (rezonanța magnetică nucleară). Importanță prezintă PET (po- 
sitron emission tomography) şi SPECT cu octeotid marcat {single photon 
emission computes tomography). 

Concentrația plasmatică a hormonilor hipofizari se poate determina 
prin metode de radioimunodozare (RIA) sau ELISA (Imunoenzimatice); 
FIA (Fluoroimunologice); IRMA (Imunoradiometrie). 

* STH în OGTT foral glucose tolerance test): concentraţia hormonului 
de creştere în cursul unei probe de hiperglicemie provocată scade la 
normal până la valori mai mici de 1 ng/ml; în acromegalie evolutivă 
GH nu se inhibă sau creşte paradoxal. 

Examen oftalmologie: 

e Câmp vizual: cu hemianopsie bitemporală (este caracteristică, dar pot 
apărea şi alte modificări); 

e Acuitatea vizuală scăzută; 

e Fund de ochi: edem papilar, urmat de stază şi atrofie, atrofie optică; 

e Teste pentru insuficienţa hipofizară: dozarea hormonilor hipofizari 
(TSH, ACTH, LH, FSH) poate pune în evidenţă scăderea lor parţială 
sau totală; hipofuncţia glandelor periferice şi scăderea nivelului circu- 
lant de T3, T4, cortizol etc; 

e Prolactinemia este crescută peste 25 ng/ml; 

e Testul dinamic cu administrarea de agonişti dopaminergici /Bromo- 
criptina) per os: inhibă eliberarea de GH la 75% dintre pacienţi cu acro- 
megalie (reacţie paradoxală). Se atestă agoniştii dopaminergici, stimulează 
secreția de GH (STH). 

e Alte date de laborator: 

- fosfatemie peste 45 mg/l; 

- calciurie peste 200 mg/ 24 ore; 

- hiperoxiprolinurie peste 25 mg/24 ore; 
- creşte fosfataza alcalină. 

Diagnostic diferenţial: 

1. Creşterea fiziologică a STH bazai la persoane active, la efort fizic, 

insuficienţă hepatică, diabet zaharat necontrolat. 

2. Alte cauze de mărire a mâinilor: muncă manuală, hipotiroidie, os- 
teoartropatie, pachidermoperiostoză. 

3. Mixedem: infiltraţia mucopolizaridică a ţesuturilor moi. 

4. Acromegaloidie: trăsături caracteristice nedeterminate de GH. 

5. Schimbarea aspectului exterior în timpul gravidităţii, determinat de 
efectul hormonului lactogen placentar (HPL) de tip GH. 

Evoluție: de regulă lentă, cu remisii spontane şi recidive. 

Complicaţii: 

- diabet zaharat şi complicațiile sale; 

- complicaţii neurologice: nevralgii (prin strâmtorarea orificiilor de emer- 
genţă a nervilor spinali), tulburări senzoriale, sindrom tunel carpian; 

- cardiomiopatie, hipertensiune arterială; 

- îngustarea căilor respiratorii superioare, cu apnee obstructivă în tim- 
pul somnului (obstructive apneea). 

Tratament: 

e obiectiv: readucerea GH la normal, stabilizarea/reducerea dimensiu- 
nilor tumorale, menţinerea unei funcţii hipofizare normale, corectarea 
complicaţiilor vizuale sau neurologice, prevenirea recurenţei; 

e Criterii de eficienţă a tratamentului: concentraţia GH în limite norma- 
le, supresibilă în cursul OGTT sub 1 ng/mL, fără răspuns paradoxal la 
teste dinamice; 

e Mijloacele terapeutice: 

- chirurgical: hipofizectomia se practică pentru tumori mari, cu ex- 
tensie extraşelară, cu sindrom chiasmatic, diabet zaharat. 

e Radioterapie: 

- Convenţională şi supravoltată este foarte eficientă, dar efectul 
apare treptat în 1-3 ani; 

- Normovoltată se administrează 200 R/şedinţă, în mai multe serii, 
până la doza de 4000-5000 rads/hipofiză. Unităţile de măsură ale 
iradierii sunt roentgheni (R), pentru emisia radioactivă "rad" sau 
"gray". 1 G = 100 rd - pentru recepţia tisulară; 

- Radioterapie neconvenţională, implant stereotaxic de Au 
um % sunt metode mai radicale, care presupun complicaţii. 

e Chimioterapie: 

Somatostatinul este un peptid cu 14 aminoacizi, cu efecte de scurtă durată 
şi tranzitorii asupra secreției celulelor somatotrofe (< 3h), iar la anularea ad- 
ministrării apare fenomenul rebound (creşterea semnificativă a concentraţiei 
GH). Inhibă, de asemenea, secreția de insulina, glucagon şi TSH. 


1% sau Ytri- 

In clinică se foloseşte un analog sintetic al somatostatinului cu molecu- 
lă mai mică, reprezentând primii 8 aminoacizi din somatostatin. 

Octreotid (minisomatostatin). Administrarea sa (100 mg x 3 / zi) de- 
termină scăderea cu 85% a GH şi IGF, circulante fără "rebound". Există 
şi octreotid depozit. Aprecierea existenţei receptorilor tumorali pentru oc- 
treotid se poate face prin tomografie computerizată prin emisie de fotoni 
(SPECT), după administrarea de I” - Tyr- Octreotid. Efectul citonecrotic 
al octreotidului nu a fost demonstrat. 

Bromcriptina se administrează în doze mici de 5 mg/zi. Exercită efect 
antisecretor, scade secreția de GH. La pacienţii cu hiperprolactinemie aso- 
ciată, acţionează pe componenta celulară lactotrofă, cu efect citonecrotic 
(în doze antitumorale, 20-40 mg/zi). 

In insuficienţa hipofizară, însoţită de hipogonadism, hipotiroidie, hipo- 
corticism se administrează hormoni. La femei - hormoni sexuali feminini 
(în succesiunea ciclului menstrual), şi la barbati - masculini; la necesitate 
se vor administra corticosteroizi după principiile cunoscute. 

Prognostic 

Durata vieţii în acromegalie este scurtată semnificativ din cauza leziu- 
nilor cardiovasculare şi cerebrovasculare. 


2.3. Afecţiunile hipofizare. Gigantismul 


Gigantismul este un sindrom de hiperfuncţie hipofizară somatotropă 
caracterizat printr-o dezvoltare excesivă a taliei, care depăşeşte cu cel pu- 
tin 20% înălțimea medie corespunzătoare sexului şi vârstei. In gigantism 
ritmul de creştere este mai accentuat în perioada pubertăţii, dar creşterea 
continuă şi după 20 de ani. Gigantismul se stabileşte, de regulă, în cazul 
când talia depăşeşte 200-205 cm. 

Etiopatogenie 

Creşterea exagerată şi nemodulată a conţinutului de hormon somatotrop 
poate fi cauzată de prezenţa unei hiperplazii hipofizare cu debut înaintea 
închiderii cartilajelor de creştere. Dacă secreția continuă şi după închiderea 
acestora, apare gigantoacromegalia. 

Tabloul clinic 

Pentru gigantism sunt caracteristice simptome somatoviscerale, neuro- 
logice şi psihice. 

Simptomele somatoviscerale constau în creşterea (alungirea) mem- 
brelor, a capului cu alungirea oaselor faciale, toracele rămânând îngust, 
subdezvoltat, înfundat. Mandibula poate fi uşor alungită, prognantă sau 
nemodificată. La membrele inferioare apare genu valgum. 

Viscerele cresc în volum cu modificări tipice de visceromegalie: cardio- 
megalie asociată cu hipertensiune arterială şi tulburări circulatorii; gastro- 
megalie; hepatomegalie; megacolon, însoțit de dispepsii şi constipaţii. 

Pubertatea apare tardiv şi cu hipodezvoltarea organelor genitale externe 
şi interne. Secreţia scăzută de hormoni steroizi are repercursiuni asupra 
caracterelor secundare sexuale; pilozitate, musculatură, forță musculară. 
Spermatogeneza este scăzută, pot apărea tulburări de dinamică sexuală. 

La fete se poate dezvolta insuficienţa ovariană, amenoree şi sterilitate, 
realizând un infantilogigantism. 

Simptomele neurologice. Cea mai importantă este cefaleea cu locali- 
zare retroorbitală, iar dacă tumora se dezvoltă ascendent, apar şi semne 
oftalmologice, până la hemianopsie. 

Simptomele psihice constau într-o retardare mintală până la debilitate 
psihică. La unii bolnavi se poate remarca o tulburare de comportament 
(puerilism), astenie, nevroză, melancolie şi foarte rar crize de violenţă. 

Diagnosticul 

Diagnosticul se bazează pe datele clinice şi paraclinice. 

Diagnosticul pozitiv se face în baza unei talii de peste 2 metri, prezenţa 
modificărilor viscerale, neurologice, psihice şi endocrine şi a sindromului 
tumoral hipofizar. 

Diagnosticul de laborator se bazează pe dozarea somatotropului (me- 
toda radioimunologică) cu valori între 2-6 ng/ml, care în gigantism sunt 
crescute. 

Se poate doza STH_seric şi după stimularea cu insulina sau după inhi- 
biţia cu glucoza. Dozarea fosforului plasmatic şi a fosfatazei atestă valori 
crescute. Eventualele tulburări de glicoreglare pot fi evidenţiate prin hiper- 
glicemia provocată (OGTT). 

Prezenţa unei tumori poate fi evidenţiată prin radiografii şelale; radio- 
grafii craniene din profil sau tomografie computerizată (CT), rezonanţa 
magnetică nucleară (RMN). 

La toate aceste examinări se adaugă explorarea glandelor hipofizodepen- 
gente, în primul rând a gonadelor, apoi a corticosuprarenalelor şi tiroidei. 


Diagnosticul diferenţial se face cu: hipertrofia familială, macrosomia 

hipofizară, gigantismul cerebral, cu sindroamele Klinefelter şi Marfan. 

Formele clinice 

e Gigantismul pur caracterizat prin talie peste 2 metri, membre şi 
trunchi alungite, dar cu proporţionalitate păstrată, visceromegalie, şea 
turcească mărită; 

e Gigantoacromegalie. Apare după 20 de ani şi este cauzată de secreția 
crescută de STH, cartilaje de creştere deschise. Drept urmare, la creş- 
terea în lungime se adaugă şi creşterea în grosime; 

e Gigantismul cu eunucoidism prezintă gonade hipodezvoltate, talie 
peste 2 metri, membre lungi, disproporţionate în raport cu trunchiul, 
visceromegalie, şa turcească mărită; 

e Gigantismul familial se întâlneşte în familiile în care majoritatea 
membrilor au talie înaltă, până la 2 metri. Proporţionalitatea în dez- 
voltare se păstrează, visceromegalie nu se constată, şeaua turcească 
este normală. 

Evoluție şi complicaţii 

Boala debutează în copilărie, prepubertal sau pubertal. După o scurtă 

perioadă normală, se atestă scăderea rezistenţei faţă de infecţii, astenie, 
slăbirea forţei musculare. Moartea survine între 30-40 de ani fie prin di- 
verse complicaţii ale tumorii, fie prin apariţia unor infecţii cum este TBC, 
caşexie hipofizară, comă diabetică, hipertensiune intracraniană. 

Tratamentul 

în formele cu etiologie tumorală se efectuează intervenţia chirurgicală. 
Referitor la activitatea gonadică se administrează testosteron, fiole de 25 
mg i/m la 3 zile sau testolent (omnaderen, sustenon) 1 fiolă de 100 mg 
i/m la 2-3 sau 4 săptămâni. în insuficienţa ovariană se administrează un 
tratament estrogenic sau estrogeno-progestativ. La acest tratament se pot 
adaugă glucocorticoizi, mai ales la bolnavii hipofizectomizati, şi tratament 
cu hormoni tiroidieni, dacă sunt simptome de hipotiroidism. 


Prognosticul 

întrucît capacitatea de muncă şi rezistenţa la efort fizic sunt scăzute, bolna- 
vii vor fi încadraţi la sectoarele de muncă ce necesită un efort fizic minim. 

Dacă apar complicaţii ca tulburări endocrine, modificări ale extremită- 
ților, bolnavul este inapt de muncă. 

Prelegerea 3 


AFECŢIUNILE HIPOFIZARE. 
NANISMUL HIPOFIZAR 


Nanismul hipofizar este o hipotrofie staturo-ponderală marcată şi armo- 
nică, cu deficit statural mai mare de 3 deviații standard faţă de media de 
înălţime corespunzătoare vârstei, sexului şi rasei, determinată de deficitul 
de STH hipofizar survenit în copilărie. 

Este considerat nanic un adult de sex masculin la o talie sub 130 cm şi 
de sex feminin la o talie sub 120 cm. 

Etiologie 

Aproximativ 50% din cazurile de nanism endocrin sunt corelate cu de- 
ficitul de hormon somatotrop care poate fi: 

1. Deficit izolat de STH de cauză genetică (genă/ gene alterată/ altera- 
te, neuroni neurosecretori lezaţi): 

e Tip 1 - cu ereditate autozomal recesivă: 

- IA - fără STH circulant; 
- IB - cu STH circulant. 

e Tip II - cu ereditate autozomal dominantă; 

e Tip III - cu ereditate recisivă legată de cromozomul X; 

e Tip IV - cu prezenţa de STH bioinactiv/ polimerizat. 

2. Deficit de STH de cauză organică: 

e Leziuni intracraniene: 

- tulburări de dezvoltare; 
- disgenezie hipofizară; 
- anomalii de structură anatomică a liniei mediane. 

e Tumori: 

- craniofaringiom; 
- gliom de hiazmă optică; 
- pinelom ectopic; j 
- adenom hipofizar. 
e Reticuloendotelioze: 
- boala Hand-Schuler-Christian; 
- histiocitozaX. 

e Hipofizita autoimună. 
e Traumatisme craniocerebrale. 
e Radioterapie sau intervenții chirurgicale la nivelul hipotalamo-hipofizar. 
e Infecții. 
3. STH normal sau crescut (cauză pseudohipofizară): 
e Cu somatomedine scăzute: 
- sindrom Laron cu 2 variante: absența receptorului STH în ficat; 
absența proteinei de transport a STH; 
- malnutriție; 
- defect de generare a IGF cu STH normal (pigmeii africani). 
e Cu somatomedine crescute: 
- nanism hipersomatomedinic; 
- sindrom Lanes-Bierrick; 
- insuficiență renală rezistență la acțiunea somatomedinelor prin 
acumulare de anioni. 


Tabloul clinic 
Manifestările clinice cuprind: 
e fenomene de insuficiență hipofizară; 
e fenomene tumorale mecanice, dacă factorul determinant este cel tumoral. 
Fenomenele de insuficiență hipofizară pot interesa STH în exclusivitate 
sau în asociație cu alți tropi: gonadotropi sau/şi TSH. Datorită acestor posi- 
bilități, nanismul hipofizar se poate prezenta sub mai multe forme clinice: 
- nanism hipofizar pur, exclusiv cu manifestări clinice de insuficientă 
a STH; 
- nanismul hipofizar cu hipotiroidie, în care se combină manifestările 
clinice ale insuficienței de STH cu cele ale insuficienței tiroidiene; 
- nanismul hipofizar cu hipotiroidie şi infantilism sexual, consecință a 
asocierii deficitului somatotrop, tireotrop şi gonadotrop. 


Nanism hipofizar pur 

La naştere, greutatea şi lungimea copilului sunt, de obicei, normale, 
dar după un timp, în cele mai multe cazuri după vârsta de 3 ani, viteza de 
creştere încetineşte (1-3 cm/an) şi se remarcă deficitul statural. Curba indi- 
viduală de creştere se apropie de orizontală şi este perturbată din momentul 
declanşării bolii. Hipotrofia staturală este mai pronunţată în cazul când în- 
cetinirea creşterii a survenit la o vârstă mai fragedă. 

Proporția şi armonia segmentelor corpului sunt păstrate, deci este vorba 
de un pitic armonic. Faciesul este mic, rotund, fruntea bombată, rădăcina 
nasului deprimată, evocând fizionomia unei păpuşi. Tegumentele sunt sub- 
tiri, fine, cu desen vascular evident, lipsite de elasticitate, cu cicatrizarea 
întârziată a rănilor, des cu descuamare fină superficială. Tegumentele fa- 
ciale sunt uscate, cu riduri fine, fără pilozitate şi se zbâresc de timpuriu, la 
definitivarea dezvoltării sexuale. Ochii sunt mici, rotunzi, expresivi, vioi. 
Gura mică cu deschidere circulară. Mandibula rămâne nedezvoltată şi redă 
feţei un aspect de "profil de pasăre” - retrognatism mandibular. Tot din 
această cauză dinţii sunt mici şi înghesuiți. Erupția dentară este întârziată. 

Extremităţile sunt mici, fine, acromicrice, în concordanţă cu subdezvol- 
tarea musculo-scheletică. Organele interne la fel sunt mici - splanhnomi- 
crie. Organele genitale externe, deşi mici, sunt normal dezvoltate în raport 
cu talia. Caracterele sexuale secundare se dezvoltă tardiv, sexualizarea 
rămânând incompletă: 

- la băiat penisul şi scrotul rămân mici, dar în armonie cu talia. Pilozi- 
tatea pubiană este slab dezvoltată, la fel şi cea facială. Vocea rămâne 
nemodificată sau bitonală; 

- la fetiţă vulva rămâne infantilă. Pilozitatea pubiană este săracă, sânii 
slab dezvoltați. Menstrele dacă şi apar, apoi târziu, sunt neregulate şi 
se suspendă de timpuriu. 

La maturitate, la ambele sexe, se menţin caracterele scheletice juvenile. 
Nanicii hipofizari au tulburări de termoreglare, sudoraţie minimă, deoarece 
funcţionarea glandelor sudoripare este controlată de axa STH-IGF. Tole- 
ranţa la efort este scăzută, fac uşor hipoglicemii, lipotimii. 

Dezvoltarea psihicointelectuală este normală, dar din cauza taliei mici 
ei devin complexaţi şi au unele tulburări de comportament. Trăsăturile de 
caracter pot fi marcate de negativism, melancolie, izolare, inhibiţie. 

Apetitul este scăzut, constituind deseori motivul iniţial pentru consult 
la medic. 

Uneori tabloul clinic este completat de simptomatologia cauzei bolii 
(tumori hipotalamo-hipofizare) sau ale bolilor asociate. La deficitul hipo- 
fizar pluritrop se asociază simptomele caracteristice hormonilor deficitari 
(TSH, FSH, LH). 

Nanism hipofizar cu hipotiroidie 

La trăsăturile generale ale nanismului hipofizar pur se asociază o serie 
de elemente semiologice, caracteristice insuficienţei tiroidiene. Tegumen- 

tele sunt groase, reci, aspre, uscate, carotenodermice, mai ales în podul 
palmelor. Țesutul subcutanat este infiltrat de edem mucos, modificând în 
special faciesul care devine rotund, uşor umflat, cu fantele palpebrale mic- 
şorate. Părul este lipsit de luciu, uscat, aspru. Unghiile sunt groase, mate, 
friabile. Sunt caracteristice tulburările funcţionale, în special bradicardia şi 
tranzitul intestinal încetinit. 

Dezvoltarea psihosomatică este încetinită şi întârziată, acest fenomen 
fiind cu atât mai pronunţat, cu cât insuficienţa tiroidiană este mai intensă 
şi mai precoce. 

Nanism hipofizar cu infantilism sexual 

Până la vârsta pubertăţii, evoluţia bolii şi aspectul bolnavilor sunt 
asemănătoare cu nanismul hipofizar pur. Particularităţile acestei forme de 
nanism asociat cu deficit de gonadotropine se manifestă ca o consecinţă a 
lipsei de sexualizare. 

La băiat organele genitale externe rămân infantile: penisul mic şi subțire, 
scrotul mic, nefaldurat şi nepigmentat, testiculele şi epididimul sunt mici, 
uneori cu criptorhid uni- sau bilateral. Pilozitatea pubio-axială şi facială nu 
se dezvoltă. Pilozitatea corporală este mult redusă. Vocea rămâne infantilă. 

La fată labiile mari şi mici, la fel şi tractul genital intern, rămân nedez- 
voltate. Pilozitatea pubio-axială lipseşte, sânii nu se dezvoltă, areolele sunt 
mici şi palide, mameloanele de asemenea sunt mici şi nereliefate, uneori 
invaginate. Amenoreea este primară. La ambele sexe se menţin caractere- 
le scheletice juvenile şi se remarcă o tendinţă spre obezitate moderată cu 
caracter ginoid. 

Examene de laborator 

1. Dozarea hormonului somatotrop seric are valoare diagnostică doar 
în cazul în care este scăzut (8% din nanisme). 


2. Testul de stimulare a STH: 

e Cu insulina. în nanismul prin deficit de STH, testul este negativ; valorile 
STH rămân nemodificate după stimularea hipotalamo-hipofizară determi- 
nată de hipoglicemie prin administrarea de insulina 0,05 - 0,1 UN kg/corp. 

e Cu glicină sau arginină - 0,25 g/kg/corp i/v în 5 - 10 min sau 0,5 g/kg/corp 
în perfuzie 30 min; aceleaşi interpretări ca şi pentru testul cu insulina. 

e Cu clonidină 100 mg/m? - se recoltează sânge la 60 min, cu dozarea 
STH; aceleaşi interpretări. 

Alte determinări: 

- determinarea SM: SMC sau IGF -l = 2 - 5 u/ml (RIA); 
în nanusmul hipofizar < 0,5 u/ml; 

- determinarea Ac - anti-STH şi anti-proteină de transport. 


3. Testele privind funcţia celorlalţi tropi hipofizari: 

e Pentru TSH seric şi testul de stimulare cu TRH: sunt normale în nanis- 
mele hipofizare pure şi scăzute în nanismele hipofizare cu insuficienţă 
tiroidiană. 

e Pentru gonadotropi: dozarea LH şi FSH serice radioimunologic în 
perioada pubertară arată valori normale sau uşor scăzute în raport cu 
vârsta cronologică în cazul nanismului hipofizar pur şi valori scăzute 
în cazul nanismului hipofizar cu infantilism sexual. 

e Pentru funcţia corticotropă se dozează radioimunologic ACTH-ul 
plasmatic sau se apreciază rezervele hipofizare de ACTH prin testul 
la Metapiron: sunt normale în nanismele hipofizare pure, iar în nanis- 
mele hipofizare asociate cu insuficienţă corticosuprarenală ACTH-ul 
plasmatic este scăzut, iar testul la Metapiron negativ. 

Evidenţierea unor valori normale sau excesive de STH, însoţite de valori 

scăzute sau de absenţa somatomedinelor (IGF1), indică la nanism Laron. 

Răspunsul pozitiv la testele de stimulare cu liberine (tireoliberina - 

TRH, gonadoliberina-GH-RH, somatoliberina - GRH ), în absenţa modi- 
ficărilor şelare, sugerează originea hipotalamică a nanismului. 


4. Semiologia metabolică: 

e Metabolismul glucidic: hipoglicemie, mai des la efort, toleranța la 
glucoza este bună, iar la insulina scăzută. 

e Metabolismul proteic: bilanţul azotic este negativ sau slab pozitiv, cu 
scăderea urinară a creatininei şi hidroxiprolinei. 

e Metabolismul lipidic: colesterolul seric este uşor crescut în nanismul 
hipofizar pur şi mai accentuat în cel cu hipotiroidie. 

e Metabolismul hidromineral: nivelul fosforului seric şi al fosfatazei 
alcaline este diminuat. 


5. Radiologie: 
e Tulburări morfologice ale hipofizei se pot evidenția prin examenul 
radiologie clasic, tomodensitometrie sau RMN a craniului şi a şeii turceşti. 

In cazul tumorilor hipofizare intraşelare (adenom cromofob), şaua se mo- 
difică în raport cu volumul tumorii, prezentând: şa cu contur multiplu, şa 
mărită în volum cu marginile neregulat erodate sau cu apofizele clinoide şi 
lama patrulateră dispărute. 

în cazul tumorilor hipofizare extraşelare (craniofaringiom), şaua apare 

fie turtită de sus în jos, cu contur alungit, fie distrusă. Sunt semnificative 
calchierile intraşelare sau haloul opac, în semicerc, în zona supraşelară. 

Se pot evidenția şi alte aspecte incriminabile în etiologia nanismelor 

hipofizare: calcifien micronodulare extraşelare, sechele ale meningitelor 
tuberculoase, leziuni de hidrocefalee sau semne de hipertensiune intracra- 
niană cu accentuarea desenului vascular, impresiuni digitale. 

e Vârsta osoasă (se apreciază radiologie prin nucleele de osificare) este 
întârziată faţă de vârsta cronologică, dar egală sau uşor întârziată faţă 
de vârsta înălţimii. 

e Cartilajele de creştere rămân deschise până la vârsta de 20 - 30 de ani. 

e Ţesut osos radiotransparent, vizibil mai intens la întârzieri pubertare. 

Diagnosticul diferenţial 

Nanism hipotiroidian. Mixedemul congenital şi hipotiroidismul do- 

bândit netratat afectează creşterea staturală, proporţiile segmentare şi 
encefalitatea. Aspectul este de "pitic dizarmonic": cap mare, trunchi volu- 
minos, extremităţi mici. Pielea este infiltrată, uscată şi palidă. Inteligența 
este mult afectată - retard mintal. 

Caracteristici paraclinice: 

- STH bazai şi după stimulare este normal; 

- IGF sunt scăzuţi; 

- funcţia tiroidiană scăzută; 

- vârsta osoasă este drastic scăzută, asociindu-se cu elemente de disge- 
nezie epifizară. 

Hipercorticismul, fie endogen sau iatrogen, realizează la copil o tulbu- 

rare de creştere cu somatomedine normale sau crescute. 

Hipoparatiroidismul şi pseudohipoparatiroidismul produc un deficit 

statural disarmonic, cu facies "în lună plină”, obezitate centripetă, scurta- 
rea membrelor, brahidactilie, brahimetacarpie şi brahimetatarsie. 

Diabetul zaharat, rău controlat prin dietă şi insulinoterapie, este urmat 

de hepatomegalie (steatoză hepatică), retenţie a dezvoltării somatice şi se- 
xuale (sindrom Mauriac). 

Pubertatea şipseudopubertateaprecoce dau o talie finală mică, urmare 
a sudării precoce a cartilajului de creştere. 

Deficitul hormon-vitamina D (de aport, de generare, de acţiune) pro- 
duce o alterare a nivelului seric al IGF-1 şi osteocalcinei, cu deficit statural 
disarmonic, mai accentuat la formele familiale (vitaminorezistenţă) şi mai 
atenuat în formele cu tulburare de aport sau de generare. STH este normal 
la probele de stimulare. 

Disgenezia gonadală - sindromul Turner - se defineşte prin elemente 
fundamentale: 

e Hipotrofie staturală marcată, cu valori medii ale înălţimii în jurul a 
140 cm, şi disarmonică (gâtul scurt, toracele lat, mameloane îndepăr- 
tate, trunchiul ceva mai alungit comparativ cu membrele inferioare 
scurte). 

e Malformaţii somatice numeroase şi grave: inseraţia joasă a părului pe 
frunte şi ceafă, anomalii buco-dentare, prerygium colli-fald miisculo 
tegumentar întins în evantai pe feţele latero-posterioare ale gâtului de 
la apofizele mastoide la umeri -"gât de sfinx", cubitus valgus, coarc- 
taţia aortei şi alte anomalii ale cordului, colonului, nevi pigmentări 
răspândiţi pe faţă sau corp ş.a.. 

e Sexualizarea pubertară lipseşte. 

e Dozările hormonale - gonadotropinele (FSH, LH) - sunt crescute, iar 
valorile hormonilor ovarieni sunt practic nule. 

e USG - organele genitale sunt de tip feminin, dar hipoplastice, gona- 
dele absente sau rudimentare. 

e Examenul citogenetic - cromatina sexuală absentă, cariotipul 45X0 
sau mozaicisme cu linii 45X. 

Piticismul familial. Copilul se naşte cu greutate şi dimensiuni mici. 
Vârsta osoasă corespunde cu vârsta cronologică, sexualizarea este norma- 
lă, STH are valori normale. 

Condrodistrofia este lipsa genetică a cartilajului de creştere. Aspect: 
membre scurte, cap şi trunchi normale. Sexualizarea este normală. 

Malnutriţia este cauza cea mai frecventă de hipotrofie staturală în 
lume. S-a demonstrat că în subnutriţie există un deficit de somatome- 
dină-C (IGF-1). 

Nanismul psihosocial a fost descris încă în 1967 la copii lipsiţi de 
afecțiunea maternă, proveniţi din medii ostile, al căror ritm de creştere 

este asemănător cu cel determinat de deficitul de STH. Aceşti copii au şi o 
mlârziere de vorbire, o conduită alimentară bizară, însoţită de polidipsie. 
Schimbarea mediului familial este însoţită de reluarea ritmului normal de 
creştere. Este implicat deficitul de somatoliberină. 

Sindroamele de malabsorbţie şi bolile intestinale inflamatorii cronice 
cauzează hipotrofie staturală prin deficit de IGF-1. 

Afecţiunile cronice renale. Insuticienţa renală cronică, acidoza tubu- 
lară renală sunt însoţite de încetinirea ritmului de creştere prin pierderea 
proteinocalorică, de potasiu, bicarbonaţi şi IGF-1. O altă cauză renală 
reprezintă osteodistofia renală care se manifestă prin hipocalciemie, hi- 
perfosfatemie, hiperfosfatazie, acidoză metabolică şi hiperparatireodism 
secundar, reversibil la administrarea de calcitriol. 

Boli cardiace cronice. Cardiopatiile congenitale cianogene (defectul 

optai interventricular, tetralogia Fallot), valvulopatiile mitrale, tricuspida- 
le şi aortice sunt însoţite de încetinirea creşterii la aceşti pacienţi. 

Boli hematologice. Talasemia majoră, siclemia sunt însoţite de hipotro- 
fie slaturală prin deficit de IGF-1. 

Infecţiile specifice - sifilis, malarie, tuberculoză. 


Principii şi metode terapeutice 
Tratamentul etiologic este posibil atunci când se cunoaşte factorul cau- 
il şi acesta poate fi abordat, de exemplu, în tumorile hipofizare. 
Tratamentul patogenic are ca obiective principale corectarea tulburărilor 
de creştere şi a tulburărilor endocrine asociate. în nanismul hipofizar- prin 
lipsa STH-ului - singurul element capabil să corecteze aceste tulburări este 
idininistrarea exogenă substituitivă a acestui hormon. Ca medicaţie se admi- 
nislrează STH-ul sintetizat de Escherichia coli căreia i s-a grefat gena umană 
de Miiteză a STH-ului (metoda ADN recombinat). Folosirea STH-ului recol- 
iii din hipofizele umane a fost interzisă , deoarece s-a demonstrat posibilita- 
Ua Iransmiterii encefalitei subacute spongioase Jakob-Creutzfeldt. 
In prezent se folosesc următoarele preparate: 
Norditropin (Novo-Nordisk) cu administrare automată, flacoane de 
II; 
Iumatrop (Eli Lilly) flacoane de 4 şi 16 UI; 
Saizen (Serono), singurul preparat mamalian în flacoane de 4 UI şi 
iiilecloare automate 16 UI. Doza recomandată este de 0,06 mg/kg/corp 

(0,2 Ul/kg/corp) peste 1 zi, sau 0,035 me/kg/corp (0,1 Ul/kg/corp) zilnic 
seara, înainte de somn. Administrarea se face subcutanat, schimbând locul 
injecţiei pentru a preveni lipoatrofia. Eficienţa se măsoară în centimetri 
recuperaţi în creşterea taliei. în normă ea constituie 8-12 cm în primul an 
de tratament, urmată de o viteză progresiv descrescândă, dar care poate 
dura 3-4 ani. Dacă în primele 6 luni de tratament rata creşterii nu depăşeşte 
2,5 cm, în următoarele luni doza poate fi dublată. Dacă rezultatele nu sunt 
satisfăcătoare, tratamentul se suspendează. Efectul STH-ului administrat 
exogen este cu atât mai bun cu cât vârsta de instituire a tratamentului este 
mai precoce, deoarece răspunsul cartilajului de creştere la STH scade pro- 
gresiv cu avansarea în vârstă. 

In formele hipotalamice, cu hipofiza integră, se poate aplica tratamentul 
cu somatoliberină sintetică. Somatomedina C (IGF) este singurul remediu 
eficient în tratamentul nanismului Laron. Este un tratament scump, în curs 
de cercetare. Dacă nanismul hipofizar este însoţit de tulburări ale glande- 
lor endocrine hipofizo-dependente, se va face corectarea acestor tulburări. 
Tulburările glandei tiroide se anihilează substitutiv, administrându-se hor- 
moni tiroidieni. în nanismele hipofizare asociate cu insuficienţă de ACTH 
se institue substituţia cu glucocorticoizi. 

Un mijloc important de tratament în nanism este administrarea sub- 
stanţelor anabolizante - steroizi de sinteză cu structură asemănătoare tes- 
tosteronului. Aceste substanţe stimulează creşterea taliei sporind sinteza 
proteică în general, inclusiv în cartilajele de creştere ale oaselor lungi, şi 
secreția de STH endogen. Doza folosită la pacienţii cu dezvoltare osoasă 
întârziată este înjur de 1 mg/kg/corp pe lună intramuscular pentru retabolil 
şi 0,1-0,15 mg/kg/corp în zi per oral pentru metandrostenolon. Tratamentul 
se începe, de regulă, la vârsta de 5-7 ani şi se face în cure a câte 2-3 luni cu 
intervale de 2-4 săptămâni şi se sistează atunci când: 

e vârsta osoasă se egalează sau depăşeşte vârsta cronologică; 

e apar semnele de pubertate proprie (steroizii anabolici inhibă prin 

feed-back negativ secreția gonadotropă pulsatilă); 

e apar efecte adverse aşa ca hirsutism, virilizare somatică (clitorome- 

galie). 

Corectarea insuficienţei gonadice. Deoarece hormonii sexuali şi go- 
nadotropinele accelerează diferenţierea scheletului şi osificarea cartilajelor 
de creştere, această corecție se va face numai după pubertate. Băieţilor la 

vârsta de 15-16 ani li se administrează gonadotropine - gonadotropina co- 
rionică în doze de 1000 - 1500 UI i/m de 2-3 ori pe săptămână timp de 2-3 
luni cu intervale de 3 luni. în caz de efect insuficient, de la vârsta de 16 ani 
se administrează doze mici de androgeni (metiltestosteron în doză de 5-10 
mg/zi sublingual). Fetelor, ce au depăşit vârsta de 16 ani, li se administrea- 
ză estrogeni în doze mici, imitând ciclul menstrual normal (3 săptămâni 
fiecare lună). în faza a doua a ciclului, se poate administra gonadotropina 
corionicâ 1000 - 1500 UI de 3-5 ori pe săptămână sau preparate cu acţiune 
gestagenă (pregnină, progesteron). 

După închiderea zonelor de creştere, este indicat tratamentul substitui- 
tiv permanent cu hormoni gonadici în doze terapeutice conform sexului 
pentru a asigura dezvoltarea normală a organelor genitale, a semnelor 
sexuale secundare, a libidoului şi potentei sexuale. Tinerilor li se admini- 
strează preparate androgenice cu acţiune prolongată f/festenat, sustanon- 
250,  onmadren-250). 

Tinerelor li se administrează lunar tratament secvenţional estrogen-pro- 
gesteronic. Tratamentul este de durată lungă, de preferinţă până la vârsta 
de climacteriu fiziologic. 

Este indicată dieta bogată caloric, cu proteine, glucide, săruri de Ca, P, 
vitamine, preparate de Zn care stimulează activitatea IGF-1. 

Prognosticul depinde de factorul cauzal al bolii. în formele genetice 
ale nanismului, prognosticul pentru viaţă este favorabil. în caz de adenom 
hipofizar şi leziuni organice ale SNC, el este determinat de dinamica evo- 
luţiei procesului patologic de bază. 

Metodele contemporane de tratament au sporit cu mult capacitatea 
fizică şi de muncă a pacienţilor, precum şi durata vieţii lor. In perioada 
tratamentului activ, pacienţii necesită control medical fiecare 2-3 luni, în 
terapia de întreţinere - fiecare 6-12 luni. 

Alegerea profesiei corespunzător posibilităţilor fizice şi psihice ale 
bolnavilor are o importanţă primordială în adaptarea lor socială. Este re- 
zonabilă alegerea unei profesii care nu necesită efort fizic sporit, dar care 
permite manifestarea capacităţilor intelectuale. 

insuficienţa adenohipofizară: 
hipopituitarismul la adult 


Insuficienţa adenohipofizară poate fi definită ca un deficit al producţiei 
de hormoni adenohipofizari, fie prin leziuni locale, fie prin lipsa stimulării 
de către hipotalamus. 

Ea se poate manifesta sub formă de insuficienţă hipotalamo-hipofiza- 
ră, hipopituitarism postpartum - sindromul Scheehan, caşexie hipofizară 
-boala Simmonds. 

In anul 1914 M. Simmonds descrie o stare caşectică însoţită de o involu- 
ție catastrofală a ţesuturilor şi organelor, a aparatului sexual, determinate de 
necroza sentico-embolică a adenohipofizei, instalată după o naştere patolo- 
gică cu hemoragie masivă. In 1938 Scheehan arată că necroza hipofizară nu 
duce în mod obligatoriu la caşexie. O mare parte din cazuri evoluează într-o 
formă mai uşoară, descrisă de el şi cunoscută ca sindromul Scheehan. 

Manifestările clinico-metabolice ale insuficienţei hipofizare depind de; 

e rapiditatea instalării deficitului; 

e etapa cronologică de creştere şi dezvoltare a individului la care apare 
acest deficit; 

e severitatea deficitului secretor (parţial sau total); 

e originea deficitului: primitiv hipofizar (este distrus cel puţin 75% din 
parenchimul glandular) sau secundar unui defect secretor cantitativ 
sau pulsatil al neurohormonilor stimulatori hipotalamici (insuficienţa 
hipotalamică); 

e Etiopatogenia insuficiențe. 

Etiologie 

/. Invaziv tumoral: 

e macroadenom hipofizar secretant / nesecretant; 

e craniofaringiom; 

e metastaze; 

e meningiom, gliom de nerv optic, pinealom; 

e anevrism carotidian. 

2. Ischemic: 

e necroza hipofizară postpartum = sindrom Scheehan: un colaps provo- 
cat de hemoragie în timpul sau după travaliu produce vasospasm hi- 
potalamo-hipofizar, cu necroză ischemică a adenohipofizei care poate 

fi însoţită de insuficiența secreției tuturor hormonilor adenohipofizari 
(STH, PRL, TSH, ACTH, FSH, LH) - panhipopituitarism sau selec- 
tiv, insuficiența unuia sau a mai multor hormoni. Adenohipofiza de 
gestație este hiperplaziată prin lactotrofe şi are un necesar de oxigen 
crescut. Extinderea necrozei la eminenţa mediană poate determina un 
diabet insipid asociat; 
e apoplexie hipofizară prin infarctizarea unei tumori hipofizare sau prin 
hemoragie hipofizară. 
3. Infiltrativ: sarcoidoză, histiocitoză X, hemocromatoză; 
4. latrogen: postchirurgical (hipofizectomie, secţionarea tijei hipofiza- 
re); postradioterapie, după tratament substituitiv prelungit. 
5. Infecţios: meningită TBC, encefalită, sifilis, micoze; 
6. Posttraumatism cranian; 
7. Imunologic (rar): hipofizită autoimună; 
8. Izolat (congenital): mono sau pluritrop (de exemplu, deficit de LH şi 
FSH cu anosmie - sindrom Kallman); 
9. Idiopatic (familială). 


Tabloul clinic 

Instalarea bolii se produce, de obicei, insidios, excepţie făcând hipopi- 
tuitarismul postchirurgical şi cel secundar unei apoplexii hipofizare. Par- 
ticularitatea mecanismului patogenic realizează variaţii în modalitatea de 
prezentare a bolii: 

e In adenomul hipofizar apare simptomatologia sindromului tumoral, 
iar în adenoamele hipersecretorii se adaugă cadrul sistemic, secundar 
hipersecreţiei hormonale patologice. Compresiunea tijei hipofizare sau 
leziunile primitive hipotalamice suprimă controlul inhibitor al prolac- 
tostatinei asupra secreției de PRL, aceasta crescând, de regulă, discret; 

e In sindromul Scheehan există antecedente obstetricale, agalactie pre- 
coce postpartum, amenoree, epilare pubio-axială. 

Tabloul clinic poate îmbrăca aspecte variate după predominarea defici- 
tului secundar parţial sau total al hormonilor secretaţi de glandele periferi- 
ce, dependente funcţional de secreția hipofizară. 

La examenul fizic al pacientului se constată: 

e tegumente fine, palide, uscate, cu elemente de senescenţă; 

e astenie, scăderea capacităţii de efort fizic şi intelectual. 

Deficitul de STH: 

e la adult contribuie la procesul de distrofie cutanată, cicatrizarea întâr- 
ziată a rănilor, întârzierea consolidării fracturilor osoase, diminuarea 
densităţii osoase, scăderea toleranţei la efort fizic, diminuarea necesa- 
rului de insulina la diabetic. 

Deficitul de LH şi FSH produce: 

e la femei tinere - oligomenoree, hipomenoree, amenoree însoţită de 
fenomene de desexualizare: căderea părului axilar şi pubian, involuţia 
tractului genital, atrofia sânilor, indiferenţă sexuală şi frigiditate, la 
menopauză nu apar semne clinice evidente; 

e la bărbat - scade libidoul, se atrofiază penisul, testiculele, prostata, 
scade frecvenţa bărbieritului; 

e la ambele sexe scade interesul pentru sexualitate, apar epilare pubioa- 
xială, sterilitate, osteoporoză precoce, se accentuează ridurile faciale. 

Deficitul de TSH produce: 

e un hipotiroidism secundar, fără guşă, mai "blând" ca manifestare 
comparativ cu hipotiroidismul primar: oboseală, somnolenţă, intoleranţă 
la frig, piele uscată, păr fragil, scăderea memoriei, bradilalie, bradipsihie, 
bradicardie, scăderea tensiunii arteriale, constipaţie. 

Deficitul de ACTHproduce: 

e hipocorticism secundar ("addisonism alb") - slăbiciune generală, as- 
tenie, scăderea poftei de mâncare până la anorexie, greţuri, vărsături, 
scădere ponderală, hipotensiune arterială cu frecvente stări de lipo- 
timie, hipoglicemie, anemie, depigmentarea tegumentelor şi atrofie 
musculară; 

e în caz de stres - insuficienţă suprarenală acută. 

Prolactina prezintă particularităţi simptomatice în funcţie de nivelul 
seric. In cazul hiperprolactinemiei (proces compresiv hipotalamo-hipofi- 
zar) se pot produce amenoree şi galactoree, iar în hipoprolactinemie (pro- 
ces distructiv hipofizar) hipogalactoree până la agalactie postpartum. 

Componentul hipotalamic se poate manifesta în simptomatologia 
clinică prin tulburări de termoreglare, mai des hipotermie, uneori cu sub- 
febrilitate şi crize vegetative cu hipoglicemie, frisoane, sindrom de tetanie 
şi poliurie. Dereglările psihice sunt prezente în toate variantele de insufi- 
cienţă hipotalamo-hipofizară: scăderea activităţii emoţionale, indiferenţă, 
depresii, psihoze. 

Insuficienţa hipotalamo-hipofizară determinată de un proces invaziv 
tumoral hipofizar sau hipotalamic, se asociază cu un şir de simptome ale 
hipertensiunii intracraniene: oftalmologice, radiologice şi neurologice (ce- 
falee, scăderea acuităţii vizuale şi micşorarea câmpului vizual). 

Boala Simmonds apare în aceleaşi condiţii etiologice ca şi sindromul 
Scheehan, deosebirea pare a fi în gradul de extindere a leziunilor care inte- 
resează şi hipotalamusul cu disfuncţia centrului ventromedial hipotalamic 
şi asocierea caşexiei. Debutul este asemănător cu cel din boala Scheehan: 
agalactie, amenoree cu fenomene intense de desexualizare. Destul de re- 
pede se asociază anorexia totală cu o scădere marcată în greutate: în medie 
2-6 kg pe lună, iar în formele galopante 25-30 kg. In perioada terminală, 
caşectică, slăbirea este extremă, bolnavii cântărind 25-30 kg. Pielea este 
uscată, atrofică, de paloare ceroasă. Faţa este ridată, senilă. Muşchii se 
atrofiază. Părul cade de pretutindeni, iar cel care rămâne albeşte. Se dez- 
voltă osteoporoza, se atrofiază mandibula, cad dinţii, unghiile se rup. Se 
constată bradicardie, TA scăzută cu frecvente stări de lipotimie, colaps în 
ortostatism. Bolnavii acuză vertijuri, senzaţie de frig, căreia îi corespunde 
o hipotermie veritabilă. Mişcările sunt lente, leneşe, adesea dureroase. 
Progresează rapid fenomenele de marasm, involuţie senilă. Se dezvoltă o 
slăbiciune generală marcată, apatie, adinamie şi starea de comă cu sfârşit 
letal fără tratament specific. 


Diagnosticul pozitiv este pus la: 

e determinarea etiopatogeniei hipofuncţiei (istoric, clinic, explorări 
imagistice hipotalamo-hipofizare, examenul fundului de ochi, cam- 
pimetrie); 

e determinarea nivelului seric al hormonilor tropi (ACTH, PRL, TSH, 
STH, LH, FSH) şi a celor produşi de glandele endocrine periferice. 
Hormonii tropi nu cresc nici la un efect de feed-back pozitiv realizat 
prin nivelul scăzut al hormonilor periferici. Administrarea exogenă a 
hormonilor tropi poate stimula secreția hormonală periferică depen- 
dentă de acestea. 


In deficitul de ACTH se determină: 
- cortizol seric scăzut; 
- 17-OCS şi 17-CS, urinari scăzuţi. 


La stimularea cu ACTH exogen aceşti indici cresc. 

în deficitul de TSHse determină: 

- nivelul T; şi T4 serici scăzut; 

- iodocaptarea tiroidei redusă; 

- metabolism bazai scăzut. 

La testul de stimulare cu TSH exogen aceşti indici cresc, dar rămân fără 
răspuns la stimularea cu tireoliberină. 

In deficitul de gonadotropine se determină: 

- la femei - estradiol şi progesteron seric scăzuţi; 

- la bărbaţi - testosteron seric scăzut. 

La testul de stimulare cu gonadotropină aceşti indici cresc. 

Sunt caracteristice tulburări metabolice aşa ca hipoglicemie, anemie 
hipocromă, hipercolesterolemie, aclorhidrie gastrică, hiponatriemie, hi- 
perkaliemie. 

Tratamentul insuficienţei hipofizare 

° Tratamentul etiologic. în tumorile hipotalamo-hipofizare, în funcţie de 

caracterul acestora, este indicat tratament chirurgical sau tratament cu 
iradiere (radioterapie, gamaterapie, iradiere cu fascicul de protoni); 

e Tratamentul de substituție este modalitatea terapeutică fundamentală. 

Se face cu analogi sintetici ai hormonilor glandelor periferice. Acest 
tratament va fi urmat toată viaţa. Ordinea introducerii substituţiei este 
foarte precisă: 

în primul rând se va substitui deficitul de cortizol cu cortizon (de elec- 
ție) în doze de 20-30 mg/zi. Doza zilnică se va repartiza astfel: 2/3 dimi- 
neaţa la ora 7 şi 1/3 la ora 18 (conform ritmului circadian de secreție). în 
tratamentul de durată nu este necesară asocierea mineralocorticoizilor. în 
cazul unui stres (boală acută, intervenţie chirurgicală), pacientului i se va 
majora doza substituitivă de 8-10 ori. 

Substituția tiroidiană .se va introduce după cea cortizonică pentru a 
evita decompensarea suprarenală acută ca urmare a creşterii necesităţilor 
metabolice, induse de tratamentul cu hormoni tiroidieni. Tratamentul se 
face cu levotiroxină! începând cu doze mici. Dozele substituitive se cresc 
treptat fiecare 5-7 zile până se ajunge la doza adecvată, care compensează 
hipotiroidia. 

Hipogonadismul se va trata diferențiat, în funcţie de sex şi de vârsta 
pacientului. Bărbatul adult va primi sustanon -250 sau omnadren 250 mg, 

i/m la 3-4 săptămâni. Femeia, a cărei sexualizare trebuie să fie susţinută, va 
fi tratată cu cicluri artificiale estrogen-progesteronice. 

La adult deficitul de STH şi PRL nu necesită substituție terapeutică. 

Bolnavii cu insuficienţă adenohipofizară necesită un regim alimentar 
înalt caloric, bogat în vitamine, proteine, cu adaos de sare de bucătărie. Se 
vor administra periodic anabolice steroidiene. Terapia de substituție se va 
face toată viaţa. Capacitatea de muncă a acestor bolnavi, de regulă, este 
scăzută. 


Diabetul insipid 


Diabetul insipid este un sindrom poliuropolidipsic determinat de deficit 
în sinteza, transportul şi eliberarea hormonului antidiuretic (vasopresina), 
mai rar de o tulburare de receptivitate tubulară renală faţă de vasopresina. 

Clasificare 

1. Diabet insipid nefrogen. 

2. Diabet insipid neurogen. 

Diabet insipid nefrogen. Nivelul ADH circulant este normal, iar răs- 
punsul renal scăzut. 

Poate fi dobândit: 

e afecţiuni renale cronice ce interesează zona medulară şi tubii contorţi 

(pielonefrită, IRC, rinichi polichistic, amiloidoză, boala Sjogren); 

e tulburări electrolitice: deficit cronic de potasiu , hipercalciemie. 

e medicamente: Li, amfotericină, vinblastină. 

Congenital: deficit de răspuns la ADH, lipsa de sensibilitate a adenilat- 
ciclazei la ADH. 

Diabet insipid neurogen (central). Leziunile hipotalamice şi ale tijei 
hipofizare dau diabet insipid permanent, iar leziunile sub eminenţa media- 
nă induc diabet insipid tranzitoriu. 

Etiologie: 

e traumatism psihic sever; 

e intervenţii chirurgicale pe hipofiză; 

e traumatisme cranio-cerebrale, îndeosebi cu fracturi de bază de craniu; 

e tumori hipotalamo-hipofizare primitive sau metastatice; 

e neuroinfecţii de tip meningoencefalite; 

e mai rar- sarcoidoză, histiocitoză, infecţii luetice; 

e familial: 

e idiopatic. 

Patogenie 

Deficitul de vasopresină apare ca urmare a lezării nucleelor supraoptice 
şi paraventriculare. Mai frecvent se instalează diabetul insipid în leziunile 
din regiunea infundibulului, unde se strâng axonii neuronilor hipotalamici, 
formând fasciculul nervos hipotalamohipofizar. In absenţa de vasopresină, 
rinichiul nu poate concentra urina. Lipsa reabsorbţiei apei la nivelul tubu- 
lui renal distal se exprimă printr-o poliurie hipostenurică, polidipsia fiind 
secundară poliuriei. 

In forma nefrogenă congenitală sau dobândită, la o valoare normală 
sau crescută a vasopresinei, răspunsul tubului renal lipseşte, reabsorbția 
facultativă a apei nu are loc. 

Tabloul clinic este dominat de cele 2 simptome majore: poliuria şi 
polidipsia. 

Poliuria este durabilă şi continuă ziua şi noaptea. In formele uşoare, 
bolnavii urinează între 4 - 5 litri timp de 24 ore, în cele medii 5-10 1/24 ore 
şi în formele severe 11 - 20 litri şi mai mult. Pierderile de săruri sunt însă 
în limitele normei, de aceea densitatea urinei este foarte mică 1001 - 1005. 
Restricţia hidrică nu modifică decât foarte puţin diureza, iar densitatea uri- 
nei rămâne neschimbată. 

Polidipsia este consecinţa inevitabilă a poliuriei şi este proporţională 
cu aceasta. Polidipsia este excesivă, imperioasă şi invincibilă. Restricţia 
consumului de apă nu poate fi suportată de bolnavi şi determină semne de 
deshidratare acută intra- şi extracelulară: scădere în greutate, febră, frisoa- 
ne, tahicardie, cefalee, greață, agitaţie psihomotorie şi chiar colaps. 

în diabetul insipid central simptomele apar brusc şi se constituie treptat 
în forma nefrogenă dobândită. 

Uneori tabloul clinic este completat de simptomele proprii procesului 
patologic care a produs boala: tulburări vizuale, cefalee, scădere pondera- 
lă, amenoree, anorexie sau bulimie etc. 

Diagnostic 

Diabetul insipid se suspectă în caz de: 

- diureză peste 2-3 1/zi; 

- densitate urinară sub 1005; 

- osmolaritate urinară sub 200 mOsm/kg; 

- osmolaritate plasmatică peste 290 mOsm/kg. 

Testul restricției hidrice: cu 12 ore înainte de efectuarea probei, bol- 
navul nu va consuma ceai, cafea, alcool, nu va fuma, va evita consumul 
excesiv de sare şi proteine. Dimineaţa se recoltează prima urină, apoi bol- 
navul este cântărit şi se recoltează o probă de sânge pentru hematocrit şi 
presiunea osmotică a plasmei. Bolnavul se izolează într-o cameră fără sur- 
să de apă. Se urmăreşte volumul, osmolaritatea şi densitatea urinară fiecare 
oră, de asemenea şi masa ponderală. Testul se planifică pe 6 - 8 ore, dar 
se opreşte când pacientul a pierdut 5% din greutatea iniţială sau când apar 
primele semne de deshidratare. La sfârşitul probei, bolnavul se cântăreşte, 
se determină hematocritul şi osmolaritatea plasmei pentru a aprecia gradul 
de deshidratare. în deficitul de ADH, urina rămâne diluată cu densitate şi 
osmolaritate scăzută, iar hematocritul şi osmolaritatea plasmatică cresc. 

Testul la ADH permite diagnosticul diferenţial între diabetul insipid 
nefrogen şi cel neurogen. Se administrează adiuretin intranazal şi se 
urmăreşte diureza. în formele de insuficienţă centrală de ADH, urina se 
normalizează. în diabetul insipid nefrogen, volumul urinar rămâne crescut, 
iar densitatea sub 1005. 

Pentru stabilirea etiologiei diabetului insipid, se impun explorări: 

- neurooftalmologice (fundul de ochi, campimetria); 

- neuroradiologice (Rg craniului cu şaua turcească, CT, RMN). 

Diagnosticul diferenţial se face cu următoarele afecţiuni: 

e potomanie: 

- polidipsia se instalează progresiv, nu există o cauză organică; 
- este un teren psihic particular sau traumatism psihologic; 
- testul restricției hidrice este pozitiv. 

e cu alte poliurii hipostenurice (hiperparatiroidism, hiperaldosteronism 

primar şi nefropatie kaliopenică); 

e diabet zaharat- densitatea urinei crescută, glucozurie şi hiperglicemie; 

e nefroscleroză compensată, poliurică-poliuria are caracter izostenuric, 

sunt prezente şi alte semne de suferinţă renală ca hipertensiunea arterială. 

Tratament 

In tumori, infecţii, boli de sistem se impune un tratament etiologic. 
Tratamentul patogenie este cel hormonal substituitiv, care se va face toată 
viaţa. Cu acest scop se aplică: 

Adiuretină (pulbere de neurohipofiză de porc sau vite cornute mari). Se 
administrează în prize nazale câte 0,03 - 0,05, 3-4 ori pe zi, conducându-ne 
după efectul antidiuretic. Poate provoca reacţii iritante locale sau alergice 
severe care limitează utilizarea ei. 

Lizin-vasopresina sintetică - un preparat sub formă de spray nazal. 
Exercită o acţiune de scurtă durată şi necesită administrări repetate. Este 
bine tolerată de bolnavi, nu are efecte adverse locale sau generale. 

DDAVP (I-desamino 8-D-arginin-vasopresina) comercializat sub denu- 
mirea de adiuretin, este medicaţia de elecţie a diabetului insipid central. Are 
efect antidiuretic prelungit (12-24 ore), este presor neglijabil, poate fi pre- 
scris gravidelor întrucât nu are efect teratogen. Se administrează intranazal în 
doză de 10-20 ug pentru maturi şi 5 ug pentru copii de 1-2 ori pe zi. 

Tratamentul nehormonal poate fi folosit în unele forme de diabet insipid 
central cu deficit hormonal parţial. Sunt indicate: 

Clorpropamida - potenţează efectul ADH-ului endogen la nivelul tubu- 
lui renal şi stimulează secreția acestuia la nivel hipotalamic. Doza zilnică 
este de 100 - 500 mg. Riscul hipoglicemiei recomandă prudenţă la vârst- 
nici şi abţinere la copii. 

Carbamazepina (200-600 mg/zi) şi clofibratul (2-3 g/zi) stimulează 
secreția hipotalamică de ADH. 

Indometacina (100 mg/zi) potenţează efectul ADH-ului la nivel renal 
prin inhibiţia sintezei intrarenale a prostaglandinelor. 

Diureticele tiazidice scad poliuria la pacienţii cu diabet insipid central 
şi nefrogen. Hidroclorotiazida este eficientă în doză de 50-100 mg/zi. Este 
necesară asigurarea aportului de potasiu pentru a preveni hipokaliemia. 


Prognosticul este satisfăcător. In formele simptomatice depinde de 
caracterul şi evoluţia afecțiunii de bază. 


Prelegerea 4 


TUMORILE HIPOFIZARE 


Tumorile hipofizare prezintă formaţiuni generate de ţesut hipofizar sau 
de celule embrionare nediferenţiate. 

Hipofiza mărită şi deformată a fost descrisă pentru prima dată de Pierre 
Mărie în 1886 la un bolnav cu acromegalie, existenţa hipofizei fiind cunos- 
cută timp de peste două milenii. 

Frecvența tumorilor hipofizare constituielO - 15% din totalul tumori- 
lor intracraniene şi circa 40% din cazurile de boli hipofizare. 

Stadiile evolutive ale tumorilor hipofizare 

- intrahipofizar, iniţial, caracterizat de hiperplazie, microadenom sub 
5 mm în diametru,fără compresiunea membranei hipofizare, uneori 
cu dereglări clinice, hormonale. 

- întraşelar, atinge pereţii osoşi ai şeii, destinde dura mater, lărgeşte, 
deformează şeaua turcească, inclusiv intrarea în ea, dedublează contu- 
rul, măreşte diametrul, verticalizează dorsul şeii, subțiază pereţii şelari 
formînd neregularități, tumoarea rămânând însă în limitele şeii,; 

- invaziv, cu expansiunea supra- sau infraşelară a tumorii. 

Dezvoltarea supraşelară a tumorii duce la ruperea cortului şelar format 
de dura mater şi invadarea encefalului, provocînd compresiunea chiasmei 
şi a nervilor optici, a nervilor oculari motori, a hipotalamusului, hiper- 
tensiune intracraniană. Creşterea infraşelară distruge planşeul şelar, cu 
pătrunderea tumorii în sinusul sfenoidal. 

Expansiunea difuză a tumorii, fiind persistentă şi îndelungată, poate 
distruge complet peretele şelar cu invadarea formațiunilor învecinate şi 
dezvoltarea simptomelor clinice de compresiune corespunzătoare. 

Clasificarea 

- benigne (adenoame), întâlnite în 80 - 90% de cazuri; 

- maligne, rareori primare, mai des cu metastaze în plămâni, sân, neo- 
plasme; 

- craniofaringioame (disgenetice). 

Adenoamele hipofizare 


Clasificarea 
a. După criteriul histologic (microscopic): 
- cromofobe (50% ), secretante de PRL, STH, TSH, FSH, LH sau 
nesecretante; 
- acidofile (35%), secretante de PRL şi/sau STH; 
- bazofile (15%), secretante de ACTH, TSH, FSH, LH. 
b. După criteriul funcțional: 
- secretante (85 - 90%): 
a)primare de PRL (50%), STH (25%), ACTH (10%), MSH (5%), TSH 
(5%), FSH şi LH ; 
b) secundare (reactive) - la insuficienţa primară a unei glande endocri- 
ne periferice: 
- ACTH secretante după suprarenalectomia bilaterală fără substitu- 
ție hormonală (sindromul Nelson); 
- TSH secretante (insuficienţă primară tiroidiană netratată - mixe- 
dem); 
- FSH, LH secretante (hipogonadism primar netratat). 
- nesecretante (10-15%), cromofobe sau craniofaringioame. 
c. După criteriul de dimensiuni (stadiile Hardy): 
- stadiul I, microadenom sub 10 mm în diametru; 
- stadiul II, macroadenom de 10-20 mm, intra-, sau, şi extraşelar; 
- stadiul III, invaziv localizat, cu infiltrarea osului şelar; 
- stadiul IV, invaziv difuz, cu distrucţia osului şelar. 


Tabloul clinic 

a. Sindromul funcţional (endocrin) include: 

- Simptome de hipersecreţie hormonală  adenomhipofizară:  galactoree 
- pentru PRL, acromegalie, gigantism - pentru STH, boala Cushing - pen- 
tru ACTH, melanodermie - pentru MSH (POMC), tireotoxicoză - pentru 
TSH primar crescut şi mixedem - la TSH mărit secundar; 

- simptome de hiposecreţie hormonală hipofizară parţială sau totală da- 
torate compresiunii asupra hipofizei de către adenoamele mari, în special, 
cromofoabe şi craniofaringioame, condiţionînd nanism hipofizar, diabet 
insipid, sau/şi hipofuncţii secundare ale glandelor endocrine periferice: 
hipotiroidie, hipocorticism, hipogonadism; 

- simptome mixte de hiper- şi hipofuncţie hipofizară. De exemplu, hi- 


persomatotropism (acromegalie sau gigantism) cu insuficienţă gonadotro- 
pă sau/şi tireotropă. 


b. Sindromul tumora! include semne clinice determinate de sediul, vo- 


lumul tumorii şi gradul de compresiune intra- sau/şi extrahipofizară: 


- macroadenom intraşelar care poate genera cefalee frontală, retroorbi- 
tală, greaţă,vome; 

- expansiune inferioară, în sinusul sfenoidal: epistaxis, hemoptizii, 
scurgeri nazale de licvor, meningită; 

- creştere laterală, spre sinusul cavernos: paralizia nervilor oculomotori 
III, IV, VI, exoftalmie unilaterală; 

- compresiune superioară, prehiasmatică: hemianopsie bitemporală, 
anosmie, tulburări comportamentale, diabet insipid; 

- extindere  retrochiasmatică: hipertensiune intracraniană, modificări 
hipotalamice, nervoase (afectarea ventriculului III) şi de trunchi cere- 
bral: dereglări de temperatură, apetit (obezitate, caşexie), epilepsie. 

Investigaţii imagistice si de laborator: 

- radiografia craniului cu centrarea şeii turceşti, tomografia compute- 
rizată (TC), rezonanţa magnetică nucleară (RMN) confirmă prezenţa 
tumorii, sediul, dimensiunile, forma, gradul de invaziune şi distrucţie 
locală; 

- ecoscopia, TC, RMN a glandelor endocrine periferice pun în evidenţă 
modificări organice primare sau secundare; 

- dozările serice de hormoni hipofizari, tiroidieni,  corticosuprarenali, 
precum şi testele de stimulare şi inhibiţie, certifică starea funcţională 
a tumorii, hipofizei şi a glandelor endocrine periferice, precizînd şi 
diagnosticul; 

- examenul câmpului vizual, alfundului de ochi, ecoencefalografia şi 
alte metode semnifică compresiunea extrahipofizară. 

Diagnosticul diferenţial se face cu următoarele patologii: 

- şa turcească constituţional mare; 
sindrom de şa vidă; 
anevrism carotidian; 
chisturi arahnoidiene sau dermoide; 
iumori craniene cu modificări secundare în şaua turcească (gliom, 
meningiom); 

- craniofaringiom; 

- hiper- sau hiposecreţii de hormoni hipofizari şi/sau ai altor glande 
endocrine. 

Evoluție 

Lentă, dar persistentă în majoritatea cazurilor. Tratamentul adecvat al 

tumorilor sub 2 cm în multe cazuri este eficient. In cazurile cu evoluţie 
persistentă, cu compresiuni şi distrucții evidente, apar complicaţii neuro- 
oftalmice, metabolice, hipopituitarism, diabet insipid, infarct şi ictus intra- 
sau extrahipofizar. 

Tratament 

Obiective şi metode de realizare 

înlăturarea tumorii are scop preventiv (evitarea complicaţiilor meca- 

nice şi hormonale) şi curativ (eliminarea cauzei care produce dezechilibrul 
hormonal şi tulburările mecanice). Se practică două metode de abordare a 
tumorii hipofizare: 

- abordul transsfenoidal, rinoseptal, microchirurgical include incizie 
sublabială cu decolarea mucoasei septale, rezecţia porțiunii inferioare 
a cloazonului nazal, ablaţia rostrului sfenoidal, rezecţia durei mater, 
înlăturarea tumorii prin polul său inferior. Este indicat în adenoamele 
mari, intrahipofizare, care se dezvoltă în sinus. Riscurile sunt limitate, 
metoda fiind preferată şi eficientă în 80% din cazuri. Poate genera 
rinoree şi sindrom de şa turcească vidă; 

- abordul transfrontal, intracranian include deschiderea cavităţii cranie- 
ne prin volet frontal, a scizurii Sylvius, vizualizarea regiunii optochias- 
matice şi abordarea tumorii prin polul său anterosuperior. Este indicat în 
tumorile hipofizare cu dezvoltare supraşelară şi în craniofaringioame. In 
circa 40% de cazuri apar complicaţii: hematom, edem cerebral, lezarea 
formațiunilor vecine, diabet insipid, tulburări neurologice. 

Distrugerea celulelor tumorale se obţine folosind iradieri externe sau 

interne cu următoarele metode: 

- radioterapie convenţională, clasică, cea mai frecvent practicată. Se 
foloseşte o sursă de Rx de înaltă energie îndreptată spre hipofiză din 
3-5 câmpuri, care se schimbă zilnic (frontal, 2 temporale, occipital sau 
2 maxilozigomatice). Se începe cu o doză mică (25 - 50 r în zi), care 
se creşte progresiv până la 200 r zilnic. Aceasta se menţine până la 
atingerea dozei sumare eficiente (5000 - 7000 r) în funcţie de excesul 
hormonal produs de tumoare; 

- telegamaterapia cu Co 60, caracterizată printr-un răspuns tardiv de 
peste 3 ani şi hipopituitarism frecvent; 

- radioterapie supravoltată cu accelerator liniar, betatron (800 - 1000 Kw); 

- radioterapie neconvenţională cu particule grele (nuclee de Heliu); 

- radioterapie interstiţială cu plasare de sursă radiantă - Au 198, Itrium 
90, în hipofiză. 

Indicaţiile radioterapiei: tumori hipofizare cu volum moderat, hormo- 
nal-secretante, cu evoluţie progresivă, nereceptive la tratamentul medica- 
mentos administrat, sau/şi cu recidive după adenomectomia hipofizară. 

Mai sensibile la tratament sunt adenoamele acidofile şi bazofile, puţin 
sensibile, cromofobe şi prolactinoamele. 

Contraindicaţii: tumori voluminoase, cu expansiune intracraniană, cu 
tulburări oculare grave. 

Complicaţii: epilarea părului din zona câmpului radiat după doza 
de 3000 r, reversibilă spontan după 2 - 3 luni de la încetarea iradierii. 
Edemul şi staza papilară, lezarea tractului optic, a nervului oculomotor 
comun, arterita cerebrală rădică, necroza hipofizară şi cerebrală. Aceste 
complicaţii apar în caz dacă nu este respectată regula de a se începe te- 
rapia cu doze mici, crescute progresiv, repartiţia defectuoasă a iradierii, 
volumul mare al tumorii. 

Radioterapia distruge, în special, celulele cu rată mare de proliferare, 
tumorale, oprind astfel progresia tumorală, micşorând volumul ei şi resta- 
bilind funcţia hipofizară. 

Blocarea secreției tumorale este eficientă prin faptul că acţionează 
selectiv pe receptorii neurohormonali ai celulelor secretante de tropi, in- 
hibînd secreția hormonilor hipofizari corespunzători. Astfel: 

- derivații ergolinici (bromcriptina, bromergonul, parlodelul) stimu- 
lează receptorii dopaminergici (PIF) ai celulelor prolactinice, blocând 
sinteza de prolactină; 

- somatostatina (minisomatostatină, osteotid) blochează receptorii ce- 
lulelor somatotrope; 

- ciproheptadina antagonizează serotonina şi histamina, inhibând celu- 
lele corticotrope. 

Terapia medicamentoasă este indicată în tumorile secretante, înainte şi 

după tratamentul chirurgical şi cu iradiere. Nu se recomandă în timpul radio- 
lerapiei, deoarece scade sensibilitatea celulelor tumorale la iradiere. 

Corectarea tulburărilor hormonale secundare este recomandată în ca- 
zurile cu insuficiențe secundare ale glandelor hipofizodependente şi constă 
în administrarea hormonilor glandelor respective: pentru tiroidă- hormoni 
tiroidieni, pentru corticosuprarenale - hormoni glucocorticosteroizi, pen- 
tru testicule - testosteron, pentru ovare - estrogeni şi progestine. Astfel, 
se înlătură dereglările de metabolism şi se restabileşte feed-back-ul spre 
hipotalamus şi hipofiză. 


Anularea edemului şi a stazei intra- şi extrahipofizare se obţine la adm i n i- 


strarea spironolactonei (veroşpiron, uracton sau triampur), soluţiei de magne- 
ziu sulfat de 25% 10 ml şi a eufilinei de 24% 10 ml intravenos, lent. Cu ajuto- 
rul acestei medicaţii se diminuiază cefaleea, greaţa, voma, vertijul, dereglările 
de vedere, uneori reactive la terapia rădică, conservatoare, chirurgicală. 

Dispensarizarea. Pe parcursul primului an se recomandă consult pe- 
riodic fiecare 3 luni. In anul 2 - fiecare 6 luni, cu efectuarea de investigaţii 
hormonale şi imagistice. In cazul evoluţiei favorabile a bolii, controalele se 
vor efectua fiecare 6-12 luni. 

Prognosticul. Prognosticul este favorabil, cu excepţia tumorilor mari 
cu distrucţii intra- şi extrahipofizare pronunţate. în ceea ce priveşte res- 
tabilirea completă a sănătăţii şi a capacităţii de muncă, prognosticul este 
rezervat, majoritatea bolnavilor fiind invalizi. 


Prolactina (PRL) 


Structura biochimică. Prolactina este un hormon polipeptidic format 
din 198 de aminoacizi legaţi într-un lanţ asemănător ca structură şi acţiune cu 
GH (16% din aminoacizi comuni) şi cu CS - somatotropina corionică (13% 
din aminoacizi comuni). PRL umană are cele mai multe secvenţe comune cu 
cele de porc şi de berbec (respectiv 73% şi 60% de omologare). 

Sediul sintezei. Prolactina se sintetizaeză în celulele lactotrofe, acidofi- 
le, diseminate rar, în întreaga adenohipofiză, în special la bărbat. 

Secreţia PRL este episodică cu rata secreției de cea 400ug/24h. La 1-2 
ore de la adormire, indiferent de perioada zilei, secreția de prolactina creşte. 

La nou-născut nivelul PRL este crescut, scade în primele luni de viaţă 
şi e uşor crescut la fete în perioada pubertară. 

La femei PRL înregistrează valori mai ridicate în faza luteică, în sarcină 
(din cauza nivelului mult crescut al estrogeni lor), în postpartum (ca urmare 

a stimulării mameloanelor prin supt), apoi scade până la valori normale la 
6 luni de la naştere, lactaţia putând fi menţinută la supt. 

Eliberarea PRL şi TRH-ului este stimulată de estrogeni, serotonină, 
hipoglicemie, somn, efortul fizic, actul sexual, stres. L-DOPA, agoniştii 
dopaminergici şi antagoniştii serotoninei, hiperglicemia, glucocorticoizii, 
hormonii tiroidieni blochează secreția serotoninei. 

Concentrația serică a prolactinei la femeile negravide este de 16-20 
ng/ml (200 - 400 Mu/ml), iar la bărbaţi şi copiii prepuberi aceste valori 
sunt mai mici. Timpul de înjumătățire a PRL este de 20-30 minute. 

Efectele biologice ale prolactinei se exercită direct asupra ţesuturilor 
țintă, nefiind mediate. 

împreună cu estrogenii, progesteronul, steroizii suprarenali, GH, in- 
sulina, prolactina contribuie la dezvoltarea normală a glandei mamare, 
inducerea şi menţinerea secreției lactate. 

PRL stimulează procesele anabolice din organism, inclusiv şi sinteza 
proteinelor şi a altor compuşi din lapte, preîntâmpină pierderile de Na” şi 
apă. Este hormon luteotrop prin menţinerea corpului galben, a sintezei de 
progesteron şi a colesterolului. 

PRL inhibă secreția de GRH, FSH, LH şi acţiunea lor la nivel gonadic. 

Controlul secreției de PRL este asigurat în mare măsură de PIF (Do- 
pamină) şi mai puţin de PRH, TRH şi mecanismul serotoninergic, inclusiv 
iritarea mamelonului cu scăderea DOPA, creşterea PRH şi a PRL. Un rol 
de stimulare au şi estrogenii, care în sarcină duc la proliferarea şi multi- 
plicarea celulelor lactotrofe. 

A fost depistată şi reglarea neurogenă (de exemplu, la stres) şi prin me- 
canism feed-back scurt (prolactina majorată creşte dopam ina). 

Receptorii pentru PRL sunt localizaţi preponderent la nivel mamar şi 
gonadic. 

Metabolismul. 75% din PRL se inactivează în ficat şi 25% - în rinichi. 


Sindromul hiperprolactinic 


Sindromul hiperprolactinic întruneşte patologiile din afara perioadei 
de sarcină şi alăptare, caracterizate de creşterea evidentă a PRL, lactaţie 
persistentă şi, în majoritatea cazurilor, dismenoree. 

Sinonime- sindromul galactoree-amenoree, sindromul lactaţiei persis- 
tente cu dismenoree, sindromul Chiari-Frommel, prolactinom. 

Scurt istoric. Sindromul hiperprolactinic a fost definit pentru prima 
dată de către Hipocrate din Cos, în cartea "Aforisme - V", aforismul 39 
"Dacă la o femeie care nici însărcinată nu e şi nici nu a născut, apare lac- 
taţie, atunci menstrele ei pot înceta”. în 1855 Chiari, iar peste câţiva ani 
şi Frommel, au descris pentru prima dată sindromul gaiactoree-amenoree 
postpartum cu tulburări psihotice şi malnutriție. în 1932 Argonz del Cas- 
tilio a descris sindromul la femei care nu au fost însărcinate, dar cu gona- 
dotrofine absente şi estrogeni scăzuţi. în 1954 Forbbest şi Albright descriu 
prolactinomul cu lactoree-amenoree. 

Frecvența. 0,1 - 0,2% dintre femei suferă de prolactinom. La bărbaţi 
apare de 3 - 4 ori mai rar. Peste 40% dintre adenoamele hipofizare sunt pro- 
lactinoame. Sindromul hiperprolactinic e prezent la 2 - 3% dintre femei. 

Cauzele hiperprolactinemiilor patologice 

/. Afectiuni hipotalamice: 

- procese infiltrative - histiocitoza X, sarcoidoză; 

- boli inflamatorii - encefalite; 

- rumori primare (craniofaringiom, meningiom, astrocitom, tubercu- 

lom, pinealom) şi secundare (metastaze); 

- traumatisme craniocerebrale; 

- afecţiuni vasculare: infarctizări, embolisme; 

- postiradiere. 

II. Leziuni ale tijei hipotalamohipofizare: 

- secţiuni (chirurgicale, traumatice); 

- compresiuni exercitate de tumori ale regiunii hipotalamo-hipofizare; 

- afecţiuni vasculare. 

III. Leziuni hipofizare: 

- tumori hipofizare hipersecretante de prolactină (micro- sau macroa- 

denoame); 

- tumori mixte (secretante de prolactină şi ACTH, rareori de GH şi TSH); 

- hiperplazia celulelor lactotrofe (în afara sarcinii); 

- şa turcească vidă. 

IV. Medicamentoase: 

- psihotrope (fenotiazine - clorpromazină, butirofenone, surpiride, 

pimozine); 

- antihipertensive (rezerpina, alfa-metildopd); 

- antiemetice (metaclopramide, dorperidon); 

- antihistaminice - blocanţi-H» receptori (cimetidin); 
- opiacee şi opioide (morfină, metadonă); 

- hormoni /estrogeni, contraceptive orale, TRH); 
- inhibitori de monoaminoxidaze; 

- digitale, amfetamine, vit D, izoniazidă. 

V. Producţie ectopică de prolactină: 

- neoplasm renal; 

- neoplasm bronhogenic; 

- tumori ale tractului digestiv. 

VI. Boli endocrine: 

- hipotiroidism primar; 

- boala Addison; 

- carcinomul adrenal feminizant; 

- carcinomul testicular; 

- sindromul ovarelor polichistice; 

- pubertatea precoce; 

- sindromul olfactogenital; 

- hipoglicemia. 

VII. Boli cronice: 

- insuficienţa renală cronică; 

- insuficienţa hepatică. 

VIII. Leziuni iritative ale peretelui toracic: 

- inflamații, mastite, herpes Zoster, pleurezie; 

- traumatisme, stimulare mecanică a sânilor, mamelonului; 
- arsuri. 

IX. Prin mecanism neuroendocrin: 

- efort fizic; 

- stres prelungit; 

- leziuni vaginale, uterine, sterilet. 

X. Hiperprolactinemie idiopatică: 

- fără modificări organice, uneori cu hipercalciemie. 


Patogenie 

Hiperprolactinemiile funcţionale de lungă durată (luni, ani) deseori 
conduc la scăderea sintezei de prolactostatină şi/sau la creşterea prolac- 
toliberinei - motiv de hiperplazie lactotrofă şi formare de micro- sau ma- 

croadenom hipofizar. Unii autori afirmă că microadenomul este un adenom 
aparte prin complexul enzimatic diferit de cel al macroadenomului, este 
mai rezistent la tratament şi nu e un pro- sau macroprolactinom. 

La nivel hipotalamic, are loc alterarea eliberării pulsatile de GH-RH, 
determinînd hipogonadism hipogonadotrop. 

La nivel supraşelar - îngustarea câmpului vizual, anosmie, diabet in- 
sipid, hipertensiune intracraniană. 

La nivel hipofizar - scade secreția pulsatilă de LH şi FSH şi peack-ul 
preovulator de LH, determinând amenoree, anovulaţie, sterilitate (hipogo- 
nadism secundar). 

Uneori, ca urmare a compresiunii, scade nivelul seric de TSH, ACTH, 
generînd insuficienţa secundară tiroidiană şi corticosuprarenală cu simpto- 
matologia corespunzătoare. 

La nivel corticosuprarenal poate devia steroidogeneza spre formare de 
androgeni şi generare de hirsutism. 

La nivel gonadic - inhibă feed-back-ul pozitiv estrogenic şi steroido- 
geneza la femeie, scade testosteronul, spermatogeneza la bărbat (scade 
libidoul, potenţa, induce infertilitate). 


Tabloul clinic se compune din următoarele sindroame şi modificări de 

geneză diferită. 

La femei: 

- sindromul mamar: galactoree spontană sau provocată cu aspect lactes- 
cent până la incolor, în afara sarcinii sau a alăptării, mai des bilaterală, 
deseori însoţită de senzaţie de tensiune în sâni; 

- sindromul gonadic: oligobradimenoree, spaniomenoree, amenoree, ova- 
re polichistice virilizante, sterilitate secundară (90% cazuri) prin anularea 
procesului de selectare, creştere şi maturare a foliculului Graaf, cu ano- 
vulaţie, involuţia tractului genital, cu vagin şi uter hipoplazic, diminuarea 
libidoului cu depresie, anxietate (hipoestrogenism secundar indus); 

- alte modificări endocrine şi de metabolism: uneori osteopenie, reten- 
ție hidrică cu pastozitate, hirsutism, acnee, hiperpigmentare, anabo- 
lism proteic, efect antilipolitic, diabetogen. 

La bărbaţi: 

- sindromul mamar: uneori ginecomastie, rareori galactoree de hipere- 
strogenemie relativă sau absolută generată şi nu de hiperprolactinemie; 

- sindromul gonadic: tulburări ale dinamicii sexuale (diminuarea libi- 
doului, erecţiei, ejaculării, orgasmului, impotenţă), condiţionate de 
scăderea secreției de testosteron, reducerea spermatogenezei (oligo-, 
azoospermie, infertilitate), prin inhibiţia gonadotropilor. 

La copii şi adolescenţi: 

- retardare pubertară cu amenoree primară fără galactoree, indusă de 
scăderea estrogenilor de către prolactina crescută. 

în prolactinoamele mari, indiferent de vârstă şi sex, pot fi prezente: 

- sindromul tumoral hipofizar cu greață, vomă, cefalee, vertij, tulburări 
de vedere; 

- sindromul de insuficienţă hipofizară parţială sau totală cu hipogona- 
dism, hipotiroidie, hipocorticism secundare. 

Evoluție 

Lentă, progresivă, uneori cu recidive sau remisie spontană prin necroza 

adenomului hipofizar la unele gravide. 

Complicaţii 
neuro-oftalmice: 

- hemianopsie bitemporală progresivă până la orbire; 

- leziunea nervilor cranieni 11, IV, VI; 

- hipertensiune intracraniană însoţită de cefalee, vărsături incoerente, 
edem papilar, rinoree cu licvor, dereglări de temperatură, de apetit, de 
somn, epilepsie temporală; 

- ruperea chistului sau hemoragie acută intra- sau supraşelară. 

în cazurile cu compresiuni şi distrucţii intrahipofizare pronunţate se poate 

înregistra insuficienţă secundară corticosuprarenală, tiroidiană, gonadală. 


Investigaţii de laborator şi imagistice 

Valorile prolactinei serice sunt crescute în majoritatea cazurilor. Creş- 
terea moderată este caracteristică pentru formele idiopatice, funcţionale. 

Nivelul seric peste 100 ng/ml (normal 5 - 20 la femei şi sub 10 ng/ml 
la bărbat) confirmă prolactinomul, de regulă, fiind direct proporţional cu 
dimensiunea tumorii. 

Testul de stimulare cu TRH, i.v. 200-400 mkg, pune în evidenţă creşte- 
rea moderată sau nulă a prolactinei la 30 şi 60 min de la injectare în cazuri- 
le cu prolactinom, pe când la prolactina de bază normală are loc o creştere 
explozivă a acesteia. 

Evoluţia hiperprolactinemiei nu este direct proporţională cu cea clinică. 
Astfel, în unele cazuri de galactoree-amenoree (în special după naştere), 
prolactina poate fi normală sau subnormală, alteori hiperprolactinemia nu 
se manifestă simptomatologie. 

Testul de inhibiţie (frenaj) cu L-DOPA (500 mg per os cu dozări ale 
prolactinei peste 30,60,120,180 min) este negativ în caz de prolactinom 
voluminos, hipersecretant (în mod normal scade prolactina cu mai mult de 
50% din valoarea de bază). 

FSH, LH, estrogenii, progestinele uneori şi ACTH scad progresiv, în 
timp ce STH şi TSH pot fi crescuţi sau scăzuţi. 

Radiografia craniului cu centrarea şeii turceşti, TC, RMN pot confirma 
prolactinoamele şi urmări extinderea lor. 

Diagnosticul diferenţial se face cu hiperprolactinemiile patologice 
(vezi cauzele) şi fiziologice din perioada pubertară, faza Iuţeală, sarcină, 
alăptare, somn, stres, act sexual, efort fizic. 


Tratamentul 

Obiective şi metodele de realizare 

- Normalizarea nivelului prolactinei serice poate fi obţinută prin: 

e Creşterea producţiei sau acţiunii dopaminei (DOPA), stimulând 

astfel PIF, care va inhiba secreția de prolactina; 

e Creşterea producţiei de DOPA prin L-DOPA (precursor al 

DOPA), 2-3 g/zi; 

e Accelerarea eliberării de DOPA din terminaţiile nervoase specifi- 

ce - amantadina. 

- Stimularea receptorilor dopaminergici lactotrofi, inhibarea sintezei 

şi excreţiei PRL: 

e Bromocriptina (bromergon, parlodel, previdel) extrasă din secara 
comută. Efectul antiprolactinic este pozitiv în toate formele de 
hiperprolactinemie, medicaţia fiind de elecţie. 

Tratamentul se începe cu doze mici de 1,25 mg, administrate la cină, 
care se cresc fiecare 3-7 zile cu câte 1,25 mg, administrate şi la prânz, la 
dejun, până se ajunge la 5-10 mg/zi care se menţin timp de 4-24 luni, apoi 
se anulează treptat în 1-3 luni. în doze de 10-50 mg/zi are efect citolitic 
şi citonecrotic direct proporţional cu dimensiunile şi activitatea tumorii. 
Uneori apar efecte secundare: cefalee, vertij, greață, vome, hipotensiune 

sistolică (prin activarea receptorilor de dopamină din SNC), congestie 
nazală (blocarea receptorilor alfa adrenergici), constipatii, somnolenţă, 
astenie, tulburări psihice, care dispar la încetinirea tempoului de creştere a 
dozelor şi la administrarea spironolactonei, soluţiei de sulfat de magneziu, 
eufilină. O dată cu normalizarea secreției de prolactina se restabileşte func- 
ţia ovariană, fiind posibilă şi sarcina. 

Efectul bromocriptinei este sporit de inhibitorii receptorilor estrogenici 

(tamonefril). 

e Piridoxina (B-6) are efect benefic în hiperprolactinemiile modes- 
te, netumorale; 

e Fiind mai puţin active, se utilizează rar: pergolidele (cabergoli- 
na) cu acţiune lungă, 20-3Omg de 2 ori pe săptămînă; lizuridele 
0,2-1,6 mg/zi; lergotrilul - 6 mg/zi; peritolul 6-12 mg/zi, cipro- 
heptadina 2 — 30 mg/zi. 

- Distrucţia celulelor tumorale prin radioterapie este recomandată în 
alternare cu tratamentul conservativ şi cel chirurgical în caz de in- 
eficientă a tratamentelor medicamentoase sau la recidivarea tumorii. 
Se abordează hipofiza din 3-5 câmpuri cu 5000-7000 r la cura de 
tratament (vezi tratamentul tumorilor hipofizare). Radioterapia în 
prolactinom este mai puţin eficientă decât în alte tumori adenohi- 
pofizare ţinând cont de sensibilitatea scăzută a celulelor lactotrofe 
la iradiere. 

- înlăturarea tumorii pe cale chirurgicală se aplică în prolactinoamele 
mai puţin sensibile la bromocriptina. Metoda de elecţie este adeno- 
mectomia prin abord transsfenoidal. în cazurile cu macroadenoame, 
semne de distrucţie şelară cu compresiune pronunţată progresivă, este 
nevoie de adenomectomie transfrontală, urmată deseori de recidive şi 
complicaţii pe parcursul primilor 10 ani (vezi tratamentul tumorilor 
hipofizare). 

- îndepărtarea factorului etiologic: medicamentelor administrate, 
patologiilor asociate cu creşterea prolactinei (vezi cauzele hiperpro- 
lactinemiei). 

- Corectarea insuficienţei adenohipofizare induse. Se administrează 
hormoni tiroidieni în caz de hipotiroidie; corticosteroizi -în hipocorti- 
cism; estrogeni-progestine - în hipogonadism; adiuretin, adiurecrină 
în diabet insipid. 

Dispensarizare 

Se va consulta endocrinologul fiecare 3-6 luni, neurologul, oftalmolo- 
gul, ginecologul. Fiecare 12 luni se va face craniografia, dozarea hormona- 
lă, examenul câmpului vizual, al uterului, ovarelor. 

Prognostic. în majoritatea cazurilor, prognosticul este favorabil, ca- 
pacitatea de muncă şi sănătatea se restabilesc cu dispariţia simptomelor 
clinice, micşorarea volumului tumoral, restabilirea fertilităţii. 

în macroadenoame, în special maligne, prognosticul este nefavorabil, 
decesul poate surveni din cauza comei, hemoragiilor hipotalamo-hipofiza- 
re, compresiunii centrilor hipotalamici. 

Profilaxie 

- administrarea atentă, de scurtă durată, a medicamentelor care cresc 

prolactina; 

- investigarea şi tratamentul precoce al bolnavilor cu galactoree şi dere- 

glări de ciclu menstrual; 

- tratamentul adecvat de corecție şi substituție hormonală a patologiilor 

endocrine şi neendocrine cu predispoziţie de creştere a prolactinei; 

- dispensarizarea pentru tratament şi evitarea complicaţiilor. 


4.1. Sindromul adipozo-genital 


Definiţie. Sindrom hipotalamic caracterizat de obezitate şi hipogonadism. 

Sinonime. Distrofia adipozo-genitală, sindromul Babinski-Frohlich. 

Istoric. Primele descrieri datează cu 1889 (Pehcranţ), 1900 (Babinski), 
1901 (Frohlich). 

Frecvența este crescută la băieţii de 6 - 7 ani, în special de 10 - 13 ani, 
posibil datorită şi diagnosticării mai uşoare decât la fete. 

Etiologie: infecţii intrauterine, traumatism cerebral la naştere şi în 
copilărie, tumori, tromboze, embolii, hemoragii cerebrale, infecţii acute 
(virotice, scarlatina etc.) şi cronice (tuberculoza, lues). Deseori e imposibil 
de a stabili cauza bolii. 

Patogenia include afectarea nucleelor hipotalamice, paraventricula- 
re şi ventromediale cu creşterea apetitului şi masei corporale. Afectarea 
părţii mediobazale a hipotalamusului, precum şi obezitatea, scad secreția 
gonadotropinei, condiţionând retardarea sexuală. Uneori apare insuficienţa 
tiroidiană şi corticosuprarenală. 

Tabloul clinic. Obezitate uniformă, în special pe faţă, trunchi, bazin, 
coapse, ginecomastie falsă. Pielea fină, uneori se văd vasele sanguine. 
Creşte apetitul. Semne sexuale primare şi secundare slab pronunţate: 

la băieţi - testicule mici, uneori criptorhidie, penis infantil ascuns în 
cuta grăsoasă abdominală, pilozitate dificilă de tip feminin, deseori lipseşte 
pe faţă, vocea subţire; 

la fete - deseori par mai în vârstă, lipseşte sexualizarea secundară, pi- 
lozitatea axilopubiană scăzută, amenoree primară, organe genitale externe 
şi interne slab dezvoltate; 

la adulţi - regresiunea caracterelor sexuale secundare, diminuarea 
funcţiei genitale, obezitate progresivă. 

Modificări condiţionate de factorul etiologic - tumoare, hemoragie, 
traumatism cerebral, cefalee, vertij, greață, diabet insipid, modificări neu- 
rovegetative. 

Modificări din partea organelor interne apar peste câţiva ani: dispnee, 
hipertensiune arterială, dischinezie biliară, constipaţii etc. 

Diagnosticul pozitiv include: anamneză cu concretizarea factorului 
etiologic, manifestările clinice enumerate, examenul radiologie, tomogra- 
fie, RMN a creierului cu depistarea posibilei hipertensiunii intracraniene, 
tumori hipotalamo-hipofizare ş. a.; examenul de laborator cu frecvente 
hipoglicemii matinale şi creşteri nesemnificative ale acesteia în testul de 
toleranţă cu glucoza, metabolism bazai scăzut, hormoni sexuali şi metabo- 
ligi scăzuţi ş. a. 

Diagnosticul diferenţial se face cu alte sindroame hipotalamice cu 
obezitate: 

-sindromul Lawrence-Moon-Bardel-Biedl cauzat de aberaţiile cro- 
mozomiale şi caracterizat de obezitate, hipogonadism, dereglări de 
creştere şi vicii congenitale: debilitate, retinită pigmentară apoi orbire, 
sindactilie, polidactilie; 

-obezitate constituțional-alimentară cu repartizare uniformă a ţesu- 
tului lipidic, hipogonadismul lipseşte sau este slab pronunţat, efect 
terapeutic mai bun şi prognostic mai favorabil; 

- sindromul Barraker-Simmonds apare mai des la femeile tinere (dar 
în general rar), caracterizat de obezitatea bazinului şi a membrelor 
inferioare cu normo- sau hipotrofia părţii superioare a corpului. 
Pot fi prezente simptome neurovegetative, hipertonice, vestibulare, 

diabet insipid, zaharat, hipoglicemii spontane, amenoree, sindrom 
hiperhidropexic; 

- sindromulDercum - mai des întâlnit la femei în perioada climacterică 
cu obezitate, caracterizat de lipomatoză generalizată - noduli lipidici 
subcutanaţi, dureroşi cu prurită, hiperemie. Uneori - dereglări neuro- 
tice, astenie, hipogonadism. Rareori, masa corporală normală; 

-sindromul Morganii - Stiuart - Moreli - mai des la femeile de peste 
40 ani, pilozitate de tip masculin, hipertensiune arterială, dismenoree, 
îngroşarea lamelei interne osoase frontale, uneori: hiperhidroză cra- 
niană, cefalee, dispnee, diabet zaharat, adenoame tiroidiene, paratiroi- 
diene, suprarenale; 

-sidromulPrader- Willi cu obezitate, hipogonadism, hiperfagie, diabet 

zaharat, retardare intelectuală congenitală; 
- bazofilism pubertar sau juvenil condiţionat de hiperstimulare cu 
hiperplazia celulelor bazofile LH, FSH, ACTH şi STH, după amigda- 
lectomie, reumatism. Apare la 9-15 ani şi 16- 20 ani, mai des la fete 
cu obezitate de tip feminin, deseori dermatoze, piele marmorie, strii 
roze, creştere şi maturizare sexuală accelerată, hipertensiune arterială 
cu angiopatii, cefalee, scăderea memoriei. 

Tratamentul 

Obiective şi metode de realizare 

înlăturarea factorului etiologic: 

- în caz de tumoare - ablaţie chirurgicală, radioterapie. 

-în meningite, encefalite ş.a. - antiinflamatoare. 

Terapia obezității: 

- dieta 8 (după Pevzner), cu scăderea aportului caloric alimentar, mese 
frecvente din alimente permise; 

- combaterea senzaţiei de foame cu alimente sau derivați bogaţi în celulo- 
ză, anorexigene (fepranon, dezopimon cu acţiuni adverse: depresie sau 
iritabilitate, aritmii, hipertensiune arterială, insomnii, dependenţă); 

- diminuarea absorbției intestinale cu normoponderol, magneziu sulfat, 
sorbit, xilit; 

- atenuarea excitabilitățiipancreatice prin excluderea dulciurilor, redu- 
cerea consumului de hidrocarbonaţi, mese cu orar fix; 

-deshidratare uşoară cu diuretice, spironolactonă şi analogii ei, mai 
rar furosemida, hipotiazid cu preparate de potasiu. 

înlăturarea hipogonadismului. Gonadotropină corionică (profazi), 
câte 500-1500 UA, i/m, la 2-3 zile, în total 10-15 injecții, la necesitate 
repetate peste 3-6 luni. 

Mai târziu, în perioada pubertară, postpubertară - testosteron propionat 
1-5%, lml, 1/m, peste 2-3 zile, sau metiltestosteron 5-10 mg, 2-3 ori/zi, 
sublingual. 

La fete şi femei, după vârsta de 10-12 ani se administrează 15-20 zile 
estrogeni (microfolin, foliculin, sinestrol) şi 8-10 zile progestine (pregnin, 
progesteron). 

Medicația hormonală de substituție include: la insuficienţă tiroidiană 
- L-tiroxină, triiodtironină, tireocomb, tireotom, la insuficienţă corticosu- 
prarenală -prednisolon, dexametazon, DOXA; la insuficienţa de vasopre- 
sină (diabet insipid) - adiuretin, adiurecrin, pituitrin ş.a. 


4.2. Sindromul secreției inadecvate de ADH 


Definiţie - sindrom determinat de secreția exagerată de vasopresină, 
care se manifestă prin retenţia lichidului în organism şi lipsa setei. 

Sinonime - sindrom Parhon, sindrom hiperhidropexic, hipervasopresi- 
nism, antidiabet insipid. 

Istoric. In anul 1933 Parhon a informat despre antidiabetul insipid 
idiopatic cu oligurie, lipsa setei şi cu edeme. în 1957 W.B.Schwartz şi 
F.Bartter au descris sindromul legat de hipersecreţia primară, inadecvată, 
nefiziologică de ADH. 

Etiologie 

Sindromul secreției inadecvate de ADH are o origine destul de variată 
care poate fi: 

- hipotalamică: leziuni cerebrale traumatice, inflamatorii, tumorale, 

viscerale, metabolice; 

- tumorală: cancer bronhopulmonar, intestinal, pancreatic, hemangioa- 
me, neuroblastom,cancer de prostată, timom, limfom, compresiuni pe 
vena cavă inferioară; 

-viscerală (somatică): pulmonară (tuberculoză, embolii, abcese pul- 
monare, pneumonii, bronşite obstructive), cardiovasculară, renală cu 
potenţarea ADH-lui. 

- idiopatică, cu afectarea primară a hipofizei; 

- iatrogenă: după rezecţia hipofizară (peste 1-2 săptămâni), după tra- 
tamentul diabetului insipid, la administrarea de vincristin, dihlofos, 
nicotin, clopropamidă, pulbere de retrohipofiză; 

Factori declanşatori; gripă, neuroinfecţie, sarcină, naştere, avort, expu- 

nerea la soare, stres. 

Patogenie 

Consecințele excesului de vasopresină sunt: hiperhidratarea, hiperosmo- 
laritatea serică, hiponatriemia prin diluţie care scade setea, migraţia sodiului 
şi a apei în celule (de aceea, în majoritatea cazurilor, lipsesc edemele), hiper- 
natriuria şi hiperosmolaritatea urinară, determinată posibil de scăderea sinte- 
zei de aldosteron şi de factorul natridiuretic atrial la hipervolemie, generând 
scăderea reabsorbţiei tubulare de potasiu, scăderea secreției de mineralocor- 
ticoizi şi a filtraţiei glomerulare cu blocarea setei, intoxicație cu apă. 

Tabloul clinic 

Pot fi inregistrate oliguria (sub 300ml/24h) permanentă, sau periodică 
(în sindromul Parhon), creşterea masei corporale. Rareori - edeme neîn- 
semnate, iar la adenom hipofizar cu ACTH crescut - hiperpigmentare şi 
hipercorticism. 

Hipervolemia generează intoxicare cu apă, edem cerebral cu iepuizarea 
rezervelor cerebrale de electroliți şi aminoacizi,instalarea celor mai impor- 
tante simptome: 

- astenie fizică persistentă în repaus, pronunţată la efort; 

- anorexie profundă pentru alimente şi lichide, greţuri, vome, constipaţii; 

-apatie sau iritabilitate, dezorientare, dereglarea somnului, scăderea 
reflexelor tendinoase, cefalee, hipotermie, reflexe patologice - la Na 
seric 110-120mEq/l; stupoare, areflexie, paralizie pseudobulbară - la 
Na seric 100 -l IOmEg/1; comă prin intoxicare cu apă şi deces în cea 
50% cazuri - la Na seric sub 100mEg/l. 

Investigaţii de laborator 

Valori crescute de ADH în ser, hipoaldosteronemie, hiponatriemie, 
hipocloremie, normo- sau hipokaliemie, hipoosmolariate serică, scăderea 
hematocritului, a proteinelor şi a osmolarităţii plasmatice, a creatininei şi a 
ureei serice. Creşte excreţia sodiului şi osmolaritatea urinei. 

Clearence-ul apei libere este constant negativ. 

Proba cu restricţie hidrică (700 ml/zi) ameliorează datele clinice şi de 
laborator. 

Proba încărcării cu lichide (15-20 ml/kilocorp) a restricției saline 
şi administrarea diureticelor accentuiază hiponatriemia şi intoxicarea 
cu apă. 

Diagnosticul diferențial se face cu următoarele patologii: hepatice, 
renale, cardiace, insuficiența corticosuprarenală, hipercorticism, hipoti- 
roidie, hiperaldosteronism secundar indus de administrarea incorectă a 
diureticelor, pseudohiponatriemie, întâlnită în hiperproteinemie şi la admi- 
nistrarea manitolului, hiponatriemie asociată cu hipocaliemie, intoxicarea 
cu apă ca urmare a polidipsiei psihogene. 

Este dificilă diferențierea cu sindromul edemelor idiopatice, întâlnit 
mai des la femeile în vârstă de 20 - 50 ani, generat de modificări neuro- 
endocrine şi hemodinamice cu dezechilibrare hidrosalină, caracterizat 
de edeme generalizate sau locale pe faţă, gambe, uneori premenstmale, 
ortostatice sau emoționale de stress, cu semne icterice, vegeto-vasculare, 
cicluri menstruale ovulatorii, sete. 

Tratamentul 

Obiective şi metode de realizare 

înlăturarea factorului etiologic: a tumorii (chirurgical sau radioterapie), 
a urmărilor traumatismului şi infecțiilor cerebrale, administrarea unor me- 
dicamente care cresc secreția de ADH. 

înlăturarea semnelor de exces de ADH: 

- restricţie hidrică până la 700 ml/24h; 

- forțarea diurezei cu furosemid; 

- corticoterapie, pentru a creşte filtraţia glomerulară şi a coreja hipona- 

triemia; 

-carbonat de litiu, 500-1000 mg/zi, pentru blocarea receptorilor vaso- 

presinei; 

- demeclociclina (declomicin), 0.6-1.2 gr/zi, pentru provocarea diabetu- 

lui insipid nefrogen, reversibil; 

- derivat de fenition, pentru a inhiba eliberarea de vasopresină; 

- administrarea de soluţii saline hipertonice şi a preparatelor de potasiu, 

pentru restabiliirea echilibrului hidrosalin; 

- bromocriptina, uneori eficientă în edemele idiopatice. 

Prognosticul 

Depinde de factorul etiologic şi este nefavorabil, în special în distrucţii- 
le hipotalamo-hipofizare şi intoxicaţiile grave cu apă. 

Profilaxia 
Este dificilă din cauza polietiologiei sindromului şi include: înlăturarea 
precoce a factorului etiologic şi limitarea lichidelor. 


4.3. Sindromul de hipofiză izolată 


Definiţie. Este o patologie determinată de lezarea tijei hipofizare cu scă- 

derea sau lipsa efectului liberinelor, statinelor hipofizare şi a vasopresinei. 

Etiologie 

Iatrogen, datorat secţiunii vaselor porto-hipofizare şi a tractului supra- 

optic. Uneori apare exoftalmie progresantă malignă, tumori metastazante 
endocrino-dependente, tumori supraşelare. 

Patogenie 

Factorul etiologic blochează stimulinele şi/sau inhibinele hipotala- 

mice la nivelul adenohipofizei cu lipsa sau scăderea vasopresinei în 
neurohipofiză. 

Tabloul clinic 

- prezenţa factorului etiologic, care poate genera sindromul; 

- semne clinice de insuficienţă adenohipofizară totală sau subtotală; 

- galactoree, deseori dismenoree; 

- diabet insipid cu diferit grad de manifestare; 

- scăderea vederii, auzului. 

Diagnosticul de laborator şi instrumental 

- ACTH, LH, FSH, TSH, STH, scăzuţi; 

- PRL serică crescută; 

- densitatea urinară sub 1010 g/l; 

- probe la realizing hormoni cu răspuns bun; 

- radiografia, CT, RMN craniană - modificări intra-, supraşelare; 

- examen oftalmologie - îngustarea câmpului vizual. 

Diagnosticul diferenţial se face cu următoarele patologii: 

- insuficienţa hipofizară primară de tip sindrom Simonds (caşexie hipo- 
fizară); 

- sindromul Sheehan (necroza hipofizară postpartum) caracterizat de 
ACTH, STH, FSH, LH serici scăzuţi, PRL scăzută şi răspuns la RH 
deficitar; 

- Macroprolactinomul, cu PRL serică, de regulă, peste 200ng/ml. 


a? 


Tratamentul 

Obiective şi metode de realizare 

înlăturarea cauzei - a tumorii chirurgical sau prin radioterapie. 

Substituţia deficitului hormonal: 

- prin administrarea de prednisolon, DOCA, tiroxină, triiodtironină, 
hormoni sexuali /restosteron, estrogeni, progestine), adiuretin, adiu- 
recrin ş.a. 

Blocarea h iperprolactinemiei: 

- cu bromocriptină, bromergon, parlodel, care duce la dispariţia galac- 
toreei, dar nu asigură un ciclu menstrual normal, deoarece la hipofiză 
nu ajunge Gn-RH. 

Prognosticul 

La înlăturarea factorului etiologic, poate fi restabilită legătura hipotala- 

mus - hipofiză cu o oarecare ameliorare a activităţii hipofizare, de aceea 
prognosticul pentru viaţă deseori este favorabil; pentru restabilirea sănătă- 
ţii şi a capacităţii de muncă - nefavorabil, cu invalidizarea bolnavului. 


4.4. Craniofaringiomul 


Definiţie. Este o tumoare disgenetică, disembrioplastică, formată din 
resturile celulelor scuamoase embrionare după migrarea craniană a pungii 
Rathke, formând hipofiză. 

Frecvența: 5 - 10% dintre tumorile intracraniene la copii, dar e depis- 
tată în 40% de cazuri la vârsta de 15-40 ani. La adulţi apare mai rar. 

Sediul: supraşelar - în 70 - 80%, supraintraşelar - 10 - 15%, intraşelar 
-în 10 - 15% de cazuri. 

Structură 

De regulă, este bine incapsulată, cu structură chistică sau solidă, multi- 
loculară şi frecvent calcificată. Mai des e benignă, dar poartă caractere 
evolutive maligne, comprimând hipotalamusul, ventriculul III, hiasma 
optică, hipofiză. 

Tabloul clinic 

- semne de hipertensiune intracraniană generate de hidrocefalee (cefa- 

lee, greață, vome, vertij, edem papilar); 

- modificări de câmp vizual cu sindrom de chiasmă optică (la 65%); 

- întârzierea vârstei osoase sau hipotrofie staturală, nanism armonic; 

- hipogonadism sau pubertate tardivă (la 60%); 

- diabet insipid (la 30%); 

- insuficienţă tirotropă şi/sau corticotropă (la 30%); 

- exces sau deficit ponderal hipotalamic (la 20%); 

- insuficienţă tiroidiană sau corticosuprarenală secundare (la 20%); 

- la adult: hipogonadism secundar cu amenoree-galactoree, infertilitate 

- la femei şi tulburări de dinamică sexuală - la bărbaţi. 

Investigaţii imagistice şi de laborator 

- radiografia, CT, RMN cu adenom-chist, calcificări supra-, sau intraşelare; 

-examen oftalmologie cu explorarea fundului de ochi (edem papilar, 

decolare); 

- câmpimetrie, cu evidenţierea hemianopsiilor; 

-nivelul seric al hormonilor tropi şi periferici deseori scăzut, etc. 

Tratamentul 

Obiective şi metode de realizare 

înlăturarea cauzei include excizia chirurgicală a tumorii pe cale tran- 
sfrontală (de elecţie) şi asocierea radioterapiei convenţionale supravoltată 
postoperatorie, relativ rezistentă. Sunt frecvente complicațiile postopera- 
torii - diabet insipid, disfuncţie hipotalamo-hipofizară, lezuni de chiasmă 
optică, recidiva tumorii. 

Corectarea insuficienţei hipofizare cu tratament de substituție: hormoni 
tiroidieni, corticosteroizi, gonadotropi, sexuali, adiuretină, adiurecrină. 


Stimularea creşterii şi maturizării sexuale cu somatotropină, coriogonină. 


Evoluţia deseori lentă, persistentă, cu compresiuni mari supraşelare şi 
sindrom tumoral evident, uneori cu recidive postterapeutice. Se impun in- 
vestigaţi imagistice şi hormonale fiecare 6-12 luni. 

Prognostic favorabil pentru viaţă în cazul tumorilor cu diametru până 
la 3 cm. în tumori mai mari, cu evoluţie persistentă, recidive, insuficienţă 
hipofizară globală, prognosticul este rezervat. 


4.5. Sindromul de şa turcească goală 


Definiţie. Este o formă nozologică cu spaţiu subarahnoidal, intraşelar 
lărgit, într-o şa turcească, de regulă, mărită. 

Istoric. In 1951 C. Busch, pentru prima dată a diferențiat şeaua turceas- 
că parţial goală, întâlnită la autopsii, de insuficienţa diafragmului şelar. 

Frecvența este de 20-30% cazuri de şa turcească mărită, în special la femei. 

Etiopatogenia 

Include insuficienţa diafragmului şelar, îngroşarea durei mater din aco- 

perişul şeii turceşti, formând un arahnoidocel, care ocupă o parte din hipo- 
fiză, restul fiind ocupat de licvorul subarahnoidian, care apasă, deformează 
hipofiza şi şaua turcească. 

Clasificare 

- primar: generat, de regulă, de incompetenţa congenitală a diafragmu- 
lui şelar; 

- secundar: după intervenţie chirurgicală, radioterapie hipofizară, la in- 
farct de hipofiza (postpartum, hipertonii intracraniene, hidrocefalee, 
tumori supraşelare cu hemoragii, compresiune de chiasmă şi aspiraţia, 
tumorii intraşelare (PRL sau GH) în creştere sau în involuţie, uneori 
cu lezarea capsulei intrahipofizare). 

Tabloul clinic 

-în debut, semnele clinice lipsesc; 

- obezitate, în 70% de cazuri; 

- cefalee, în 70% de cazuri cu diferit grad de intensitate; 

- tulburări de vedere ( hemianopsie bitemporală, edem papilar); 

- rinoree, întâlnită rar, datorată ruperii în partea inferioară a şeii turceşti cu 
pulsări de licvor (se recomandă tamponada şeii turceşti cu muşchi); 

- semne de insuficienţă sau hipersecreţie de hormoni hipofizari: STH, 
ACTH, PRL. 

Diagnosticul pozitiv 

- anamneză şi semnele clinice; 

-radiografia, TC, RMN a creierului - contur şelar dublu cu delimi- 
tare intrahipofizară, şaua mărită, uneori deformată, demineralizată, 
simetrică în proiecția frontală, şa închisă, mărirea dimensiunii ver- 
ticale; 

- modificări în secreția de hormoni hipofizari bazali, deseori creşte pro- 
lactina. 

Diagnosticul diferenţial se face cu următoarele patologii: 

- tumorile hipofizare evolutive; 

- adenoame hipofizare recidivante; 

-craniofaringiomul. 

Prezenţa şeii turceşti vide nu exclude prezenţa tumorii hipofizare. 

Tratamentul 

Se recomandă înlăturarea arahnoidocelului. Este indicat, în special, atunci 
când apar tulburări de vedere, rinoree şi alte manifestări clinice pronunţate. 

Profilaxia include preîntâmpinarea traumelor, infecțiilor, inclusiv in- 
trauterine, a trombozelor, tumorilor creierului şi a hipofizei. 

Prognosticul 

Depinde de gradul compresiunii hipofizare, asocierea distrucţiei şelare şi 
gradul de insuficienţă adenohipofizară şi a glandelor endocrine periferice. 


4.6. Sindromul Nelson 


Definiţie. Acest sindrom include adenomul hipofizar secretant de 
ACTH, care apare după adrenalectomia bilaterală fără iradierea hipofizei 
şi e caracterizat de insuficienţa corticosuprarenală şi hiperpigmentarea 
tegumentelor. 

Istoric. A fost descris pentru prima dată de către Nelson în 1958. 

Frecvența: 20-30% din cazuri, după 2-5 ani de la suprarenalectomia 
bilaterală. 

Etiopatogenie. După adrenalectomia bilaterală, creşte progresiv 
ACTH-ul seric, condiţionat de hiperplazia hipofizei, urmată de micro- şi 
macrotropinom (în 90% din cazuri cromofob, benign, dependent de hipota- 
lamus). Are loc hiperpigmentarea pielii şi a mucoasei - rezultat al prezenţei 
în molecula de ACTH a radicalilor de aminoacizi aşezaţi în aceiaşi ordine 
ca şi în molecula de a-MSH. Surplusul de ACTH, în lipsa hipercorticis- 
mului, determină activarea lipolizei, hipoglicemia. Uneori scade memoria, 
deviază comportamentul şi reflexele. 

Din cauza stimulării cu ACTH a celulelor gonadale steroidosecretante, 
pot apare tumori testiculare, paratesticulare, paraovariene cu virilism. 

Tabloul clinic 

- hiperpigmentarea tegumentelor şi a mucoaselor cu evoluţie treptat 

persistentă, la început a cicatricelor, plicilor de flexiune a zonelor nor- 
mal pigmentate şi a mucoaselor, până la hiperpigmentaţie generalizată 
şi foarte intensă. 

- crize de insuficienţă corticosuprarenală, cu creştere a tensiunii arteria- 

le, uneori cu tablou clinic de abdomen acut, înlăturate uşor la admini- 
strarea hidrocortizonului, dezoxicorticosteronului sau a analogilor; 


70 


- simptome clinice ale sindromului tumoral hipofizar de diferită inten- 
siate. 

Diagnosticul pozitiv 

- confirmarea adenomectomiei bilaterale din ultimii 2 - 5 ani; 

- apariţia şi agravrea semnelor clinice menţionate; 

- confirmarea adenomului hipofizar cu/sau fără simptome neurooftal- 
mologice; 

- creşterea evidentă de ACTH-lui seric, în special dimineaţa şi noaptea, 
peste 200pg/ml, pe fondalul cortizolului, uneori şi a altor hormoni tro- 
pi scăzuţi. 

Tratamentul 

Obiective şi metode de realizare 

Compensarea insuficienţei corticosuprarenalei şi inhibiţia secreției 

de corticotrop realising factor prin feed-back-ul negativ, cu tratament 
permanent glucocorticoid (hidrocortizon, dexametazon, prednizolon). 

Unii autori recomandă în regim de urgenţă radioterapia fosei hipofizare. 

Blocarea stimulării celulelor corticotrope de către corticoliberină 

prin administrare simultană de ciproheptadină (periactin sau peritol); 

- scădrea secreţii de ACTH prin administrarea bromocriptinei; 

- distrugerea celulelor tumorale prin radioterapia fosei hipofizare; 

- înlăturarea sindromului tumoral prin adenomectomie, recomandată 
la distrucţii mari, invazive, intra- şi supraşelare cu tulburări neuro-of- 
talmologice pronunţate. 

Profilaxia include tratamentul eficient al bolii şi sindromului Cushing, 

dispensarizarea după adrenalectomie cu administrarea precoce a corticos- 
teroizilor. 


Prelegerea 5 


BOALA 1TENKO-CUSHING 


Boala lţenko-Cushing este o patologie hipotalamo-hipofizară cu 
hipersecreţie de ACTH şi hiperstimulare morfofuncţională a corticosu- 
prarenalelor. 

Scurt istoric. în 1924 neurologul rus N. M. Ifenko a descris pentru pri- 
ma dată tabloul clinic al bolii determinate de lezarea centrilor hipotalamici. 
In 1932, chirurgul american Harvey Cushing, primul a descris sindromul 
numit "bazofilism hipofizar”, condiţionat de adenom hipofizar. 

Frecvența bolii este de 70% la adulţi şi 20 - 30% la copiii cu hipercor- 
ticism de etiologie endogenă. In cea 80% de cazuri sunt prezente micro- 
adenoame intraşelare, bazofil-cromofobe sau bazofile. 

Etiopatogenia 

Comoţiile cerebrale, neuroinfecţiile, traumatismul psihic, intoxicaţiile, 
sarcina, naşterea afectează hipotalamusul (în special nucleele paraventru- 
culare şi supraoptice), scad activitatea dopaminergică de inhibiţie, urmată 
de hipertonia şi autonomia centrilor secretând de CRF, STH, prolactină, 
FSH, LH, TSH Se formează adenom hipofizar autonom al celulelor corti- 
cotrope, rezultat al afectării primare a hipotalamusului. 

Restabilirea ritmului secretor de ACTH şi cortizol după adenomecto- 
mia hipofizară la majoritatea bolnavilor confirmă ipoteza afectări primară 
a hipofizei. Consecința secreției excesive de ACTH este modificarea mor- 
fofuncţională a corticosuprarenalelor: hiperplazia difuz adenomatoasă, în 
special a zonei fasiciculate cu secreție exagerată de glucocorticoizi, care 
generează hipercorticism. 

Dereglările hipotalamo-hipofizo-suprarenale se asociază deseori cu 
scăderea STH, FSH, LH, TSH şi creşterea prolactinei serice. 

Afectarea mecanismelor centrale de reglare a tonusului vascular, hi- 
persecreţia cortico- şi mineralocorticosuprarenală, modificările în sistemul 
renin-angiotensină duc la instalarea hipertensiunii arteriale. 

Modificările de metabolism 

Metabolismul proteic. Predomină catabolismul proteic manifestat prin: 

- hipo-, atrofie musculară cu miopatie proximală; 

- descompunerea proteinelor osoase cu osteoporoză, hipercalciurie, 

litiază renală; 

- catabolismul peretelui vascular cu fragilitate vasculară, hemoragii; 

- descompunerea proteinelor din piele cu verjeturi roşii-violacee. 

Metabolismulglucidic. Creşte glicemia prin următoarele mecanisme: 

- creşterea absorbției de glucoza la nivel intestinal; 

- blocarea trecerii glucozei în celulă prin inhibarea hexochinazei; 

- stimularea neoglucogenezei hepatice şi activarea glucozo-6 fosfatazei,; 

- scăderea utilizării tisulare de glucoza în ciclul Krebs; 

-epuizarea treptată a pancreasului endocrin cu instalarea diabetului 

zaharat. 

Metabolismul lipidic: 

- descompunerea lipidelor de la extremităţi şi redisribuţia lor centripetă, 

posibil ca urmare a afectării nervilor periferici; 

- hipercolesterolemie, generată de ateroscleroză. 

Metabolismul hidrosalin. Prin efectul mineralocorticoid are loc: 

- retenţie de sodiu şi apă cu hipertensiune arterială; 

- degeneraţie vasculară de tip sclerotic; 

- hipokaliemie cu astenie; 

- alcaloză metabolică cu edeme. 

Modificări de imunitate: limtocitopenie, eozinopenie, neutrofilie, scă- 
derea rezistenţei la infecţii, a răspunsului febril şi capacităţii de regenerare 
a plăgilor. 

Modificări hematopoietice: creşte eritropoieza, factorii coagulării V şi 
VIII, protrombina, determinînd tromboze şi tromboembolii. 

Clasificarea 

După gradul de manifestare: uşoară, de gravitate medie, gravă. 

După evoluţie: progresantă (rapidă, în cîteva luni, întâlnită mai frecvent 
în formele tumorale) şi torpidă (cu evoluţie lentă, în formele hiperplazice). 

Tabloul clinic 

A. Semne clinice de leziune hipotalamo-hipofizară: cefalee, greață, 

vertij, vome, tulburări de vedere, gust, miros, auz, memorie, psihice, 
comportamentale. 

B. Modificări determinate de hipercorticim (metabolice, la distanţă): 

- Adipozitate centripetă: facies rotungit "de lună plină”; gât gros, 
cilindric, pare scurtat; torace globulos, cu reliefuri osoase şterse; 

adipozitate locală în proiecția vertebrei VII cervicale ("gibozitate 
climacterică", "ceafă de bizon", "cocoaşă de dromader"), abdo- 
men voluminos, "de batracian", cu strat adipos ferm, nu face pliu- 
ri; membrele subțiri cu gropi în şold şi în centura scapulară. 

- Tegumentele subţiri, uscate, cu striuri roşii-purpurii (catabolism 
proteic) situate preponderent pe flancurile abdomenului, sâni, 
părțile mediale ale braţelor, coapselor, adâncite la pipăit, mai in- 
tens colorate, mai late şi mai difuz răspândite o dată cu agravarea 
bolii, şi invers, mai pale şi mai mici - la tratament eficient. Deseori 
pielea are nuanţă marmorie, cu acnee, pete echimotice, furuncule, 
seboree, tulburări trofice, uneori hiperpigmentare, acrocianoză. 
hiperemia obrajilor în formă de fluture. 

- Pilozitatea rareori se intensifică la bărbaţi, iar la femei poartă 
caractere bărbăteşti, cu fire de păr de culoare închisă, groase, on- 
dulate, deseori alopeţie. 

- Unghiile subțiri cu modificări trofice, deseori cu infecţii sau micoze. 

- Tulburări osteoarticulare - rezultat al osteoporozei generaliza- 
te: dureri osoase, modificări de curbură şi lungime a coloanei 
vertebrale, scădere în înălțime, tasări şi fracturi ale vertebrelor, 
osteoporoză, alte fracturi osoase cu refacere lentă şi cu pseu- 
doarticulaţii. 

- Modificări musculare: hipo-, atrofie musculară, preponderent a 
membrelor, toracelui, care împreună cu redistribuţia adipoasă rea- 
lizează aspectul "cartof pe scobitori”. Forţa musculară diminuată, 
astenie fizică. 

- Tulburări pulmonare - consecinţe ale reactivităţii scăzute: bronşi- 
te, pneumonii, tuberculoză cu caverne, hemoptizii. 

- Tulburări vasculare: echimoze, peteşii, gingivoragii, epistaxis, 
hemoptizii, tromboflebite, hematurii, melene, uneori fatale. 

- Modificări cardiace: deseori suflu cardiac la apex şi aortă, tahia- 
ritmii, hipertensiune arterială sistolică şi diastolică, crize de angor 
pectoral, accidente vasculare, insuficienţă cardiacă. 

- Tulburări digestive: uneori hepatite, gastrite erozive, ulcere ga- 
stroduodenale cu hemoragii, melenă. 

- Modificări renale: litiază renală, eliminare de calculi, colici rena- 
le, uneori hematurie, infecţii renale, sepsis, nefroscleroză. 


- Tulburări neuro-psihice: neurite, radiculite, modificări de sensibi- 
litate, scade puterea de concentrare, atenţia, memoria, intelectul, 
labilitate emoţională, anxietate, depresie, euforie, suicid, stări ma- 
niacale şi epileptice. 

- Modificări endocrine: 

tiroida - hipotiroidie, deseori uşoară, cu tegumente uscate, aspre, des- 

cuamate. 

paratiroidele - parestezii, excitabilitate, ca urmare a pierderii de calciu. 

pancreasul - uneori diabet zaharat steroid, în primii ani cu rezervă pan- 

creatică, apoi cu epuizarea pancreasului endocrin. 

gonadele: la temee - oligospaniomenoree până la amenoree, sterilitate 

secundară, diminuarea libidoului, hipertrofia clitorisului, hipotrofia 

uterului, ovarelor, sânilor, hipervascularizare şi fragilitate vasculară 
vulvo-vaginală. 

la bărbat- scade libidoul, potenţa, erecţia, ejacularea, hipotrofia testi- 

culelor, scade spermatogeneza, ginecomastia, rărirea părului facial. 

Diagnostic de laborator 

Se pune în evidenţă: 

- eritrocitoză, leucocitoză neutrofilă pe contul limfocito- şi eozino- 
peniei; 

- creşte fibrinogenul, colesterolul, Na, CI şi scade P, K seric (osteo- 
poroza). 

Hormonii serici: 

- creşte concentraţia serică de ACTH, cortizol, testosteron şi a metabo- 
liţilor - 17 - OHCS şi 17 - KS, uneori şi PRL. Poate fi scăzut nivelul 
de FSH, LH, TSH, STH; 

EKG - semne de hipokaliemie - PQ scurtat, QT alungit, QRS de am- 
plitudine crescută, segmentul ST subdenivelat, T aplatizat sau negativ, 
unda U - vizibilă. 

Investigaţii imagistice 

Radiografia craniului cu centrarea şeii turceşti, TC, RMN deseori pun în 


evidenţă lărgirea intrării şelare, balonarea, deformarea, osteoporoza şeii. 


Ecoscopia, pneumosuprarenografia, TC, RMN pot decela hiperplazia 


bilaterală a suprarenalelor, uneori adenomatoasă. 


Radiografia oaselor certifică osteoporoză, fracturi consolidate dificil cu 


pseudoarticulaţii. 


75 


Testul cu dexametazon. Se administrează câte 2 mg fiecare 6 ore pe parcur- 
sul a 2 zile. în boala Iţenko-Cushing scade excreţia de 17 - OHCS şi 17 - KS 
cu peste 50%, iar în sindromul Cushing aceasta rămâne neschimbată. 

Diagnosticul diferenţial se face cu: 

- sindromul Cushing; 

- secreția ectopică de ACTH în tumorile bronhopulmonare, mai rar ti- 

mice, gastrice, pancreatice, medulare, tiroidiene, feocromocitom; 

- bazofilism juvenil; 

- diabetul hipertensivilor; 

- hipercortricismul indus de supradozare de corticosteroizi şi adreno- 

corticotropină; 

- hipercorticismul funcţional (obezitate, sportivi, sarcină, etilism); 

- psihoză, depresie, anorexia nervoasă. 


Tratamentul 

Obiective şi metode de realizare 

Blocarea hipertoniei hipotalamo-hipofizare prin terapie neuromodu- 

latorie: 

- ciproheptadină (peritol, periactin), tablete a câte 4 mg, blochează 
secreția de CRF şi receptorii serotoninici, inhibînd secreția de ACTH. 
Se începe tratamentul cu 12 mg/zi, crescând doza treptat timp de 2 
săptămâni până la 24 mg/zi, menţinându-se uneori şi până la 5 ani; 

- bromocriptină. Este eficientă în cazurile însoţite şi de hiperprolactine- 
mie (vezi tratamentul sindromului hiperprolactinic); 

-rezerpină, 1 mg/zi. Asigură supresia hipotalamo-hipofizară şi scade 
tensiunea arterială. 

Anularea sindromului tumoral şi endocrinofuncţional hipofizar prin: 

- adenomectomie, preponderent transsfenoidală, deoarece predomină 
microadenoamele intrahipofizare. Ablaţia este dificilă (adenomul nu 
este incapsulat), cu posibilă insuficienţă hipofizară, diabet insipid, 
recidive; 

- radioterapia este o metodă de distrucţie des recomandată, date fiind di- 
mensiunile mici ale adenoamelor ACTH secretante. Se aplică metodica 
şi dozele menţionate la tratamentul adenoamelor hipofizare, alternând 
iradierea cu terapia medicamentoasă. Unii autori preferă protonoterapia 
într-o şedinţă unică, cu repetarea ei în 90% cazuri la 12 luni. 


Abolirea hiperfuncţiei corticosuprarenale este recomandată bolnavi- 
lor cu forme grave, persistente ale catabolismului proteic, osteoporozei şi 
hipertensiunei arteriale: 

- suprarenalectomia subtotală, combinată. Se înlătură suprarenala mai 
mare şi mai deformată, apoi, la necesitate, peste o lună şi mai mult, 
se înlătură o parte din a doua suprarenală. Astfel, se evită insuficienţa 
corticosuprarenală brutală. 

Prevenirea instalării sindromului Nelson se realizează prin utilizarea 

radioterapiei hipofizare peste o lună de la adrenalectomie. 

Distrugerea chimică a corticosuprarenalelor poate fi recomandată 
până la şi după adrenalectomie şi se obţine prin administrare de: 

- lysodren Imitotan, hloditan, orimiteri), tablete a 500 mg, cu doza de 
atac de 8 - 10 g/zi, urmată de doza de întreţinere de 3 - 5 g/zi pentru 
câţiva ani. 

Blocarea hiosintezei hormonilor CSR prin anularea efectelor unor 

enzime: 

- cytadren, câte 250 mg - 2 g/zi; 

- melyrapon (metopiron), câte 250 mg - 15 g/zi; 

- ketoconazol (nizoral), 400 mg/zi. 

Blocarea receptorilor steroizi: 

- mefipriston (RU-486), antagonistul receptorilor de progesteron, glu- 
cocorticoizi. 

înlăturarea tulburărilor de metabolism se poate obține prin admini- 
strare de: 

- timalin, T- activin, la scăderea imunităţii; 

-retabolil, 0,5 g, i.m., repetate peste 14 zile, stimulează anabolismul 

proteic; 

- spironolactonă (verospiron), 50 - 100 mg, scade hipertensiunea in- 
tracraniană şi alcaloza hipokaliemică; 

-biguanide (sulfonilureice, insulina - mai rar), în diabetul zaharat 
steroid; 

- hipotensive, glicozizi cardiaci, antibiotice, ş.a. — la necesitate. 


Prelegerea 6 


TIROIDA. AFECŢIUNILE TIROIDIENE (1) 


Scurt istoric 

Noţiunea de guşă este cunoscută din antichitate. Prima intervenţie 
chirurgicală asupra guşii a fost efectuată în China cu 2800 ani î.e.n. Pre- 
zenţa guşii este semnalată în cărţile sacre ale Indiei cu 2000 de ani î.e.n. 
Referiri la guşă fac şi poetul latin Calus Valerius Catullus (anii 87-57 
î.e.n), poetul roman Juvenal (anii 60-140 e.n.). Unele aspecte ale afec- 
țiunilor tiroidiene au fost imortalizate pe pânzele marilor pictori (Miche- 
langelo Buomarroti, Leonardo da Vinci, Rubens, Durer etc). Afecţiunile 
tiroidiene au fost reflectate şi în operele clasicilor universali Goethe, 
Shakespeare, Marco Polo etc. şi ai literaturii române: Calistrat Hogaş 
("în Munţii Neamţului”), Barbu Delavrancea (nuvela "Zobie guşatul"), 
Ion Creangă (Amintiri din copilărie) etc. 

e 1543 - Vesalius descrie glanda tiroidă; 

1835 - 40 - Graves, Basedow descriu tabloul clinic al hipertiroidiei; 

1883 - Kocher - pioner în chirurgia tiroidei; 

1915 - Kendall descoperă tiroxina; 

1940 -50 Hertz, Hamilton, Lawrance utilizează iodul radioactiv în 
diagnosticul şi tratamentul hipertiroidiei; 

e 1953 - Gross, Pitt-Rivers descoperă triiodtironina; 

e 1959 - Yalow, Berson pun la punct tehnicile de determinare radioimu- 

nologică a hormonilor. 

Anatomia şi fiziologia tiroidei 

Dezvoltarea embrională a tiroidei începe în săptămâna a 3-a de sarcină 
şi se încheie în săptămîna a 12-a. 

Tiroida este situată pe partea anterioară a traheei, între cartilajul tiroi- 
dian şi inelele traheiene 5-6. Volumul tiroidian variază în funcţie de vârstă 
şi sex, şi constituie la adult 18-25 g. Are formă de fluture şi constă din doi 
lobi uniţi printr-un istm tiroidian. La 1/3 din subiecţi există al treilea lob 
-piramidal (restul duetului tireoglosus). 

Tiroida este învelită de o capsulă conjunctivală, de la care merg în 
interiorul parenchimului septuri care o împart în fracțiuni mai mici 

- lobuli. Uneori pot fi identificaţi lobuli tiroidieni aberanţi în regiunea 
gâtului, cavităţii bucale etc. Vascularizarea tiroidei este asigurată de ar- 
terele tiroidiene superioare şi inferioare, iar inervatia de sistemul nervos 
simpatic şi parasimpatic. Glanda tiroidă este unul din organele cu cel mai 
mare debit circulator, care constituie 5ml/g pe minut, depăşindu-l pe cel 
renal de 5-7 ori. 

Unitatea funcţională a tiroidei este foliculul, o veziculă înconjurată de 
epiteliu unistratificat (tireociţi). în interiorul ei se află o substanţă coloidală, 
numită tireoglobulină - o proteină cu o greutate moleculară înaltă. Foliculii 
inactivi conţin mult coloid, iar cei activi - cantităţi mici. Forma şi dimensiu- 
nile foliculilor depind de starea funcţională. Foliculii sunt înconjurați de o 
reţea densă de capilare, vase limfatice şi fibre nervoase. 

Hormonii tiroidieni iodaţi sunt: fetraiodtironina ori tiroxina (T ), triiod- 
tironina (T3) şi triiodtironina "inversată" (r T3). 

Pe lângă celule foliculare, în tiroidă există şi celule parafoliculare - ce- 
lalele C, care sintetizează calcitonina - hormon implicat în metabolismul 
fosfo-calcic, antagonist al parathormonului. 


Biosinteza hormonilor tiroidieni (UT) presupune: 
A. Sinteza tireoglobulinei, precursorul hormonilor tiroidieni. Are loc în 
tireociţi. Ulterior ea se supune iodării şi trece în lumenul foliculului. 

B. Sinteza hormonilor tiroidieni iodaţi include următoarele etape: 

1. Captarea iodurii plasmatice în tireocit, ori iodocaptarea tiroidiană. 
Fiecare individ necesită zilnic 150-200 ug iod, care este obţinut din 
mediul înconjurător sub formă de iodură de sodiu ori potasiu din ali- 
mentele de origine animalieră (60%) şi vegetală (32%), din apă şi aer 
(câte 4%). Din acest total de iod anorganic, tiroida captează cea 40%, 
restul fiind eliminat preponderent cu urina. Mecanismul de "seche- 
strare" a iodului de către tireociţi este un proces activ cu o trecere de 
la o concentraţie mai mică spre una mai mare, aşa-numita "pompă de 
iod", care se datorează, probabil, prezenţei unei proteine specifice cu 
afinitate crescută pentru iod. 

2. Procesul de oxidare a iodului anorganic, care necesită intervenţia 
peroxidazei. 

3. Organificarea iodurii prin formarea monoiodtirozinei şi diiodtirozi- 
nei (MIT şi DIT). Procesul are ca rezultat fixarea iodului elementar 

pe tirozină din molecula de tireoglobulină în poziţia 3 şi formarea de 

MIT, ori în poziţia 3 şi 5 - DIT. 

4. Cuplarea iodtirozinelor. 

MIT + DIT = triiodtironină (T3); 

DIT + DIT = tetraiodtironină sau tiroxină (T4). 

Toate aceste procese sunt stimulate de hormonul tireotrop adenohipo- 
fizar (TSH) şi inhibate de antitiroidienele de sinteză, unele din ele fiind 
influențate şi de elemente halogene (brom, litiu etc.). 

Odată sintetizați în tireociți, hormonii tiroidieni sunt depozitați împreună 
cu tireoglobulină în lumenul foliculului. Secreţia hormonilor tiroidieni se 
produce pe măsura scăderii concentrației lor în ser sub influența TSH care 
activează proteazele, intervine scindarea şi eliberarea hormonilor în ser. 

în sânge HT circulă în stare cuplată cu proteinele de transport (globuline, 
albumine, prealbumine), şi doar 0,03 din total - în stare liberă pentru T, şi 
0,3 - pentru T4. 

Degradarea HT iodaţi are loc în ficat, rinichi şi alte organe prin: 

- conjugare: glucuron şi sulfoconjugare în ficat; 

- deiodare: scindarea în MIT şi DIT, utilizaţi pentru sinteza noilor hor- 

moni şi transformarea T; în T3; 

- dezaminare cu formarea de TRIAC şi TETRAC. 


Acţiunea biologică a HT 

T, este de 4 ori mai activ decât T4. Concentrația T4 în plasmă este de 50- 
60 ori mai mare decât T . Timpul de înjumătățire a T; este de 7 - 8 zile, T, 
- o zi. Din totalul de T doar V este secretat de tiroidă, restul provine din 
conversiunea T; la periferie, astfel T; fiind hormonul activ. Revers T; are o 
acţiune biologică foarte slabă. 

Efectele HT în concentraţii fiziologice 

1. Efect calorigenic. Cresc utilizarea de O, şi producţia de căldură la 
nivelul majorităţii ţesuturilor. Favorizează adaptarea la frig. 

2. Efect permisiv necesar pentru insulina, glucagon, somatotrop şi adre- 
nalină. Se realizează prin modificarea afinităţii receptorilor hormoni- 
lor amintiţi şi influenţează: 

a) metabolismul glucidic. Cresc absorbţia intestinală a glucozei şi 
consumul periferic al acesteea. Favorizează de asemenea sinteza 
hepatică şi musculară a glicogenului; 

b) metabolismul proteic. Stimulează sintezele proteice, în speciala 
proteinelor enzimatice, intensificând procesele metabolice şi cele 
de creştere; 

c) metabolismul lipidic. Creşte lipoliza, dar şi lipogeneza, scad 
colesterolul circulant; 

d) metabolismul mineral. Intervin în modularea echilibrului fosfo- 
calcic la nivelul scheletului; 

e) metabolismul vitaminelor. Favorizează conversiunea carotenu- 
lui în vitamina A; 

f) sinergismul tireo-catecolamic.  Stimulează sinteza, creşterea 
numărului şi afinităţii receptorilor P - adrenergici pentru catecola- 
mine, majorând efectul lor; 

3. Stimulează creşterea, dezvoltarea şi maturarea ţesuturilor, în special 

ale celor nervos şi osos. 

în concentraţii exagerate, hormonii tiroidieni intensifică lipoliza, cata- 
bolismul proteic, glicogenoliza şi glicoliza, cresc calorigeneza ca urmare a 
intensificării preponderente a proceseloer de oxidare şi mai puţin de fosfo- 
rilare oxidativă (formarea ATP). Scindarea ultimelor două procese conduce 
la formarea excesivă de energie şi reducerea acumulării ei, ceea ce duce la 
eliminarea ei în exterior. 

Reglarea funcţiei tiroidiene se efectuiază prin mecanismul feed- 
back dintre hormonii tiroidieni, tiroliberina hipotalamică şi TSH-ul 
adenohipofizar. 

Creşterea concentraţiei sanguine de T; şi/sau T, diminuiază prin feed- 
back negativ secreția de tiroliberina şi respectiv TSH. Scăderea nivelului 
T, şi/sau T; în circulaţie prin feed-back pozitiv stimulează secreția lor. 
De asemenea TSH-ul stimulează hiperplazia şi hipertrofia parenchimului 
tiroidian. 

Tiroliberina, paralel cu TSH-ul, sporeşte şi secreția prolactinei. Alt 
mecanism de reglare a funcției tiroidiene este autoreglarea tiroidiană, care 
constă în faptul că nivelul crescut al iodului organificat intratiroidian scade 
sensibil itateta glandei la TSH. în acelaşi timp, excesul de iod inhibă sinteza 
HT şi este cunoscut ca "efectul acut Wolff-Chaikoff. Acest efect este de 
scurtă durată (10-15 zile), fiind urmat de fenomenul "de scăpare" şi tiroida 
nu mai reacţionează. 

Evaluarea funcţiei tiroidiene 

Metodele clinice de evaluare a funcţiei tirodiene sunt inspecția, palpa- 
rea şi uneori auscultaţia tiroidei şi a suprafeţelor adiacente. 

în statele exsovietice mai persistă următoarea clasificare a gradului de 
mărire a tiroidei: 

gradul I- la inspecţie tiroida este invizibilă, se palpează istmul tiroidian; 

gradul II- istmul este vizibil, se palpează şi ambii lobi; 

gradul III - sunt vizibili ambii lobi şi istmul tiroidian, intervine o în- 
groşare moderată a gâtului; 

gradul IV- mărirea excesivă a tiroidei cu semne de compresiune a eso- 
fagului, traheei, vaselor sanguine ale gâtului; 

gradul V- guşa de dimensiuni imense. 

Gradele de mărire a tiroidei conform clasificării OMS: 

O - tiroida este invizibilă şi nu se palpează; 

1 - tiroida se palpează, volumul ei nu depăşeşte falanga terminală a 

degetului mare de la mâina individului (tiroida palpabilă); 

2 - volumul glandei depăşeşte mărimea falangei (tiroida vizibilă), 

în occident, volumul tiroidian se determină prin ecografic 

Metodele paraclinice de investigare a tiroidei 

Metodele radiologice şi radioimunologice constau în utilizarea izo- 
topilor iodului (1"°'; 11%; Te”). Prin metodele radioimunologice se de- 
termină nivelul T; total, T; total, TSH şi anticorpii antitiroidieni. Drept 
marcher este utilizat I'cu o perioadă de înjumătățire de 60 zile. In ra- 
diologie este utilizat 1" cu o perioadă de înjumătățire de 8 zile (pentru 
determinerea radioiodocaptării şi scintigrafiei tiroidiene şi tratamentul 
bolii Graves-Basedow) şi Te "cu o perioadă de semiînjumătăţire de 6 ore 
(penru scintigrafia tiroidei). 

Radioiodocaptarea se determină la intervale de 2, 4 şi 24 de ore după 
administrarea a 3,5 uCu'“! şi reprezintă: la 2 ore - 10 - 15 %; la 4 ore - 20 
- 30% şi la 24 ore - 30 - 40%. Rezultatele testului au o importanţă relativă, 
deoarece acestea sunt influențate de deficitul ori excesul de iod etc. 

Scintigrafia tiroidiană este indicată doar în cazul prezenţei unui sau 
mai multor noduli pentru a determina gradul de activitate (noduli "reci" 
ori "fierbinți"). 

Pentru determinarea funcţiei tiroidiene, se mai folosesc probele de sti- 
mulare şi inhibiţie. 

Testul de stimulare cu TSH (testul Querido) este folosit pentru diferen- 
ţierea hipotiroidiei 

Testul cu tirotiberină (TRH) vizează stimularea de TSH. Este util în 
diferenţierea hipotiroidiilor secundare de cele terțiare. In boala Graves 
- răspuns absent (lipsa fenomenului feed-back), în hipotiroidiile primare 
- răspuns exagerat. 

Testul de inhibiţie cu T; (testul Werner) (frenare cu hormoni tiroidieni 
- T, 7 zile câte IOOug/zi) permite aprecierea integrităţii feed-back-ului 
hormonal (pierdut în majoritatea formelor de tireotoxicoza). Util în diag- 
nosticul tireotoxicozelor, tulburărilor de hormonogeneză, cercetarea gra- 
dului de autonomizare a nodulilor tiroidieni. 

Ecografia tiroidei permite determinarea volumului ei, depistarea modi- 
ficărilor nodulare, aprecierea stării funcţionale a acesteea etc. 

Din alte investigaţii ale tiroidei menţionăm reflexograma achiliană şi 
nivelul colesterolului. 


Afecţiunile tiroidiene 


în prezent sunt cunoscute următoarele afecţiuni tiroidiene: 
1. Guşa difuză toxică (boala Graves, boala Basedow, hipertiroidia auto- 
imună). 
2. Adenqmul tireotoxic (boala Plummer). 
3. Guşa multinodulară toxică. 
4. Hipotiroidia (primară, secundară, terţiară). 
5. Tiroiditele: 
a) acută; 
b) subacută (de Quervain); 
c) autoimunâ (Hashimoto); 
d) fibroasă (Riedel); 
6. Guşa endemică. 
7. Guşa sporadică. 
8. Guşa nodulară. 
9. Cancerul tiroidian (tolicular, papilar, medular, sarcomul tiroidian). 
10. Ectopia tiroidiană. 

Guşa difuză toxică 
(Boala Graves, boala Bazedow, hipertiroidia autoimună) 


In ţările exsovietice este cunoscută sub denumirea de guşă difuză toxică 
(GDT), iar în occident ca hipertiroidie sau boala Graves. Hipertiroidia este 
însă o noţiune vastă care include de la cele mai uşoare forme de creştere a 
funcţiei tiroidiene, cum ar fi haşitoxicoza, până la cea mai gravă afectare a 
funcţiei tiroidei - boala Graves. 

GDT trebuie delimitată de tireotoxicoză, care reprezintă un sindrom 
tireotoxic determinat fie de creşterea funcției tiroidei, fie de distrucţia pa- 
renchimului tiroidian ori aport exogen de hormoni tiroidieni. Sindromul 
tireotoxic însoţeşte GDT doar până la instalarea eutiroidiei, când semnele 
clinice ale acestuia sunt suspendate cu antitiroidiene de sinteză şi beta-blo- 
canţi, în timp ce boala ca atare se va vindeca abia peste 1,5-2 ani. 

Din totalul de hipertiroidii, incidenţa GDT este de 70 - 90%. Poate fi 
întâlnită la orice vârstă, mai frecvent între 30 - 50 de ani, preponderent la 
femei, raportul F/B fiind de 6:1. 

GDT este o afecţiune autoimună, cu predispoziţie ereditară, determinată 
de o creştere intensă a funcţiei tiroidiene şi respectiv a concentraţiei T3 şi 
T4 în ser, manifestată printr-un veritabil "incendiu" metabolic. Afecţiunea 
este moştenită pe calea autozom-recesivă şi autozom-dominantă. 

Studiile genetice au demonstrat o frecvenţă mult mai sporită a GDT la 
purtătorii genelor HLA - B8, HLA - DR3 şi HLA - CW3. 

Etiopatogenia 

Factorul predispozant este ereditatea, prin care se transmite un deficit al 
T-supresorilor, care în condiţii normale nu permit supraviețuirea clonilor "in- 
terzişi" ai limfocitelor-T, inhibând proliferarea lor. In cazul deficitului T-su- 
presorilor, clonii limfocitelor-T vor ieşi de sub control şi vor interacţiona cu 
antigenul specific tiroidian, iar drept urmare, se vor implica în proces limfo- 
citele-B responsabile pentru formarea anticorpilor. Cu aportul nemijlocit al 
T-helperilor, limfocitele-B şi celulele plasmatice sintetizează anticorpi, aşa- 
numitele imunoglobuline tireostimulante, cu apartenenţă la clasa G. Reacţio- 
nând cu receptorii tireociţilor provoacă o acţiune specifică hormonului TSH 
şi în consecinţă creşterea funcției tiroidiene. Datorită acestei acţiuni, imuno- 
globulina dată a fost numită LATS (long-acting thiroidstimulator), acţiunea 

căreia durează cea 36 ore, cea a TSH-lui fiind doar de 6 ore. Paralel cu ac- 
tiunea stimulatoare, complexul antigen-anticorp-complement are proprietăți 
citotoxice, care duc la distrucția parenchimului tiroidian, eliberarea noilor 
antigeni, formarea noilor anticorpi, astfel instalându-se cercul vicios: tiroidă- 
sistemul autoimun, tiroida ieşind de sub controlul hipotalamo-hipofizar. 

Nu la toți "moştenitorii" acestui deficit al T-supresorilor se va dezvolta 
GDT, grație faptului că acest deficit relativ va deveni absolut doar sub in- 
fluența mai multor factori declanşatori, cum ar fi stresul, infecțiile, traume- 
le cerebrale, insolația, graviditatea etc. 


Tabloul clinic 

Este polimorf fiind determinat de următorii factori: 

1. Creşterea excesivă a secreției de hormoni tiroidieni duce la o "ava- 
lanşă" a metabolismului: glicoliză, glicogenoliză, lipoliză şi catabolism 
proteic care conduc la scăderea ponderală cu apetit normal ori crescut, 
hipotrofie musculară, procese distrofice în organe şi sisteme. 

2. Excesul de hormoni tiroidieni măreşte sensibiliatea P-adrenorecepto- 
rilor la catecolamine, concentrația cărora este normală ori scăzută, efectul 
lor fiind sporit. Clinic se manifestă prin anxietate, nervozitate, excitabilita- 
Ic, tremor, hiperemotivitate, instabilitate psihomotorie, tahicardie, etc. 

3. Hormonii tiroidieni în concentraţie mare intensifică masiv termoge- 
neza prin creşterea proceselor de oxidare, fosforilarea oxidativă rămânând 
practic intactă ori chiar puţin scăzută. Energia formată în exces, neacumu- 
lată sub formă de ATP, va fi eliminată în exterior, fapt care duce la senza- 
(ic de căldură, transpiraţie, subfebrilitate, termofobie, astenie, slăbiciune 
musculară etc. 

Acuzele în marea lor majoritate revendică sistemul nervos central şi 
aparatul cardiovascular. 


Examenul obiectiv 

1/ă inspecția generală potfi observate mişcări necontrolate, uneori haotice, 
ccolalia, trecerea rapidă de la un subiect la altul, tremorul degetelor mâinilor 
intinse, uneori ale întregului corp, cu o amplitudă mică, uniformă. Tegumen- 
tele pe întregul corp sunt umede, fine, fierbinţi, moi, catifelate. La copii şi 
adolescenţi falangele pot fi alungite, aşa-numita "mâina pianistului”. 

Afecţiunile musculare sunt generate de catabolismul proteic intens, care 
provoacă hipotrofia şi atrofia musculară, procese distrofice comune tuturor 
ţesuturilor, deficitul de ATP prin scindarea proceselor de oxidare şi fosfo- 
rilare - fenomenul "foarfecelor”, cunoscute sub denumirea de "miopatie 
tireotoxică”. In unele cazuri, este confundată cu myastenia gravis. Una din 
formele miasteniei tireotoxice este paralizia periodică, care se manifestă 
prin imobilizări ("paralizii") periodice rezultate de epuizarea ori restabili- 
rea rezervelor de ATP. 

Din partea aparatului respirator se observă o predispoziţie la viroze, 
ca urmare a scăderii imunităţii, şi o tahipnoe determinată de creşterea ne- 
cesităţii în oxigen în condiţiile „arderii” exagerate. 

Aparatul cardiovascular este implicat în proces în cea mai mare parte 
mine), procese distrofice (catabolismul proteic în miocard) şi scindarea 
proceselor de oxidare şi fosforilare cu deficit de ATP. Pe măsura evoluţiei 
bolii se intensifică procesele distrofice cu substituție de țesut conjunctiv, 
dereglarea ritmului cardiac, cel mai frecvent prin fibrilație atrială, dilatarea 
miogenă şi tonogenă a miocardului, creşterea debitului cardiac şi tensiunii 
sistolice, cea diastolică rămânând normală ori scăzută, creşterea tensiunii 
pulsatile, instalarea insuficienţei circulatorii. Acest sindrom poartă denu- 
mirea de "cord tireotoxic”. 

Manifestările digestive în GDT sunt reprezentate prin apetit crescut, de- 
fecaţie frecventă, hipermotilitate intestinală, uneori icter, ciroză hepatică. 

Manifestările renale - oligurie, uneori calculi. 

Manifestări endocrine la nivel de: 

a) hipofiză - nivelul ACTH-lui este crescut, generând hiperpigmentarea 
tegumentelor, în special a pleoapelor; 

b) corticosuprarenale: Boala Addison poate uneori evolua conco- 
mitent cu hipertiroidia (etiologie autoimună). Rezerva funcțională a 
corticosuprarenalelor este redusă; 

c) pancreas endocrin: incidenţa diabetului zaharat este mai crescută, 
mai frecvent se asociază cu diabetul de tip 1 (de geneză autoimună); 

d) gonade: tulburările de ciclu menstrual şi amenoreea sunt mai frec- 
vente. La bărbaţi se constată uneori diminuarea libidoului şi potentei. 
Fertilitatea scade la ambele sexe. La unii bărbaţi poate apărea gineco- 
mastia, la femei - galactoreea. 

Manifestările din partea sistemului nervos în caz de GDT sunt: iras- 
cibilitate, anxietate, neliniște, hiperemotivitate, instabilitate psihomotorie, 
activitate febrilă, dezordonată, puțin eficientă, coloratură depresivă a dis- 
poziţiei, reflexe osteotendinoase hiperkinetice şi hipermetrice, neuropatie 
periferică. 

Semnele oculare în GDT, care evoluiază fără oftalmopatie tireotoxică 
(endocrină), sunt slab pronunţate şi sunt condiţionate de efectul crescut al 
catecolaminelor şi afectării musculaturii oculo-palpebrale. 

Se cunosc următoarele semne oculare: 

1) semnul De Graefe - retracţia exagerată a palpebralei superioare la fi- 
xarea privirii asupra unui obiect mişcat de sus în jos (Graefe superior) 
şi de jos în sus (inferior); 

2) semnul Moebius - deficit de convergenţă; 

3) semnul Rosenbach - tremorul pleoapelor închise; 

4) semnul Kocher - accentuarea refracției palpebrale la fixarea unui obiect; 

5) semnul Dalrympl - fanta palpebrală larg deschisă; 

6) semnul Stelvag - clipit rar; 

7) semnul Joffroy-Marie - la privirea în sus, muşchiul frontal nu se 
contractă (cute frontale anihilate ori lipsă); 

8) semnul Ellinec - hiperpigmentaţie palpebrală; 

9) semnul Crauss - luciu exagerat al ochilor. 

Se mai determină lacrimaţie exagerată, senzaţie de nisip în ochi, foto- 

fobie, asociate în cazurile mai grave, cu oftalmopatie endocrină- diplopie, 
strabism. 


Oftalmopatia endocrină este o afecţiune autoimună de sine stătătoare 
şi reprezintă o alterare complexă a ţesuturilor orbitei, însoţită de infiltra- 
ție, edem şi proliferarea muşchilor retrobulbari şi țesutului celuloadipos. 
Această afecţiune a fost delimitată ca o unitate nozologică separată datorită 
faptului că are o patogenie specifică şi poate evolua de sine stătător, poate 
însoţi, anticipa ori apărea după vindecarea GDT. 

La baza patogeniei bolii stă procesul de formare a anticorpilor contra 
țesutului retrobulbar şi muşchilor oculari, care stimulează sinteza glicoza- 
minoglicanilor - substanţe hidrofile. Procesul este însoţit de edem, creş- 
terea masei țesutului orbitei şi protruzia bulbilor oculari din interior. Mai 
frecvent apare la purtătorii de HLA - DR3. 

Forma severă se întâlneşte mai ales la bărbaţi. în normă protruzia bul- 
bilor oculari este de 16 - 19 mm. Se cunosc trei grade de gravitate a bolii: 
+ 3-4 mm; + 5-7 mm şi peste 8 mm faţă de nivelul normal. 

Spre deosebire de semnele oculare din GDT, în oftalmopatia endocrină 
ele sunt mult mai pronunţate şi determinate de protruzia bulbilor oculari 
din interiorul orbitei. 

Mixedemulpretibial, ori dermopatia, mai frecvent însoţeşte oftalmopatia 
autoimună (endocrină). Se afectează tegumentele părţii anterioare a gambei, 
bilateral sau unilateral, intervine îngroşarea, infiltrația pielii, care capătă 
culoarea "coajei de portocală", cu multiple fire de păr, aşa-numita "piele de 
porc". Afecţiunea este însoţita de prurit şi eritem. Histologic se determină o 
infiltratie masivă cu mucopolizaharide şi cantităţi mari de mucină. 

Similar oftalmopatiei endocrine, dermopatia endocrină apare la 4-20 
de săptămâni după tratamentul cu iod radioactiv. Patogenia rămâne puţin 
cunoscută. Afecţiunea este determinată de prezenţa unor anticorpi Dig 
(dermopathic immunoglobulinis) care stimulează fibroblaştii din derm, 
ultimii devenind hiperactivi, producând cantităţi sporite de colagen şi gli- 
cozaminoglicani. 

Diagnosticul diferenţial se face cu distonia neurocirculatorie, cardio- 
patia ischemică, reumatismul şi tuberculoza. 

Spre deosebire de GDT, în distonia neurocirculatorie scăderea pon- 
derală se datorează inapetenţei, tegumentele sunt reci, uscate, se constată 
transpiraţie locală (regiunea axilară, palmele), tremor accentuat, neuniform, 
tahicardie instabilă (la emoţii), testele funcţionale ale tiroidei normale. 

In cardiopatia ischemică, cu care se confundă frecvent GDT, în spe- 
cial la bărbaţi, emotivitatea este scăzută, tegumentele şi în special extre- 
mităţile sunt reci, funcţia tiroidei în limitele normei. 

GDT poate fi confundată cu coreea reumatică, în special la copil. 
Semnele distinctive sunt: analiza generală a sângelui, probele reumatice, 
funcţia tiroidiană normală. 

Diagnosticul diferenţial de tuberculoză, în special când focarul nu este 
identificat, se face în baza caracterului febrei, probei cu aspirină, reacției 
Mantoux, testelor tiroidiene etc. 

Diagnosticul pozitiv are la bază anamneză, datele clinice şi paraclini- 
ce: caracterul curbei iodocaptării tiroidiene (creşterea rapidă la 2 şi 4 ore 
şi micşorarea la 24 ore şi în special la 48 de ore), nivelul T4 şi T crescuţi, 

TSH-ul normal ori scăzut, testul de stimulare cu tireoliberină negativ, tes- 
tul de inhibiţie cu T, negativ, ultrasonografia - hipoecogenitate. 

De menţionat faptul că nivelul crescut de T, ori T4 nu pledează neapărat 
în favoarea GDT, el poate fi întâlnit în condiţiile creşterii sintezei proteine- 
lor de transport (în graviditate, administrarea contraceptivelor orale etc), 
la fel şi sindromul rezistenţei periferice Ia T; şi T4. 

Tireotoxicoza are 3 grade de manifestare clinică: 

1) gradul 1- simptomatic este slab pronunţat, pulsul sub 100 pe minut, 

fără dereglarea funcţiei altor organe; 

2) gradul II - semne clinice evidente, scădere ponderală pronunţată, 

tahicardie 100 - 120/min, dereglări din partea aparatului digestiv; 

li) gradul III (forma visceropatică şi caşectică): deficit ponderal pronunţat, 

tahicardie peste 120 bătăi/min, fibrilaţie atrială, afectarea ficatului etc. 

Academicianul Ștefan Milcu clasifică GDT după patru stadii evolutive 
succesive: 

1. Stadiul neurogen cu o tahicardie uşoară, semne clinice care antrenea- 

ză preponderent SNC. 

2. Stadiul neur-hormonal cu o tahicardie mai pronunţată, cu deficit 

ponderal, fără afectarea organelor interne. 

3. Stadiul visceropatic - tahicardie şi deficit ponderal pronunţat, modi- 

ficări distrofice în majoritatea organelor. 

4. Stadiul caşectic - stadiul final cu profunde modificări în toate orga- 

nele, cord tireotoxic, deficit ponderal excesiv (caşexie). 


Tratamentul GDT 
Obiectivele şi metodele de realizare 
Tratamentul GDT are drept scop: 
1. Anularea producţiei tiroidiene excesive şi suspendarea tireotoxicozei. 
2. Vindecarea bolii, care poate fi realizată prin: 
a) tratament medicamentos cu antitiroidiene de sinteză (ATS); 
b) tratament chirurgical - strumectomie subtotală; 
c) tratament cu Iod radioactiv (pă 
Tratamentul medicamentos (tireoidectomia chimică) se realizează 
cu ajutorul ATS, care în linii generale reprezintă derivații imidazolului 
!mercazolil, tiamazol, metimazol etc.). Aceste preparate inhibă biosinteza 
hormonilor tiroidieni la toate etapele, inclusiv şi secreția lor, drept urmare 

intervine edemaţierea foliculilor, distracţia lor şi substituirea cu ţesut con- radioiodocaptării tiroidiene şi profilului tiroidian T, T4, TSH, testul de 


junctiv, la etapa finală vindecarea bolii. stimulare cu tireoliberină pozitiv (restabilirea mecanismului feed-back). 
Indicaţii Tratament chirurgical. In GDT se aplică strumectomia subtotală după 
Orice formă de hipertiroidie până la suspendarea tireotoxicozei, inclu- metoda lui O. V. Nicolaev, care constă în separarea tiroidei de capsulă, lă- 
siv pregătirea pentru strumectomie subtotală sau radioiodterapie; sând uniform pe tot parcursul 1 - 2 mm de ţesut, în total 6 - 8g. 
1. Copii, adolescenţi, persoane sub 40 de ani în cazul când nu este utilă, Pregătirea preoperatorie constă în suspendarea minuțioasă a tireotoxi- 
posibilă sau dorită tireoidectomia chirurgicală sau izotopică. cozei pentru a evita criza tireotoxică. In cazurile mai grave, se recomandă 
2. Hipertiroidie cu guşă mică sau fără guşă. administrarea glucocorticoizi lor în ajunul şi în prima zi de operaţie. 
3. Recidivele de hipertiroidie după strumectomie. Indicaţii 
4. Pentru suspendarea tireotoxicozei la gravide (de scurtă durată). 1. Tiroida de gradul III şi mai mare. 
Contraindicaţii 2. Ineficienta tratamentului medicamentos. 
1. Guşă nodulară şi polinodulară. 3. Reacţii adverse în tratamentul cu ATS. 
2. Guşă retrosternală, plonjantă. 4. Necooperarea pacientului în cadrul tratamentului cu ATS. 
3. Tiroidă de gradul III şi mai mare. 5. Suspiciune de malignitate. 
4. Boli de sânge : anemie, leucopenie, trombocitopenie. 6. Sarcină în trimestrul 2 - 3. 
5. Graviditate (contraindicaţie relativă). 7. Femei care alăptează. 
6. Lactaţia. Contraindicaţii relative 
Inconveniente, reacții adverse, complicaţii 1. Recidiva GDT după tratamentul chirurgical. 
1. Durata prelungită a tratamentului (18-24 luni). 2. Hipertiroidie cu oftalmopatie endocrină progresivă. 
2. Erupţii cutanate. 3. Cord tireotoxic decompensat. 
3. Tulburări digestive. Contraindicaţii absolute 
4. Leucopenie, agranulocitoză, anemie aplastică, purpură trombocito- 1. Hipertiroidie netratată. 
penică. 2. Hipertiroidie cu guşă mică sau fără. 
în tratamentul medicamentos se aplică principiul monoterapiei prin 3. Vârsta înaintată cu stare generală precară. 
utilizarea următoarelor grupe de preparate: 4. în prezenţa sau imediat după boli infecțioase contagioase severe, 
1) grupa imidazolului: pentru suspendarea tireotoxicozei, doze de psihoze. 
30-40 mg/zi, în continuare doze de susţinere de 5-10 mg/zi timp de Complicaţii 
1,5-2 ani, până la vindecarea bolii; 1. Criză tireotoxică. 
2)p-blocantele (anaprilil, propranolol etc.) în doze individuale, până la 2. Hipoparatiroidie. 
obţinerea eutiroidiei (suspendarea tireotoxicozei); 3. Afonie. 
3) tranchilizantele, neurolepticele etc, pentru o scurtă durată de timp şi 4. Hemoragie. 
în cazurile strict necesare; 5. Recidiva GDI. 
4) cure de tratament cu glucocorticoizi în cazuri grave; 6. Hipotiroidie. 
5) tratament simptomatic în funcție de complicațiile GDT. 
Criteriile vindecării. Lipsa recidivelor de tireotoxicoză pe parcursul Radioiodoterapia. Este utilizat iodul radioactiv 1! cu perioada de în- 
tratamentului (18 -24 luni), micşorarea tiroidei în volum, normalizarea jumătăţire de 8 zile care urmează ciclul obişnuit al iodului în sinteza şi 

eliminarea hormonilor tiroidieni. Puterea de iradiere a IL! este furnizată 


în proporţie de 90% de radiaţiile (3 (cu rază scurtă de acţiune: 2,2mm), iar 
10% de radiaţiile gama (cu traiectorie lungă). Fiind încorporat în tireociţi, 
IP! se comportă precum calul de lemn al lui Ulise în cetatea Troia, distru- 
gând parţial țesutul tiroidian, substituindu-l cu ţesut conjunctiv şi dimi- 
nuând volumul glandei. 

Indicaţii 

1. Hipertiroidie la pacienţi trecuţi de 40 ani, în special, la vârstnici. 

2. Ineficienta tratamentului medicamentos. 

3. Hipertiroidie recidivantă după tiroidectomia subtotală. 

4. în contraindicaţiile pentru tratament chirurgical. 

5. Hipertiroidie cu oftalmopatie endocrină progresivă. 

Contraindicaţii 

1. Copii, adolescenţi, vârsta fertilă. 

2. Graviditate. 

3. Lactaţie. 

4. Hipertiroidie cu radioiodocaptarea sub 20% la 24h. 

Aplicarea radioiodoterapiei poate fi efectuată în regimul dozelor frac- 
ționate. Doza I°" se calculează în funcţie de volumul tiroidei, nivelul radio- 
iodocaptării şi gravitatea bolii şi constituie, de regulă, 2 - 6 mCu. 

Pregătirea preoperatorie constă în suspendarea minuțioasă a tireotoxi- 
cozei pentru a evita criza tireotoxică. 

Complicaţii 

1. Criză tireotoxică. 

2. Tiroidită de iradiere. 

3. Recidiva hipertiroidiei. 

4. Hipotiroidie tranzitorie. 

5. Hipotiroidie permanentă. 

Complicaţii ipotetice: 

1. Influenţa nefastă asupra eredității. 

2. Tumori maligne. 

3. Boli sanguine. 

în cazul recidivei hipertiroidiei, doza de 
culată după aceleaşi criterii. 

Tratamentul oftalmopatiei endocrine. în cazul asocierii cu GDT, se 
tratează ambele afecţiuni. Oftalmopatia endocrină necesită tratament cu 

I™ poate fi repetată, fiind cal- 


glucocorticoizi. Există mai multe scheme de tratament. Mai frecvent se 
aplică următoarea: tratamentul începe cu 60-1 OOme/zi de prednisolon până 
la obţinerea efectului (2-2,5 săptămâni) cu scăderea lentă a dozei (durata e 
de 1,5-3 luni). Poate fi utilizată şi o altă schemă de tratament: prima săp- 
tămână 60-65 mg/zi de prednisolon, a doua - 50-55 mg/zi, a treia 40-45 
mg/zi, a patra 30-35 mg/zi, a cincea 20-25 mg/zi. Următoarele săptămâni 
doza se micşorează cu 5 mg până la 5 mg/zi (timp de 2,5-3 luni). 

Se aplică, de asemenea, tratament pentru deshidratare cu sulfat de mag- 
neziu, eufilină, diuretice. în cazurile mai grave - radioterapie la nivelul 
orbitelor, iar în cele deosebit de grave se recurge la decompresia orbitelor. 


Reîncadrarea profesională şi socială 
a bolnavilor cu GDT 


Recuperarea capacităţii de muncă în formele medii de boală prin trata- 
ment medicamentos se obţine după 8-12 săptămâni, chirurgical după 6-8 
săptămâni, iar prin radioterapie în medie după 4-6 luni. 

Recuperarea este incompletă la pacienţii trecuţi de 40 de ani şi la cei cu 
complicaţii (cord tireotoxic, oftalmopatie endocrină evolutivă) şi în cazul 
sechelelor chirurgicale. La unii pacienţi, pensionarea temporară la debutul 
bolii scurtează durata vindecării şi recuperării. 


1. Criza tireotoxică 


Criza tireotoxică reprezintă o intoxicație acută şi masivă cu hormoni 
tiroidieni de origine endogenă şi/sau exogenă, manifestată printr-o stare 
extremă a tireotoxicozei sau "encefalopatia tireotoxică”. 

Tabloul clinic este dominat de exacerbarea tulburărilor neuropsihice: 
agitaţie psihomotorie, halucinaţii, stări delirante, la care se adaugă hiper- 
termia (41*-42*), accentuarea fenomenelor oculare, tulburărilor digestive, 
cardiovasculare: tahicardie, fibrilaţie, hipertensie arterială sistolică cu va- 
lori mari, urmată de prăbuşire tensională - colaps. 

Patogenia crizei este determinată de creşterea masivă a secreției de hor- 
moni tiroidieni, urmată de un "incediu” metabolic, instalarea insuficienţei 
relative suprarenaliene, supraexcitarea sistemului simpatoadrenal etc. 

Factorii declanşatori sunt multipli: depistarea tardivă, nevindecarea de- 
plină, pregătirea incompletă pentru intervenţia chirurgicală ori radioiodote- 
rapie, tratament incorect cu ATS, stresul, insolaţii, infecţii intercurente etc. 

Diagnosticul diferenţial se face cu toate urgenţele medicale manifesta- 
te cu semne clinice similare. 

Tratamentul are caracter profilactic (măsuri pentru evitarea crizei) şi 
curativ: 

e administrarea soluţiilor depropranolol 1-2 mg i/v sau 40-80 mg din 6 

în 6 ore per os, ori alte antiadrenergice; 

e hidrocortizon hemisuccinat 100 mg i/v, prednizolon 30mg din 6 în 6 

ore (doza va fi corijată în funcţie de starea generală); 

e mercazolil 80-100 mg în prima priză, apoi câte 15-20 mg la fiecare 

4-6 ore; 

e soluţie lugol Iml i/v la 8 ore; 

e rehidratarea hidroelectrolitică (sol. de NaCI de 0,9%, glucoza de 5%); 

e sedative, digitalice, oxigen, antibiotice, pungi de gheaţă etc; 

e în cazuri exrtreme se recurge la dializă, hemodializă, plasmafereză. 


Particularităţile evoluţiei GDT 


La copii se determină accelerarea creşterii staturale, întârzierea puber- 
tăţii cu 1-2 ani. Aceşti copii "au probleme şcolare", sunt neliniştiţi, logo- 
reici, cu labilitate afectivă, activitate dezordonată, deseori crează situaţii 
de conflict. 

Tiroida, de regulă, este de dimensiuni mai mari, oftalmopatia endocrină 
se asociază mai rar şi are o evoluţie benignă, mai rar cardiotireoza şi criza 
tireotoxică. 'Tremorul este mai accentuat şi poate fi confundat cu coreea 
reumatică. Tratamentul de elecţie este cel chirurgical (cel medicamentos 
îndelungat - puţin eficient, iar radioiodterapia este contraindicată). 

La bărbaţi simptomele subiective sunt mai atenuate comparativ cu 
femeile, guşa uneori e de dimensiuni mici ori absentă, oftalmopatia se în- 
tâlneşte mai rar, dar este mult mai severă decât la femei. După gravitatea 
bolii, predomină formele cu evoluţie severă. Adesea bolnavii se tratează 
fără succes la cardiolog cu ocazia cardiopatiei ischemice. 

La gravide. Hipertiroidia în sarcină apare rar. Sarcina în hipertiroidia 
netratată e rară. Apare mai frecvent la o stare hipertiroidiană sub tratament. 

în primul trimestru al gravidităţii, evoluţia hipertiroidiei se agravează, în 
trimestrul doi - se ameliorează (creşte anabolismul proteinelor de trans- 
port). Sarcina în hipertiroidie este interzisă, cu unele excepţii în formele 
uşoare. în cazul recidivei tireotoxicozei, se recomandă cure scurte de trata- 
ment cu mercazolil până la obţinerea eutiroidiei limită cu hipertiroidia, iar 
în trimestrul doi este indicată strumectomia subtotală. 

în perioada lactaţiei se recomandă strumectomia subtotală ori trecerea 
copilului la alimentarea artificială şi tratament medicamentos. 

La vârstnici tabloul clinic adesea este "atipic" sau "frust". Anomaliile 
biochimice apărute cu vârsta ar putea explica lipsa parţială de răspuns la 
excesul de HT din partea unor organe sau sisteme. De aici, absenţa sau 
diminuarea intensității unor simptome sau semne caracteristice hiper- 
tiroidiei. La 1/3 dintre pacienţii vârstnici lipseşte hipertonia simpatică, 
predomină apatia sau depresia, tahicardia nu este exprimată, mai frecvent 
se atestă fibrilaţia atrială, insuficienţa cardiacă. Tratamentul se face după 
principiile generale, fiind contraindicate metodele chirurgicale. Prioritate 
au tratamentul medicamentos şi radioiodterapia. 


2. Adenomul tireotoxic (Boala Plummer) 


Adenomul tireotoxic reprezintă o stare de hipertiroidie, însoţită de o 
hipersecreţie intensă de hormoni tiroidieni determinată de un adenom 
tiroidian autonom hiperfuncţional. Raportul femei/bărbaţi este de 6-8 1, 
mai frecvent între 40 şi 60 de ani. Secreţia HT este independentă de TSH. 
Excesul de hormoni tiroidieni este produs prin mutații ale genei recepto- 
rului TSH cu activarea acestuia (în absenţa ligandului - TSH) şi inducerea 
cascadei de reacţii caracteristice receptorilor cuplaţi cu proteina G. 

Tabloul clinic este asemănător cu cel din GDT, excepţie prezentând afec- 
tarea mult mai severă a aparatului cardiovascular (cord tireotoxic), frecvenţa 
mai înaltă a miopatiei şi lipsa oftalmopatiei şi mixedemului pretibial. 

Datele paraclinice înregistrează valori crescute de T3 şi T4, şi foarte 
scăzut de TSH (prin feed-back). Scintigrafia tiroidiană pune în evidenţă 
un nodul "fierbinte"înconjurat de ţesut tiroidian cu captare redusă, ori ne- 
vizualizat. 

Testele de stimulare cu tireoliberină şi de inhibiţie cu T; sunt ne- 
gative. 

Tratamentul adenomului tireotoxic este chirurgical (enuclearea 
nodulului). In cazul prezenţei contraindicaţiilor pentru intervenţia chi- 
rurgicală, se aplică radioiodterapia (după instalarea eutiroidiei cu ATS şi 
beta-blocante). 


3. Guşa multinodulară toxică 


Această afecţiune este întâlnită mai frecvent la femeile trecute de 50 
ani din zonele endemice, cu guşi vechi multinodulare. Guşa comportă 
atât zone autonomizate hiperfuncţionale, cât şi zone nefuncţionale (noduli 
"fierbinți" şi "reci". 

Patogenia autonomizării nu este pe deplin elucidată. în patogenia "hi- 
pertiroidiilor nodulare" intervin o serie de factori, dintre care mai impor- 
tanţi, pe lângă carenţa iodată şi hipersecreţia de TSH (în zonele endemice), 
sunt, probabil, şi alţi factori, cum ar fi imunoglobulinele tireostimulante 
(LATS), mutaţiile genei receptorului TSH etc. 

Tabloul clinic este identic cu cel din adenomul tireotoxic, la fel lipseşte 
oftalmopatia endocrină şi mixedemul pretibial. Guşa, de regulă, este multi- 
nodulară, cu noduli mari, cu calcificări, fenomene de compresiune etc. 

Tratamentul de elecţie este cel chirurgical. 


Prelegerea 7 


AFECŢIUNILE TIROIDIENE (II) 


4. Hipotiroidia 


Prin hipotiroidie se subînţelege un deficit cronic de HT la nivelul te- 
suturilor organismului ca urmare a absenței ori insuficienţei producţiei 
acestora de către tiroidă şi care implică scăderea intensității proceselor 
metabolice şi funcţiilor vitale ale organismului. Mai rar hipotiroidia poa- 
te fi consecinţa scăderii fracțiunii libere în urma creşterii proteinelor de 
transport ori creşterii rezistenţei ţesuturilor periferice la HT. Pentru forma 
severă de hipotiroidie se foloseşte termenul de mixedem. 


Clasificarea 
1. Hipotiroidia primară: 
A. Congenitală. 
B. Dobândită. 
2. Hipotiroidii centrale: 
A. Hipotiroidie secundară (adenohipofizară). 
B. Hipotiroidie terţiară (hipotalamică). 
3. Hipotiroidia periferică. 


Etiologie 

Cauzele hipotiroidiei primare congenitale sunt: disgeneziile, agnezia 
tiroidiană (aberaţii cromozomiale, infecţii la gravidă, In timpul sarcinii 
etc), ectopia tiroidiană (tiroida linguală, endotoracică etc, erori de biosin- 
teză a HT la orice etapă, efecte tranzitorii prin trecerea transplacentară de 
la mamă la făt a iodurii în cantităţi mari, antitiroidienelor de sinteză, guşo- 
genelor naturale, anticorpilor cu efect blocant al tiroidei etc, prin deficit de 
iod intrauterin (carenţa iodată la gravidă) etc. 

Cauzele hipotiroidiei primare dobândite sunt: factorul autoimun, deregla- 
rea biosintezei hormonilor tiroidieni, tratament cu ATS, strumectomia, radio- 
iodoterapia, carenţa iodului în sol (guşa endemică), iradieri (factorul "Cerno- 
bâl"), tiroiditele, administrarea îndelungată a iodurilor de Na şi K etc. 

Cauzele hipotiroidiilor centrale sunt diferite leziuni la nivelul hipofizei ori 
ale hipotalamusului (traume, tumori, neuroinfecții, hemoragii masive etc). 

Cauzele hipotiroidieiperiferice: mutaţiile genei responsabile de sinteza 
receptorilor pentru HT. 

Factorul decisiv în instalarea hipotiroidiei este deficitul pronunţat şi 
îndelungat al acţiunii specifice a HT manifestat prin scăderea intensității 
proceselor oxidative şi a termogenezei, alte anomalii metabolice. 

Metabolismul proteic: se reduce sinteza şi catabolismul proteic. Ca 
urmare, se reduce masa proteică musculară. Intervin anomalii în sinteza 
miozinei (scăderea contractilităţii miocardice). 

Metabolismul glucidic: se reduce glicoliza aerobă şi termogeneza. Cur- 
ba hiperglicemiei provocate este aplatizată, normală ori de tip scădere a 
toleranţei la glucoza în funcţie de asocierea afectării beta- insulinare. 

Metabolismul lipidic. Reducerea catabolismului lipidelor duce la hiper- 
lipidemie, hipercolesterolemie, creşterea trigliceridelor şi LDL. 

Metabolismul energetic. Scade metabolismul bazai, intervine hipoter- 
mia. Consumul de oxigen este redus. Hipometabolismul general generează 
astenie fizică, intelectulală şi sexuală a bolnavului, indiferența faţă de cele 
din jur, scăderea memoriei, a spiritului de iniţiativă, atenţiei etc. Somno- 
lenţa, frilozitatea, intoleranţa la frig, bradipneea, bradicardia, scăderea 
motricitatii intestinale sunt generate de scăderea tuturor funcţiilor vitale 
în hipotiroidie. 

Metabolismul fosfocalcic. Creşte absorbţia digestivă a calciului. Bi- 
lanţul calcic este pozitiv. Se reduce osteoliza, care determină o creştere a 
densităţii osoase. Scad hidroxiprolina şi osteocalcina. 

Sinteza vitaminelor. Se reduce transformarea carotenului în vitamina A, 
intervine o hipercarotenemie care colorează tegumentele în galben. 


Tabloul clinic 

La cele menţionate mai sus trebuie adăugat habitusul pacientului. Ca 
urmare a infiltraţiei mixedematoase, hipotiroidia poate fi însoţită de o creş- 
tere a masei ponderale, însă obezitatea nu este un semn caracteristic. 

Mixedematosul este palid, cu pleoapele umflate, privirea stupidă, faţa are 
aspect de "lună plină" cu pomeţii obrajilor rameni, aşa-numita "faţă de clovn" 
ori "păpuşă fardată", pielea îngroşată, uscată, hipercheratoză, vocea îngroşată, 
unghiile fragile, părul uscat, aspru, fragil, modificări osteo-articulare, etc. 

în hipotiroidia primară aceste modificări se explică prin acumularea muco- 
polizaharidelor intracelular şi reținerea lichidului realizat de excesul de TSH. 
Edemele, fiind de origine intracelulară, nu lasă amprentă la compresiune. 

Din partea aparatului cardiovascular se constată bradicardie, mărirea 
dimensiunilor cordului, scăderea contractilităţii miocardului, scăderea vi- 
tezei circulaţiei sanguine şi volumului de sânge circulant. 

Aparatul digestiv prezintă macroglosie, atrofia mucoasei digestive, 
hipoaciditate, scăderea motricitatii gastrointestinale, constipaţii, până la 
megacolon, urmat de ocluzie intestinală. 

Din partea rinichilor se constată scăderea filtraţiei glomerulare, protei- 
nurie moderată. 

La nivelul sistemului endocrin se înregistrează hipofiză mărită prin hi- 
perplazia tireotropă, şaua turcească se poate balona. Creşterea secreției de 
tiroliberină duce la hiperprolactinemie (la femei - galactoree, dismenoree, 
menoragii, sterilitate; la bărbaţi - tulburări ale dinamicii sexuale până la 
impotenţă, alterarea spermatogenezei). Se instalează o insuficienţă supra- 
renală funcţională şi reversibilă. 

Hipotiroidia primară congenitală este cea mai frecventă boală endocrină 
la vârsta infantilă. Tabloul clinic este variat. Nou-născutul poate fi post-matu- 
rat (peste 42 săptămâni), supraponderal, hipoterm cu edeme periferice, difi- 
cultăţi de alăptare, icter prelungit etc. Ulterior apar constipaţia, hernia ombi- 
licală, tegumente hipercarotinemice, vocea răguşită etc. Pe măsura înaintării 
în vârstă, apar noi semne care traduc întârzierea în dezvoltarea psihomotorie. 
Elementul major este întârzierea creşterii, vârstei osoase, maturării intelectua- 
le şi sexuale, se instalează nanismul hipotiroidian dismorfic cu brahischelia 
segmentului inferior, însoţit de un deficit intelectual până la idiotism. 

Hipotiroidia latentă poate evolua sub diferite aspecte: de la forma sub- 
clinică cu manifestări uşoare, practic neobservabile, până la absenţa totală 
a oricărui semn clinic, fiind pusă în evidenţă doar prin profilul hormonal 
(Groidian (T; şi T4 normali sau uşor scăzuţi, ISH-ul uşor crescut). Aceste 
investigaţii se impun obligatoriu tuturor nou-născuţilor, deoarece dezvol- 
latrea lor în condiţiile carenţei HT, fie ea cât de uşoară, duce la întârzierea 
proceselor de maturare a sistemului nervos central. Reieşind din cele expu- 
se, aceşti copii necesită o reabilitare de la o vârstă cât mai fragedă. 

Diagnosticul hipotiroidiei primare se stabileşte în baza anamnezei, 
semnelor clinice, valorilor crescute ale TSH-lui şi scăzute ale T; şi T, 

proba de stimulare cu TSH negativă. Pentru determinarea cauzei, se face 
examen ultrasonografic, dozarea anticorpilor, etc. 

Diagnosticul diferenţial. Spre deosebire de hipotiroidia primară, în 
cea de origine centrală edemele intracelulare sunt absente sau slab pronun- 
tate, TSH-ul scăzut, testul TSH - pozitiv, iar în cea de origine hipotalamică 
este pozitiv testul cu tiroliberină. 

în cazul acromegaliei, pielonefritei cronice, insuficienţei renale cro- 
nice diagnosticul se confirmă prin dozarea STH-lui, datele radiologice, 
explorarea funcţiei renale şi tiroidiene. 

Tratamentul 

Tratamentul hipotiroidiei, indifirent de forma sa clinică, este substitutiv, 
prin administrarea de HT. 

Preparatele: 

a) l-thyroxina (pastile de 50 şi 100 ixg); 

b) triiodtironina (pastile 100 ug); 

c) tireocomb (T, 70 ug +T, 10 ug + KI 150 ug); 

d) tireotom (T440 ug + T; 10 ug); 

Tratamentul de selecție este L -thyroxina (convertează în T3). Dozele 
vor fi adaptate în funcție de severitatea deficitului hormonal, vârsta pa- 
cientului şi prezența complicaţiilor. Iniţial se dau doze zilnice de 25 ug, 
care vor fi majorate treptat de 3-5 ori la intervale de 7-14 zile, în funcţie de 
vârstă şi severitatea bolii, până la 50, 100, 150 ug, până ce se atinge starea 
de eutiroidie. Doza necesară la adult este în medie de 150-200 ug. 

Criteriile compensării sunt dispariţia semnelor clinice şi normalizarea 
TSH-lui, care se vor instala lent. Drept control pentru modelarea dozei 
serveşte frecvenţa pulsului. 

Copiii sunt compensaţi până la atingerea eutiroidiei limită cu hiper- 
tiroidia moderată, cei adulţi (fără hipertensiune arterială, ateroscleroză 
pronunţată) - până la eutiroidie, iar cei vârstnici,- până la eutioidie limită 
cu hipotiroidia. 

La subiecţii bătrâni şi coronarieni este recomandabilă administrarea 
concomitentă de P-blocante, coronarodilatatoare etc. Dozele HT vor fi 
administrate în 2-3 prize, ultima nu mai târziu de ora 15.00. 

în hipotiroidia secundară, când e necesară compensarea deficitului şi a 
altor hormoni tropi hipofizari, tratamentul începe cu glucocorticoizi pentru 
compensarea hipocorticismului, apoi se asociază L-thyroxina. 

Coma hipotiroidiană 


Coma hipotiroidiană reprezintă una dintre cele mai severe complicaţii 
ale hipotiroidiei cu o evoluţie fatală în 50% din cazuri. Poate apărea în ori- 
ce formă de hipotiroidie la pacienţii netrataţi ori compensaţi insuficient, de 
obicei, iarna. Alţi factori declanşatori sunt: stresurile, infecțiile, traumele, 
hemoragiile, hipoglicemiile, etc. Se caracterizează prin astenie progresi- 
vă, hipotermie (30-36*C, uneori până la 24°C), stupoare, hipoventilaţie, 
comă şi moarte. Mai frecvent apare la vârstnici în hipotiroidia primară. 
ECG - bradicardie, microvoltaj. TSH crescut, T3, T4 scăzut, hiponatriemie, 
hipoglicemie. 


Tratamentul 

1. Administrarea dozelor adecvate de HT. T4 300-500 ug iv (7 ug la 
kgc) sau T, 20-40 ug i/v la 6h, apoi T4 75-100 ug/zi. 

2. Hidrocortizon hemisuccinat 125 ug din 6 în 6 ore sau prednisolon, 

3. Oxigenoterapie. 

4. Reîncalzirea progresivă. 

5. Corectarea tulburărilor cardiovasculare. 

6. Corectarea tulburărilor hidroelectrolitice. 

7. Tratamentul bolilor intercurente (antibiotice etc). 


Hipotiroidia la gravide 


Apariția sarcinii la o pacientă cu hipotiroidie netratată este rară. Cel mai 
frecvent sarcina survine la o hipotiroidie sub tratament substitutiv. Hipoti- 
roidia netratată se accentuiază în timpul gravidității. Când sarcina este dusă 
la termen, copiii născuţi de la mame hipotiroidiene, fie şi netratate, sunt 
sănătoşi (HT nu trec bariera placentară). 

Tratamentul hipotiroidiei în timpul sarcinii este cel tradiţional. Datorită 
creşterii în sarcină a proteinilor de transport, dozele de HT vor fi suplimen- 
tate cu 20%. Riscurile administrării HT în sarcină sunt practic nule. La hi- 
potiroidienele netratate cu HT apar frecvent complicaţii, în special avortul 
spontan în trimestrele I şi II, precum şi naşterile premature. 

5. Tiroidite - strumite 


Termenul de tiroidită defineşte un proces inflamator sau infecțios apărut 
la un subiect cu tiroidă normală până la acel moment. Strumita semnifică 
un proces identic apărut pe o tiroidă anterior remaniată guşogen. 


A. Tiroidită acută micriobiană 


Este o afecţiune relativ rar întâlnită, provocată de flora microbiană (mai 
frecvent streptococică, stafilococică), în caz de otite, sinuzite, amigdalite 
etc. Infectarea tiroidei intervine pe cale limfogenă ori hematogenă. După 
forma clinică, poate fi supurativă şi nesupurativă. Debutul este brusc, cu 
febră 39-40*C, dureri mari la deglutiţie cu iradiere maxilară, în urechi, 
disfonie, tuse etc. Tabloul sanguin prezintă leucocitoză, deviere în stânga, 
VSH accelerată. Tiroida este mărită, uneori cu hiperemie a tegumentelor, 
dură, dureroasă, în cazul supurării - fluctuații. 

Tratamentul constă în administrarea antibioticelor. în caz de supuraţie 
- drenaj chirurgical. 


B. Tiroidită subacută (tiroidită de Quervain) 


Tiroidită subacută reprezintă o inflamație subacută a tiroidei de origine 
virotică cu evoluţie, de cele mai multe ori, favorabilă. 


Evoluţia bolii 

Poate fi acută, cronică sau recidivantă. Se întâlneşte de 3-6 ori mai 
frecvent la femei în vârstă de 20-50 ani. însoţeşte sau urmează după unele 
infecţii virale (gripă, mononucleoză, rugeolă etc). Semnele clinice sunt 
dominate de subfebrilitate sau febră, tireotoxicoză uşoară, astenie, mărirea 
în volum a tiroidei cu aspect difuz sau nodular, dureri locale sau cu iradiere 
la distanţă (dentare, otice). Reacţia inflamatorie este însoțită de distrucţia şi 
degenerarea foliculilor, micşorarea substanţei coloidale. Din punct de ve- 
dere funcţional, se poate asista la o primă fază de tireotoxicoză ca urmare 
a distrucţiei foliculilor, urmată de o eutiroidie (normalizarea nivelului de 
HT), apoi o fază de hipotiroidie (parenchim tiroidian afectat) şi recupera- 
rea funcţională prin revenirea la eutiroidie. 

Explorările paraclinice: VSH accelerat, leucocitoză, deviere spre stân- 
ga, în primul stadiu T; şi T4 crescuţi, TSH scăzut, iodocaptare scăzută. 


Tratament 

Se poate vindeca spontan în căteva săptămâni sau luni. în cazurile uşoa- 
re, se vor administra AINS (aspirină 3gr în zi, diclofenac, brufen, ibupro- 
fen, indometacină). în tormele medii şi severe se preferă glucocorticoizi. 
Tratamentul cu prednisolon se începe cu 30-40, uneori 50 mg/zi. Dozele 
de corticoizi se scad în funcţie de starea clinică. Durata tratamentului este 
de 1-15 luni, pentru a evita recidivele. 


C. Tiroidită autoimună (tiroidită Hashimoto) 


Tiroidită Hashimoto este o afecţiune tiroidiană autoimună însoţită de 
guşă, cu evoluţie în timp spre hipotiroidie. Afectează aproximativ 10-12% 
din populaţie, raportul femei/bărbaţi fiind de 10-15:1. Incidenţa maximă 
este între 30 şi 50 ani, dar se constată frecvent şi la adolescenţii de 11-14 
ani. Se asociază frecvent cu alte afecţiuni autoimune (diabet insulinode- 
pendent, vitiligo, anemia Biermer, lupus, miastenie etc). 

în funcţie de dimensiunile tiroidei, se disting forma hipertrofică şi 
atrofică. Afectrea țesutului tiroidian implică mecanisme imune, umorale 
şi mediate celular, interesând anticorpii antitireoglobulină, antiperoxidază, 
antireceptor TSH şi celule T autoreactiv activate. Există o predispoziţie 
genetică cu implicarea antigenelor de histocompatibilitate HLA-BS, HLA- 
DR3 şi HLA-DR5. Forma hipertrofică poate fi asociată cu HLA-DR5, iar 
cea atrofică cu HLA-DR3 şi HLA-B8. 

Tabloul clinic 

La început este foarte sărac. Unicul semn pentru început este doar ma- 
jorarea moderată a tiroidei în forma hipertrofică. Pe măsura evoluţiei bolii, 
intervine distrucţia autoimună a parenchim ului tiroidian, scade biosinteza 
şi excreţia HT, creşte nivelul TSH-lui, însoţită de hiperplazia şi hipertrofia 
epiteliului tiroidian, urmat în continuare de scăderea rezervelor tiroidei şi 
instalarea hipotiroidiei. Din punct de vedere funcţional, se notează eutiroi- 
dia în 80% de cazuri, hipotiroidia în 15% şi hipertiroidia în 5% (desemnată 
cu termenul de haşitoxicoză). 

Diagnosticul se pune în baza tabloului clinic, dozărilor hormonale şi 
litrului anticorpilor. 

Tratamentul 

Tratament specific în tiroidita autoimună nu există. Corticoterapia este 
ineficientă în caz de proces autoimun. In haşitoxicoză se administrează 
P-blocante, antitiroidienele de sinteză nu sunt indicate, în formele de hipo- 
tiroidie - HT după schemele expuse. 

Tratamentul chirurgical este indicat doar în fenomene compresive sau 
în caz de dubii diagnostice. 


D. Tiroidita fibroasă (tiroidita Riedel) 


Este o afecţiune rar întâlnită, în majoritatea cazurilor înregistrându-se 
la vârsta de 40-60 ani. Se manifestă prin creşterea difuză a tiroidei, paren- 
chimul căreia este substituit de ţesut fibros şi celule plasmatice. Guga inte- 
resează atât tiroida, cât şi elementele extratiroidiene, concreşte cu capsula 
tiroidiană şi cu țesuturile adiacente şi are o consistenţă dură, lemnoasă. 
Semnele de compresiune sunt dominante: dispnee, disfonie, disfagie, tuse, 
obstrucţia vaselor sanguine. De regulă, bolnavii sunt eutiroidieni, mai rar 
hipotiroidieni. Patogenia bolii rămâne necunoscută. Tratamentul este chi- 
rurgical, cu substituţia ulterioară cu hormoni tiroidieni. 


6. Guşa endemică 


Este o afecţiune manifestată prin creşterea progresivă a tiroidei cu in- 
cidenţă de peste 10% din populaţie, determinată de deficitul de iod în sol 
şi localizată în anumite zone geografice. Frecvent se întâlneşte în zonele 
muntoase, pe malurile abrupte ale râurilor, unde apele de ploaie spală iodul 
din sol. 

Patogenia. Fiziologic fiecare subiect necesită 150-200 ug de iod pe 
zi. Deficitul de iod duce la scăderea biosintezei şi secreției de HT, care 
prin feed-back pozitiv va spori secreția tiroliberinei şi TSH-lui şi respectiv 
hiperplazia, hipertrofia tiroidiană cu restabilirea nivelului de T; şi T4 prin 
creşterea iodocaptării şi biosintezei. 

Gravitatea endemiei este direct proporţională cu deficitul de iod în sol 
şi se evaluiază după următoarele criterii: 

1. Incidenţa creşterii volumului tiroidian de gradele I-V printre popula- 

ţia zonei endemice. 

2. Incidenţa nodulilor tiroidieni. 

3. Indicele Lentz-Bauer (raportul bărbaţi/femei). Cu cât acest indice se 

apropie mai mult de 1:1, cu atât endemia e mai gravă. 

4. Prezenţa guşii la animalele domestice. 

5. Incidenţa hipotiroidiei şi cretinismului. 

Examenul paraclinic cuprinde ecografie, determinarea profilului tiroidi- 
an (T , T , TSH), uneori a radioiodocaptării, iodului urinar şi iodului în sol. 

Profilaxia constă în: 

1. Profilaxia în masă cu sare iodată (25gr de KI la tona de sare de bucătărie). 

2. Profilaxia în grup: se administrează antistrumină ori KI câte 1 pastilă 

de 2 ori pe săptămână femeilor gravide şi celor care alăptează, o pas- 
tilă la şcolari, şi 7» pastilă la preşcolari. 

3. lodurarea produselor de panificaţie. 

4. Folosirea sării iodate în alimentaţia animalelor. 

Tratamentul depinde de volumul tiroidian şi manifestările clinice. In 
cazul ineficientei măsurilor profilactice, se administrează câte 200 ug de 
iod în zi sau în combinaţie de iod şi tiroxină (iodthyrox), ori numai tiroxină 
pe o durată stabilită în mod individual, ori substituție hormonală pe viaţă. 


7. Guşa sporadică 


Este o afecţiune manifestată prin creşterea volumului tiroidian la subiecţii 
aflaţi în afara zonelor deficitare în iod. In majoritatea cazurilor, are o evo- 
luţie benignă. Se întâlneşte mai frecvent Ia femei şi pare a avea un caracter 
familial. In patogenie este implicat nu deficitul de iod, ci mai curând incapa- 
ciatea tiroidei de a capta şi utiliza acest iod, fie prin predispoziţie ereditară, 
ori prezenţa anumitor factori care incomodează utilizarea iodurilor, cum ar 
fi anumite microelemente (fluor, litiu, calciu, etc), substanţe strumigene ca 
tiocianatele, prezente în cantităţi mari în anumite alimente (varză, ridiche, 
soie etc), derivații tioureici, alimentaţia săracă în vitamine, etc. 


8. Guşa nodulară 


Frecvența nodulilor tiroidieni este mare şi reprezintă 4-7% din popula- 
ţia matură. In majoritatea lor sunt eutiroidieni, cu o evoluţie benignă, sexul 
feminin fiind mai predispus. Prezenţa unui nodul solitar la un bărbat, în 
special la un copil, va trezi momentan suspiciuni. In incidenţa nodulilor 


705 


tiroidieni are importanţă şi predispoziția familială. Frecvența nodulilor ti- 
roidieni este mai mare în zonele ioddeficitare. Patogenia nu este pe deplin 
cunoscută. Deficitul nesemnificativ de iod duce la creşterea moderată a 
TSH-lui, sub influenţa îndelungată a căruia se instalează hiperplazia tiroi- 
diană, iar pe parcurs - nodul tiroidian. O anumită importanţă o au conţinu- 
tul redus de strumigene în alimentaţie şi factorul autoimun. 

Examenul paraclinic. Profilul hormonal tiroidian este normal, scin- 
tigrafic, se depistează, de regulă, noduli "reci", ecografic - elemente de 
benignitate (componentă importantă, chistică, calcificări periferice, textură 
hiperecoică), puncţia cu ac subțire arată lipsa elementelor de malignizare. 

Tratamentul nodulilor tiroidieni depinde de etiologia, volumul, con- 
sistenţa şi viteza de creştere a acestora şi constă în: supraveghere, terapie 
supresivă cu T4, tratament chirurgical, terapii non-convenţionale (scleroza- 
rea chisturilor şi necrotizarea nodulilor cu etanol). 


9. Cancerul tiroidian 


Este forma cea mai frecventă de cancer endocrin. Mai afectate sunt 
persoanele între 20 şi 60 de ani, dar poate fi întâlnit şi la copii, bătrâni. 
Cancerul diferențiat este mai frecvent la indivizii cu vârste între 30 şi 50 
de ani, cel nediferenţiat între 50 şi 70 de ani. Incidenţa creşte o dată cu vâr- 
sta. După frecvenţa diferitelor forme, cancerul tiroidian se repartizează în 
felul următor: capilar- 76%, folicular- 14%, medular- 6%, nediferenţiat 
şi anaplastic - 4%. în ceea ce priveşte agresivitatea cancerelor tiroidiene, 
ea variază de la un comportament benign în formele diferenţiate până la o 
agresivitate crescută în cele nediferenţiate. Cât priveşte factorii etiologici, 
se fac referiri la stimularea cronică prin TSH, deficitul sau excesul de iod, 
iradierea externă a gâtului, iod radioactiv, oncogene, tiroidită. 

Creşterea de 10-15 ori a incidenţei cancerului tiroidian după accidentul 
de la Cernobâl este concludentă în această privinţă. 


Cancerul papilar 


Este cea mai frecventă formă de cancer tiroidian. Raportul femei/ 
bărbaţi este de 3/1. Se manifestă prin apariţia unui nodul solitar în tiroidă, 
mai ales în cazul bărbaţilor şi copiilor. Diagnosticul se bazează pe puncția 

cu ac subţire (celule atipice), examenul ecografic (noduli hipoecogeni, so- 
lizi sau semichistici), scintigrafic - noduli "reci". 

Evoluţia este foarte lentă. Extensia se face prin metastazare intraglan- 
dulară, apoi limfatică, regională în țesuturile adiacente, ori la distanţă în 
plămâni şi oase. 

Cancerul folicular 


Reprezintă un nodul tiroidian de dimensiuni mai mari (1-2 cm în dia- 
metru). Se întâlneşte la adulţi şi vârstnici, mai frecvent la femei. 

Diagnosticul uneori este dificil din cauza lipsei criteriilor evidente de 
malignitate. Nodulii pot fi hipo- sau izocaptori de I'*, producători de T; şi 
T4, de regulă hipoecogeni. Metastazarea se produce lent, uneori pe parcur- 
sul a 10-15 ani, pe cale hematogenă şi limfogenă, în țesuturile regionale şi 
la distanţă - plămâni, ficat, oase. Evoluţia este ceva mai agresivă. 


Cancerul medular 


Este o formă de cancer mult mai agresivă, mai rapid metastazează în 
ganglionii limfatici, trahee, muşchi, mai rar în plămâni, organele interne. 
Provine din celulele parafoliculare C. Pe lângă calcitonină, pot secreta so- 
matostatină, prostaglandine, serotonină, histamină, ACTH, STH etc. 

Cancerul medular se poate asocia cu adenoame a medulo-şi corticosu- 
prarenalelor, paratiroidelor, fiind denumit sindrom MEN (multiple endo- 
crine neoplazie). 


Tratamentul cancerului tiroidian 


Mijloacele terapeutice constau în tireoiodectomie, iradiere, radioiotera- 
pie, chimioterapie, tratament substitutiv. 

Volumul operator depinde de forma de cancer, stadiul evolutiv şi va- 
riază de la lob-istmoectomie până la tireoiodectomie totală cu tratament 
substitutiv ulterior. Radioiodoterapia se va aplica în cazul când nodulii ori 
focarele metastatice captează I". 

Prognosticul este favorabil în cancerul papilar şi folicular mic, nein- 
vaziv, cu tratament şi supraveghere corectă. 


707 


Prelegerea 8 


PARATIROIDELE 


Paratiroidele au fost semnalate pentru prima dată la om de Wirhov în 
1863. Anatomic au fost studiate de Sandstrom în 1880. Mai târziu, în 1893, 
Gley şi Muso au descoperit proprietăţile lor endocrine - secreția hormonu- 
lui paratiroidian. 

Anatomie. Aproximativ 90% dintre oameni au 4 paratiroide: 2 supe- 
rioare, aşezate la limita inferioară a cartilajului cricoid, şi 2 inferioare, aşe- 
zate la polul inferior al lobilor tiroidieni. Toate cele 4 glande sunt situate pe 
faţa posterioară a glandei tiroide în afara capsulei tiroidiene. 

La 10% din indivizi se întâlnesc 10-12 glande paratiroide. Cele infe- 
rioare pot fi localizate ectopic în tiroidă, timus, în mediastinul anterior şi 
posterior, în pericard, în țesutul conjunctiv de la baza gâtului. 

Paratiroidele sunt formaţiuni eliptice, de culoare cafeniu-gălbuie, cu 
dimensiuni medii 6/3/0,5-2 mm şi greutatea totală de 0,05 - 0,5g. 

Histologic sunt formate din cordoane celulare separate de ţesut con- 
junctiv şi sinusoide vasculare. Se disting 2 tipuri de celule: 

1. Celule principale, denumite "clare" din cauza palidităţii protoplas- 

mei bogate în glicogen, care predomină până la pubertate şi secretă 
hormonul paratiroidian - PTH. 

2. Celule oxifile, sărace în glicogen. Predomină după pubertate şi par a 

fi celule secretorii în faza de repaus. 

Paratiroidele secretă un singur hormon - parathormonul (PTH), care 
de rând cu calcitonina şi vitamina D reglează homeostaza calciului în 
organism. Structura PTH nu este complet descifrată. Este o polipeptidă 
formată din 84 de aminoacizi, primii 34 determinând proprietăţile lui 
biologice. 


Calcitonina manifestă acţiune antagonistă PTH şi anume: 

- inhibă osteoliza indusă de PTH şi vitamina D; 

- favorizează formarea de os nou şi depunerea de Ca şi P la nivelul osu- 
lui şi, deci, scade calciemia şi fosforemia; 

- la nivel renal, în doze farmacologice, creşte eliminarea de Ca, P, Na, 
K, uraţi. 

Reglarea. Creşterea calciemiei stimulează eliberarea calcitoninei, însă 
dacă hipercalciemia persistă timp îndelungat, celulele parafoliculare se 
epuizează destul de repede şi secreția de tireocalcitonină încetează. 

Parathormonul îşi manifestă acţiunea la nivelul a 3 receptori: intesti- 
nul subţire, os, rinichi. 

1. La nivelul intestinului subţire controlează indirect absorbţia 
activă a Ca la nivelul duodenului şi primei treimi a jejunului. Pentru 
această acţiune este necesară prezenţa produsului activ al vit. D - 1,25 
dihidroxicolecalciferol, care se formează printr-o dublă hidroxilare a 
vit. D la nivelul rinichiului, acest proces fiind stimulat de PTH. 1,25 
dihidroxicolecalciferolul favorizează sinteza unei proteine specifice în 
celula intestinală, denumită proteina calcipexă, care are misiunea de a 
transporta activ Ca prin membrana celulelor mucoasei intestinale. For- 
marea metabolitului activ al vit. D se realizează printr-un mecanism de 
feed-back negativ şi anume: când calciemia scade se eliberează PTH, 
iar acesta stimulează dubla hidroxilare a vit. D. Creşterea calciemiei 
inhibă acest proces 

2. La nivelul osului stimulează osteocitele, care determină o de- 
mineralizare rapidă (osteoliza osteocitară) din care rezultă o creştere 
a calciemiei. Osteoclastul nu are receptor PTH şi totuşi, la creşterea 
concentraţiei de PTH, are loc activarea lui. Acest efect al PTH-ului 
este mediat de osteoblast, care fiind stimulat de PTH, secretă IGF-1 şi 
citokine ce stimulează lent şi îndelungat osteoclastele. Osteoclastele 
activate sintetizează în cantităţi sporite colagenaza şi alţi fermenţi pro- 
teolitici care produc resorbţia atât a mineralelor osoase, cât şi a matriţei 
colagene, ceea ce duce la creşterea hidroxiprolinei serice şi urinare şi 
a acizilor sialici. 

3. La nivelul rinichiului: 

- creşte reabsorbţia Ca la nivelul tubului renal distal în prezenţa obliga- 
torie a metabolitului activ al vit. D, deci micşorează excreţia Ca cu urina. 
Insă în hipersecreţii îndelungate de PTH, hipercalciemia depăşeşte pragul 
renal al Ca şi apare hipercalciuria; 

- scade reabsorbţia P la nivelul tubului renal proximal şi, deci, micşo- 
rează nivelul P în sânge; 

- micşorează eliminarea renală a Mg, a ionilor de hidrogen, crescând 
pierderea bicarbonaţilor, Na, K prin ce se explică reacția alcalină a urinei 
şi acidoza sanguină în hiperparatireoidism; 

- stimulează dubla hidroxilare a vitaminei D cu formarea metabolitului 
ei activ 1,25 dihidroxicolecalciferol. 

Reglarea. Secreţia de PTH este în raport cu nivelul Ca ionizat din plas- 
mă. Hipocalciemia stimulează secreția PTH-ului, care prin efectul osteoli- 
tic creşte calciemia, aceasta la rândul ei inhibă secreția de PTH. Rolul P în 
reglarea funcţiei paratiroidelor în stare normală este modest. 


Homeostaza şi metabolismul calciului 


Calciemia este una din constantele biologice ale organismului de o 
stabilitate remarcabilă, reglată de PTH, vitamina D, calcitonină şi alte sis- 
teme. Calciemia normală este de de 2,25-2,5 mmoli/1, iar fracţia fiziologic 
activă - calciul ionizat Ca” este de 12 mmoli/1. Hipocalciemia este defini- 
tă ca o scădere a Ca plasmatic total sub 2,0 mmoli/1, şi în aceste situaţii se 
stimulează eliberarea PTH-ului. 

Concentrația P neorganic este de 1,13 mmoli/1, fracţia ionizată este de 
0,61 mmolo/1. 

Un adult dispune de peste 1 kg de Ca, din care 99% se găseşte în os 
sub formă de hidroxiapatită şi numai 1% în țesuturile moi şi lichidele 
extracelulare. Aportul de Ca este asigurat prin alimentaţie şi constituie 
aproximativ lg în zi. 

Absorbţia Ca se face în duoden şi în treimea superioară a jejunului şi 
este favorizată de mediul acid, metabolitul activ al vit. D prin proteina 
calcipexă, de predominarea Ca în alimentaţie şi carenţa de Mg, iar din hor- 
moni - de PTH, STH, androgeni, estrogeni şi sterioizii anabolizanţi. 

Absorbţia Ca este diminuată de anaciditate, carenţa vitaminei D, exces 
de fosfor, de acizi graşi în alimentaţie, iar din hormoni - de glucocorticoizi 
şi hormonii tiroidieni. 

Rolul calciului în organism 


1. Inhibă exitabilitatea neuromusculară. 

2. Favorizează etapele coagulării sanguine activând factorii Vil, IX şi X. 

3. Are rol în contracția musculară, în permeabilitatea de membrană şi 
respiraţia mitocondrială. 

4. Are rol important în mineralizarea osului etc. 


Patologia paratiroidelor 


Se manifesta fie prin insuficienţă paratiroidiană-hipoparatiroidie sau 
tetanie, fie prin hiperfuncţia paratiroidiană-hiperparatiroidie. 


Clasificarea hiperparatiroidismului 


1. Hiperparatiroidism primar 

Etiologie 

1. Adenom (e) paratiroidian hipersecretant (frecvent). 

2. Hiperplazia paratiroidiană difuză (1%). 

3. Carcinomul paratiroidian (5%). 

4. Neoplazia endocrină multiplă tip 1 (s-mul Verner). 

5. Neoplazia endocrină multiplă tip 11 (s-mul Sippl). 

Formele clinice 

1. Visceropatică cu afectarea predominantă a rinichilor, aparatului di- 

gestiv, sistemului nervos. 

2. Osoasă. 

3. Mixtă. 

I. Hiperparatiroidism secundar 

Secreţie excesivă de PTH stimulată de hipocalciemie, care poate 
fi de origine renală (tubulopatii, rahitismul renal), intestinală sau alte 
cauze. 

M. Hiperparatiroidism terțiar 

Prezintă formarea de adenom(e) paratiroidian ca consecință a stimulării 
îndelungate a paratiroidelor în hiperparatiroidismul secundar netratat. 

IV. Pseudohiperparatiroiodism 

Secreţie ectopica tumorală de PTH. 


I. Hiperparatiriodismul primar (boala Recklinghausen, osteita 
fibrochistică) 

Este o afecţiune determinată de secreția excesivă şi autonomă de 
PTH de către una sau mai multe glande paratiroide, caracterizată prin 
hipercalciemie, care conduce la modificări patologice în oase şi rinichi. 
Boala predomină la femeile de toate vârstele, dar mai frecvent la cele 
de 35 de ani. 

Patogenie. Funcționarea autonomă a unui adenom paratiroidian sau al 
glandelor hiperplaziate face să se secrete cantităţi mari de PTH indepen- 
dent de creşterea calciemiei. Excesul de PTH conduce la demineralizarea 
atât a matriţei calcificate, cât şi a celei colagene cu mobilizarea Ca şi P in 
sânge. Sărăcirea osului în Ca şi P determină restructurarea lui chistică, în- 
locuirea țesutului osos cu cel fibros, ceea ce duce la înmuierea, deformarea 
şi fractura osului. La nivel renal, creşterea PTH inhibă reabsorbţia tubulară 
a fosfaților şi sporeşte reabsorbţia calciului, care creşte şi mai mult calcie- 
mia. Hipercalciemia micşorează excitabilitatea neuromusculară cu dezvol- 
tarea hipotoniei musculare, si, depăşind pragul renal pentru Ca, conduce 
la hipercalciurie cu inhibiţia efectului vasopresinei la nivelul tubilor renali 
distali cu instalarea poliuriei şi polidipsiei. Concentrația crescută de Ca în 
sânge şi urină favorizează instalarea nefrocalculozei şi nefrocalcinozei cu 
dezvoltarea patologiei renale severe. 

Tabloul clinic. Debutul bolii este insiduos şi devine evident după ani de 
evoluţie latentă. Bolnavii acuză astenie, fatigabilitate, depresie psihică şi 
scădere în greutate. în perioada de stare, acuzele se accentuează şi pe acest 
fundal apar semnele caracteristice bolii: 

- osalgii difuze sau localizate mai ales la nivelul segmentelor supuse 
presiunii (membrelor inferioare, pelvisului, rahisului); 

- se clatină şi cad dinţii aparent sănătoşi; 

- apar tumefieri osoase cu dimensiuni de la o alună pană la un pumn care 
afectează oasele lungi, maxilarul, oasele late ale pelvisului, craniul; 

- fracturi osoase care apar la solicitări minime, nu se manifesta zgomo- 
tos pe fundalul unei dureri preexistente, evoluează lent cu calus vicios 
şi frecvent cu pseudoartroze; 

- bolnavii acuză inapetenţă, greţuri şi vărsături, dureri abdominale, con- 
stipaţii, poliurie, polidipsie, scădere ponderală (10-15 kg timp de 3-6 
luni), colice renale. 

Examenul obiectiv. De obicei, nutriţie scăzută. Tegumentele sunt us- 
cate, de culoare cenuşiu-pământie. Ca urmare a osteoporozei, la nivelul 
coloanei vertebrale şi incurbaţiilor membrelor, se reduce talia, uneori până 
la 15 - 20 cm. Mersul devine şchiopătat, apoi balansat, târât şi în final 
bolnavul este incapabil să coboare din pat. Se determină cifoze, scolioze, 
lordoze, deformaţii ale grilajului costal, tumefieri osoase de diferit volum 
şi localizare, căluşuri vicioase, pseudoartroze. în prezenţa de chisturi, la 
percuţia craniului se determină un sunet timpanic de "harbuz copt”. 

La nivelul sistemului cardiovasular: tahicardie sau bradicardie, tul- 
burări de ritm, posibil stop cardiac. Hipercalciemia creşte sensibilitatea 
miocardului la digitalice. ECG: segment ST scurtat şi consecutiv interval 
Q-T redus. 

Manifestări digestive: concomitent cu manifestările dispeptice, apar 
dureri abdominale difuze, uneori melene prin ulcere gastrice sau duode- 
nale, care se asociază frecvent, sunt recidivante şi evoluează cu o aciditate 
foarte crescută. Se pot asocia pancreatita, pancreocalculoza şi pancreocal- 
cinoza, colecistita calculoasă. 

Manifestări renale: apar precoce şi sunt permanente. Dintre acestea 
menţionăm poliuria hipostenurică, până la 5 1/24 ore, însoţită de poli- 
dipsie; hipercalciemie prelungită care determină litiaza renală (76% 
cazuri), uni- sau bilaterală, cu calculi de mărime diferită, mai carac- 
teristici fiind cei coraliformi, care recidivează rapid după intervenţia 
chirurgicală. Hipercalciemia induce şi leziuni renale ireversibile prin 
depunerea de calciu în interstiţiul renal (nefrocalcinoză), care se obser- 
vă radiologie la 10% din pacienţi, însă histologic este prezentă la toţi 
pacienţii. în stările mai avansate, se dezvoltă insuficienţa renală cronică 
cu prognostic nefavorabil. 

Manifestări neuropsihice. Slăbiciune şi dureri în muşchii scheletali, 
care apar precoce, scăderea reflexelor osteotendinoase. Scăderea memo- 
riei, stări depresive, fobii, mai rar excitaţii. 

Hiperparatiroidismul cronic poate lua o evoluţie acută cu dezvoltarea 
crizei paratiroidiene. Are debut acut cu febră până la 40°, greţuri, vomă 
incoercibilă, anorexie, dureri spastice abdominale, hipotonie musculară 
severă, poliurie, apoi oligurie, anurie, posibil comă uremică, tromboză re- 
nală. Brusc creşte nivelul calciemiei peste 3,49 - 3,99 mmol/l care se aso- 
ciază cu oboseală, letargie, confuzie, delirium, psihoze, stupor, comă. La 

o creştere severă a calciemiei (>4,99 mmoli/1), se inhibă SNC cu scăderea 
funcţiei centrilor respiratori şi vasomotori şi dezvoltarea şocului ireversi- 
bil. Hipercalciemia severă se asociază cu hemoragii gastrointestinale se- 
vere, tromboze ale arterelor magistrale, insuficienţa cardiovasculară acută, 
edem sau infarct pulmonar. 

Prognosticul este nefavorabil, circa 60% din bolnavi decedează. 


Diagnostic de laborator 

A. Precizarea hiperparatiroidismului: 

Creşterea calciemiei este definitorie (>3,0 mmoli/1). 
2. Creşterea calciuriei (N 200-240 mg/24 ore). 

3. Hipofosfatemie evidentă. 

4.  Hiperfosfaturie. 
5 
6 


= 


Hidroxiprolina urinară permanent crescută. 
Fosfatază alcalină crescută la pacienţii cu leziuni osoase semnifi- 
cative. 

7. Acidoză metabolică (hipercloremie). 

8. Dozarea radioimunometrică (cu 2 anticorpi) a PTH este mult mai 
informativă şi demonstrează valori anormal crescute pentru calcie- 
mie (de 8-12 ori mai mari decât cele normale). 

9. ECG: scurtarea intervalului O-T. 

10. Analiza generală a urinei: reacţie alcalină, densitatea < 1005. 

B. Vizualizarea paratiroidelor (examenul topografic): 

1. Radiografia cervico-mediastinală +examen baritat evidenţiază depla- 

sarea traheei, modificări esofagiene în caz de adenom cu dimensiuni 
de 1-2 cm. 

2. Ecografia şi tomografia computerizată localizează un adenom para- 
tiroidian în 50% din cazuri. RMN pare a fi metoda cea mai specifică 
şi sensibilă. 

3. Scintigrafia de substracţie cu Thaliu-Techneţiu şi scintigrafia cu Se- 
leniu-metionină au o specificitate mai mare decât CT în detecția unei 
tumori de paratiroidă, dar sunt mai puţin sensibile. 

4. Cateterizarea venoasă selectivă cu dozarea PTH. 

C. Explorări dinamice. Testul la glucocorticoizi. Se face pentru a 

diferenţia hipercalciemia hiperparatiroidiană de hipercalciemiile de altă 
origine. Se administreazăprednisolon 30 mg per os 5 zile cu determinarea 

Ca plasmatic pană şi după probă. In mod normal, după administrarea glu- 
cocorticoizilor calciemia scade. In hiperparatireodism aceasta nu antrenea- 
ză nici o modificare. 

D. Aspecte radiologice caracteristice: 

- resorbţii subperiostale (falange proximale, porţiunea distală a clavi- 
culelor); 

- subţierea corticalei şi lărgirea canalului medular; 

- pierderea laminei dure în jurul dinţilor; 

- craniul are aspect fin granulos ca "mâncat de molii", ulterior "sare si 
piper"; 

- pe fundalul osteoporozei apar chisturi unice sau multiple şi "tumori 
brune", pot apare în cortexul subperiostal al oaselor lungi, în crestele 
iliace; 

- calculi unici sau multipli, frecvent coraliformi la nivelul rinichilor, 
nefrocalcinoză. 

Diagnosticul diferențial reprezintă diagnosticul etiologic al hipercal- 
ciemiei. Dacă PTH este crescut, atunci hiperparatiriodismul primar sau se- 
cundar este cel mai probabil diagnostic. Pentru diferențierea unei secreţii 
paraneoplazice de PTH, se face cateterizarea selectivă cu dozare regională 
a PTH, evidenţierea tumorii în afara paratiroidelor. Dacă PTH-ul este scă- 
zut, diagnosticul de hiperparatiroidism este exclus. 

Tratamentul hiperparatiroidismului primar 

Obiectivele şi metodele de realizare 

Obiective: restabilirea echilibrului fosfocalcic şi îndepărtarea cauzei, 
prevenirea fracturilor şi a complicaţiilor cronice. 

Metoda terapeutică de bază este cea chirurgicală. Se face explorare 
chirurgicală cervicală, cu înlăturarea adenomului paratiroidian sau a 31/2 
din a patra paratiroidă, dacă diagnosticul histologic intraoperâtor este de 
hiperplazie paratiroidiană. Postoperator poate apărea hipocalciemia tran- 
zitorie sau permanentă. 

Tratamentul medicamentos este aplicat în hiperparatiroidismul 
asimptomatic, în pregătirea preoperatorie, în criza paratiroidiană ca terapie 
de urgenţă. 

1. Forţarea calciurezei: se administrează ser fiziologic 2 - 3 1 i/v + 
furosemid 40 mg i/v 4-6 ori în zi (numai după o hidratare corespunză- 
toare), cu scopul de a obţine o diureză de 3 I/zi. Diureticele tiazidice 

rețin excreţia de Ca şi deci nu vor fi folosite. Se monitorizează K şi 
ECG pentru a evita hipokaliemia şi alte tulburări electrolitice. 

2. Glucocorticoizi: sol. hidrocortizoni 100 mg i/v pe sol. fiziologică 
repetat la 4 - 6 ore; 

3. Mithramycină, agent antineoplazic ce scade calciemia prin inhibarea 
resorbţiei osoase osteoclastice. 

4. £DZA4-chelatori de Ca i/v. 

5. Calcitonina scade calciemia prin inhibarea resorbţiei osoase, depozi- 
tează Ca în os. Se administrează calcitrină 4-8 Ui/kg corp, i/m sau s/c 
fiecare 6-12 ore. 

Prognosticul depinde de timpul depistării şi tratamentul precoce, pre- 
cum şi de forma clinică a maladiei; fiind mai favorabil în forma osoasă 
după tratament chirurgical şi nefavorabil în forma visceropatică. 

Fără tratament, după 10 ani de evoluţie a bolii bolnavul întră în marasm 
fiziologic: nu se poate alimenta şi devine imobilizat din cauza amiotrofiei, 
fracturilor, pseudoartrozelor, consolidărilor vicioase ale fracturilor. Exitu- 
sul survine prin interesarea unui organ vital - rinichi, cord, sistem digestiv 
sau SNC. 


Hipoparatiroidia 


Hipoparatiroidia este o afecţiune determinată de insuficienţa secreției 
de parathormon care condiţionează scăderea calciului plasmatic şi se ma- 
nifestă prin accese de tetanie. 

Cauze ale hipoparatiroidismului pot fi: 

1. Hipoplazia congenitală a paratiroidelor, sindromul Di George. 

2. Afectare autoimună izolată sau în contextul deficienței pluriglandu- 

lare autoimune. 

3. Postoperator - înlăturarea paratiroidelor sau dereglarea circulaţiei 

sanguine şi enervaţiei. 

4.  Postradioterapeutică. 

5. Hemoragii (ictus sau infarct al paratiroidelor). 

6. Infiltrarea glandelor paratiroide. 

7. Leziuni infecțioase ale paratiroidelor. 

Patogenie Deficitul de PTH induce o scădere a calciului plasmatic, 
iar aceasta la rândul ei determină o hiperexcitabilitate neuromusculară, 

senzitiv-senzorială, vegetativă şi a cortexului cerebral, care anticipează 
spasmele musculare şi crizele tetanice. 

Manifestările clinice. După evoluţia clinică, deosebim tetanie acută, 
cronică şi latentă. 

Manifestările tetaniei acute sunt cele mai caracteristice şi crează ta- 
bloul clinic al tetaniei. Criza de tetanie survine spontan sau este provocată 
fie prin excitare mecanică sau acustică, fie prin hiperventilare. începe brusc 
sau cu prodrom. Bolnavii acuză amorţeli, arsuri, furnicături la extremităţi 
şi perioral (manifestări senzitive), care sunt urmate de fasciculaţii mus- 
culare, apoi de spasme tonice dureroase care interesează grupe simetrice 
de muşchi, preponderent muşchii flexori. In cazuri grave apar convulsii 
generalizate tonico-clonice, care pot cuprinde toată musculatura striată şi 
netedă. Concomitent cu manifestările motorii pot apărea şi manifestări ve- 
getative sub formă de spasme viscerale şi vasculare. 


In criză apar: 

- contracturi dureroase la nivelul musculaturii scheletice: spasmul car- 
pal ("mână de manioş"), spasmul pedal ("picior în equin"), spasmul 
facial ("răs sardonic", "bot de știucă"), spasmul mușchilor maseterici 
-trism, spasme ale muşchilor intercostali, spasm diafragmatic (tulbu- 
rări respiratorii), opistotonus; 

- spasme ale musculaturii netede: bronhospasm (dispnee inspiratorie), 
laringospasm (stridor laringian, senzaţie de sufocare, cianoză, risc 
de moarte subită la sugar), spasm esofagian (dereglări de glutiţie), 
spasm gastric dureros (simulează boala ulceroasă, stomac cu imagi- 
ne radiologică în clepsidră), spasm al veziculii biliare (colică bilia- 
ră), al vezicii urinare (dizurie), spasme intestinale (colici violente, 
diaree sau constipaţii); 

- simptome psihice: anxietate cu senzaţie de moarte iminentă, agitaţie, 
halucinaţii, psihoze. 

Pe parcursul crizei, pacientul rămâne conştient. 

Convulsiile sunt foarte dureroase, iar accesele pot dura de la câteva 
minute până la câteva ore. In forma uşoară, crizele de tetanie apar rar, 1-2 
ori pe săptămână, şi durează câteva minute. în forma gravă, crizele sunt 
frecvente, câteva pe zi, uneori cu o durată de până la câteva ore şi pot fi 
declanşate de excitanţi externi. 

Tetania cronică. Tabloul clinic este dominat de tulburări trofice: 

- pielea este uscată, adesea sunt prezente candidoza cutaneomucoasă, 
dermatitele, eczemele; 

- părul este subţire, rar, uscat; 

- unghiile sunt striate, friabile, cu leuconichie; 

- dinţii cu alterări ale dentinei (aspect gălbui, striat, erodat), carii multiple; 

- ochii în 10 - 50 % de cazuri sunt afectaţi de cataractă endocrină - sub- 
capsulară anterioară şi/sau posterioară; 

- calcificări anormale - calcificarea ganglionilor bazali pe radiograma 
craniului. 

Tetania latentă impune căutarea semnelor obiective pentru confir- 


marea diagnosticului. Semnele de hiperexcitabilitate neuromusculară se 
evidenţiază prin metode mecanice, electrice: 


e Semnul Chvostek: percuție la Vi distanţei tragus-comisura bucală. In 
funcţe de deficitul de Ca, răspunsul se va produce gradat: 
- gradul I - contracția buzei superioare de partea percutată; 
- gradul II - antrenarea în contracție şi a aripei nasului; 
- gradul III - se contractă întreg hemifaciesul de partea percutată; 
- gradul IV - contracția unor grupe musculare a hemifaciesului 
contralateral. 

Gradele III şi IV pot fi corelate unui deficit marcat al calciului. 

e Semnul Trousseau - compresiunea arterei humerale timp de 3 - 4 mi- 
nute cu un garou sau cu manşeta tensiometrului, la o presiune mano- 
metrică de 200 mmHg produce, în condiţii patologice, spasmul carpal 
- "mână de mamoş". 

e Testul hiperpneei provocate: ventilaţie amplă şi forţată timp de 3 
minute produce alcaloză cu scăderea Ca ** şi poate declanşa o criză 
generalizată sau sensibilizează semnul Trousseau. 

e Semnul Weiss este pozitiv dacă percuţia în unghiul extern al ochiului 
este urmată de o contracție scurtă a orbicularului pleoapei superioare. 

e Semnul Schlesinger - flexia pasivă a membrului în articulaţia coxo- 
femurală, cea a genunchiului fiind în extensie, produce o contracție 
spastică a muşchilor femurali şi supinaţia labei piciorului. 

Diagnosticul formei manifeste a hipoparatiroidiei nu este dificil şi se 


confirmă prin: 

- anamneză; 

- prezenţa hiperexcitabilităţii neuromusculare cu crize de tetanie; 

- explorare paraclinică: 

e scăderea calciemiei şi Ca™ la mai multe explorări succesive. 
e creşterea fosforemiei. 

e calciurie scăzută. 

e PTH seric scăzut sau nedozabil. 

e ECG - alungirea segmentului QT. 

Tratamentul 

Indicaţiile terapeutice se adresează tetaniei acute şi tetaniei cronice. 

Tetania acută 

e Se administrează intravenos lent soluţie de 10% de clorură de calciu 
sau calciu gluconat. Doza depinde de gravitatea accesului de tetanie 
şi constituie 10 - 50 ml (mai frecvent 10 - 20 ml). Criza trebuie să se 
rezolve în timpul administrării preparatului. Dacă efectul injectării i/v 
a calciului este de scurtă durată, se recomandă perfuzia i/v a soluţiei 
de calciu gluconat, în doză de 15-20 mg calciu la 1 kg masă corp în 
soluţie de glucoza de 5% în decurs de 4-6 ore. 

e Se administrează paratiroidin - extract din paratiroidele bovinelor, 
în doză de 40 - 100 UN (2-5 ml) intramuscular. Efectul apare după 
2-3 ore de la administrare şi durează 24 ore. Terapia de întreţinere cu 
parathormon este limitată deoarece în administrarea lui îndelungată se 
produc anticorpi şi se dezvoltă rezistenţa. 

e Se administrează concomitent 5-10 mg diazepam intramuscular, repe- 
tat eventual la 6-12 ore. Diazepamul are efect rapid sedativ, anxiolitic, 
miorelaxant şi anticonvulsivant. 

Tetania cronică 

Tratamentul de intreţinere are ca obiectiv menţinerea calciemiei la va- 

lori normale, prevenirea crizelor de tetanie şi a complicaţiilor. Se indică re- 
gim alimentar sărac în fosfor şi bogat în calciu (lapte, brânzeturi, legume). 
Baza tratamentului este administrarea de calciu oral împreună cu vitamina 
D, pentru a determina creşterea absorbției intestinale de Ca. Se admini- 
strează calciu oral sub formă de săruri (calciu gluconat, calciu lactat 1 g/zi 
la adult şi 15 g/zi la copii, gravide, perioada de alăptare) la începutul tra- 
tamentului şi în perioadele de acutizări ale simptomatologiei. Cu excepţia 
acestor situaţii, un aport alimentar bine controlat poate asigura necesarul 

de calciu în prezenţa unor doze adecvate de vitamina D. Vitaminele D, D 
(AT-10, tahistin) se indică 1-2 mg fiecare 6 ore în perioada acută şi câte 0,5 
-2 mg/zi ca doză de întreţinere. 

Calciemia se va doza iniţial săptămânal până se va stabili doza adecva- 
tă, apoi trimestrial împreună cu fosforemia şi magneziemia, pentru a pre- 
veni supradozarea, care duce la hipercalciemie, cu clinica caracteristică, şi 
nefrocalcinoză. Pentru a forma depozit de calciu în organism, se efectuează 
alotransplant osos conservat. 

Se recomandă cure heliomarine, expunerea Ia soare sau la raze ultravio- 
lete cu lampa de Quarţ (stimularea biosintezei vitaminei D). Disconfortul 
produs de hiperexcitabilitatea neuromusculară şi simptomatologia neuro- 
psihică necesită asocierea unei medicaţii sedative şi psihotrope. 

Capacitatea de muncă în forma de tetanie latentă şi fără crize este par- 
tial păstrată, cu unele limitări. Este contraindicată munca legată de factori 
mecanici, termici şi electrici, munca la înălţime, lângă mecanismele ce se 
mişcă, în transport. Este necesar de a evita implicaţiile emoţionale, efortul 
intelectual şi fizic prelungit. 

Bolnavii cu crize frecvente de tetanie sunt invalizi de muncă de gradul IL. 


Prelegerea 9 


SUPRARENALELE (1) 


Scurt istoric. 1550 - Leonardo da Vinci a desenat pentru prima dată 
suprarenalele fără a le denumi. 

1563 - Bartolomeo Eustachius face prima descriere anatomică a supra- 
renalelor. 

1856 - Brown Sequard a demonstrat rolul vital al suprarenalelor. 

1930 - P. E. Smith a demonstrat existenţa axului hipofizo-corticosu- 
prarenal. 

Topografia suprarenalelor 

Suprarenalele sunt situate retroperitoneal, anterolateral de vertebrele 
11, 12 toracale şi prima lombară, pe partea anteromedială a rinichilor. 
Uneori ţesut corticosuprarenal ectopic este decelat în rinichi, splină, 
paraaortal, bazin, uter, ovare, testicule. Rareori se nasc copii doar cu o 
suprarenală. 


Corticosuprarenalele 


Embriologie 

Corticosuprarenalele se formează din mezodermul retroperitoneal în- 
cepând cu săptămână a 6-8-a de gestație, dependenţa de ACTH fiind de- 
monstrată la termenul de 10 - 20 săptămâni. La nou-născut se disting zona 
letală (zona "X"), producătoare de dehidroepiandrosteron, care derivă în 
estrogeni, şi zona definitivă, care treptat, pe parcursul primului an de viaţă, 
înlocuieşte zona fetală. 

Formarea definitivă a corticosuprarenalelor are loc pe parcursul primilor 
3 ani de viaţă, fapt care explică subfebrilitatea întâlnită la unii copii de aceas- 
tă vârstă. Suprarenalele continuă să crească până la vârsta postpubertară. 

Aspectul macroscopic 

Suprarenala dreaptă are aspect piramidal şi e mai groasă la mijloc decât 
cea stângă. Cea stângă are aspect semilunar. Lungimea fiecărei suprarenale 
este de 4 - 6 cm, lăţimea 2-3 cm, grosimea 1 cm, greutatea câte 4-5 
grame. Corticosuprarenalele posedă capacitatea de a regenera. 

Aspectul microscopic 

Corticosuprarenala, care reprezintă 80 - 90% din glandă, include 3 
zone active: 

- Zona glomerulară, externă, sub capsula fibroasă, ocupă cea 15% din 
cortex, are conţinut celular de citoplasmă şi lipide, produce mineralo- 
corticoizi - aldosteron şi puţin dezoxicorticosteron (DOC). 

- Zona fasciculată ocupă cea 75% din corticosuprarenala, fiind situată 
sub zona glomerulară. Este formată din celule bogate în lipide (clare) 
producătoare de glucocorticoizi şi puţini androgeni. 

- Zona reticulată este situată sub zona fasciculată şi conţine celule 
bogate în granule, sărace în lipide producătoare de androgeni şi puţini 
estrogeni şi glucocorticoizi. 

Vascularizarea. Alimentaţia cu sănge arterial este deosebit de intensă 
şi este asigurată în fiecare suprarenală prin 11-12 ramuri a 3 artere de la 
nivelul aortei, arterei renale sau frenice. După traversarea radială a supra- 
renalei, sângele se colectează în vena cavă inferioară (pe dreapta) şi vena 
renală (pe stânga). 

Inervaţia simpatică se realizează prin ramurile toraco-lombare, iar cea 
parasimpatică prin ramurile vagale. 

Biosinteza hormonilor corticosuprarenali debutează prin conversia 
colesterolului şi se numeşte steroidogeneză (vezi schema de mai Jos). 


Schema 1 
Conversia colesterolului 
Colesterol 
| P450scc 
Pregnenolon P450c17 17-OH-pregnenolon P450c17 Dehidroepiandrosteron 
| 3B-HSD | 3B-HSD | 3B-HSD 
Progesteron P450c17 17-OH-progesteron P450c17 Androstendion 
| P450c21 | P450c21 | 17-KS-reductaza 
Dezoxicorticosteron 11-dezoxicortizol Testosteron 
| P450c11 | P450c11 
Corticosteron Cortizol 
| P450aldo 
Aldosteron 

Biosinteza corticosteroizilor: 

P450scc - fermentul scindării lanţului lateral (desmolaza); 
P450c17 - 17a-hidroxilaza/17,20-liaza; 

3P-HSD - hidroxisteroiddehidrogenaza; 

P450c21 -21-hidroxilaza; 

P450cll- llp-hidroxilaza; 

P450aldo - aldosteronsintetaza. 


Colesterolul, preluat 70 - 80% din lipoproteidele circulante şi 20 - 30% 
sintetizat în corticosuprarenale, derivă în mitocondrii sub acțiunea a 3 enzi- 
me, formând pregnenolon (vezi schema 1) care transformându-se pe 3 căi 
sub acțiunea enzimeior din familia citocrom P 450 oxigenazelor, generează: 

- în zona glomerulară, preponderent mineralocorticoizi (aldosteron, 
DOC); 

- în zona fasciculată, preponderent glucocorticozi (cortizol); 

- în zona reticulată - hormoni sexuali: dehidroepiandrosteron (DHEA), 
dehidroepiandrosteron-sulfat (DHEAS), androstendion, testosteron, 
estron, estradiol. 

Circulația sanguină 

Circa 50% din aldosteron prezintă o fracție legată cu proteinele, în special 
cu album inele, printr-o legătură slabă. DOC este un mineralocorticoid puter- 
nic, 95% din care este legat de proteinele plasmatice şi nu este biologic activ. 

Din 90 - 93%, cortizolul seric este legat cu proteinele în special cu CBG 
(corticoid-binding-globulin, transcortină), iar 10 - 15% cu albuminele si 
alte proteine. Cresc nivelul CBG şi inactivează cortizolul seric estrogenii, 
contraceptivele orale, hormonii tiroidieni, hiperglicemia, sarcina. Scad ni- 
velul CBG glucocorticoizii, insuficienţa hepatică, renală, tiroidiană, facto- 
rii genetici. 90% din DHEA şi androstendion sunt legate slab cu proteinele. 
98% din testosteron şi DHEAS al steroizilor corticosuprarenali sunt legate 
strâns cu globulinele. 

Metabolismul şi excreţia 

Transformarea steroizilor corticosuprarenali în produşi hidrosolubili 
are loc în ficat, 90% fiind apoi eliminaţi cu urina. Aldosteronul, care are 
un timp de înjumătățire plasmatic sub 15 minute, este hidroxilat până la 
tetra- şi hexahidroaldosteron şi excretat preponderent cu urina. Doar 1% 
din aldosteron este eliminat în formă liberă de către rinichi. 

Cortizolul cu timpul de înjumătăţi re plasmatică de 70 - 120 minute, este 
hidroxilat în ficat cu formare de tetra- şi hexahidrocortizol, fiind glicurono- 
conjugatşi eliminat la nivel renal ca 17 hidroxicorticosteroizi (17-OHCS). 
în 24 ore 70% din cortizol se elimină cu urina şi 30% prin tractul digestiv. 

Androgenii sunt convertiți, în special, la nivelul celulelor ţintă în 
androgeni mai activi: testosteron şi dehidrotestosteron, apoi hidroxilaţi 
şi conjugaţi în ficat, fiind eliminaţi cu urina ca 17 ketosteroizi (17 - KS: 
androsteron, etiocolanolon, DHEA -sulfat). Inactivarea şi eliminarea 
testosteronului şi a aldosteronului este de 2 -3 ori mai activă la bărbaţi, 
posibil sub influenţa hormonilor gonadali steroizi asupra globulinelor 
plasmatice. 

Acţiunile steroizilor corticosuprarenali 

Mineralocortocoizii stimulează la nivel renal (mai puţin salivar, sudo- 
ripar, intestinal) reabsorbţia de Na şi eliminarea de K, H, Ca, Mg. Astfel 
creşte retenţia de apă şi volumul de lichid extracelular. 

Glucocorticoizii influenţează metabolismele şi țesuturile. 

Metabolismulglucidic - creşte neoglucogeneza, inclusiv prin catabolis- 
mul proteic şi lipidic, reduce captarea glucozei de către celule (rezistenţă 
insulinică). 

Metabolismul proteic - stimulează proteoliza, inhibă anabolismul proteic. 

Metabolismul lipidic - creşte lipoliza şi eliberarea de acizi graşi, ce- 
toacidoza, stimulează lipogeneza selectivă, indirectă prin apetit crescut şi 
hiperinsulinism. 

Metabolismul calciului - inhibă absorbţia intestinală de Ca, creşte con- 
ţinutul de vit. D şi fosfor, stimulând parathormonul. 

Țesutul osos - stimulează osteoclastele şi acţiunea PTH, producînd 
osteoporoză. 

Țesutul conjunctiv - stimulează pierderea de colagen, inhibă fibroblaştii. 

Creşterea este stimulată în cantităţi fiziologice; în exces - blochează 
somatomedinele, GH şi creşterea. 

Hematopoieza - stimulează eritropoieza. 

Leucopoieza - creşte leucocitoza, provoacă eozino-, limfopenie, neu- 
trofilie. 

Sistemul imun - inhibă răspunsul imun şi inflamatoriu, histamina, sero- 
tonina, bradichinina. 

Aparatul cardiovascular - creşte tensiunea arterială, presiunea intraoculară. 

Aparatul digestiv - creşte secreția gastrică, uneori ulcere peptice 
- steroide. 

Rinichii - stimulează fluxul sanguin renal şi filtraţia glomerulară. 

Sistemul nervos central - în cantităţi fiziologice, exercită acţiune sti- 
mulatoare, fiind hormon de răspuns la stres. Deficiența generează astenie, 
depresie. Excesul induce euforie, apoi depresie, uneori suicid. 

Sistemul endocrin. Produce feed-back negativ a secreției de CRH şi 
ACTH. Inhibă răspunsul TSH-ului la TRH şi conversia de tiroxină în 
triiodtironină. Inhibă răspunsul LH şi FSH la LH-RH, GH şi scade GH. 

Androgenii 

La copii, inclusiv la fete, iniţiază şi stimulează pubertatea prin axul 
gonadotrop. 

La femei stimulează pilozitatea sexual dependentă (axilo-pubiană), 
libidoul, fiind şi o sursă suplimentară de estrogeni după aromatizarea din 
țesutul adipos. 

La bărbaţi au rol secundar în menţinerea caracterelor sexuale secundare 
şi stimularea comportamentului sexual (comparativ cu cei testiculari). 

Controlul secreției corticosuprarenalelor 

Zona glomerulară este practic independentă de ACTH şi este stimulată 
de sistemul renină-angiotensină la hiponatriemie, hiperkaliemie, hipoten- 
siune, vasodilatare, ortostatism. 

Zona fasciculată este stimulată de ACTH prin: 

- mecanism feed-back negativ lung, scurt, ultrascurt; 

- Sistemul serotoninergic de la nivelul nucleului arcuat, care asigură 

ritmul nictemeral al secreției de ACTH; 

- sistemul de răspuns la stres modulat de hipotalamus şi cu creştere 

evidentă a cortizolului; 

- ritmul circadian al secreției de ACTH, urmată peste 2 - 3 minute şi de 

creşterea producerii de cortizol cu valori maximale la 6 - 8 dimineaţa 
şi minimale la 22 - 24. 

Circa 80% din cortizol este secretat exploziv, periodic la 40 minute - 6 
ore în a doua jumătate a zilei. 

Zona reticulată se află sub controlul ACTH, dar androgenii nu sunt in- 
plicaţi în controlul secreției de ACTH. 

ACTH-ul stimulează troficitatea şi steroidogeneza acţionînd, în special, 
la nivelul transformării iniţiale a colesterolului în pregnenolon. 

Medulosuprarenalele 


Scurt istoric. în 1805 Cuvier diferenţiază pentru prima dată medulo- 
de corticosuprarenală. 

în 1904 şi 1907 au fost sintetizate pentru prima dată noradrenalina şi 
adrenalina. 

Embriologia medulosuprarenalelor 

Medulosuprarenalele se formează începînd cu a 6 săptămână a vieţii in- 
trauterine dintr-un grup de celule cromafine ale crestei neurale. Semne de 
activitate secretorie se înregistrează din săptămâna a 12-a. 

Structura macroscopică 

Stratul medular este închis în suprarenală de către zona reticulară a 
corticosuprarenalei fără o demarcaţie clară. Greutatea ambelor medulosu- 
prarenale e de cea 1 gram. 

Inervaţia se face prin fibrele paraganglionare ale sistemului nervos 
simpatic. 

Alimentaţia sanguină este comună cu cea a corticosuprarenalelor. 

Structura microscopică 

Medulosuprarenala conţine celule cromafine, numite feocromocite 
("pheo"- brună, după culoarea granulaţii lor la oxidarea noradrenalinei şi 
a adrenalinei în melanină sub acţiunea bicromatului de potasiu). Multi- 
plele granule celulare cromafine au rol important atât în secreția, cât şi în 
stocarea catecolaminelor. 

Biosinteza 

în medulosuprarenale are loc formarea catecolaminelor, numite astfel 
datorită nucleului catecolic (3-4 dioxifenilic) din moleculă. 

Tirozina din alimente şi din fenilalanina hepatică se transformă sub 
influenţa enzimei tirozinhidroxilaza în dihidroxifenilalanină (DOPA), 
apoi în dopamină (DA) sub acţiunea dopadecarboxilazei, iar aceasta în 
noradrenalina (NA) sub influenţa dopamin-beta-hidroxilazei. Noradrena- 
lina, la rândul ei, sub acţiunea feniletanolamin-N-metiltransferazei indu- 
să de glucocorticoizi este transformată în adrenalină (A). Suprarenalele 
omului conţin preponderent adrenalină (80 - 90%). 

Stocarea 

Catecolaminele se stochează în granule împreună cu ATP, peptide 
active, VIP (peptidul vasoactiv intestinal), ACTH, encefaline, menţinând 
osmolaritatea necesară. 

Secreţia 

Secreţia este stimulată neurogen prin acetilcolina terminaţiilor fibrelor 
preganglionare simpatice. Efect stimulatoriu au impulsurile la nivel de 
receptor prin: 

e up- şi down-regulation; 

e receptorii beta (în special pentru noradrenalina); 

e stres (în special pentru noradrenalina); 

e pătrunderea Ca în celulă cu stimularea exocitozei. 

Metabolismul este activ, ţinînd cont de perioada de înjumătățire foarte 
scurtă a catecolaminelor. 

Căile de metabolizare sunt: 

- eliminarea prin rinichi (cea 5% din catecolamine); 

- reincluderea celulară a unor produşi intermediari cu completarea re- 

zervelor de catecolamine; 

- descompunerea în ficat pe calea metoxilării sub influenţa catecol-O- 
metil-transferazei (COMT) cu formare de metanefrină şi normetane- 
frină, iar apoi sub influenţa MAO şi a aldehidoxidazei trec în acid 
vanil-mandelic (AVM); 

- din oxidarea sub acţiunea primară a mono-amino-oxidazei, evitând 
COMT, rezultă la fel acidul vanil-mandelic - produsul principal al 
descompunerii. 

Efectele fiziologice sunt realizate prin intermediul receptorilor adre- 
nergici a a P P, rezultatul final fiind determinat de afinitatea diferită a 
ţesuturilor la adrenalină şi noradrenalina: 

- stimularea cardiacă globală(conductibilitatea, contractibilitatea, frec- 

venţa (p'); 

- vasoconstricţie subcutanată, renală, splanhică, hipertensiune arterială 
(a,); 

- vasodilatare în cord, creier, musculatura striată, bronhodilatare, mi- 
driază (P»); 

- activarea glicogenolizei hepatice, generând hiperglicemie (a, P»); 

- creşterea glicogenolizei din muşchii scheletici cu lactacidoză (p2); 

- stimularea lipolizei cu formare de AGL, glicerina, cetoacidoză (p,); 

- hipersudoraţie, contracţii bronşice, uterine, ejaculare (a,). 

Bolile cu hipersecreţie suprarenală 


Glucosteromul 


Glucosteromul este o tumoare benignă (adenom) sau malignă (carci- 
nom) corticosuprarenală cu hipersecreţie autonomă de glucocorticoizi. 

Sinonim - sindrom Cushing suprarenal, care include şi hiperplazia 
cortico-suprarenală hipersecretantă de corticosteroizi. 

Frecvența: cea 5% din totalul hipercortizolismelor primare şi secun- 
dare. Adenoamele apar mai des la 35 - 40 ani, carcinoamele la cea 50 ani. 
Circa 50% din glucosteroame sunt maligne. Sindromul Cushing suprarenal 
constituie 30% din hipercorticisme. 

Anatomie patologică 

Glucosteromul este, de regulă, solitar şi unilateral, rareori bilateral, di- 
mensiunile între 2-30 cm în diametru, greutatea până la 3 kg. Majoritatea 
adenoamelor au diametrul sub 5 cm şi greutatea sub 100 grame. Carcinoa- 
mele sunt mai mari. 

Tumoarea e moale, acoperită cu o membrană subţire, intens vasculari- 
zată, cu distracţii, calcinate, chisturi, necroză, iar la malignizare - polimor- 
fism. Restul corticosuprarenalelor sunt cu grad diferit de hipotrofie. 

Tabloul clinic este caracteristic hipercorticismului, identic cu cel din 
boala lţenko-Cushing: obezitate facio-trunculară, hipertensiune arterială, 
verjeturi roz-violacee, dereglări de ciclu menstrual, hipotrofie muscula- 
ră, peteşii, osteoporoză, fracturi etc.(vezi boala Iţenko-Cushing), însă cu 
debut şi evoluţie mai rapidă, cu virilism (hirsutism, hipertrofia clitorului, 
chelie pe cap) mai pronunţat. 

Investigaţii imagistice şi de laborator 

Depistarea tumorii: ecoscopia suprarenalelor, pneumosuprarenografia, 
CT, RMN, scintigrafia cu colesterol-iod - 131, arteriografia renală, radio- 
grafia renală fără contrast evidenţiază sediul şi dimensiunile tumorii, hipo- 
trofia corticosuprarenalelor. 

Investigaţiile hormonale pun în evidenţă creşterea cortizolului seric şi a 
metabolitului urinar- 17 OH CS cu scăderea proporţională de ACTH. 

Ritmul circadian de secreție a cortizolului şi 17 - OH CS este absent. 

Testul de inhibiţie la dexametazonă nu scade evident (peste 50%) excreţia 
17 - OH CS după 2 zile de administrare a câte 8 mg/zi (lipsa feed-back). 

Modificările hormonale şi cele marcate în cel puţin 2 investigaţii ima- 

gistice, confirmă diagnosticul de tumoare suprarenală. 

Diagnosticul diferenţial se face cu următoarele afecţiuni: 

- boala Iţenko-Cushing, sindrom Cushing cu hiperfuncție primară cor- 
ticosuprarenală; 

- secreția ectopică de ACTH în tumori bronşice (carcinom microcelular 
cu celule în ovăz),mai rar timice, gastrice, pancreatice, medular tiroi- 
diene, feocromocitom; 

- hipersecreţie de CRH ectopic din tumori intestinale, pancreatice, he- 
patice; 

- secreție de imunoglobuline ACTH cu hiperstimulare corticosuprare- 
nală; 

- sindrom Cushing iatrogen la administrare de ACTH, corticosteroizi; 

- sindrom Cushing funcţional din alcoolism, obezitate, sarcină, efort 
fizic, depresie. 


Androsteromul 


Androsteromul este o tumoare corticosuprarenală virilizantă, secre- 
tantă de androgeni, care constiuie circa 3% din totalul tumorilor. Mai des 
suferă femeile sub 35 ani. Multe cazuri de androsterom la bărbaţi nu sunt 
înregistrate posibil din cauza virilizării mai puţin suspecte. Circa 50% din 
androsteroame sunt maligne. 

Anatomie patologică 

Androsteromul poate atinge până la 1,5 kg, este incapsulat, deseori con- 
ţine focare de necroză, hemoragii, chisturi, defecte fennentative. Celulele 
sunt compacte cu nuclee sferice. Formele maligne includ polimorfism şi 
atipism pronunţat al nucleelor şi celulelor. La copii, androsteromul este, de 
regulă, malign. 

Diagnosticul 

Are loc virilizarea direct proporţională cu activitatea hormonalsecreto- 
rie a tumorii şi durata bolii: 

- scade țesutul adipos subcutanat, creşte masa musculară, vocea devine 
gravă, creşte păr pe corp, membre, faţă (barbă, musteaţă), chelie pe 
cap. Sânii se hipotrofiază. Mensole - anormale, până la amenoree. 
Clitorul se măreşte. 

- La copii, în atară de simptomele descrise, deseori sunt prezente semne 
de maturizare fizică şi sexuală precoce de tip heterosexual (pseudoher- 
mafroditism) la fete şi de tip izosexual - la băieţi. Vârsta osoasă de- 
păşeşte vărsta reală. Copiii rămân scunzi din cauza închiderii precoce 
a cartilajelor de creştere. Uneori pot fi dureri abdominale generate de 
compresiunea tumorală. 

- Creşte nivelul androgenilor şi metaboliţilor (17 - KS) în sânge şi urină. 

- 'Tumoarea poate fi depistată cu metode imagistice (vezi glucosteromul). 

Diagnosticul diferenţial se face cu următoarele afecţiuni: 

- hiperplazia corticosuprarenală congenitală; 

- sindroamele adrenogenitale; 

- sindromul ovarului polichistic virilizant; 

- tumoarea testiculelor; 

- pubertatea precoce. 


Corticoestromul 


Corticoestromul este o tumoare corticosuprarenală care produce în 
exces estrogeni. Se întâlneşte foarte rar. în literatura de specialitate sunt 
descrise cea 100 de cazuri. Suferă, de regulă, bărbaţii. 

Anatomie patologică 

Mai des cântărește 50-100 grame, rareori pînă la 12 kg. De regulă, sunt 
maligne cu expansiune şi infiltrare rapidă în țesuturile vecine, prin vasele 
sanguine şi limfatice. Microscopic se aseamănă cu gluco- şi androsteromul. 

Diagnosticul se stabileşte în baza: 

- ginecomastiei bilaterale, fenotip feminin, hipotrofia testiculelor, dese- 

ori semne de hipersecreţie gluco- şi mineralocorticoidă; 

- depistării tumorii prin metode imagistice şi a hipersecreţie estrogenice. 


Tumori mixte ale corticosuprarenalelor 


Sunt caracterizate de simptomele hiperproducţiei hormonale corticosu- 
prarenale. Mai frecvent se întâlnesc glucoandrosteroamele, caracterizate 
de hipercorticism (vezi sindromul Cushing) şi virilizare. In cazurile cu pre- 
dominare a virilizării, pacientul suportă mai uşor intervenţia chirurgicală, 
având nevoie de o substituție hormonală cu corticoizi în doze mai mici, în 
descreştere, care, uneori, pot fi chiar anulate. 

Tratamentul tumorilor corticosuprarenalelor 

Obiective şi metode de realizare 

Excluderea sursei de hormoni se obţine prin adenom- sau suprarena- 
lectomie după pregătirea prealabilă, fiind administrate, la necesitate, pre- 
parate cardiace, hipotensive, sedative, insulina de acţiune rapidă, preparate 
de K, spironolacton sau analog, sanare. 

Blocarea hipersecreţiei corticosuprarenale poate fi recomandată în ca- 
zurile cu hipersecreţie foarte pronunţată până la adrenalectomie, bolnavilor 
cu contraindicaţii pentru tratament chirurgical, precum şi după intervenţia 
chirurgicală. în acest scop se recomandă chimioterapia cu blocanţi ai bio- 
sintezei corticosuprarenale: 

- hloditan (mitotan, O'p - DDD) blochează 20 - 22 desmolaza; 
- metyrapon (metopiron) inhibă 11 - hidroxilaza; 

- orimiten (rogluten, aminoglutetimid) inhibă 20 a - hidroxilaza; 
- ketoconazol (nizoral) inhibă câteva enzime. 

Fiind administrate timp îndelungat, medicamentele enumerate pot de- 
genera zonele fasciculată şi reticulară ale corticosuprarenalelor. 

Substituţia insuficienţei corticosuprarenale se începe îndată după tra- 
tamentul chirurgical cu administrarea i. v. şi i. m. de hidrocortizon 50 - 75 
mg sau analogi fiecare 4 ore în prima zi cu micşorarea şi rărirea treptată a 
dozelor şi cu trecerea la tratamentul cu tablete în doze optimale. 

Prognostic 

în cazurile cu adenoame, prognosticul este favorabil, cu restabilirea 
sănătăţii şi a capacităţii de muncă. în carcinoame sau tumoare cu creştere 
rapidă, greutatea peste 100 g, pierdere ponderală evidentă, hipokaliemie, 
prognosticul este, de regulă, nesatisfăcător. 


Hiperaldosteronismul primar 


Hiperaldosteronismul primar prezintă stări patologice caracterizate 
prin producţie excesivă de aldosteron de către corticosuprarenală, indepen- 
dent de sistemul renină-angiotensină. 

Sinonime: sindrom Conn, aldosterom - adenom corticosuprarenal al- 
dosteronsecretant. 

Pentru prima dată, legătura manifestărilor clinice ale hiperaldosteronis- 
mului cu aldosteromul a fost făcută de /. W. Conn în 1955. 


131 


Frecvența afecțiunii constituie 0,02 - 2% dintre hipertensivi, mai frec- 

vent sunt afectate femeile de 30 - 50 ani. 

Etiologie 

Principalele cauze ale hiperaldosteronismului primar sunt: 

- adenomul glomerular solitar - aldosteromul în 60 - 80% din cazuri, 
preponderent sub 2 cm în diametru, deseori pe stânga, dependent de 
ritmul circadian, dar nu şi de angiotensina II, conţine celule glomeru- 
lare, uneori şi fasciculate; 

- hiperplazia bilaterală idiopatică (IHA- idiopatic hiperaldosteronism) 
în 20 - 30% din cazuri, deseori multimicronodulară, posibil urmare a 
hipersensibilităţii la angiotensina II (eficienţă terapeutică bună la in- 
hibitorii enzimei de conversiune); 

- hiperaldosteronismul glucocorticoid supresibil întâlnit rar, cu un ca- 
racter familial, mai des suferă bărbaţii, frenabil la terapia cu glucocor- 
ticoizi; 

- carcinomulglomerular întâlnit foarte rar, deseori voluminos cu metas- 
taze la distanță, ritm circadian absent,cu semne clinice şi paraclinice 
grave; 35 

-sindromul adrenogenital cu deficit de 11 p - hidroxilază, 17a - hidro- 
xilază şi 11P - hidroxisteroid-dehidrogenază; 

- sindromul şi boala Cushing cu hiperaldosteronism şi hipercortizolism. 

Fiziopatologie 

Excesul de aldosteron determină: 

- retenţia de Na prin acţiunea la nivelul tubului contort distal al nefro- 
nului cu hipernatriemie, sub 155 mEg/l (din cauza fenomenului de 
scăpare al peptidului natriuretic atrial), cu includerea Na şi excludere 
a K din celulă; 

-creşterea volumului lichidian extracelular şi plasmatic, consecutivă 
retenţiei de sodiu, dar fără edeme; 

- eliminarea urinară crescută de K şi ioni de hidrogen (prin blocarea 
reabsorbţiei) cu hipokaliemie, hiperkaliurie, acidifierea urinei, alcalo- 
ză metabolică, rezistenţă la hormonul antidiuretic, scăderea toleranţei 
la glucoza, nefropatie kKaliopenică (urina cu densitate sub 1015), PH 
neutru sau alcalin, azotemie, distracţia tubilor proximali, perturbarea 

- creşterea clearence-ului renal al magneziului, care împreună cu alca- 
loza determină crize de tetanie; 

- supresia sistemului renină-angiotensină sub influenţa creşterii volu- 
mului plasmatic şi a concentraţiei serice de Na. 

Tabloul clinic 

-hipertensiune arterială constantă sistolo-diastolică (cea 200/100 mm 
Hg), uneori cu cefalee, greață, vertij şi modificări de fund de ochi; 

- hipotensiune ortostatică determinată de tulburările de barorecepţie la 
excreţia potasică crescută cu bradicardie frecventă; 

- astenie musculară predominant diurnă, miasteniformă, cu jenă la de- 
glutiţie, ptoză palpebrală, imposibilitatea menţinerii poziţiei capului; 
-accese paretice paroxistice instalate brusc, predominant la membrele 
inferioare, cu evoluţie ascendentă, diminuare sau abolire a reflexelor 

osteotendinoase, paralizii musculare, hipotonii asimetrice; 

- hiperexcitabilitate neuro-musculară cu spasme musculare, acropa- 
restezii, semne Chvostec şi Trousseau, rareori tetanie generalizată, în 
special, la femei; 

- polidipsie, poliurie mai frecvent nocturne, cu urina decolorată şi de 
mică densitate. Restricţia de lichide este greu tolerată, iar administra- 
rea hormonului antidiuretic este ineficientă. 

In hiperaldosteronismul congenital toate simptomele enumerate sunt 

mai severe şi deseori asociate cu edeme. 

Diagnosticul paraclinic 

Dozările făcute 3 zile consecutiv la un regim alimentar normosodat, 

Iară administrarea diureticelor pun în evidenţă: 

- hipokaliemie (sub 3 mEg/1), hiperkaliurie (peste 50 mEq/24 ore; 

- hipernatriemie moderată, rareori natriemie normală; 

- Na/K seric crescut, iar în urină şi salivă - scăzut; 

- alcaloză metabolică, hipomagneziemie, hipercloremie; 

-aldosteron, tetrahidroaldosteron (metabolit) în ser şi urină cu valori 
crescute. Se recomandă recoltarea după un aport hipersodat de 1 g sare/ 
zi - 4 zile, fără diuretice 2 săptămâni, cu repaus în ajun de peste 6 ore; 

- renina plasmatică cu activitatea scăzură şi nu creşte după administrare 
de diuretice sau dietă hiposodată; 

- hiperglicemie provocată prin TTG sau manifestă; 

- izostenurie, proteinurie, alcaloză urinei crescută. 

Testul încărcării cu sare câte 6-7 g/zi, 4 zile, sau cu infuzie i.v. Soluţie 
de NaCl de 0,9% în 4 ore nu scade aldosteronul în cazul aldosteromului; 
scade moderat în hiperplazia corticosuprarenalelor; scade evident la sănă- 
toşi. Testul este contraindicat în cazul hipertensiunii arteriale severe. 

Testul la captopril (inhibitor al enzimei de conversiune). După 2 ore de la 
administrarea a 25 mg de captopril nu se modifică nivelul aldosteronului în 
cazul aldosteromului; scade în hiperplazia corticosuprarenală şi la sănătoşi. 

Testul la spironolactona, câte 100 mg 4 ori/zi, 5 săptămâni normalizea- 
ză kaliemia şi tensiunea arterială. 

Investigaţii imagistice: ultrasonografia, pneumosuprarenografia, scinti- 
grafia cu iod-colesterol, CT, RMN confirmă prezenţa tumorii sau hiperpla- 
zia corticosuprarenalelor. 

Diagnosticul diferenţial se face cu următoarele afecţiuni: 

Hiperaldosteronismul secundar condiţionat de stimulatorii hipersecre- 
tiei primare de reninangiotensină şi secundară de aldosteron, supresibile 
prin administrare de Na şi accentuată de dieta hiposodată, furosemid, cap- 
topril, contraceptive orale.Cauze pot fi ciroza cu ascită, insuficienţa cardia- 
că congestivă, hipertensiunea arterială malignă, afectarea renală, tumori 
secretante de renină, intervenţie chirurgicală, hiperplazie juxtaglomerula- 
ră, deshidratare inclusiv cu saluretice, hipovolemie, sarcină. 

Carcinomul glomerular, caracterizat de modificări clinice şi paraclinice 
ale hiperaldosteronismului primar foarte pronunţate. 

Sindromul Cushing cu hipercorticism clinic, hipercortizolemie, activi- 
tate reninică scăzută. 

Rezistenţa periferică crescută la corticosteroizi cu exces de cortizol, 
care posedă şi efect mineralocorticoid. 

Sindromul adrenosenital cu pseudohermafroditism, virilizare la fete şi 
cu creştere şi maturizare sexuală precoce la băieţi, hipocortizolemie, hiper- 
tensiune arterială frenabilă la administrarea glucocorticoizilor. 


Tratamentul 

Obiective şi metode de realizare 

Excluderea sursei de aldosteron în cazul tumorii glomerulare constă 
în adrenalectomie subtotală sau totală în funcție de dimensiune,caracterul 
histologic, capacitatea invazivă. Obligatoriu se face şi controlul suprarena- 
lei contralaterale. 

In cazul evoluţiei maligne a bolii, fără semne certe de tumoare, se în- 
lătură suprarenala mai mare sau cea stângă, mai frecvent afectată, uneori şi 
cu suprarenalectomie subtotală din partea contralaterală. 

în cazul hiperplaziei corticosuprarenale bilaterale, necesitatea adre- 
nalectomiei este tratată contradictoriu şi, probabil, este argumentată în 
formele cele mai agresive, deoarece în cea 50% de cazuri se înregistrează 
hipertensiune arterială, hipoaldosteronism, hipocorticism sau recidive pos- 
toperatorii. 

Blocarea efectelor fiziologice ale aldosteronului este recomandată 
în hiperplazia suprarenală bilaterală, adenoame neoperabile, pre-, sau 
postoperator. Se recomandă alimentaţia bogată în potasiu şi cu limitarea 
sodiului. 

Spironolactona (verospiron, uracton, aldacton) - antialdosteronic ste- 
roidian sintetic la nivelul receptorului mineralocorticoid, câte 150 - 300 
mg/zi preoperator şi 100 - 200 mg/zi postoperator, timp îndelungat, sub 
controlul potasiului seric. Uneori pot apare efecte adverse importante: ga- 
strointestinale, confuzie, urticarie, antiandrogene (ginecomastie, impoten- 
tă, alterarea spermatogenezei, dismenoree, macromastie). 

Amilorid-C - înhibă transportul tubular distal, păstrând K. Fiind admi- 
nistrat câte 10-40 mg/zi, preîntâmpină hipoaldosteronismul postoperator 
printr-un mecanism de feed back cu activare de renină-angiotensină (la fel 
ca spironolactona). 

Captopril (capoten, enalapril) - inhibitor al enzimei de conversiune a 
angiotensinei (bradikinaza), câte 50 - 200 mg/zi scade aldosteronul şi ten- 
siunea arterială în cazurile cu hiperplazie bilaterală. 

Nifedipin (corinfar) - blocant al canalelor de Ca, câte 10-40 mg/zi. 

Cisplatina (platinol) este recomandată în doze mari, mult timp, în 
formele maligne, dar are şi multe efecte adverse: digestive, oto-, neuro-, 
hematotoxice. 

Dexametazona sau prednisolonul sunt recomandate în formele de hi- 
perplazie glucocorticoidă supresibilă. Tratamentul de probă se face timp 
de 3 - 4 săptămâni cu dexametazona, | -2 mg/zi sau cuprednisolon, 5 mg 
2 ori/zi, sub controlul semnelor clinice, tensiunii arteriale, concentraţiei 
serice de K şi aldosteron. 

Feocromocitomul 


Feocromocitomul este o tumoare derivată din celulele cromafine ale 
medulosuprarenalei, secretante de amine biogene şi peptide, inclusiv ca- 
tecolamine. 

Sinonime - feocromocitoblastom, cromafinom. 

Paragangliom - tumoare extrasuprarenală din creasta neurală. 

Ganglioneurom (ganglioneuroblastom) - din celule ganglionare. 

Simpatoblastom - din celule nervoase simpatice (simpatogonii). 

Neuroblastom - din celulele nervoase numite simpatoblaşti. 

Scurt istoric 

1921 - Pick primul denumeşte feocromocitomul. 

1922 - Labbe, Tinel şi Doumet prezintă prima descriere clinică a feo- 
cromocitomului. 

Frecvența 

0,1 - 1% din totalul hipertensivilor; 

90% din cazuri sunt benigne; 

10% - bilaterale şi multiple; 

10% - la copii, multiple, mai des la băieți; 

90% - în suprarenale; 

90%- unilateral, mai des pe dreapta. 

Etiologie 

Sporadică - în cea 90% din cazuri, cu incidență maximă la 30 - 40 ani. 

Familială - în cea 10% de cazuri cu transmitere autozomal-domi- 
nantă, mai frecvent bilaterală, deseori fiind parte componentă a MEN 
2A, 2B, a sindromului Von Hippel-Lindau (hemangioame neurale, 
retiniene, cerebeloase, chisturi viscerale, hipernefrom), a bolii Rec- 
k/inghausen ("eurofibromatoză cu 5 - 6 pete cafeau lait, cifoscolioză, 
deformări vertebrale). 

Anatomie patologică 

Feocromocitomul benign este, de regulă, bine vascularizat, cu un dia- 
metru sub 5 cm, greutatea sub 100 g şi cu creştere lentă. 

Feocromocitoamele maligne deseori sunt mai mari, multiple, concres- 
cute cu țesuturile adiacente, inclusiv cu cel lipidic, cu creştere şi infiltrare 
rapidă, metastazare limfogen-hematogenă, polimorfism nuclear şi celular 
evident. 

Fiziopatologie 

Din punct de vedere fiziopatologie, feocromocitomul este expresia: 

- excesului de catecolamine (noradrenalină sau/şi adrenalină sau/şi do- 
pam ină); 

- excesului de hormoni peptidici şi de produşi tumorali necatecolami- 
nici (deoarece celulele cromafine sunt parte componentă a sistemului 
APUD), VlP(vasoactiv intestinal peptid), substanță P şi tahichinine, 
opoide, somatostatin, neuropeptid Y, endotelină, peptidul înrudit cu 
gena calcitoninei (CGRP), bombesină, gastrină, serotonină, hista- 
mină, melatonină, ACTH, TRH, calcitonină, insulina, renină, cole- 
cistochinină, enzimei de conversiune a angiotensinei, vasopresinei, 
GH-RH, parathormon, cromogronină A; 

-compresiunii anatomice determinate de tumori sau de metastazele 
acesteea. 

Diversitatea factorilor patogeni enumeraţi conturează simptomatologia 

clinică diversă şi diagnosticarea dificilă a feocromocitomului. 

Tabloul clinic 

Manifestările clinice ale feocromocitomului umt consecința secreției 

intense de catecolamine şi alte substanțe active le la nivelul tumorii cu 
stimularea receptorilor adrenergici. 

Acuze 

- cefalee (80 - 90%) intensă, pulsatilă, mai des frontală sau occipitală 
cu tulburări de vedere, amauroze trecătoare; 

-transpirații (60 - 70%) abundente, generalizate, mai des în partea su- 
prioară a corpului în timpul crizelor cu vasoconstricție generalizată, 
scăderea pierderii de căldură şi de metabolism; 

- palpitaţii cardiace (60 - 70%) percepute de pacient şi în absenţa tahi- 
cardiei; 

- scădere în greutate (50 - 70%) cu apetit păstrat, greață, vomă; 

- iritabilitate, tremurături, anxietate, senzaţie de moarte iminentă (40%); 

- dureri diverse (40%) precordiale, toracice, abdominale, lombare, mus- 
culare; 

- alte acuze (30%): dereglări de vedere, constipaţie, senzaţie de căldură, 
uneori în crize, dispnee, amorţeli, micţiuni frecvente cu diureză cres- 
cută, sete exagerată, vertij, spasme, "nod în gât", "zgomot în urechi”, 
dureri articulare, hematurie. 

Manifestări clinice obiective 

Inspecţia generală deseori pune în evidenţă starea de subnutriţie cu 
tegumente transpirate, subţiri, reci, pale uneori marmorate cu acrocianoză, 
subfebrilitate, piloerecţie. 

Faciesul exprimă spaimă, uneori exoftalmie falsă cu hiperlacrimaţie, 
depresie, iritabilitate, tremor. 

Hipertensiunea arterială permanentă este prezentă în peste 90% din 
cazuri de feocromocitom, este severă, rezistenţă la terapia antihipertensivă 
convenţională, uneori creşte la administrarea de P-blocante şi coboară la 
tratamentul cu a-blocante. 

Feocromocitomul cu secreție preponderent de dopamină deseori nu 
creşte tensiunea arterială. 

în cazurile cu hipersecreţie de adrenalină, hipertensiunea arterială poa- 
te trece în hipotensiune arterială cu colaps (posibil din cauza hiperactivită- 
ţii P-adrenoreceptorilor cu vasodilatare), sau în hipotensiune ortostatică cu 
tahicardie (blocarea reflexelor simpatice şi scăderea volumului plasmatic 
circulant). 

La surplusul de noradrenalină, hipertensiunea arterială poate fi mai 
stabilă, deseori cu bradicardie. 

Menţinerea îndelungată a hipertensiunii arteriale generează modificări 
severe oculare (angioscleroză), cerebrale (encefalopatie, ictus), renale (ne- 
froscleroză, insuficienţă renală), cardiace (aritmii, angină pectorală, infarct 
miocardic). 

Paroxismul catecolaminic este manifest în peste 50% de cazuri de feo- 
cromocitom, cu frecvenţă diferită - o dată pe lună - 30 ori/zi, cu tendinţă 
de creştere o dată cu evoluţia bolii, dar cu aceleaşi caracteristici. 

Factorii provocatori de paroxism sunt: palpaţia tumorii, inclusiv a celei 
tiroidiene din MEN, stres, efort psihic şi fizic, uneori minim (schimbarea 
bruscă de postură, act sexual, micţiune, defecaţie, strănut, tuse, hiperven- 
tilare), mirosurile, întrebuinţarea caşcavalului, berei, alcoolului, angiogra- 
fia, intubarea traheii, anestezia generală, naşterea, intervenţia chirurgicală, 
administrarea de P-adrenoblocante, hidralazină, nicotină, morfină, antide- 
presante, metoclopramidă, droperidol, derivați de fenotiazină, glucagon, 
ACTH, tiroliberină. 

Debutul brusc, brutal, în plina sănătate aparentă sau pe fond de hiper- 
tensiune arterială. 

Prodromul crizei e caracterizat prin tulburări psihice, iritabilitate, frică. 

Manifestări ale paroxismului sunt palpitaţiile cardiace, uneori aritmii- 
le, fibrilaţia, fluterul, rareori bradicardia, dispneea, răcirea şi transpirarea 
mâinilor, picioarelor, paloarea fieţii (spasmul vascular periferic prin a- 
adrenoreceptori). 

Creşterea evidentă a tensiunii arteriale este determinată de creşterea 
volumului sistolic şi spasmul vascular prin p-adrenostimulare. 

Febra şi "valurile de căldură" cu transpiraţii sunt o urmare a conservării 
de căldură şi activizării metabolismului. 

Cefaleea se instalează brusc, brutal, violent este pulsatilă, deseori în- 
soţită de greață, vomă, tulburări de vedere, frică, agitaţie, dureri toracale, 
abdominale, parestezii, spasme, tremurături, pupile dilatate. 

Hipotensiunea arterială până la colaps e semnalată, uneori, în ortosta- 
tism sau alte modificări posturale, pe fundalul hipertensiunii arteriale sau 
alternând una cu alta. 

Evoluţia paroxismului este rapidă, insidioasă, cu declin lent. 

Durata crizei este de minute - ore, dar mai des cea 30 minute. 

Sfârşitul crizei se manifestă prin senzaţie de epuizare, slăbiciune cu 
poliurie, congestie tegumentară, hipotensiune arterială (vasodilataţie), 
bradicardie reflexă. 

Formele clinice 

-paroxistică (adrenalsimpatică), cu crize catecolaminice; 

-permanentă, cu evoluţie identică hipertensiunii arteriale maligne şi 
complicaţii; 

- abdominală, cu colecistită, hepatocolecistite, dureri abdominale sur- 
de, uneori acute, spasme, constipaţii, greață, vome; 

- asimptomatică, cu feocromocitom depistat întâmplător la înlăturarea 
unei tumori abdominale, sau la decedați în urma primei (şi ultimii) 
crize catecolaminice sau din alte motive. 

Particularităţi 

La copii se întâlneşte în cea 10% de cazuri, mai frecvent la vârsta de 10 
- 14 ani şi de preferinţă la băieţi. Predomină formele ereditare, permanen- 
te, care mai târziu asociază paroxisme, uneori grave, cu pierdere de cunoş- 
tinţă, semne meningiale, spasme, "spumă din gură", micţiuni involuntare, 
fenomenul Reino - pete violacee pe fundalul pielii palide, transpiraţie a 
mâinilor, articulaţiilor, scăderea vederii (orbire) , dureri abdominale. 

La gravide evoluează sub masca toxicozei, preeclampsiei, toxemiei 
atipice cu crize din ce în ce mai frecvente. în timpul naşterii, manifes- 
tările clinice pot simula hemoragia, iar după naştere - rupturi de uter şi 
embolie. Decesul mamei şi a copilului poate surveni în timpul sarcinii, la 
naştere şi după în 50% de cazuri ca urmare a compresiunii feocromocito- 
mului, spasmului vaselor placentare. în primele luni de sarcină se reco- 
mandă avort şi înlăturarea tumorii, iar în ultimele săptămâni - cezariană 
şi blocante. 

Complicaţii 

- hipertensiv-vasculare: retinopatie, nefropatie, hemoragii cerebrale, 

meningiene, encefalopatie hipertensivă, edem pulmonar acut cu he- 
moptizie, epistaxis; 

- cardiace: cardiopatie catecolaminică, insuficienţă cardiacă congestivă 

cu aritmii ventriculare, infarct; 

- hipotensiune arterială, şoc după criza hipertensivă cu traumatism; 

- locale: hemoragie intratumorală, uneori cu anevrism disecant de 

aortă. 

Diagnostic de laborator 

Catecolaminele (adrenalina, noradrenalina) şi metaboliţii lor metanefri- 
na, normetanefrina, acidul vanilmandelic cresc în sânge, în urina de 24 ore, 
mai ales, în urina şi serul din timpul crizei şi din primele 3 ore după criză. 

Completează diagnosticul: eritro-, leuco-, limfocitoza, eozinofilia, 
creşterea VSH-ului, glicemiei, acizilor graşi liberi, colesterolului, metabo- 
lismului bazai. 

Pentru a evita rezultatele eronat pozitive, se recomandă investigarea în 
condiţii de lipsă a factorilor predispozanţi spre crize, excluderea consumu- 
lui de cafea, vanilie, banane, brânzeturi fermentate. 

Probe dinamice 

- de stimulare cu histamină, i.v., 0,05 mg, sau tiramină, 1000 mkg, sau 

glucagon, 1 mg creşte tensiunea arterială peste 3 min cu peste 50/30 

mm Hg în cazul feocromocitomului, de aceea sunt recomandate la 

tensiune arterială sub 150/100 mm Hg; 

- de inhibiţie cu tropafen sau phentolamină (regitină) i.v., câte 5 mg 

scade tensiunea arterială cu peste 50/30 mm. Hg, de aceea se permite 
la o tensiune arterială peste 150/100 mm Hg. 

Investigaţii instrumentale 

Sunt bine venite: 

-ecografia, CT, RMN abdominale, adrenal-peliene, uneori toracice, 
confirmă prezenţa feocromocitomului şi paragangliomul; 

- pneumosuprarenografia, scintigrafia cu metaiodbenzilguanidină, arte- 
rio- şi venografia, fiind mai invazive, pot provoca crize catecolamini- 
ce, de aceea sunt recomandate mai rar. 

Diagnosticul diferenţial se va face cu: 

- hipertensiuni arteriale de orice geneză; 

- patologii ale sistemului nervos central: traumatism cranio-cerebral, 
ictus cerebral, hiperreflexie, sindrom diencefalic, encefalită, hiperten- 
siune intracraniană, distonii vegetovasculare, cefalee, cancere; 

- tumori suprarenale; 

- hiper-, hipoglicemii; 

- tireotoxicoze; 

- afecţiuni psihice: psihoze, neuroze, stări afective etc; 

- menopauză şi modificări neuro-vegetative; 

- medicamente administrate: P-adrenoblocante, atropină, alcool, narcotice. 


Tratamentul 

Obiective şi metode de realizare 

- excluderea sursei de catecolamine (a tumorii), metoda cea mai sigură; 

- echilibrarea tensiunii arteriale. 

Tratamentul crizei hipertensive include: 

- regim strict la pat în poziţie semişezândă cu capul ridicat, 

- blocajul a-adrenoreceptorilor cu phentolamină (regitină), tropafen, pro- 
zazin, 5 - 10 mg i.v., repetate fiecare 5 - 10 min, până la 15 mg. Nitropru- 
sidde Na (Nipridej, 100 mg în sol. glucoza de 5% - 500 ml i.v., lent; 

- blocajul/3-adrenoreceptorilor permis doar după blocarea a-adrenore- 
ceptorilor (în caz contrar pot determina creştere paradoxală a tensiunii 
arteriale cu complicaţii). Se administreazăpropranolol sau analogi 60 
- 120 mg/zi în 3 - 4 prize, metoprolol la tahicardie, aritmie, angină 
pectorală, hipersudoraţie; 

-cuparea sintezei de catecolamine cu dopegyt, 250 mg, 3-4 ori/zi, 
a-metil-paratirozin, 1 - 3 g/zi (inhibă transportul tirozinei în DOPA), 
metirozină; 

- blocajul canalului de Ca cu nifedipin (corinfar, phenihydin), 20 - 60 
mg/zi pe o durată mare de timp. 

- tratamentul adjuvant poate include soluţie lidocaini, digitalice, analge- 
zice, diuretice, antidiabetice, perfuzii lichidiene, adrenergice (la supra- 
dozaj). 

- tratamentul hiprtensiunii arteriale permanente include aceeaşi medi- 
caţie, dar în doze relativ mai mici. 

In cazul terapiei intensive ineficiente a hipertensiunii arteriale timp de 
peste 4 ore, unii autori recomandă intervenţie chirurgicală, deoarece apare 
pericolul instalării hemodinamicii nedirijate. 

Tratamentul chirurgical include ablaţia chirurgicală a tumorii sau 
adrenalectomie care este mult mai riscantă decât în alte tumori suprarenale 
din cauza posibilei provocări a crizei hipertensive grave. 

Bolnavul se spitalizează cu 1 - 2 săptămâni înainte de ziua intervenţiei 
şi primeşte tratament medicamentos în doze care vor stabiliza tensiunea 
arterială la nivel normal. Se interzice blocada completă a a-adrenorecepto- 
rilor, deoarece chirurgul poate fi lipsit de posibilitatea de a găsi tumoarea 
după reacţia tensiunii arteriale la palpare. 

înainte de intervenţie, se administrează tranchilizante şi miorelaxante (dia- 
zepam, fentolammă, secobarbital, petidină). Pentru narcoză se preferă isoflu- 
ran, care diminuiază catecolaminele circulante, mai rar enfluran sau halotan. 

Abordarea mai comodă a suprarenalelor este cea lombară-extrape- 
ritoneală, cu rezecţia coastelor XI, XII şi a sinusului pleural, dar va fi 
utilizată doar în cazurile de garanţie a sediului unilateral suprarenal al 
tumorii. In restul cazurilor, se va prefera laparatomia cu abordare abdo- 
minală largă, ce permite explorarea eficientă şi sigură, confirmarea sau 
excluderea existenţei feocromocitomului bilateral, multiplu, ectopic, la 
palparea atentă a lanțurilor simpatice paraaortale, a zonei supravezicale 
etc. Se va face monitorizarea tensiunii arteriale, EKG, temperaturii etc. E 
recomandată manipularea cât mai redusă a tumorii, pentru a evita inva- 
darea cu catecolamine. Se preferă adrenalectomia, pentru a evita recuren- 
tele. Hipertensiunea arterială se tratează atent cu a-adrenoblocante, i. v., 
perfuzie. Colapsul - cu soluţii diluate de norepinefrină, fenilepinefrină, 
corticosteroizi. Hipovolemia - cu întroducere de sânge, lichide. Hipogli- 
cemia - cu soluţie de glucoza de 5%, perfuzie intravenoasă. In majorita- 
tea cazurilor, după extirparea tumorii, tensiunea arterială scade până la 

cea 90/60 mm Hg. Lipsa declinului de tensiune arterială presupune ţesut 
tumoral neînlăturat. 

La gravide, tratamentul cu a-adrenoblocante se începe din ziua stabi 
diagnosticului. Din cauza riscului avortului spontan, se recomandă inter- 
venţie chirurgicală în primele 6 luni, după pregătire medicamentoasă- ** 
parcursul ultimelor 3 luni de sarcină, se înlătură tumoarea prin laparatomie 
şi se face cezariană. 

Dispensarizarea include evaluarea catecolaminelor şi a metaboliţilor * 
externarea de după intervenţia chirurgicală, la o tensiune arterială crescută şi 
crize peste 1 - 3 luni, apoi anual în lipsa simptomelor de feocromocitom- 

Prognosticul este favorabil pentru următorii 10 ani la 90% din bolnavi 
cu tumori benigne şi la 40% din cei cu tumori maligne. în 75% de cazuri 
se normalizează tensiunea arterială. Restabilirea completă a sănătăţii $> * 
capacităţii de muncă se înregistrează în cea 50% de cazuri. 


nlull 


Prelegerea 10 
HIPOSECRETIA SUPRARENALĂ 


Boala Addison 


Boala Addison este consecinţa insuficienţei primare, globale a funcţiei 
corticosuprarenalelor în urma afectării lor bilaterale. 

Sinonim - insuficienţă corticosuprarenală cronică primară. 

Scurt istoric. In 1949 Tomas Addison a comunicat despre primele 3 

cazuri, iar în 1955 a publicat monografia cu descrierea a 11 cazuri. 

Frecvența este mai crescută la vârsta de 40 - 60 ani. 

Etiologia 

- autoimună, în cea 70% de cazuri, deseori fiind asociată cu alte boli 
autoimune (diabet insulinodependent, hipotiroidie, hipoparatiroidie, 
sindroame poliglandulare multiple tip I, II, sindrom Schmidt, gastrită 
autoimună, astm bronşic, alergoze, reumatism, lupus eritematos de 
sistem, vitiligo; 

- tuberculoasă, în cea 20% de cazuri, fibro-cazeoasă secundară, deseori 
cu pleurezii în antecedente, mai frecvent la bărbaţi; 

- iatrogenă: medicamentoasă, suprarenalectomie bilaterală; 

- cauze rare: amiloidoză, hemoragii şi metastaze adrenale, hemocroma- 
toză, neurofibromatoză, criptococoză, SIDA, blastomicoză, hipopla- 
zie adrenală congenitală. 

Anatomie patologică 

In cazurile cu afectare autoimună, suprarenalele sunt normale sau mici, 
ca urmare a atrofiei autoimune bilaterale a corticosuprarenalelor. 

La afectarea tuberculoasă, suprarenalele se măresc în dimensiuni pe 
contul distrugerii şi substituţiei bilaterale a cortico- şi medulosuprarenale- 
lor cu foliculi, cazeum şi calcificări tuberculoase. 

Fiziopatologie 

Disfuncţiile apărute sunt expresia triplului deficit de mineralocorticoizi, 
androgeni, dar, în special, de glucocorticoizi. 

Lipsa cortizolului determină: 


- scăderea rezervelor de glicogen hepatic şi muscular cu hipoglicemie, 
slăbiciune, depresie; 

- scăderea sintezei de proteine cu predominarea catabolismului, scăde- 
rea imunităţi; 

- lipoliză, scăderea colesterolului, cetoacidoză; 

- hipersecreţia continuă de ACTH şi MSH ce duce la melanogeneză 
progresivă cu hiperpigmentaţia tegumentelor şi mucoaselor. 

Lipsa mineralocorticoizilor determină: 

- scăderea reabsorbţiei de Na, CI, ceea ce determină deshidratare extra- 
celulară şi hiperhidratare intracelulară, slăbire, colaps, edem cerebral, 
greață, vomă; 

- reducerea eliminării de K, urmată de hiperkaliemie cu astenie muscu- 
lară etc. 

Lipsa androgenilor determină: 

- scăderea anabolismului proteic, predominând catabolismul (astenie); 
- degradarea semnelor de sexualizare: pilozitatea axilo-pubiană, micşo- 
rarea sânilor, uterului, ovarelor, dereglări de menstre, impotenţă etc. 

Clasificarea 

In funcţie de evoluţia clinică: 

- tipică şi atipică (mineralocorticoidă, apigmentară). 

In funcţie de gradul de manifestare: 

- uşoară, cu semne clinice-paraclinice neînsemnate, tratament eficient 
cu dietă; 

- gravitate medie, cu semne clinice şi paraclinice evidente şi efect tera- 
peutic bun la administrarea dietei şi glucocorticoizilor; 

- gravă, cu semne clinice şi paraclinice grave, complicaţii, cu efect 
terapeutic bun la administrarea dietei, glucocorticoizilor şi mineralo- 
corticoizilor. 


Tabloul clinic 

Acuze: oboseală, apetit scăzut, greață, vomă, diaree sau, mai rar, consti- 
paţii, pierdere în greutatea corporală, dureri musculare, abdominale, hiper- 
pig&mentarea pielii, scăderea potentei, abateri ale ciclului menstrual etc. 

Aspectul bolnavului. Tip constituţional astenic cu scădere ponderală, 
facies suferind, vorbire şi mişcări lente (aspect de "om obosit”). 

Pielea subțire, rece, uscată, cu elasticitate scăzută şi aspect senil (prin 
deshidratare severă), hiperpigmentată (cafenie, brun-închisă sau gri-alba- 
stră) la început în zonele descoperite (faţă, gât, mâini, antebraţe, gambe), 
apoi pe regiunile normal pigmentate (areole mamare, mamelon, labii, 

regiunea perineană, linia albă, penis, scrot) şi de fricţie fiziologică (in- 
terliniile palmare, plicile de flixiune ale palmei şi degetelor pe faţa dorsală 
a mâinii, la nivelul articulaţiilor, coate, genunchi), pe locurile unde pielea 
se freacă de îmbrăcăminte (guler, pălărie, centură, lenjerie), pe cicatricele 
postoperatorii şi posttraumatice. 

Pete hiperpismentate în special pe faţă şi mâini, uneori cu vitiligo 
("pete stropite"), care sugerează etiologia autoimună a bolii. 

Unghiile înconjurate cu halou brun, lunula pigmentată, striaţii intens 
colorate. 

Mucoasele cavităţii bucale, limbii, buzelor, vaginului cu pete pigmen- 
tare violacee. 

Părul devine mai întunecat la culoare cu încetinirea sau lipsa albirii, în 
special, pe cap, din cauza încărcării cu pigment melaninic. 

Masa corporală scade evident din cauza catabolismului lipidic şi pro- 
teic. Este mai pronunţată în formele grave cu tuberculoză activă. 

Muşchii prezintă atrofie, crampe, crize de contractură musculară întin- 
se, dureroase, uneori paralizie flască, generate de modificări metabolice şi 
electrolitice. 

Tulburări respiratorii. Predispoziţie spre instalarea bronşitelor, pneu- 
moniei, în special a tuberculozei cu procese cavitare, pleurezie, aderenţe 
pleurale şi/sau costo-diafragmale, din cauza imunităţii scăzute. 

Modificări cardiovasculare. Cordul mic "în picătură", zgomote cardia- 
ce surde. Hipotensiune arterială sistolo-diastolică constantă, mai pronunța- 
tă în ortostatism, în regiunea cervicală, care generează amețeli, palpitaţii, 
tulburări de vedere, de echilibru, leşin, colaps. Pulsul mic, de amplitudine 
Joasă, frecvent sau rar. 

Tulburări digestive: gastrite hipoacide, ulcere gastroduodenale, poftă 
de sare sau alimente acide, greață, vomă, diaree, uneori semne de pseu- 
doabdomen acut. 

Tulburări renale: scade filtraţia glomerulară, oligurie. 

Modificări neuropsihice: apatie, scăderea atenţiei, memoriei, puterii de 
concentrare, insomnie, hiperestezie olfactivă sau auditivă, uneori para- sau 
tetraplegie spastică sau flască, convulsii, psihoze. 

Tulburări hipofizare. In cazurile grave, în special după suprarenalec- 
tomia bilaterală, mult timp netratată, apare sindromul Nelson cu adenom 
corticotrop. 

Modificări tiroidiene: hipotiroidie autoimună din sindromul Schmidt cu 

frilozitate pronunţată. 
Tulburări paratiroidiene: hipoparatiroidism asociat cu hiposuprarena- 
lism, ambele autoimune din sindromul poliglandular autoimun tip I. 

Modificări gonadale: indiferența sexuală, hipoplazia organelor genitale 
externe şi interne cu insuficienţă ovariană şi testiculară primară, depilaţie, 
dismenoree, întârzierea pubertăţii şi infantilism la copii. 

Diagnostic de laborator şi instrumental: 

- cortizol şi aldosteron seric scăzuţi, iar ACTH crescut; 

- 17-OHCS şi 17-KS scăzuţi în urina din 24 ore; 

- scade nivelul seric de Na, CI, glucoza, albumină, colesterol, eritrocite, 
limfocite; 

- cresc valorile K seric, iar raportul Na/K scade sub 28; 

- eozinofilie, creşte hematocritul din cauza hemoconcentraţiei; 

- creşte Na şi scade K din urină; 

- EKG cu semne de modificări electrolitice, hiperkaliemie: PQ alungit, 
QT scurtat, QRS de amplitudine redusă, T îngust şi ascuțit; 

- Proba de încărcare cu apă (Robinson-Power-Kepler) denotă scăderea 
diurezei după ingerarea apei din cauza deshidratării extracelulare, 
hiperhidratării celulare şi creşterii reabsorbţiei apei prin excesul de 
ADH; 

- Proba de stimulare cu ACTH (sinacten, cortrosin) 25 UA, i.v., lent în 
5 ml soluţie de NaCl de 0,9%, peste 30 - 60 min la cei sănătoşi nivelul 
seric de cortizol şi aldosteron creşte de 2 ori, iar în boala Addison - nu 
creşte. 

După stimularea cu Depo-Sinacten, nivelurile 17-OHCS şi 17-KS în 

urina colectată peste 3 zile nu cresc. 

Metode imagistice: 

- ecoscopia, CT, RMN pun în evidenţă suprarenale hipertrofice cu cal- 
cificări în cazurile cu etiologie tuberculoasă. în cazurile de etiologie 
autoimună, suprarenalele sunt hipotrofiate. 

Radiografia craniului cu centrarea şeii turceşti, CT, RMN depistează 

uneori adenom adrenocorticotrop secundar. 

Diagnosticul diferenţial se va face cu: 

- insuficienţa corticosuprarenală secundară cu ACTH, cortizol şi me- 
taboliți scăzuţi, depigmentare, cu deficit frecvent de FSH, LH, TSH, 

hipogonadism, hipotiroidie, sindrom Schehan, Simmonds, granulo- 
matoză, sarcoidoză, hipofizectomie; 

-hiperpigmentaţia constituţională, gravidică, actinică, sindrom Nel- 
son, sclerodermie, nefrită, acantosis nigricans, simptomul Albright- 
Mc Cune, porfirie, hemocromatoză, ciroză biliară, intoxicație cu 
metale grele. 


Tratamentul 

Regimul igieno-dietetic include evitarea efortului fizic şi a expunerii la 
temperaturi scăzute sau ridicate. Mărirea conţinutului de sare în alimente, 
a aportului de proteine, glucoza, vitamine. Se va evita surplusul de potasiu, 
intoxicaţiile cu conserve fermentate, alcool. 

Obiective şi metode de realizare 

înlăturarea factorului etiologic: a tuberculozei, alergozelor etc.(vezi 
etiologia). 

Corectarea deficitului hormonal prin administrarea permanentă de 
prednisolon 5-20 mg/zi sau analogi, iar la decompensare cu deshidratare, 
hipotensiune se va administra şi dezoxicorticosteroidacetat (DOCA), 10 
mg, i.m. sau fiudrocortizon 0,1 mg/zi, per os. 

In cazul crizei adisoniene, dozele se cresc de câteva ori, administrându- 
se i.v. de 4 - 6 ori/zi, cu scădere treptată. 

Rehidratarea se face prin administrarea de DOCA şi soluţie de NaCl de 
0,9% sau hipertonice sub controlul ionogramei serice. 

înlăturarea hipoglicemiei cu perfuzii i.v. de soluţie de glucoza de 5%, 
iar în cazuri grave - de 20% sau 40% sub controlul glicemiei. 

Corectarea tulburărilor electrolitice prin administrarea soluţiilor de 
NaCl, calciu gluconat ~ la hiperkaliemie etc. 

Profilaxia include depistarea precoce şi tratamentul eficace al bolilor 
asociate (tuberculoza, patologiile autoimune etc). 

Prognosticul este favorabil sub tratament adecvat. Restabilirea com- 
pletă a sănătăţii este practic imposibilă. Capacitatea de muncă în majorita- 
tea cazurilor este scăzută şi se impun condiţii speciale de muncă, fără efort 
fizic, psihic şi fără intoxicare. 

Insuficienţa corticosuprarenală acută 


Insuficienţa corticosuprarenală acută este o stare declanşată în urma in- 
suficienţei masive, brusc instalate a rezervelor corticosuprarenale pe fond 
de stres. 

Etiologie 

- insuficienţa corticosuprarenală primară sau secundară netratată; 

- sindromul adrenogenital, în special, cu pierdere de sare; 

- după suprarenalectomia fără hormonosubstituţie; 

- corticoterapie îndelungată cu întrerupere bruscă; 

- stres psihic, infecțios; 

- traume şi hemoragii suprarenale (intervenţie chirurgicală, hemoragii, 

tromboembolii, necroze); 

Factoripredispozanţi: efort fizic, psihic, arşiţă, frig, diuretice, intoxi- 
care, infecţii. 

Patogenia se bazează pe devierile de metabolism şi de adaptare la stres 
şi include modificările caracteristice bolii Addison, dar mai grave: hipona- 
triemie, hiperkaliemie, deshidratare pronunţată, inclusiv prin vomă, diaree, 
scăderea tensiunii arteriale până la colaps, hipotonie cardiovasculară, scă- 
derea ureei serice. 

Tabloul clinic 

Debutul. Debutul se manifestă în câteva ore-zile cu astenie, adinamie, 
melanodermie, hipotensiune arterială, greață, care cresc în intensitate. 

Tegumentele - hiperpigmentate (la insuficienţa corticosuprarenală pri- 
mară cronică), reci pe membre, deshidratate, transpirate, uneori cianotice 
cu peteşii, temperatura corpului uneori crescută. 

Muşchii prezintă crampe musculare, deseori dureri lombare. 

Modificări cardiovasculare - contracții cardiace atenuate, hipotensiune 
severă până la colaps, puls rapid, filiform, slab, pericol de deces prin in- 
suficienţă circulatorie acută. 

Tulburări digestive - greață, vomă, diaree, dureri epi-, hipogastrice de 
tip "abdomen acut", care duc la scăderea rapidă a masei corporale. 

Modificări renale - oligurie şi absenţa setei. 

Tulburări neuropsihice - cefalee, fotofobie, convulsii, frisoane, tulbu- 
rări de termoreglare cu hipo- sau hipertermie, anxietate, agitaţie, agresivi- 
tate, confuzii, obnubilare, torpoare, prostraţie. 

Simptome ale factorului etiologic - hemoragii, febră, greață etc. 
Variantele evoluţiei clinice: 

- cardiovasculară, cu hipotonie gravă, colaps vascular (mai frecvent în 
hemoragii); 

- abdominală, cu greață, vome, diaree, pseudoabdomen acut, etc; 

- neuropsihică, cu iritabilitate, delir, halucinaţii, etc. 

Diagnostic de laborator: 

- hiponatriemie pronunţată; 

- hiperkaliemie accentuată; 

- raportul Na/K sub 20; 

- hipoglicemie, uneori foarte pronunţată; 

- cortizolul plasmatic evident scăzut; 

- eozinofilie, limfocitoză, hematocrit crescut; 

- creşte ureea şi azotul rezidual, acidoză. 


Tratamentul necesită intervenţii de urgenţă fără a aştepta rezultatele 

investigaţiilor de laborator. 

Obiective şi metode de realizare: 

- înlăturarea factorilor declanşatori: oprirea hemoragiei, tratament 
antiinflamator cu antibiotice, căldură etc. 

- Corectarea colapsului şi a deshidratării prin perfuzii i.v. cu soluţie 
de NaCl de 0,9%, de glucoza de 5% - 2 - 4 litri, DOCA (decosterone, 
mincortid, percotren), i.m., 10 mg. 

-Echilibrarea cortizolemiei cu hemisuccinat de hidrocortizon, 100 
mg, sau analogi (cortizol, prednisolon, dexametazon), i.v., bulus, 
apoi în perfuzie până la cea 600 mg/24 ore, cu scăderea treptată a 
dozei cu cea 30% fiecare zi, în funcție de gradul de ameliorare, cu 
trecere la administrare i.m., apoi per os, ajungându-se în 5 - 7 zile la 
doza substitutivă bazală. 

- Corectarea tulburărilor electrolitice se obține prin administrarea glu- 
conatului de calciu de 10%, i.v., lent în cazul hiperkaliemiei etc. 

- Corectarea hipoglicemiei cu soluție de glucoza de 5%, i.v., perfuzie, 
iar în hipoglicemiile profunde - soluție de glucoza de 40% sau 20%, 
i.v., bolus, 40 - 100 ml, administrarea corticosteroizilor, i.v. 

Profilaxia presupune: 

- excluderea factorilor etiologici şi predispozanţi; 

- administrarea dozelor mici (de menţinere) cu hidrocortizon, DOCA, 
tranchilizante înainte, în timpul şi după intervenţia chirurgicală vastă 
şi îndelungată, cu monitorizarea atentă a bolnavului; 

-tratament permanent şi adecvat al insuficienţei corticosuprarenale 
cronice. 

Prognosticul este favorabil în caz de tratament promt şi adecvat, cu 
excepţia hemoragiilor suprarenale, la care decesul se înregistrează în cea 
50% de cazuri. 

Restabilirea completă a sănătăţii şi a capacităţii de muncă este practic 
imposibilă în majoritatea cazurilor, bolnavii rămânând invalizi dependenţi 
corticohormonali pe tot restul vieţii. 


Sindroamele adrenogenitale 


Sindroamele adrenogenitale prezintă patologii determinate de modifi- 
cări genetice, autozom-recisive în steroidogeneza corticosuprarenală cu 
afectarea sexualizării. 

Sinonim - hiperplasie corticosuprarenală congenitală. 

Etiopatogenia generală: 

- modificări enzimatice în steroidogeneza; 

- dereglarea sintezei de cortizol, uneori şi de alţi steroizi, posibil de la 

debutul funcţiei corticosuprarenale (10 săptămâni de gestație); 

- creşterea sintezei de ACTH la un deficit de cortizol; 

- hiperplazia corticosuprarenalelor şi stimularea sintezei de steroizi cu 

metaboliţii lor de până la (amonte) enzima deficitară; 

- sporirea sintezei de steroizi pe căile care nu necesită enzima afectată. 

Manifestările clinice ale sindroamelor adrenogenitale depind de enzima 
afectată, importanţa deficitului enzimatic, produşii de sinteză şi metaboli- 
zare din lanţurile integre şi cei acumulaţi în amonte de blocul enzimatic, de 
sexul genetic şi gonadic. 

Formele clinice 

A. Forma grăsoasă (lipoidă) 

Etiopatogenia este determinată de deficitul enzimatic 20,22 desmolază 
de pe cromozomul 15, cu blocarea celor 3 stadii de transformare a coleste- 
rolului în pregnenolon (vezi biosinteza corticosteroizilor) şi a steroidoge- 
nezei în corticosuprarenale şi gonade (nu se produce aldosteron, cortizol, 
androsteron şi predecesorii lor). 

Diagnosticul include senine de insuficienţă corticosuprarenală totală, 
gravă, cu pierdere de sare, insuficienţă glucocorticoidă şi de sexualizare 
precoce a băieţilor. Copiii cu genotip masculin, de regulă, au fenotip 
feminin (pseudohermafroditism). Copiii cu genotip feminin au organe 
genitale externe şi interne normal dezvoltate. Are loc hipertrofia grăsoasă 
a suprarenalelor. 

B. Forma cu pierdere de sare 

Etiopatogenia. Deficitul de 3(3 - hidroxisteroid dehidrogenază de pe 
braţul scurt al cromozomului 1 (uneori şi de 21 hidroxilază), blochează 
steroidogeneza pe toate 3 linii la nivelul transform arilor pregnenolon în 
progesteron, 17-OH pregnenolon în 17-OH progesteron, DHEAîn andros- 
tendion, cu acumulare în surplus a DHEAS şi cu insuficienţă de mineralo- 
corticoizi, cortizol, androstendion şi testosteron. 

Diagnosticul include sindromul de pierdere de sare, virilizare la fete 
(pseudohermafroditism), absenţa virilizării cu pseudohermafroditism la 
băieţi. La nou-născut - hipospadie, criptorhism (fermentopatii în testicu- 
le). Rareori sunt prezente forme atipice cu adrenarhe precoce, dereglări 
menstruale, hirsutism, acnee, sterilitate. 

Evoluţia bolii este gravă cu multe decese în primii ani de viaţă. 

C. Forma hipertonică, apubertară 

Etiopatogenie. Deficitul de 17a - hidroxilază de pe cromozomul 10 
exclude transformările pregnenolon în 17-OH, pregnenolon în DHEA şi 
progesteron în 17-OH, progesteron în androstendion, urmate de insuficien- 
ţa de corticosteroizi, androgeni şi surplus de corticosteron şi DOC. 

Sunt descrise circa 200 cazuri, rareori se asociază cu deficit de 20-liază. 

Diagnosticul. Băieţii au aspect genital feminin sau intersexual, pseu- 
dohermafroditism masculin (vagin, criptorhidie etc). Fetele se nasc cu 
genitalii normale. Pubertatea nu se produce la amble sexe, de aceea majo- 
ritatea bolnavilor se prezintă fenotipic ca femei fără semne de maturizare 
sexuală, cu amenoree primară. Tensiunea arterială va creşte, fund însoţită 
de hipokaliemie şi alcaloză. 

D. Forma virilizantă pură 

Etiopatogenie. Din cauza deficitului parţial de 21 hidroxilază de pe cro- 
mozomul 6, are loc blocarea transformării progesteron în DOC şi 17-OH, 
progesteron în deoxicortizol. 

Sinteza insuficientă de cortizol creşte nivelul de ACTH, provoacă hi- 
perplazia corticosuprarenalelor şi hipersecreţie de androgeni cu virilizare. 

Sinteza insuficientă de aldosteron condiţionează sindromul pierderii 
de sare. 

Diagnosticul. Este cea mai uşoară formă şi cea mai frecvent întâlnită 
(cea 70%) din formele clinice ale sindroamelor adrenogenitale. 

La fetiţe se înregistrează pseudohermafroditism feminin cu clitoris pe- 
niform, labiile cu aspect scrotal, sinus urogenital, uter şi vagin rudimenta- 
re. Ulterior amenoree, dismenoree, sterilitate, tip constituţional, pilozitate 
şi voce de tip masculin. 

La băieţi sunt prezente perturbări cu caractere izosexuale: stabilirea 
precoce a caracterelor sexuale secundare, uneori cu criptorhidie, testicule 
mici, malignizarea lor, sterilitate. Devreme se închid zonele de creştere a 
oaselor, talia rămânând joasă. 

E. Forma cu virilizare şi pierdere de sare 

Etiopatogenie. Se înregistrează la insuficienţa totală de 21-hidroxilază, 
fiind blocată evident şi sinteza de aldosteron. 

Frecvența deficitului parţial de 21-hidroxilază formă clasică este de 
1 : 10000, iar la eschimoşii din Alasca 1 : 250; forme non clasice, uşoare 
- 1 : 1000, iar la unii evrei (Askenatzy, italici) 1 : 40. 

Diagnosticul. F^se o formă severă cu virilizare prenatală a fetiţelor, sin- 
drom de pierdere de sare, semne tipice de insuficienţă suprarenală severă 
(deshidratare, hiponatriemie, hiperkaliemie, acidoză). 

F. Forma hipertonică 

Etiopatogenie. La deficit de 11 p-hidroxilază de pe cromozomul 8 are 
loc blocarea transformărilor 11-dezoxicorticosteron în corticosteron şi 11- 
dezoxicortizol în cortizol cu exces de 1l-dezoxicorticosteron (mineralo- 
corticoid activ), 11-dezoxicortizol şi androgeni. 

Frecvența: 5 - 10% din sindroamele adrenogenitale, mai des la evreii 
din nordul Africii (1 : 100000 de nou-născuţi). 

Diagnosticul - virilizare pre- şi postnatală, hipertensiune arterială 
(reținerea de Na lichid, cu creşterea volumului seric circulant). Deseori 
hipopotasemie. 

Tratamentul cu corticoizi administrat adecvat, precoce, deseori poate 
restabili dezvoltarea fizică, sexuală, fertilitatea, normalizarea tensiunii 
arteriale. 

Diagnosticul de laborator al sindroamelor adrenogenitale 

- La nou-născuţii cu organe genitale ambigue se determină cromatina 
sexuală şi cariotipul. 

- 17-KS urinari, hormonii şi metaboliţii lor din "amontele” deficitului 
enzimatic crescuţi pot preciza forma etiopatogenică şi clinică a bolii 
(de ex. 11 -DOC pentru deficitul de li p — hidroxilază). 

- Scade nivelul hormonilor şi a metaboliţilor din "aval". 

- lonograma cu dozările de Na, K seric certifică modificările steroido- 
genezei pe linia mineralocorticoizilor. 

- Uneori se înregistrează hipoglicemie. 

- Proba de inhibiţie cu dexametazon scade excreţia de 17- KS cu peste 
50% comparativ cu valoarea iniţial ridicată, minimalizând şi tabloul 
clinic. 

- Metodele imagistice confirmă hiperplazia suprarenalelor, tumoarea 
suprarenală dobândită, hipoplazia aparatului genital, închiderea pre- 
coce a cartilajelor de creştere. 

- Diagnosticul prenatal include determinarea HLA - BW47 - în forma 
cu pierdere de sare CYP 21B. 

Investigarea în masă a nou-născuţilor include determinarea 17-OH hi- 

droxiprogesteron într-o picătură de sânge din talpa copilului. 

Diagnosticul diferenţial se face cu bolile asociate cu hermafroditism, 

hirsutism, tulburări de pubertate: 

- hermafroditism adevărat sau fals în caz de intersexualitate; 

- hirsutism idiopatic (în majoritatea cazurilor); 

- hirsutism din cauze ovariene: OPV, tumori androgeni-producătoare; 

- hirsutism iatrogen: cu androgeni exogeni, steroizi anabolizanţi; 

- pubertate precoce masculină adevărată cu gonade mature pubertar; 

- pseudopubertate masculină din tumorile testiculare; 

- hipoaldosteronism medicamentos indus de terapia îndelungată cu 
heparină, indometacină, P-blocante, spironolacton, elipten, hloditan, 
metopiron. 


Tratamentul 

Obiective şi metode de realizare 

Blocarea sintezei crescute de androgeni se obţine prin administrarea 
de glucocorticoizi: prednisolon, 5-10 mg/zi sau dexametazonă, 0,5-1,5 

mg/zi doze minimale necesare. Unii autori recomandă tratamentul din 
săptămâna a S-a de sarcină. 

Rehidratarea organismului se realizează prin administrarea de minera- 
locorticoizi, în special administraţi copiilor cu sindromul pierderii de sare: 
soluţie DOCA de 0,5% - 1 sau 2 ml/zi, i.m. sau fludrocortizon (ftorinef, 
cortinej) per os, tablete a câte 0,1 sau 1 mg de 2-3 ori/zi, alimentaţie hi- 
persalină. 

Stimularea dezvoltării semnelor de maturizare sexuală din pubertate 
în cazul deficitului de hormoni gonadali se obţine prin administrarea tera- 
piei de substituție cu androgeni sau estrogeni. 

Corecţia chirurgicală a tractuluigenital se recomandă în primii ani de 
viaţă, la compensarea bolii, după terapia cu glucocorticoizi timp de peste 
un an. Se face mascarea clitorisului, plastia de vagin la fetiţele cu un ori- 
ficiu perineal. 

Dispensarizarea 

Pentru a menţine starea relativ bună a sănătăţii, e nevoie de administra- 
rea terapiei cu glucocorticoizi pe viaţă, periodic şi alte medicatii, dirijate 
de endocrinolog. 

De 2-4 ori/an se va consulta ginecologul, urologul, se va determina 
excreţia cu urina a 17-KS, 17-OH progesteron şi alte investigaţii la ne- 
cesitate. 


Prelegerea 11 
DIABETUL ZAHARAT (1) 


Hormonii pancreasului endocrin. 
Reglarea hormonală a metabolismului 


11.1. Pancreasul endocrin, hormonii pancreasului şi rolul lor în 
reglarea metabolismului glucidic 

Pancreasul este un organ impar, situat retroperitoneal şi care secretă 
enzime digestive (partea exocrină) şi diverşi hormoni (partea endocrină). 
Partea endocrină a pancreasului este reprezentată prin insule descrise în 
1869 de Langerhans. Insulele pancreatice (insulele Langerhans) sunt re- 
partizate difuz în parenchimul exocrin al pancreasului, alcătuind 1 -1,5% 
din volumul total al acestuia şi au în diametru 50-400 milimicroni (ma- 
joritatea insulelor au în diametru 200 milimicroni). în pancreasul omului 
matur pot fi depistate de la 170 mii până la 2 milioane de astfel de insule. 

în embriogeneză, pancreasul se dezvoltă din două proeminențe ale 
duodenului: din una se formează capul, iar din a doua - corpul şi coada. 
Formarea insulelor în pancreasul omului începe în a 10-a zi, iar la a 11-a zi 
în ele apare deja insulina, nivelul căreia rămâne relativ stabil în perioada de 
la a 12-a până la a 14-a zi de gestație, apoi (zilele 14-20) creşte. La a 11-a 
zi de dezvoltare se identifică de asemenea producerea de glucagon. Nivelul 
acestuia depăşeşte de câteva zeci de ori nivelul insulinei. 

Ţesuturile endocrin şi exocrin ale pancreasului se dezvoltă din epiteliul 
pancreatic embrionar. Mecanismele, ce realizează diferenţierea acestui 
ţesut în ţesut acinos şi ţesut insular, nu sunt complet studiate. Din țesutul 
mezenchimal a fost căpătat un factor ce stimulează ADN, ARN şi sinteza 
în epiteliul pancreatic al embrionului şi care realizează, probabil, controlul 
asupra proliferării şi diferenţierii epiteliului pancreatic în ţesut acinos şi 
celulele beta. 

Se consideră că celulele endocrine se dezvoltă din canaliculele pan- 
creasului de origine endodermală. Totodată, unii savanţi sunt de părerea 
că insulele pancreasului şi celulele cromafme ale tractului gastrointesti- 
nal reprezintă produşi ai celulelor neuro-ectodermale ale crestei nervoa- 

se, care în stadiile iniţiale de dezvoltare au migrat în set -$e 
tubului intestinal. % 

Insulele pancreasului au o vascularizare capilară boga 
mând o rețea sinusoidă. Printre fibrele nervoase depistate în 
identificate atât elemente nervoase colinergice, cât şi adrene 
larea sistemului nervos simpatic deprimă secreția insulinei, i; „uiarea 
sistemului nervos parasimpatic o sporeşte. 

Celulele insulare conțin granule secretorii, înconjurate de membrane. 
Comparativ cu mitocondriile celulelor acinoase, mitocondriile celulelor 
insulare sunt relativ mai mici. Complexul Golgi este situat lângă nucleu, 
reţeaua endoplasmatică granulară şi polizomii sunt dispersaţi în toată cito- 
plasmă. Sunt prezenţi relativ nu prea mulţi lizozomi, fiind clar determinat 
sistemul microtubular-microviiozitar, de mare importanţă în procesele de 
eliminare a hormonului din celule. 

Insulele Langerhans sunt reprezentate prin celulele de tip a, p\ delta, 
G, E, F. Celulele a constituie 20- 25% din componenţa celulară a insu- 
lelor şi prezintă locul de formare a glucagonului. La om şi la cobai ele 
sunt situate aproape uniform pe toată suprafaţa insulei. Predomină însă 
celulele-beta (75-80%), în care se sintezează şi se depozitează insulina. 
Aceste celule conţin granule dreptunghiulare cu o matrice cristalină în- 
conjurată de un material amorf. 

Celulele delta reprezintă locul de formare a somatostatinei. La micros- 
copia electronică a pancreasului uman, în ele se depistează granule secre- 
torii mari rotunjite, care se deosebesc de granulele celulelor a şi p\ 

La microscopia electronică se determină specia celulelor delta, care 
conţin granule de dimensiuni mai mici, numite celulele G. Se consideră 
că ele reprezintă sediul de formare a gastrinei. Mulţi autori au descris 
celule G identificate cu ajutorul microscopului electronic. Acestea nu 
conţin granule secretorii, în citoplasmă lor fiind prezenţi reticulul endo- 
plasmatic şi mitocondriile. Se presupune că celulele-G sunt cambiale şi 
servesc ca sursă pentru formarea celorlalte celule insulare. 

Celulele E conţin granule relativ mari, de formă variabilă. Fiind cerce- 
tate cu ajutorul microscopiei electronice, ele pot fi deosebite clar de granu- 
lele secretorii ale celulelor a, p şi delta, 

Celulele F sau celulele PP conţin granule de dimensiuni mai mici decât 
granulele a, p şi delta. Aceste celule se localizează în partea periferică a in- 

sulelor Langerhans, fiind identifice şi printre celulele exocrine şi epiteliale 
ale dutelor pancreasului. 

Insulina. în 1921 Banting şi Best au căpătat din pancreasul de câine un 
extract ce combătea hiperglicemia şi glucozuria. Peste un an au fost obținute 
preparate comerciale de insulina, utilizate la tratarea bolnavilor de diabet. In 
anul 1921 acţiunea insulinei a fost descrisă de Păulescu. Structura chimică a 
insulinei a fost descifrată în 1953 de Sânger şi colaboratorii săi. 

Insulina reprezintă o polipeptidă constituită din două lanţuri, care includ 
51 de aminoacizi. Lanţul A conţine 21 de aminoacizi, lanţul B - 30. Ambele 
lanţuri conţin punți disulfidice între radicalii de cisteină în poziţiile B7 şi A7, 
B19 şi A20. Lanţul A mai include o punte disulfidică care leagă radicalii de 
cisteină în poziţiile A6-11. 

Consecutivitatea aminoacizilor în molecula insulinei a fost studiată la pes- 
te 25 de specii de animale. Insulina umană şi insulina porcină au cea mai apro- 
piată componenţă aminoacidică, deosebindu-se numai printr-un aminoacid 
în poziţia Bo: în insulina umană aici este situată treonina, iar în cea porcină 
- alanina. Diverse varietăţi de insulina se deosebesc nu numai prin compo- 
nenţa aminoacidică, dar şi prin spirala alfa, care determină structura secunda- 
ră a hormonului. Mai compusă este structura terţiară, care formează segmente 
(centre) responsabile de activitatea biologică şi proprietăţile antigenice ale 
hormonului. Structura internă a moleculei de insulina are mare importanţă în 
interacţiunea ei cu receptorul şi în manifestarea acţiunii biologice. Cercetările 
cu ajutorul razelor Roentgen au relevat că unitatea hexameră a zinc-insulinei 
cristaline constă din trei dimeri. Dimerii insulinei sunt legaţi în cristale prin 
punți de hidrogen în poziţiile B24 şi Basale grupelor peptidice. 

în soluţie, molecula de insulina trece uşor în stare de agregare, care 
depinde de temperatură, pH şi conţinutul de zinc. Insulina cristalină con- 
ține, de regulă, 0,3—0,6% zinc. Masa moleculară a insulinei alcătuieşte 
aproximativ 6000, la o valoare alcalină a PH-ului, şi aproximativ 12 000 
la o valoare acidă a acestuia. în caz de creştere a conţinutului de zinc, apar 
forme agregate cu masa moleculară de la 50 000 până la 300 000. 

Steiner şi coaut. (1967-1969) au demonstrat că în procesul de biosinte- 
ză se formează mai întâi molecula proinsulinei, de la care se desprinde apoi 
molecula de insulina şi de peptidă C. Sinteza proinsulinei are loc în ribo- 
zomii reţelei endoplasmatice ordinare. Studiile recente au arătat că iniţial 
se formează preproinsulina, care în microzomi se transformă foarte repede 

în proinsulină, transportată din cisterne în complexul Golgi. Perioada de 
la iniţierea sintezei insulinei până la trecerea ei în complexul Golgi alcă- 
tuieşte circa 20 min. în complexul Golgi are loc convertirea proinsulinei în 
insulina. Reacţia este dependentă de energie, iar pentru realizarea ei sunt 
necesare 30-60 min. Se consideră că insulina se formează din proinsulină 
nu numai în complexul Golgi, dar şi în granulele secretorii nou-formate, 
sau în «progranule», care părăsesc complexul Golgi şi se plasează în ci- 
toplasmă celulară. în aceste granule, procesul de formare a insulinei din 
proinsulină se realizează pe parcursul mai multor ore. 

Convertirea proinsulinei în insulina se realizează cu participarea a 
două tipuri de enzime proteolitice: a enzimei analogice cu tripsina şi a 
carboxipeptidazei B. Ultima este necesară pentru scindarea fragmentului 
C-terminal, care rezultă din forma intermediară a proinsulinei - interme- 
diata I, în care peptida C este despărțită de grupa terminală a lanţului A. 
Exista şi o alta formă a proinsulinei - intermediata II, în care peptida C 
este despărțită de terminalul C al lanţului B. Astfel, granulele pe lângă in- 
sulina şi peptida C (94%), conţin de asemenea proinsulină, intermediate 
(circa 6%) şi ioni de zinc. 

Pe măsura biosintezei insulinei, în celulele p se formează progranule, 
sau vacuole condensatoare, care se deosebesc de granulele mature după du- 
ritate. O dată cu maturizarea, duritatea granulei creşte, în special în centrul 
ei, unde insulina, formată din proinsulină, se cristalizează cu participarea 
zincului. Peptida C eliberată rămâne în spaţiul ce înconjoară cristalele de 
insulina. Rolul zincului în formarea granulelor încă nu este clar. Cu toate 
acestea s-a stabilit că majoritatea zincului ce se conţine în insulele pan- 
creasului se găseşte în granule şi, după cum s-a menţionat mai sus, se eli- 
berează în perioada secreției insulinei. Secreţia insulinei se realizează prin 
emiocitoză: migrarea granulelor spre membranele celulelor p, contopirea 
granulelor cu membrana celulară, dizolvarea membranei în locul de con- 
tact şi, în sfârşit, extruzia emiocitotică a granulei - excavarea conţinutului 
granular în exterior. Acest proces de transportare a granulelor spre mem- 
brana celulară se realizează prin sistemul microtubular-vilos. Microtubii se 
formează prin polimerizarea subunităţilor proteinice (tubuline) şi în multe 
tipuri de celule canaliculare polimerazate se află în echilibru dinamic cu 
polul subunităţilor lor. AMPc şi ionii de calciu, care influenţează secreția 
insulinei, modifică echilibrul între subunități şi microtubi în direcţia poli- 

merizării microcanaliculelor. Nu este exclus că această influenţă a AMPc 
asupra sistemului microcanalicular se realizează prin fosforilarea proteini- 
lor microcanaliculare. Microcanaliculele sunt capabile de a se contracta şi 
a se relaxa deplasând granulele spre membrana plasmatică. 

Microvilozităţile (microfilainentele), fiind parte componentă a siste- 
mului microtubular-vilos, sunt localizate la periferia celulei şi contactează 
direct cu membrana plasmatică. Când granula, ce conţine insulina, se 
apropie de membrană, microvilozităţile parcă o acoperă, conducând-o spre 
membrana celulară unde realizează procesele de contopire şi dizolvare a 
membranei în punctul de contact, favorizând astfel procesul de extruzie 
- descărcarea granulei, evacuarea conţinutului acesteea în exterior. Ca 
urmare a schimbării proprietăţilor fizice ale mediului, are loc desprinderea 
zincului, insulina cristalină devenind solubilă. 

Funcţia celulelor P constă în menţinerea homeostazei energetice în 
organism, iar receptorii energetici ai acestor celule acceptă devierile mini- 
me ale concentraţiei în sânge ale moleculelor din care fac parte: glucoza, 
aminoacizii, corpii cetonici, acizii graşi. Concentraţiile fiziologice ale d- 
glucozei, L-aminoacizilor, corpilor cetonici şi ale acizilor graşi stimulează 
secreția insulinei, în timp ce metaboliţii (lactatul, piruvatul, glicerina) nu 
o influenţează. Vom menţiona că acţiunea stimulatoare a corpilor cetonici, 
acizilor graşi şi aminoacizilor se manifestă la un anumit nivel (substimula- 
tor) al glucozei, de aceea în acest context ar fi mai corect de a numi aceste 
substanţe stimulatori glucozodependenţi ai secreției insulinei. 

Astfel, nivelul glucozei în sânge reprezintă cel mai important factor 
de reglare a secreției insulinei. Insă mecanismul exact al acţiunii glucozei 
asupra secreției insulinei nu este cunoscut. In prezent se promovează două 
teorii. Conform primei, glucoza se leagă cu glucoreceptorul specific, situat 
pe membrana celulei p , formând complexul respectiv, care stimulează eli- 
berarea insulinei nemijlocit sau prin intermediul «mesagerului secundar». 
S-a stabilit că transportarea glucozei prin membrana celulară este realizată 
de o proteină, a cărei structură încă nu este precizată. Conform celei de a 
doua teorii, stimularea secreției insulinei are loc în urma formării metabo- 
liţilor glucozei în celulele beta, acumularea cărora reprezintă «semnalul 
iniţial» pentru secreția insulinei. 

Paralel cu glucoreceptorii, pe membrana celulelor P există receptori la 
aminoacizi. Cuplarea aminoacizilor cu aceşti receptori se realizează prin 

intermediul unui transportator, deocamdată neidentificat, care induce un 
mecanism de stimulare a secreției insulinei. 

Glucoza, ce pătrunde în sânge din tubul digestiv, favorizează o elimina- 
re mult mai considerabilă a insulinei din celulele beta ale pancreasului şi, 
fireşte, o creştere mai mare a nivelului insulinei în plasma sanguină, com- 
parativ cu aceeaşi cantitate de glucoza administrată intravenos. Această 
diferenţă în eliberarea insulinei ca răspuns la o cantitate egală de glucoza 
se explică prin faptul că glucoza din tractul gastrointestinal stimulează 
secreția insulinei nu numai prin creşterea nivelului ei în sânge, dar şi prin 
intermediul activizării mecanismului ce include secreția unor hormoni ai 
tubului digestiv: gastrinei, secretinei, pancreoziminei, glucagonului, poli- 
peptidei gastrice inhibitoare, peptidei insulinotrope glucozodependente. 

Proteinele şi aminoacizii, de asemenea, stimulează eliberarea insulinei. 
Dintre aminoacizi, o influenţă mai considerabilă asupra secreției insulinei 
exercită arginina şi Uzina. Un rol important în controlul secreției insulinei 
revine şi altor factori: sistemului nervos simpatic şi parasimpatic, hormo- 
nului somatotrop, hormonilor corticosuprarenali, lactogenului placentar, 
estrogenilor etc. 

Secreţia insulinei ca răspuns la stimularea cu glucoza reprezintă o reac- 
ție bifazică, alcătuită din stadiul rapid, precoce, de eliberare a insulinei, 
numit prima fază a secreției (durata - 1-2 min), şi faza a doua, care se ca- 
racterizează printr-o eliberare mai lentă (durata- până la 25-30 min). 

Mecanismul de eliberare a insulinei reprezintă un sistem multicompo- 
nent, în care rolul principal aparţine AMPc şi ionilor de calciu. Activarea 
proceselor de eliberare a insulinei este însoţită de creşterea concentraţiei 
de calciu intercelular. Sub influenţa glucozei, sporeşte deplasarea calciului 
din lichidul extracelular în celulă. Se modifică viteza cuplării lui cu calmo- 
dulina şi disocierea complexului calciu - calmodulină. 

Prima fază de secreție a insulinei depinde de viteza penetrării calciului 
prin membrana celulei p. Totodată, calciul extracelular, peste 3-5 min după 
infuzia glucozei, se acumulează pe suprafaţa internă a membranei celulare, iar 
creşterea rapidă a concentraţiei intracelulare "iniţiază" prima faza de secreție 
a insulinei. Calciul intracelular situat în citosol şi granule participă la menţi- 
nerea reglării prolongate a eliberării insulinei, influențând astfel mai ales faza 
a doua de secreție. Paralel cu ionii de calciu, un mare rol în secreția insulinei 
îi revine AMPc, care activează enzimele (proteinkinaza şi fosfoproteinfosfa- 

taza), responsabile de formarea subunităţilor sistemului microtubulomicrovi- 
lozic; în consecinţă, acest sistem devine sensibil la calciu şi sub acţiunea lui se 
iniţiază procesul de deplasre a granulelor spre membrana celulară. 

Insulina secretată de pancreas este repartizată în organism nu numai în 
circulaţia sanguină periferică, dar şi în limfă, bilă, urină. Perioada ei de în- 
jumătăţire constituie 3-5 min. 

Metabolismul insulinei are loc mai ales în ficat şi rinichi. Astfel, în ficat 
sunt reţinute circa 50% din insulina din vena portă. Aproximativ 40% sunt 
reţinute de rinichi, unde are loc filtrarea ei în glomerule, iar în tubii contorți 
proximali insulina se reabsoarbe aproape complet şi este metabolizată de 
enzimele proteolitice în citosolul celular al mai multor ţesuturi; aceste en- 
zime sunt deosebit de active în ficat, rinichi şi pancreas. Un rol important 
în trasformarea insulinei aparţine glutation-insulin-transhidrogenazei, care 
participă (predominant în ficat) la reducerea punților disulfidice, cu elibe- 
rarea lanțurilor A şi B intacte şi inactivarea biologică a hormonului. 

Se ştie că acţiunea biologică a hormonului, inclusiv a insulinei, depinde 
nu numai de viteza secreției lui de către glanda endocrină, de trasportarea 
de la locul de secreție către organele şi țesuturile efectoare, dar şi de capa- 
citatea acestuia de a se cupla cu receptorii celulei şi de a stimula formarea 
proteinei specifice, ce asigură efectul biologic. 

Receptorul insulinei reprezintă o glicoproteidă din doi componenți 
polipeptidici, care includ subunitatea alfa, cu masa moleculară 135 000, şi 
subunitatea beta, cu masa moleculară de circa 90 000. Subunitatea alfa este 
necesară pentru legarea insulinei. Procesul de cuplare induce fosforilarea 
subunităţilor beta ale receptorului propriu. După interacţiunea insulinei cu 
receptorul şi formarea complexului insulinoreceptor are loc internalizarea 
(penetrarea în celulă) şi deplasarea ulterioară sub formă de receptorosom 
spre aparatul lizozomal celular, unde insulina se distruge, iar receptorul se 
reîntoarce pe membrana plasmatică. 

Se cunosc două tipuri de centre de legătură cu afinitate diferită la in- 
sulina. In afară de aceasta, între sectoarele receptoare există o interacţiune 
nemijlocită, pe măsura creşterii cuplării receptorilor la acest hormon scade 
aşa-numita cooperativitate negativă. Afinitatea receptorilor este maximă în 
momentul când ei sunt liberi de legătura cu hormonul, apoi scade pe măsura 
creşterii cuptării receptorilor cu el. Acest fenomen de cooperativitate nega- 
tivă este propriu numai receptorilor insulinici şi se induce de însăşi insulina. 

Micşorarea numărului de receptori şi a capacităţii lor de interacţiune 
cu insulina se observă în unele forme de diabet zaharat. Astfel, în diabetul 
asociat cu obezitate, de asemenea la bolnavii cu diabet nonobezi, dar cu 
concentraţia insulinei în sânge crescută, s-a evidenţiat diminuarea numărului 
de locuri receptoare. Numărul receptorilor insulinici este scăzut şi în caz de 
insulinom, acromegalie şi obezitate. în diabetul zaharat cu nivel scăzut de 
insulina în sânge se observă creşterea densităţii receptorilor insulinei. A fost 
evidenţiată şi o formă de diabet zaharat asociat cu distrofie pigmentopapilară 
a pielii (acantosis nigriccms), dezvoltarea căruia este cauzată de formarea de 
anticorp pentru receptorii insulinici. Aceşti anticorpi inhibă cuplarea insuli- 
nei: în unele cazuri, ca urmare a reducerii numărului de receptori, în altelea 
datorită micşorării afinități receptorilor faţă de insulina. Interacțiunea recep- 
torilor cu autoanticorpii este mult mai dură decât legătura cu insulina, ceea 
ce determină o rezistenţă insulinică pronunţată. 

în cetoacidoza diabetică, cuplarea insulinei scade cu mai mult de 50% 
din contul micşorării afinităţii faţă de ea a receptorilor insulinici. 

Nivelul crescut al hormonului somatotrop în serul sanguin în acrome- 
galie determină hiperinsulinemia, care, la rândul său, ca urmare a reglării 
inverse, duce la reducerea densităţii receptorilor şi, în consecinţă, la scăde- 
rea asocierii insulinei cu receptorii. 

Hipercorticismul experimental, de asemenea, este însoţit de diminuarea 
cuplării insulinei cu receptorii săi specifici ca urmare a micșorării afinității 
receptorilor la insulina. 

La bolnavii ce suferă de insulinom, paralel cu reducerea numărului re- 
ceptorilor (reglarea inversă) se observă creşterea afinităţii pentru insulina. 
Ea se evidenţiază la bonavii cu come hipoglicemice frecvente, care apar 
după 2—6 ore de inaniţie. Totodată, la bolnavii ce suportă proba de inaniţie 
timp de 24 ore şi mai mult, şi în caz de absenţă a hipoglicemiilor frecvente, 
afinitatea receptorilor pentru insulina este normală. Aceste date relevă că 
patologia la nivelul interacțiunii insulinoreceptoare poate condiţiona dez- 
voltarea insulinorezistenţei, şi invers, creşterea nivelului insulinei în serul 
sanguin poate induce defectul structurilor receptorii. 

Glucagonul. După obţinerea preparatelor comerciale de insulina s-a 
stabilit că în extractele pancreatice se conţine un factor ce induce hipo- 
glicemia — glucagonul. Acesta reprezintă o polipeptidă alcătuită din 29 
de aminoacizi. Sectorul N-terminal al moleculei de glucagon este mai 

puţin mobil, ceea ce explică absenţa aproape completă în el a modifică- 
rilor conformative. Peptida N-terminală şi partea centrală a moleculei 
de glucagon sunt responsabile de cuplarea acestuia cu receptorul şi de 
activizarea adenilatciclazei. 

Prin numeroase cercetări s-a stabilit că în procesul de biosinteză se for- 
mează mai întâi proglucagonul, de la molecula căruia, intracelular, sub ac- 
ţiunea proteazelor, se desprinde molecula de glucagon. Masa moleculară a 
proglucagonului alcătuieşte de la 8200 până la 12 000. Predecesorii gluca- 
gonului, posedând o masă moleculară diferită, reprezintă ca atare diverse, 
după mărime, sectoare ale moleculei de proglucagon, formate pe măsura 
scurtării sectorului N-terminal. Toate formele intermediare sunt biologic 
inactive, cu excepţia glucagonului cu masa moleculară 3485. 

Există date precum că proprietăţile lipolitice ale glucagonului sunt 
determinate de sectorul lanţului lui polipeptidic, care include aminoacizii 
19—23, iar proprietăţile glicogenolitice — de aminoacizii 24—29. 

Glucagonul secretat de celulele alfa ale insulelor Langerhans nimereşte 
mai întâi în spaţiul intracelular, iar apoi, cu fluxul sanguin, prin vena portă, 
în ficat. Nu este exclusă posibilitatea transportării glucagonului în orga- 
nism în stare conjugată cu globulinele. Prin aceasta, în particular, se expli- 
că datele ce relevă că perioada de înjumătățire a glucagonului din plasma 
sanguină constituie de la 3 până la 16 rnin. Formele libere de glucagon me- 
tabolizează şi sunt înlăturate rapid din sânge, pe când glucagonul cuplat cu 
peptidele plasmatice se metabolizează mai lent. Concentrația glucagonului 
în vena portă constituie de la 300 până la 4500 pg/ml, pe când în sângele 
periferic — până la 90 pg/ml, iar în urma infuziei argininei sau pancreozi- 
minei creşte până la 1200 pg/ml. 

Receptorii la glucagon izolaţi din membranele plasmatice ale ficatului 
de şobolan fac parte din glicolipoproteide (masa moleculară circa 190 000) 
şi sunt alcătuiți din câteva subunități (masa moleculară circa 25000). Ca- 
pacitatea receptorilor de a interacţioma cu hormonul nu este constantă şi 
depinde de mai mulţi factori. Cuplarea glucagonului cu receptorii scade în 
hiperglucagonemie, determinată de inaniţie de lungă durată, de insuficien- 
ţa insulinică şi de administrarea exogenă a glucagonului. Insă, indiferent 
de această reglare inversă, procesul dfe activare a adenilateiclazei sub in- 
fluenţa glucagonului nu se schimbă. Această stare se explică prin faptul că 
receptorii rămaşi capătă o înaltă capacitate de legare cu hormonul. 


164 


Principala acțiune glicogenolitică a glucagonului se realizează în ficat, 
unde glucagonul se cuplează cu receptorii hepatocitelor şi activează adeni- 
latciclaza, care transformă ATP în AMPc. Apoi se activează proteinkinaza 
AMPc-dependentă, care stimulează fosforilarea chinazei. Ultima conver- 
teşte glicogenfosforilaza inactivă în forma ei activă, sub acțiunea căreia 
se intensifică glicogenoliza. Paralel cu aceasta, proteinkinaza inactivează 
glicogensintetaza, ceea ce frânează sinteza glicogenului. 

Distracţia glucagonului are loc în ficat şi rinichi. După unele date, sis- 
temul enzimatic care scindează glucagonul, se deosebeşte de glutation-in- 
sulin-transhidrogenază, iar după altele, proteaza insulinospecifică participă 
atât la inactivarea insulinei, cât şi a glucagonului. Circa 0,5 mg/24 ore din 
glucagonul secretat de celulele alfa se elimină cu bila. 

în ultimii ani s-a stabilit că glucagonul se formează nu numai în pan- 
creas, dar şi în celule localizate în tubul digestiv. Astfel, deosebim gluca- 
gon pancreatic şi glucagonul tractului gastrointestinal şi imunoreactivitatea 
glucagon-asemănătoare, care posedă proprietăţi şi masă moleculară diferită. 
Imunoreactivitatea glucagon-asemănătoare posedă unele efecte lipolitice şi 
glicogenolitice, stimulează eliberarea insulinei, formează complexe cu recep- 
torii insulinici. Peptida identificată din acest extract a fost numită g/igentina. 
Ea este alcătuită din 100 de aminoacizi şi are masa moleculară 11625. Prepa- 
ratele purificate de gligentina nu posedă activitate biologică. Se consideră că 
gligentina participă la procesul de biosinteză a glucagonului în celulele alfa 
ale pancreasului şi a proteinelor celulelor intestinale ce posedă imunoreactivi- 
tate glucagon-asemănătoare (glucagon - like - activity (GLA). 

în regiunea fornixului stomacului au fost depistate mai multe fracţii 
de glucagon imunoreactiv: glucagon cu masa moleculară 3500 — formă 
biologic activă, şi glucagon cu masa moleculară 2000 şi 9000, care cores- 
punde glucagonului biologic inactiv (proglucagon). 

Glucagonul imunoreactiv de tip pancreatic este separat din intestinul sub- 
tire şi din cel gros. Glandele salivare la animale şi om conţin de asemenea 
glucagon imunoreactiv, cu masa moleculară 29 000—70 000, activitatea hi- 
perglicemică a căruia corespunde cu cea a glucagonului porcin şi care se lea- 
gă specific cu receptorii la glucagon ai membranelor hepatice de şobolan. 

Glucagonul pancreatic are masa moleculară 3485, posedă activitate 
glicogenolitică de 100%, afinitate faţă de membranele plasmatice în va- 
loare de 4 40-27. în cazul glucagonului gastrointestinal şi imunoreactivităţii 

glucagon-asemănătoare, aceşti indici sunt egali respectiv cu: 3500 şi 2900, 
100% şi 50%, 3-ia” şi 5 10%, 

După cum s-a menţionat, glucagonul posedă acţiune glicogenolitică şi 
gluconeogenică. Sub acest aspect, rolul său principal în organism constă în 
reglarea formării şi ieşirii glucozei din ficat cu scopul menţinerii homeos- 
tazei glucozei în sânge pentru aprovizionarea adecvată a ţesuturilor SNC, 
care utilizează glucoza în calitate de material energetic. Celulele alfa, ca şi 
celulele beta, sunt sensibile la schimbările minime ale nivelului de glucoza 
în sânge şi în spaţiul extracelular: în funcţie de aceasta se schimbă viteza 
secreției insulinei şi a glucagonului. 

Aşadar, nivelul glucozei în sânge se menţine, în fond, prin secreția insu- 
linei şi a glucagonului. în perioada de inaniţie sau de restricţie a glucidelor, 
deja peste 40118 ore conţinutul glucagonului în sânge creşte cu 50-100% 
comparativ cu concentraţia lui pe nemâncate. Aceste schimbări în secreția 
de glucagon sunt însoţite de micşorarea concentraţiei de insulina în sânge, 
de aceea corelaţia nivelurilor de insulina şi glucagon scade până la 0,4 (în 
condiţii normale constituie 3,0). Majorarea producerii de glucagon condu- 
ce la sporirea glicogenolizei şi gluconeogenezei şi micşorarea rezervelor 
de glicogen. Hiposecreţia insulinei stimulează lipoliza, iar hipersecreţia 
glucagonului este necesară pentru convertirea acizilor graşi liberi în corpi 
cetonici. In stare normală, cu funcţionarea adecvată a celulelor alfa şi beta, 
hipoglicemia nu apare chiar şi în inaniţia îndelungată. 

Hiperglicemia micşorează secreția de glucagon, însă mecanismul 
acestei acţiuni nu este încă stabilit. Se presupune că celulele alfa conţin 
glucoreceptori specifici sensibili la schimbarea nivelului glucozei în sânge 
şi care la creşterea lui micşorează formarea şi secreția glucagonului. Nu 
poate fi exclus şi faptul că această scădere a secreției de glucagon la crește- 
rea concentraţiei de glucoza este mediată de formarea şi eliminarea sporită 
a insulinei ca răspuns la hiperglicemie. 

Administrarea sau perfuzia de aminoacizi de asemenea stimulează eli- 
minarea glucagonului, pe când majorarea concentraţiei acizilor graşi liberi 
în sânge micşorează nivelul de glucagon în plasmă. 

O influenţă deosebită asupra secreției de glucagon exercită hormonii 
gastrointestinali. Astfel, gastrina, neurotensina şi substanţa P, bombezina, 
pancreozimin-colecistokinina, polipeptida gastrică inhibitoare, polipeptida 
intestinală vasoactivă intensifică producerea de glucagon, iar secretina in- 
hibă eliberarea lui. 

în timpul stresului şi activităţii fizice de lungă durată, se observă creş- 
terea secreției de glucagon şi diminuarea eliberării insulinei. 

Administrarea L-DOPA majorează nivelul glucozei, insulinei şi glu- 
cagonului la oameni practic sănătoşi, posibil prin intermediul stimulării 
receptorilor dopaminergici în hipotalamus sau al celulelor alfa şi beta din 
insulele pancreatice, în timp ce serotonina inhibă activitatea secretorie a 
celulelor alfa. 

Somatostatina. Am expus deja caracteristica hormonului hipotalarnic 
somatostatina şi am descris mecanismul ei de acţiune. Somatostatina se 
produce şi în celulele delta ale insulelor Langerhans. Aceste celule ocupă o 
poziţie intermediară între celulele alfa, situate la periferia insulei, şi celulele 
beta, concentrate în partea centrală. Celulele delta exercită o funcţie unică 
(numită paracrinică): realizează acţiune locală prin transmiterea hormonului 
nemijlocit de la o celulă !a alta. Cercetările folosind microscopia electronică 
au evidenţiat aceste punți de legătură între celule, care permit hormonilor 
cu masa moleculară mai mică de 800 să se deplaseze dintr-o celulă în alta, 
posibil, fără ieşirea hormonului în spaţiul intracelular. 

Somatostatina suprimă secreția insulinei şi a glucagonului la om şi la 
animale. Eliberarea ei este stimulată de administrarea leucinei, argininei, 
glucozei, pancreozimin-colecistokininei, gastrinei, polipeptidei gastrice 
inhibitoare, secretinei şi AMPc. Noradrenalina şi diazoxidul inhibă eli- 
berarea somatostatinei. Acţionând asupra tubului digestiv, somatostatina 
oprimă eliberarea gastrinei şi secreția gastrin-stimulată a acidului clor- 
hidric, eliberarea pancreozimin-colecistokininei, contractarea veziculei 
biliare, absorbţia intestinală şi viteza fluxului sanguin în vasele tractului 
gastrointestinal. 

Stimularea secreției somatostatinei de către hormonii gastrointestinali, 
şi invers, suprimarea de către somatostatina a eliberării lor, relevă că între 
aceşti hormoni există interacțiuni de tipul legăturii «inverse», care permite 
realizarea reglării vitezei de absorbţie a substanţelor nutritive din tubul 
digestiv în funcţie de componenţa lor calitativă. 

Administrarea hranei prin tubul digestiv induce secreția hormonilor 
gastrointestinali (în particular a somatostatinei), care influenţează ac- 
tivitatea celulelor alfa şi beta ale aparatului insulinar al pancreasului, 
activitatea funcţională a cărora este îndreptată spre menţinerea glicemiei 
în limite normale. 

Modificarea secreției somatostatinei se observă în unele stări patolo- 
gice. Astfel, în obezitate şi hiperglicemie se evidenţiază atât diminuarea 
concentraţiei somatostatinei, cât si micşorarea numărului de celule delta în 
insulele Langerhans, şi invers, la bolnavii ce suferă de diabet zaharat in- 
sulinodependent, precum şi în cazul distrugerii celulelor beta cu streptozo- 
tocină (în experiment), celulele delta sunt mărite în volum, ceea ce indică 
creşterea activităţii lor funcţionale. 

Au fost descrise tumori ale aparatului insular al pancreasului constituite 
din celule delta (somatostatinome). Nivelul insulinei şi al glucagonului în 
serul sanguin la bolnavii cu astfel de tumori este scăzut brusc: se evidenția- 
ză diabet zaharat moderat fără hiperglicemie considerabilă şi cetoză. 

Polipeptida pancreatică este secretată de către celulele-F (PP) ale in- 
sulelor Langerhans, situate predominant la periferia acestora. Reprezintă 
o polipeptida constituită din 36 de aminoacizi, cu masa moleculară 4200. 
Hiperplazia celulelor secretoare de polipeptida pancreatică a fost depistată 
în pancreasul persoanelor ce suferă de diabet zaharat insulinodependent, 
mai rar în diabetul zaharat insulinoindependent. 

Polipeptida pancreatică stimulează secreția sucului gastric, însă oprimă se- 
creţia lui provocată de pentagastrină. Ea este un antagonist al colecistochininei 
şi suprimă secreția pancreasului stimulată de colecistochinină. Concentrația 
polipeptidei pancreatice în serul sanguin la oamenii practic sănătoşi constituie 
pe nemâncate circa 80 pg/ml. Ca răspuns la ingerarea hranei mixte, se observă 
o curbă bifazică caracteristică secreției polipeptidei pancreatice şi o creştere a 
nivelului lui în serul sanguin de 8-10 ori comparativ cu cel iniţial. Ingerarea 
glucozei, grăsimilor de asemenea este însoţită de creşterea concentraţiei poli- 
peptidei pancreatice în sânge, iar după perfuzia intravenoasă a acestor sub- 
stanţe secreția hormonilor nu se schimbă. Administrarea atropinei, vagotomia 
blochează secreția polipeptidei pancreatice ca răspuns la ingerarea alimentelor, 
şi invers, excitarea nervului vagus, precum şi administrarea gastrinei, secreti- 
nei sau colecistochininei sunt însoţite de creşterea nivelului acestui hormon 
în serul sanguin. Aceste date ne permit să constatăm că în reglarea secreției 
polipeptidei pancreatice, de rând cu sistemul nervos parasimpatic participă şi 
hormonii gastrointestinali. Aspectele metabolice şi funcţionale ale acţiunii po- 
lipeptidei pancreatice încă nu sunt clare pe deplin. Majorarea secreției acestei 
peptide se observă în tumorile pancreatice hormonal-active (insulinom, gluca- 
gonom), în sindromul Werner—Morryson şi în gastrinom. 

11.2. Rolul insulinei şi al hormonilor de contrareglare în reglarea 
hormonală a metabolismului 

Metabolismul glucidic. E cunoscut faptul că glucoza este principala şi 
aproape unica substanță nutritivă pentru țesuturile insulinoindependente. 
Astfel, creierul cu masa de 1400 g şi intensitatea circuitului sanguin de 60 
m 1/100 g de masă consumă pe minut 80 mg glucoza, adică circa 115 g în 24 
ore. Ficatul, sediul principal de sinteză al glucozei (numai o parte neconside- 
rabilă de glucoza se formează în rinichi şi muşchi), este capabil să genereze 
această substanţă cu viteza de 130 mg/min. Deci, 60% din toată glucoza 
formată în ficat este utilizată pentru asigurarea activităţii normale a SNC, 
această cantitate rămânând constantă nu numai în hiperglicemie, dar chiar şi 
în coma diabetică. Asimilarea glucozei de către SNC se micşorează numai 
atunci când nivelul ei în sânge scade sub 1,65 mmol/1 (30 mg%). 

In organismul omului şi animalului, glucoza absorbită din tubul diges- 
tiv se transformă în glicogen — polimer al glucozei cu masă moleculară 
mare. La sinteza unei molecule de glicogen participă de la 2000 până la 
20000 molecule de glucoza. Formarea glicogenului din glucoza începe cu 
procesul de fosforilare a ei cu ajutorul enzimelor glucokinazei (în ficat) 
şi hexokinazei (în alte ţesuturi), formându-se glucozo-6-fosfat (G-6-P) cu 
conversia ulterioară în glucozo-l-fosfat (G-l-P) şi în uridindifosfogluco- 
ză (UDPG). Ulterior, cu ajutorul enzimelor de polimerizare, se formează 
structuri cu catene lungi «ramificate» (cu catene laterale) ale glicogenului. 
Sinteza glicogenului are loc cu participarea câtorva enzime. Conversia G- 
6-P în G-l-P şi reacţia inversă sunt controlate de enzima fosfoglucomutaza: 
formarea uridindifosfoglucozei se desfăşoară cu participarea UDPG-piro- 
fosforilazei, a glicogenului — cu participarea glicogensintetazei (uridin- 
difosfoglucoziltransferazei), iar a structurii «ramificate» a glicogenului 
— sub influenta enzimei glicogenoramificate (a-l,4-glican; a-l,4-glican-6- 
glicozil transferazei). Sinteza glicogenului este numită glicogenogeneză, 
iar scindarea — glicogenoliză. 

La procesul de eliberare a glucozei din glicogen participă câteva enzime. 
Enzima cheie este fosforilaza. Sub influenţa AMPc şi fosforilazkinazei, 
fosforilaza se transformă din formă inactivă în cea activă. Această formă 
eliberează din glicogen G-l-P, care prin intermediul fosfoglucomutazei se 
transformă în G-6-P Ambii monofosfaţi, după defosforilare (respectiv, de 
către enzimele glucozo-l-fosfatază şi glucozo-6-fosfatază), se transformă 

în glucoza. Glucoza se obţine şi direct din glicogen, cu ajutorul enzimelor 
ce desprind catenele laterale ale acestuia (a-l,6-transglicozidaza). 

Oxidarea G-6-P se efectuează pe calea glicolizei (ciclul Embden-Me- 
yerhof) în condiţii anaerobe. Ciclul glicolitic al metabolismului glucozei se 
încheie cu formarea acidului piruvic, convertit apoi în mitocondrii în acid 
lactic în prezenţa oxigenului, piruvatul se decarboxilează în acetil-CoA. 
Această transformare este controlată de enzima piruvatdehidrogenaza, 
activitatea căreia este inhibată de acetil-CoA (competitiv cu CoA). Deci, 
în reglarea activităţii piruvatdehidrogenazei o importantă deosebită revine 
conţinutului cantitativ al acizilor graşi şi corpilor cetonici, la oxidarea cărora 
raportul cantitativ al acetil-CoA şi CoA se schimbă în favoarea primei. 

Metabolismul fructozei de asemenea se efectuează pe calea glicolitică. 
O parte din fructoză se transformă în glucoza, iar o altă parte, sub influenţa 
cetohexokinazei, în fructozo-l-fosfat şi apoi în dihidroxiacetonfosfat, mo- 
dificările ulterioare ale căreia au loc în ciclul glicolitic. 

Acetil-CoA (produs al decarboxilării oxidative a piruvatului), formată 
în urma glicolizei în ciclul Embden-Meyerhof, se oxidează până la apă şi 
bioxid de carbon în ciclul Krebs (ciclul acidocitric). Acest proces decurge 
prin opt reacţii enzimatice consecutive, în urma cărora se elimină energie. 
La scindarea totală a unei molecule de glucoza se formează 38 molecule de 
ATP, dintre care 24 în ciclul Krebs. Enzimele acestui ciclu sunt localizate 
în matricea mitocondriilor (în peretele membranei interne). Acetil-CoA 
provenită din ciclul Krebs este un produs final nu numai al catabolismului 
glucidelor, dar şi al lipidelor, precum şi al unor astfel de aminoacizi, ca 
fenilalanina, tirozina, leucina, izoleucina. 

Există şi calea directă de oxidare a glucozei — ciclul hexozomonofos- 
fatic (pentozic), care predomină în eritrocite, gonade, corticosuprarenale, 
ficat. Deşi oxidarea în ciclul hexozomonofosfatic constituie numai 2% 
din metabolismul glucid ic (în diabetul zaharat se poate mări până la 6%), 
importanţa acestui ciclu pentru organism este foarte mare. El asigură for- 
marea pentozelor, acumularea NADP-H, — coenzimei dehidrogenazelor 
participante la sinteza acizilor nucleici, colesterolului, acizilor graşi, 
activizarea acidului folie şi formarea ATP. Ciclul hexozomonofosfatic 
asigură de asemenea procesele de hidroxilare, necesare pentru sinteza 
aminelor biogene (catecolaminele, serotonina) şi a hormonilor steroizi 
corticosuprarenali. 

Lanţul reacţiilor consecutive ale ciclului pentozic conduce la forma- 
rea ribulozo-5-fosfatului, utilizat la sinteza nucleotidelor sau transforma- 
rea printr-o serie de reacţii reversibile în hexozomonofosfaţi, necesari în 
ciclul glicolitic. 

Pe măsura epuizării rezervelor de glicogen, glucoza poate fi resinteti- 
zată din acid lactic (lactat), aminoacizi şi alți compuşi. Acest proces este 
numit gliconeogeneză. Formarea glucozei din lactat are loc în ficat {ciclul 
Cori). Astfel, din lactat se formează piruvat, apoi G-6-P, care se transformă 
în glicogen sau glucoza, în funcţie de starea metabolismului în organism. 
Un loc aparte în procesele gliconeogenezei aparţine aşa-numitului ciclu 
al alaninei, care se derulează în țesutul muscular. In inaniţie, ca consecin- 
tă a catabolismului proteinelor, se eliberează aminoacizi, peste 50% din 
cantitatea totală a cărora o alcătuieşte alanina. Pătrunsă în ficat, ea nu este 
utilizată la sinteza proteinelor, ci pentru formarea G-6-P prin stadiul piru- 
vatului. O oarecare cantitate de alanină, de asemenea prin stadiul piruvatu- 
lui, se transformă în G-6-P direct în țesutul muscular. In muşchi alanina se 
formează din acid piruvic; donatorii principali de grupe NH; sunt astfel de 
aminoacizi ca leucina, izoleucina, valina. 

Glicerina, care se formează în metabolismul lipidic, precum şi unii 
componenți ai ciclului Krebs, acidul citric, acidul cetoglutaric şi într-o 
măsură mai mare acidul acetic, de asemenea servesc drept surse pentru 
resinteza glucozei. 

Paralel cu glucoza, o mare importanţă în asigurarea energetică a orga- 
nismului revine grăsimilor. In înfometare, cheltuielile energetice sunt, în 
fond, acoperite pe contul grăsimiior, glucoza păstrându-se pentru aprovi- 
zionarea cu energie a creierului. Acizii graşi suprimă asimilarea glucozei 
în muşchi. In hipoglicemie are loc mobilizarea acizilor graşi şi creşterea 
oxidării lor în muşchi; simultan, are loc diminuarea utilizării glucozei. Şi 
invers, aportul de glucide şi creşterea nivelului glucozei în sânge scade 
lipoliza şi sporeşte lipogeneza. Acest ciclu glucoza - acizi graşi este unul 
din mecanismele ce asigură homeostaza glucozei. Concentrația corpilor 
cetonici, care reflectă metabolismul lpidic, are, după cum s-a menţionat, 
atribuţie directă la reglarea concentraţiei glucozei în sânge. 

Acetil-CoA, fiind produsul final al ciclului glicolitic, poate fi utilizată 
ca sursă de energie (în ciclul Krebs). Ea, de asemenea, participă la sinteza 
trigliceridelor, colesterolului şi steroizilor, la formarea corpilor cetonici. 

Locul central în reglarea hormonală a homeostazei glucozei în orga- 
nism revine insulinei, sub influenţa căreia se activizează enzimele fosfori- 
lării glucozei (glucochinaza în ficat şi hexokinazele în țesuturile muscular, 
adipos şi în alte ţesuturi), care catalizează formarea G-6-P. Majorarea can- 
tităţii acesteea măreşte activitatea căilor metabolice, pentru care ea este un 
produs iniţial (ciclul hexozomonofosfatic şi glicoliza anaerobă). Insulina 
măreşte proporţia participării glucozei în procesele de formare a energiei 
la un nivel constant de producere a energiei. Activarea de către G-6-P şi 
insulina a glicogensintetazei şi a enzimei glicogenoramificate sporeşte sin- 
teza glicogenului. Paralel cu aceasta, insulina exercită acţiune inhibitoare 
asupra glucozo-6-fosfatazei hepatice şi frânează astfel ieşirea glucozei 
libere în sânge. Rezultatul final al acţiunii insulinei este hipoglicemia, care 
stimulează secreția hormonilor antagoniști ai insulinei, din care fac parte 
adrenalina şi noradrenalina, glucagonul, STH, glucocorticoizii, hormonii 
tiroidieni, numiţi şi „hormoni de contrareglare". 

în insuficienţa insulinică relativă sau absolută sunt dereglate procesele 
penetrării glucozei în țesuturile insulinodependente, se semnalează dimi- 
nuarea fosforilării oxidative şi formarea G-6-P cu perturbarea ulterioară a 
căii glicolitice de oxidare a glucozei, dereglarea ciclului Krebs şi a ciclului 
hexozomonofosfatic (pentozic), suprimarea sintezei glicogenului şi inten- 
sificarea glicogenolizei. 

Catecolaminele activează glicogenolizaîn ficat şi în muşchi. Majorarea 
sintezei sub influenţa catecolaminelor (în măsură mai mare, a adrenalinei) 
activează fosforilaza hepatică, descompunerea glicogenului şi formarea 
unei cantităţi mari de glucoza liberă. Totodată, sporesc captarea oxigenului 
şi cheltuielile energetice în legătură cu intensificarea activităţii cardiace, 
majorarea tonusului muscular şi oxidării acidului lactic în ficat. 

Glucagonul, similar adrenalinei, activizează adenilateiclaza, formarea 
AMPc, fosforilaza, glicogenoliza şi ieşirea glucozei din ficat în circuitul 
sanguin. Această influenţă este mult mai mare decât la adrenalină. Insă 
glucagonul nu acţionează asupra fosforilazei musculare şi, prin urmare, nu 
mobilizează glicogenul muscular. Efectul hiperglicemiant al glucagonului 
este rezultatul stimulării glicogenolizei şi gluconeogenezei hepatice, in- 
ducţiei secreției adrenalinei, frânării difuziunei glucozei în muşchi. 

Hormonul de creştere sporeşte ieşirea glucozei în sângele venelor he- 
patice, intensifică gluconeogeneză, diminuează direct utilizarea glucozei 

la periferie, precum şi indirect prin intensificarea lipolizei şi creşterea con- 
centraţiei în sânge de acizi graşi, care suprimă acţiunea insulinei asupra 
transportului membranar al glucozei. 

Glucocorticoizii stimulează metabolismul proteinelor şi procesele de 
gluconeogeneză, măresc conţinutul de glicogen în ficat şi, într-o măsură 
mai mică, în muşchi, micşorează transportul glucozei prin membrană şi 
utilizarea ei periferică. Acţiunea hiperglicemică a ACTH este mediată în 
fond de glucocorticoizi. 

Hormonii enumeraţi mai sus, precum şi TSH, hormonii tiroidieni şi cei 
sexuali influenţează metabolismul glucidic şi modifică indirect metabolis- 
mul lipidic şi proteic. 

Metabolismul lipidic. Grăsimile prezintă una din principalele surse 
de energie: 40—50% din energia produsă este asigurată de trigliceride 
(triacilglicerine), cărora le revin 95% din totalitatea lipidelor. Perioada în- 
jumătățirii acizilor graşi constituie câteva minute. 

In intestin grăsimile alimentelor sunt emulsionate în picături extrem de 
mici cu participarea enzimelor hidrolitice şi a bilei. Lipazele specifice, ce 
acţionează pe suprafaţa acestor picături, hidrolizează trigliceridele, esterii 
colesterolului şi fosfoacilglicerinei până la acizi graşi, diacilglicerine, 2-mo- 
noacilglicerine, glicerina, colesterol, lizofosfatidilcolină. Aceste substanţe, 
asociindu-se cu acizii biliari, formează micele mixte, dimensiunile cărora 
sunt de câteva ori mai mici decât dimensiunile particulelor emulsiei. Astfel 
de micele sunt absorbite numai de celulele epiteliale ale intestinului subţire, 
unde părţile constituente ale micelei intră în reacţii de sinteză, cu formarea 
lipidelor simple şi compuse. Lipidele şi apoproteinele intestinale formează 
picături lipidice, numite chilomicroni. Acestea pătrund în vasele limfatice 
şi atribuie limfei un aspect caracteristic laptelui. Limfa, care conţine o mare 
cantitate de chilomicroni, prin duetul toracic drenează în sângele venos. Aci- 
zii graşi hidrosolubili cu catena carbonică scurtă, precum şi o oarecare parte 
de glicerina sunt reabsorbite prin capilarele sistemului portal. 

Ajunse în capilare, trigliceridele, sub influenta lipazei lipoproteice, se 
hidrolizează în glicerina şi acizi graşi, iar ultimii pătrund uşor în țesuturile 
periferice (lipaza lipoproteică plasmatică se deosebeşte de lipaza hormo- 
nosensibilă intracelulară). în tubul digestiv, prin intermediul proceselor 
descrise mai sus, sunt reabsorbite numai 40% din colesterol şi peste 85% 
din trigliceridele ingerate cu alimentele. 

După cum am menţionat, în urma metabolismului glucidic se formează 
acetil-CoA, ATP, NADP-R, şi glicerol-3-fosfat, care se utilizează în sinte- 
za grăsimilor, iar cantitatea lipidelor acumulate în depozitele adipoase de 
rezervă este determinată mai ales de conţinutul în raţia alimentară a gluci- 
delor şi mai puţin de cantitatea grăsimilor. 

Lipogeneza prezintă un proces de sinteză a acizilor graşi de novo, care 
decurge intens în ficat şi în țesutul adipos. Biosinteza lipidelor ca atare are 
loc în citoplasmă celulei şi numai o mică parte a ei, după cum afirmă unii 
autori, în mitocondrii. 

Acetil-CoA formată în mitocondrii este capabilă de a penetra prin mem- 
branele lor în citosol numai după interacţiunea cu oxaloacetatul şi forma- 
rea citratului, care ajunge în citosol, unde se retransformă în acetil-CoA şi 
oxaloacetat. Deci, oxaloacetatul exercită rolul de catalizator, favorizând 
transferarea grupului acetilic din spaţiul intramitocondrial în citosol, unde 
cu participarea enzimei acetil-CoA, carboxilazei are loc carboxilarea ace- 
til-CoA cu formarea de malonil-CoA. 

Etapa de carboxilare a acetil-CoA este un reglator important al sintezei 
acizilor graşi; în toate etapele următoare ale lipogenezei participă fie malo- 
nil-CoA, fie acetil-CoA. Astfel, sub influenţa sintetazei acizilor graşi şi cu 
utilizarea unei molecule de acetil-CoA, se formează palmitil-CoA, capabilă la 
diverse transformări metabolice. La pierderea unei molecule de CO» şi CoA, 
se formează acidul palmitic, care include 16 atomi de carbon. Prin alungirea 
lanţului carbonic până la 18 atomi de carbon, în mitocondrii sau în reţeaua 
endoplasmatică acidul palmatic poate fi transformat în acid stearinic, iar su- 
punându-se desaturării, tot el se transformă în acizii palmitoleic şi oleic. 

Acizii graşi, esterificându-se cu glicerina, formează trigliceridele. în 
reacţia de esterificare participă nu glicerina liberă, ci derivatul ei glicerol- 
3-fosfatul, format în ficat din glicerina cu participarea enzimei gliceroki- 
nazei. Esterificarea acizilor graşi în țesutul adipos poate avea loc numai 
în cazul unui aport suficient de dehidroxiacetonfosfat, care se formează 
în procesul glicolizei şi se converteşte în glicerol-3-fosfat cu participarea 
glicerolfosfatdehidrogenazei. 

Insulina, atât în ficat, cât şi în țesutul adipos, intensifică sinteza aci- 
zilor graşi şi a trigliceridelor. Pe lângă glucoza, în biosinteza endogenă a 
trigliceridelor pot fi utilizaţi compuşi ce provin din aminoacizi glicogenici. 
Lipogeneza hepatică este controlată de hormonul tireotrop şi hormonii 

tiroidieni. Astfel, după hipofizectomie, sinteza hepatică a lipidelor se dimi- 
nuează, restabilindu-se după administrarea tiroxinei. 

Lipoliza este procesul de hidroliză a lipidelor cu formarea de acizi graşi 
neesterificaţi şi glicerina. Ea este catalizată de lipaza hormonodependen- 
tă intracelulară, care acţionează asupra trigliceridelor fiind stimulată de 
AMPc. Lipaza limitează viteza lipolizei, iar formarea AM Pe sub influenţa 
adenilatciclazei este controlată de diferiţi hormoni. 

Membrana adipocitelor conţine receptori ce interacționează cu hormo- 
nii posesori de proprietăţi lipolitice (catecolaminele, ACTH, STH etc), 
precum şi receptori la insulina. In urma acţiunii hormonilor lipolitici spo- 
reşte activitatea adenilatciclazei, se intensifică formarea AMPc, se activi- 
zează lipaza lipoproteică si lipoliza grăsimilor. Interacțiunea insulinei cu 
receptorii respectivi din contra, suprimă adenilatciclaza, conduce la dimi- 
nuarea concentraţiei AMP şi la frânarea lipolizei. Lipoliza se accelerează 
la înfometare, muncă de lungă durată, hipotermie, stres. Acţiunea lipolitică 
a catecolamineior (adrenaiinei şi noradrenalinei) şi a glucagonului are 
loc prin activizarea adenilateiclazei. Din punct de vedere fiziologic, rolul 
noradrenalinei în procesul lipolizei se consideră mai important decât cel 
al adrenaiinei. Noradrenalina se formează în terminaţiile adrenergice din 
țesutul adipos şi asigură mobilizarea acizilor graşi. 

Hormonul de creştere exercită o acţiune lipolitică puternică, mecanis- 
mul căreia diferă de cel al catecolamineior. Administrarea hormonului de 
creştere provoacă majorarea concentraţiei acizilor graşi liberi în plasmă 
nu îndată, ci peste 2—3 ore. Această acţiune, proprie chiar şi unor doze 
neînsemnate de STH, este, probabil, determinată de diminuarea procesului 
de reesterificare a acizilor graşi liberi. Totuşi, STH exercită o anumită in- 
fluenţă de modulație şi asupra activităţii adenilateiclazei. 

Alţi hormoni hipofizari (ACTH, TTH, hormonul melanocitostimulator) 
de asemenea exercită acţiune lipolitică, deşi mai puţin pronunţată decât 
STH. Majoritatea autorilor consideră că această acţiune are loc prin activa- 
rea adenilatciclazei şi creşterea vitezei de formare a AMPc. 

Hormonii tiroidieni şi corticosteroizii exercită acţiune permisivă asupra 
Lipolizei, fiindcă acţiunea lipolitică şi calorigenă a catecolamineior nu se ma- 
nifestă în absenţa corticosteroizilor şi hormonilor tiroidieni. Totodată, există 
date precum că TSH, ACTH, şi, respectiv, hormonii tiroidieni şi corticosu- 
prarenali induc sinteza de novo a adenilateiclazei şi, prin urmare, participă 

nemijlocit la stimularea lipolizei. Pe lângă aceasta, hormonii tiroideni influ- 
enţează activitatea enzimei acetil-CoA-sintetazei, localizată în mitocondrii, 
şi asupra enzimei glicerolfosfatdehidrogenazei, care se află în citosol. Aceste 
enzime participă atât la reglarea vitezei lipolizei, cât şi a lipogenezei. 

După cum s-a menţionat deja, insulina posedă proprietate antilipoli- 
tică caracteristică. De aceea, în diabetul zaharat, ca consecinţă a sporirii 
lipolizei, concentraţia acizilor liberi graşi în plasmă creşte. Insulinoterapia 
contribuie la normalizarea nivelului lor. 

Metabolismul proteic. Proteinele sunt componentul necesar al oricărui 
ţesut al organismului. Ele nimeresc în organism cu alimentele şi în tubul 
digestiv sunt hidrolizate sub acţiunea enzimelor (pepsina, tripsina) până 
la peptide nu prea mari şi aminoacizi, absorbiți în sânge şi limfă. în or- 
ganismul uman, pentru sinteza purinelor, pirimidinelor, porfirinelor, sunt 
utilizaţi numai aminoacizii. De aceea, toate proteinele administrate cu ali- 
mentele trebuie disociate prin diferite reacţii enzimatice până la aminoacizi 
separați, utilizaţi la sinteza proteinelor organismului propriu. 

Unii aminoacizi pot fi sintetizaţi în organism şi de aceea se numesc sub- 
stituibili, iar alții nu pot fi sintetizaţi de novo şi se numesc insubstituibili. 
La ultimii se referă leucina, izoleucina, valina, lizina, metionina, fenilala- 
nina, triptofanul, treonina, histidina şi arginina (histidina şi arginina se sin- 
tetizează în organismul omului matur). Alanina, acidul asparagic, cisteina, 
acidul glutamic, glicerina, prolina, serina, tirozina, asparagina şi glutamină 
sunt aminoacizi substituibili. 

Sinteza proteinelor este un proces complex, care se derulează perma- 
nent. Informaţia despre structura oricărei proteine a organismului dat se 
păstrează în cromozomi sub formă de cod genetic. 

In cazul sosirii semnalului despre necesitatea sintezei unei anumite 
proteine, de pe sectorul de ADN, pe care este codificată structura proteinei 
date, începe copierea informaţiei - sinteza moleculei de ARNm. Procesul de 
formare a ARN poartă numirea de transcripție. Dacă molecula de ADN este 
relativ stabilă, atunci perioada de înjumătățire a ARN, constituie de la 2 până 
la 80 ore, adică echivalează cu timpul necesar pentru sinteza proteinei. 

ARN, format părăseşte nucleul şi se îndreaptă spre ribozomi, unde se 
efectuează sinteza proteinei. Pe ribozomi se localizează ARN ribozomal 
(ARN,) şi ARN de transport (ARN,), care împreună participă la procesul de 
transcriere a informaţiei încadrate în ARN şi de «asamblare» a proteinei 

noi. De regulă, ARN, şi metionil-ARN, se fixează de un punct special al 
ARN , şi din acest moment începe mişcarea lor de-a lungul moleculei de 
ARN, în timpul căreia se «identifică» codoanele triplete şi începe «asam- 
blarea» lanţului polipeptidic al proteinei noi. 

Aminoacizii pot fi folosiţi de ribozomi numai după activarea lor de 
către enzimele respective, numărul cărora, probabil, nu este mai mic de 20 
(conform numărului aminoacizilor). 

Hormonii influenţează viteza de sinteză a proteinei pe mai multe căi: 
prin creşterea sau scăderea activităţii enzimelor ce participă la procesul de 
«asamblare» a moleculei proteice, prin modificarea transportului aminoa- 
cizilor necesari pentru sinteza proteinei, prin sporirea activităţii şi vitezei 
formării ribozomilor ce efectuează sinteza proteinei, prin creşterea vitezei 
de iniţiere a formării polizomilor, prin creşterea activităţii ARN-polimera- 
zei şi vitezei formării ARN . 

Unele substanţe pot inhibă, într-o măsură sau alta, procesele enumerate. 
Astfel, actinomicina, legându-se cu ADN, suprimă sinteza ARN, şi astfel 
stopează acţiunea hormonilor asupra proceselor de transcripție. Piromicina 
anihilează sinteza proteinelor, influențând asupra ARN, şi inhibă reglarea 
hormonală a proceselor de translație. 

Paralel cu procesele de sinteză a proteinelor, în organism decurg permanent 
procesele catabolismului proteic, produsul final al căruia la om este ureea. 

Amoniacul, format în majoritatea celulelor în procesul de catabolizare 
a aminoacizilor, paralel cu alte substanţe ce conţin azot se transformă în 
ficat în uree, procesul având loc în ciclul Krebs - Ghenzeleyt. Amoniacul 
este transportat în ficat sub formă de glutamină, formată cu participarea 
glutamatului şi a enzimei glutaminsintetazei. în mitocondriile hepatice, 
glutamină disociază cu participarea glutaminazei în amoniac şi glutamat. 
Ultimul se întoarce în ţesut, iar amoniacul este utilizat la formarea carba- 
moilfosfatului în prezenţa enzimei carbamoilfosfatsintetazei. 

O altă enzimă mitocondrială cu rol cheie în procesul iniţial de bio- 
sinteză a ureei este ornitincarbamoiltransferaza, care catalizează formarea 
citrulinei din carbamoilfosfat şi ornitină. Citrulina este transportată prin 
membrana mitocondrială în citosolul celulei, unde, cu participarea enzimei 
argininosuccinatsintetazei, interactionează cu aspartatul şi formează argi- 
ninosuccinat, care sub acţiunea argininosuccinatliazei disociază în arginina 
şi fumarat. Arginina, cu ajutorul enzimei arginaza, se descompune în uree 


777 


12 


şi ornitină, ultima fiind retransportată în mitocondrii, incluzându-se aici 
într-un nou ciclu de formare a citrulinei. Pentru formarea unei molecule de 
uree, în ciclul Krebs-Ghenzeleyt sunt utilizate 4 molecule de ATP. 

în funcţie de căile de catabolizare, aminoacizii se subdivizează în 
glucogenici, cetogenici şi cu acţiune mixtă. Un aminoacid cetogenic este 
leucina, care se descompune în acid acetoacetic şi acetil-CoA, ambii pro- 
vocând creşterea nivelului corpilor cetonici în sânge. 

Izoleucina, lizina, fenilalanina şi tirozina sunt aminoacizi glucogenici şi 
cetogenici. Ultimii doi aminoacizi se descompun în fumarat şi acetoacetat, 
putând fi utilizaţi în procesele de gluconeogeneză. 

Din aminoacizii glucogenici fac parte alanina, arginina, acidul aspa- 
ragic, cisteina, cistina, acidul glutamic, glicina, histidina, hidroxiprolina, 
metionina, prolina, serina, treonina, triptofanul, valina. Produsele descom- 
punerii acestor aminoacizi participă la procesele de gluconeogeneză. 

Conţinutul aminoacizilor în serul sanguin se menţine permanent la un 
anumit nivel pe contul aportului lor din tubul digestiv şi depozite, adică 
din ficat şi muşchi. Muşchii conţin peste 50% din toţi aminoacizii liberi 
din organism. Cei mai mobili sunt alanina şi glutamina, ei constituind 50% 
din aminoacizii eliberaţi din muşchi. Alanina este sintetizată de novo în 
muşchi prin transaminarea piruvatului. O mare parte din glutamina pătrun- 
de în rinichi, unde azotul scindat este folosit pentru formarea amoniacului. 
Alanina este reţinută în ficat, unde are loc conversiunea imediată a ei în 
glucoza prin formarea piruvatului. Procesul a primit numirea de ciclul ala- 
ninei şi, paralel cu ciclul lactatului (ciclul Cori), are o importanţă deosebită 
în procesele de gluconeogeneză. 

Sistemul endocrin participă la reglarea metabolismului proteic atât di- 
rect, cât şi indirect prin influenţa primară asupra metabolismului glucidic, 
lipidic şi mineral. 

în funcţie de influenţa lor asupra metabolismului proteic, toţi hormonii 
pot fi subdivizaţi în două grupe mari: a) hormoni acţiunea primară a că- 
rora, stimularea proceselor de transcripție, se manifestă în nucleul celulei 
(steroizii şi hormonii tiroidieni); b) hormoni ce stimulează procesele de 
transcripție, efectuate în citoplasmă celulei. 

Acţiunea anabolică a insulinei constă în stimularea transportului ami- 
noacizilor prin membrana celulară şi includerea lor în proteine, ceea ce 
conduce la diminuarea nivelului de aminoacizi în sânge. Această acţiune 

a insulinei nu depinde de sinteza ARN şi nu este suprimată de actinomi- 
cină. Insulina inhibă activitatea aminotransferazelor şi enzimelor ciclului 
ureei. Efectul tardiv al insulinei se caracterizează prin creşterea activităţii 
ARN-polimerazei şi majorarea concentraţiei de ARN în ficat. Totodată, se 
măreşte viteza formării polizomilor şi ribozomilor. 

Acţiunea insulinei asupra sintezei proteinelor în ficat este contrară 
acţiunii glucagonului, care sporeşte catabolismul aminoacizilor, mobili- 
zându-i pentru procesele de gluconeogeneză. 

Efectul principal al hormonului de creştere este stimularea proceselor 
anabolice, ceea ce determină accelerarea creşterii scheletului în hiperse- 
creţia acestui hormon. EI, ca şi insulina, stimulează transportul aminoaci- 
zilor şi încorporarea lor în proteine, sporeşte viteza formării polizomilor 
şi ribozomilor, activitatea ARN- polimerazei, cantitatea de ARN în celule, 
procese ce intensifică sinteza proteinelor. Hormonul de creştere inhibă ac- 
tivitatea enzimelor ce scindează aminoacizii. STH măreşte, de asemenea, 
nivelul somatomedinelor în serul sanguin. Paralel cu creşterea scheletului, 
în excesul hormonului de creştere sporeşte sinteza colagenului în oase, 
piele, alte organe şi ţesuturi ale organismului. 

Administrarea hormonilor tiroidieni este însoţită de creşterea metabo- 
lismului bazai, tahicardie, diminuarea conţinutului de glicogen în miocard, 
creşterea sensibilităţii la acţiunea lipolitică a adrenalinei. Influenţa hormo- 
nilor tiroidieni asupra metabolismului se manifestă numai peste 48 ore şi 
mai mult, adică mult mai târziu decât acţiunea insulinei şi STH. 

Intensificarea metabolismului bazai după administrarea hormonilor 
tiroidieni este o consecinţă a creşterii numărului şi dimensiunilor mitocon- 
di iilor, numărului de ribozomi şi conţinutului de citocrom în ei, precum şi 
a formării membranei mitocondriale. Activitatea ARN-polimerazei şi sin- 
teza ARN (inclusiv, a ARNm) sporesc. Hormonii tiroidieni nu influenţează 
transportul aminoacizilor. Sub acţiunea acestor hormoni creşte activitatea 
enzimelor, inclusiv a glicerolfosfatdehidrogenazei, citocromoxidazei, cito- 
cromului C, dehidrogenazei NAD-izocitrice. 

Estrogenii măresc conţinutul de ARN, mai ales în ţesuturile-ţintă, spo- 
1 esc cantitatea de proteine, activitatea ARN-polimerazei, viteza de sinteză 
;1 ARN. Se consideră că după cuplarea estrogenilor cu proteinele ahistone 
ale cromatinei nucleare are loc stimularea unei anumite regiuni a genomu- 
lui si formarea unor varietăţi noi de ARN şi de proteine specifice (acide). 

Această primă fază de acţiune a estrogenilor durează de la câteva minute 
până la 1 - 2 ore. Proteinele nou-formate influenţează asupra creşterii con- 
ținutului de ARN, ceea ce conduce la creşterea sintezei proteice. Durata 
fazei a doua a efectului hormonal este de 4 ore şi mai mult. 

Acţiunea androgenilor asupra metabolismului proteic este similară 
acţiunii estrogenilor. Testosteronul şi alţi androgeni influenţează şi dezvol- 
tarea țesutului muscular, ameliorând transportarea aminoacizilor şi sporind 
activitatea ARN-polimerazei. 

La administrarea dozelor mari de glucocorticoizi, se semnalează dimi- 
nuarea rapidă a masei musculare, micşorarea vitezei încorporării aminoa- 
cizilor în proteinele musculare, lienale şi ale țesutului osos. Se observă 
diminuarea activităţii ARN-polimerazei, capacităţii ribozomilor izolaţi de 
a capta aminoacizi. Aceste modificări nu se referă la ficat, unde se eviden- 
țiază intensificarea sintezei enzimelor ce participă la procesele de gluco- 
neogeneză şi de scindare a aminoacizilor, inclusiv a glucozo-6-fosfatazei, 
fosfoenolpiruvatcarboxikinazei, piruvatcarboxilazei etc. 

Deci, hormonii reglează toate formele de metabolism (glucidic, lipidic, 
proteic, mineral etc), menţinând homeostaza, care, după cum a stabilit 
încă Cloci Bernard, este o condiţie indispensabilă a activităţii vitale a 
organismului. 


Prelegerea 12 
DUBITUL ZAHARAT (Il) 


Definiţie. Clasificare. Etiopatogenie. Diagnostic 


12.1. Definiţia termenilor nozologici 


Diabetul zaharat prezintă un grup de boli metabolice caracterizat prin 
hiperglicemie cronică ca urmare a defectelor în secreția şi/sau acţiunea 
insulinei. Acestea sunt însoţite de modificări în metabolismul lipidic şi 
proteic, ceea ce pe termen lung induce complicaţii cronice cu lezarea unor 
organe importante: inimă, ochi, rinichi şi nervi. 

Majoritatea tulburărilor metabolice şi a complicaţiilor induse de diabe- 
tul zaharat pot fi controlate şi chiar prevenite printr-un management clinic, 
în lipsa lui calitatea vieţii persoanei cu diabet se afectează grav prin redu- 
cerea speranţei de sănătate şi de viaţă (OMS, 1998). 

Complicaţiile cronice ale diabetului zaharat sunt în cea mai mare parte 
produse prin: 

e macroangiopatie, adică ateroscleroza arterelor mari şi mijlocii manifes- 
tate clinic sub formă de: cardiopatie ischemică, boli cerebrovasculare, 
arteriopatie periferică a membrelor inferioare şi anevrismul aortic; 
microangiopatie, caracterizată prin lezarea capilarelor şi arteriolelor 
din tot corpul, exprimată sub formă de retinopatie şi nefropatie; 
neuropatia somatică şi vegetativă cauzată de lezarea celor două tipuri 
de nervi cu multiple expresii clinice; 
piciorul diabetic, o complicaţie cauzată de arteriopatia, neuropatia şi 
infecțiile piciorului. în forma avansată apar ulceraţii şi chiar gangrena, 
care, în lipsa unui tratament adecvat, pot duce la amputaţia membrului. 
Complicaţiile acute specifice sunt, în principal, produse prin: 

e hiperglicemie şi/sau hipoglicemie; 

e cetoacidoză; 

e mai rare sunt stările de hiperosmalaritate excesivă indusă de creşterea 
exagerată a glicemiei şi, în cazuri foarte rare, de acidoză lactică. 


181 


12.2. Clasificarea diabetului zaharat 


OMS în 1980, 1985 a publicat următoarea clasificare a diabetului zaharat 
şi a unor categorii înrudite de intoleranţă la glucoza (OMS, 1980, 1985). 
A. Grupe clinice 
/. Diabet zaharat 
e Diabet zaharat insulinodependent (tip I); 
e Diabet zaharat insulinoindependent (tip ID; 
c) cu obezitate, 
d) fără obezitate. 
e Diabet zaharat legat de malnutriție; 
e Alte tipuri de diabet, asociat cu anumite stări şi sindroame: 
g) afecţiuni pancreatice; 
h) afecţiuni de etiologie hormonală; 
1) afecţiuni provocate de medicamente; 
j) anomalii ale insulinei şi receptorilor săi; 
k) anumite sindroame de origine genetică; 
f) diverse. 
2. Scăderea toleranţei la glucoza (IGT = impairedglucose tolerance): 
a) cu obezitate; 
b) fără obezitate; 
c) asocieri cu anumite stări şi sindroame. 
3. Diabetul zaharat gestational. 
B. Grupe de risc statistic: subiecţi cu toleranţă la glucoza normală, dar 


cu risc sporit de diabet: 


a) anomalie prealabilă a toleranţei la glucoza (diabet latent); 
b) anomalie potenţială a toleranţei la glucoza (diabet potenţial). 
In 1998 OMS a propus o nouă clasificare a diabetului zaharat care cu- 


prinde tipurile etiologice şi stadiile clinice ale bolii (OMS, 1998). 


Clasificarea etiologică 
a diabetului zaharat, OMS, 1998 


Tipul I produs prin deficit absolut de insulina ca urmare a distrucției 


celulelor beta: 


e subtipul autoimun; 
e subtipul indiopatic. 

Tipul IIcauzat de un deficit de insulina produs prin scăderea capacității 


secretorii beta insulare şi/sau insulinorezistență. 


Tipuri specifice produse prin: 

e deficite genetice ale celulelor beta; 

e defecte genetice ale acţiunii insulinei; 

e pancreatopatii exocrine: pancreatice, tumori, pancreatectomii, hemo- 
cromatoză; 

e endocrinopatii: Sindrom Cushing, acromegalie, feocromocitom; 

e medicamente sau substanţe chimice: acid nicotinic, glucocorticoizi, 
hormoni tiroidieni, gonişti alfa şi beta adrenergici, tiazide, dilantin, 
alfa interferom, pentamidină, vacor; 

e infecţii: rubeolocongenitală, virusul citomegalic; 

e forme rare autoimune; 

e sindroame genetice rare. 

Diabetul gestational este produs prin mecanismele tipului 1 sau 2 şi 


apare în timpul sarcinii. 


Clasificarea clinico-stadială cuprinde stadiile evolutive ale diabetului 


indiferent de etiologie (OMS, 1998). 


e Stadiul de normoglicemie în care, prin teste speciale, se poate identifi- 
ca prezenţa markerilor diabetogenezei, dar care încă nu s-au validat în 
hiperglicemie (de exemplu, markeri imunologici). Alteori acest stadiu 
reflectă normalizarea glicemiei în urma terapiei. 

e Stadiul de scădere a toleranţei la glucoza (STG) sau a glicemiei bazală 
modificată (GBM) care reflectă trecerea de la normoglicemie la hiper- 
glicemie. STG şi GBM nu reprezintă entităţi clinice, ci o categorie 
de risc crescut atât pentru apariţia diabetului, cât şi pentru patologia 
cardiovasculară. Ele sunt adesea asociate cu sindromul metabolic 
(Sindromul X metabolic sau sindromul insulinorezistenţei). 

e Stadiul de hiperglicemie sau diabetul propriu-zis care, indiferent de cau- 
ză, se subdivizează în trei subtipuri în funcţie de tratamentul cu insulina: 

- subtipul cu necesităţi de insulina pentru supravieţuire care cores- 
punde vechiului tip insulino-dependent; 

- subtipul cu necesităţi de insulina pentru control care se întâlneşte 
în tipul II, tipurile specifice şi diabetul zaharat gestational; 

- subtipul fără necesar de insulina, întâlnit în tipul II şi în anumite 
tipuri specifice. 

Clasificarea etiologică şi stadială a diabetului (OMS, 1998). 
IT- insulinoterapie, 

DZ - diabet zaharat, 

GBM - glicemie bazală modificată, 

STG - scăderea toleranţei la glucoza. 


Tabelul 1 


Diabet zaharat | 


Stadiile diabetului |  Normoglicemie GBM Da 
zaharat (DZ) <110 mg/d] sau Fără IT 
Tipurile DZ (<6,L mmol/l) STG | necesar | pentru 
control 


Diabet zaharat 
gestaţional 


Notă: Noua clasificare (OMS, 1998) oferă avantaje certe, dar în acelaşi 
timp trebuie de menţionat că evidenţierea practică a variantelor etiologice 
este dificilă sau, în anumite cazuri, chiar imposibilă. în aplicarea practică 
a acestei clasificări prezintă importanţă insulinoterapia, iar elementele ei 
sunt utile diagnosticului final. 


12.3. Impactul diabetului zaharat 


Impactul epidemiologie 


Diabetul este o boală globală, deoarece are o frecvenţă de 3-5% din 
populaţia globului. Tipul II este cel mai frecvent, atingând o prevalentă de 
8% la persoanele între 45-55 de ani. Se presupune că 90% dintre cazurile 
de diabet sunt de tip II. Frecvența tipului I este mult mai redusă. Multe 
persoane cu diabet de tip II nu sunt depistate. Se ştie, că la fiecare caz de 
diabet cunoscut (diagnosticat) revine un caz de diabet nedepistat. 

Experţi OMS au estimat că în 1995 în lume erau 135 milioane de adulţi 
cu diabet zaharat, iar în 2025 această cifră va constituie 300 de milioane. 
Creşterea va afecta, în special, ţările în curs de dezvoltare. 

In prezent, în Republica Moldova sunt înregistrate peste 30 000 de per- 
soane cu diabet zaharat. 


Impactul medico-social 


Impactul medical al diabetului este: 

e frecvenţa înaltă a complicaţiilor şi comorbidităţii, în special prin boli 
cardiovasculare, care sporesc dificultăţile terapeutice; 

e problemele ridicate de dezintegrarea socio-profesională şi familială a 
persoanelor cu diabet; 

e creşterea mortalităţii care printre persoanele trecute de 45 de ani s-a 
dublat, fiind mult mai mare decât printre persoanele fără diabet. în 
65% din cazuri moartea survine ca urmare a cardiopatiei ischemice şi 
bolii cardiovasculare. 


Impactul economic 


Impactul economic se apreciază prin costul direct şi indirect. Primul este 
format din cheltuelile rezultate din screening, diagnostic, îngrijire, profilaxie 
şi cercetare. Costul indirect rezultă din scăderea productivităţii muncii ca o 
consecinţă a concediilor medicale, disabilităţii sau mortalităţii înaintea pen- 
sionării. Costul direct şi indirect al diabetului în ţările europene ajunge la 6- 
14% din bugetele alocate sănătăţii. Repartiția cheltuielilor se prezintă astfel: 

- 80,9% pentru bolnavii internaţi; 

- 8 % pentru cei din ambulator; 

- 88%0 pentru medicaţia specifică; 

- 2,4% pentru alte acţiuni, cum ar fi reabilitarea sau autoîngrijirea. 

Se estimează că persoanele cu diabet consumă de 2-4 ori mai mulţi bani 
din buget decât populaţia totală, din care cauză costul indirect este apro- 
ximativ de 1,3-1,5 ori mai mare decât cel direct. în Republica Moldova 
din bugetul Ministerului Sănătăţii este asigurat costul direct al diabetului, 
pentru tratamentul antibiabetic, tratamentul bolnavilor internaţi şi pentru 
cei din ambulator. 

12.4. Etiopatogenia diabetului zaharat 


Deficitul de insulina înregistrat în diabetul zaharat este cauzat de interac- 
ţiunea factorilor genetici, stilul de viaţă nesănătos şi alți factori dobândiţi. 

Rezultatul acestei interacțiuni este inducerea mecanismelor diabetogene 
fundamentale: distrucţia celulelor beta, aşa cum se întâmplă în tipul I, defec- 
tul în secreția şi/sau acţiunea insulinei, caracteristică tipului II, sau combina- 
rea acestora, întâlnită în tipurile specifice şi în diabetul gestaţional. 

Etiopatogenia diabetului de tipurile I şi II a fost studiată detaliat abia în 
ultimii ani, fapt ce a permis delimitarea lor ca entităţi nozologice aparte. 


12.4.1. Particularităţile etiopatogenice 
ale diabetului zaharat de tip | 


e Diabetul zaharat de tip I este considerat la ora actuală o afecţiune 
autoimună cu etiologie multifactorială, produsă de interacţiunea mai 
multor factori genetici şi de mediu, a căror consecinţă este distrucţia 
progresivă a celulelor beta-pancreatice (cele care sintetizează insuli- 
na) şi, în final, deficitul absolut de insulina endogenă. 

e Această afirmaţie este valabilă pentru majoritatea cazurilor de diabet 
zaharat de tip I (peste 90%), însă există cazuri (mai ales la populaţia de 
culoare din Africa) cu un tablou tipic pentru acest tip de diabet (deficit 
absolut de insulina) însă nici unul dintre markerii procesului auto- 
imun nu poate fi evidenţiat. In unele cazuri distrucția celulelor beta şi 
deficitul absolut de insulina pot fi de etiologie toxică (intoxicația cu 
pesticidul Vacor), infecțioasă (rubeola congenitală) sau chirurgicală 
(pancreatectomil). 

e Până la mijlocul anilor '60 (deci, după circa 45 de ani de la descope- 
rirea insulinei), diabetul zaharat de tipul 1 era considerat ca o boală cu 
etiologie necunoscută. în 1964 a fost descoperită prezenţa infiltratului 
limfomonocitar în insulele pancreatice (Langerhans) ale pacienţilor 
decedați la scurt timp după diagnosticarea diabetului, procesul fiind 
numit "insuliță”. 

în anii 70 a fost semnalată asocierea frecventă a diabetului de tip I 

cu alte afecţiuni autoimune (tiroidita Hashimoto, boala Addison, anemia 
pernicioasă), iar mai târziu asocierea cu diverse serotipuri ale complexu- 

lui major de histocompatibilitate (HLA). A urmat identificarea primilor 
anticorpi organospecifici (anticorpii antiinsulină pancreatică - ICA), di- 
verselor "teorii virale”, descrierea altor antigene şi anticorpi specifici şi a 
rolului unor mediatori imunologici (citokine, oxidul nitric, ş.a.), precum şi 
numeroase studii epidemiologice care au argumentat rolul unor factori de 
mediu în dezvoltarea diabetului. 

e Argumente epidemiologice în favoarea etiologiei multifactoriale a 

diabetului zaharat de tip I sunt: 

- Gradul de concordanţă în apariţia diabetului de tip I la gemenii 
monozigoţi (cu echipament genetic identic) este de 36%. Deci, 
factorilor genetici li se poate atribui aproximativ 30% din pre- 
dispoziţia pentru diabetul zaharat de tip I. Riscul pentru acest tip 
de diabet este de 0,4% în plan global, de 6% pentru cei cu frate 
diabetic, de 8% pentru cei cu tată diabetic şi de 3% pentru cei cu 
mamă diabetică. Cu toate acestea, la marea majoritate a subiecți- 
lor cu diabet zaharat de acest tip (peste 85%) nu se pot identifica 
antecedente familiale. 

- Existenţa unor mari variaţii geografice ale prevalentei diabetului 
zaharat de tip I, de exemplu, în Finlanda ea este de 18 ori mai 
mare decât în Japonia. în Republica Moldova se semnalizează o 
incidenţă scăzută a diabetului de tip I. 

- Existenţa unei variaţii sezoniere a incidenţei diabetului zaharat de 
tip I, aceasta fiind mai mare toamna şi iarna (coincide cu episoa- 
dele de viroză). 


Predispoziţia genetică în diabetul zaharat de tip | 


e Deşi la ora actuală transmiterea unei predispoziţii genetice pentru 
diabetul zaharat de tip I este unanim acceptată, ea nu s-a dovedit a fi, 
în termeni mendelieni, nici dominantă, nici recesivă. Se presupune că 
ea este condiţionată de o combinaţie genetică (probabil localizarea în 
complexul HLA), dotată cu o penetrantă mare, care influenţează alte 
locusuri de pe alţi cromozomi, care au un efect aditiv. 

e Argumentele cele mai concludente privind componenta genetică a 
etiopatogeniei diabetului zaharat de tip I provin din studiile comple- 
xului major de histocompatibilitate (HLA), ale cărui gene sunt situate 

pe braţul scurt al cromozomului şase. S-au stabilit genele care codifică 
sinteza unor polipeptide, care apoi alcătuiesc molecula HLA, situate 
pe membrana tuturor celulelor din organism şi care iniţiază şi/sau 
amplifică răspunsul imun, dar asigură şi toleranța imunologică pentru 
structurile proprii (seif) printr-o colaborare complexă cu macrofagii şi 
limfocitele T. 

Studiile iniţiate în anii '70 au demonstrat o asociere frecventă a 
diabetului zaharat de tip I cu genotipurile HLA-B|s şi HLA-B,. Lipsa 
acestor genotipuri la diabeticii care nu necesită insulina a constituit 
argumentul primei subdivizări etiopatogenetice a diabetului zaharat de 
tip I (insulino-dependent) şi tip II (non-insulinodependent). 

Ulterior a fost studiată regiunea DR, constatându-se că peste 95% dintre 
diabeticii de tip I sunt purtătorii haplotipurilor HLA-DR, sau HLA-DR,, 
(prezente şi la 50% din populaţia globului). 

în mod obişnuit, celulele beta-pancreatice nu conţin la suprafaţa lor 
molecule HLA din clasa a Ii-a (DR). în anumite condiţii, prezenţa acesto- 
ra, în asociere cu hiperexprimarea proteinelor din clasa I, pot transforma 
celula beta (componentele membranoase ale acesteea sau chiar intra- 
celulare) în ţintă pentru un intens atac autoimun (această ipoteză nu a 
fost confirmată întrutotul). S-a stabilit că prezenţa diverselor haplotipuri 
HLA-DR constituie pentru purtători un risc relativ pentru dezvoltarea 
diabetului zaharat de tip I. Purtătorul unui haplotip DR,/DR; are un risc 
relativ de şase ori mai mare de a face diabet zaharat de tip I, decât purtă- 
torul unui haplotip DR/ DR. 


e Studiile ulterioare au demonstrat un risc şi mai mare pentru cei la care, 
pe lângă haplotipurile DR, sau DR, este prezent şi haplotipul DQB. 
Pentru acesta din urmă au fost identificate chiar şi mutații genetice 
punctiforme care, ducând la înlocuirea unui aminoacid în structura 
moleculei HLA, sporesc riscul diabetogen. 

e Au fost descrise şi haplotipurile HLA, foarte rar întâlnite la diabeticii 
de tip I, considerate, ca "protect" cum sunt HLA-DR; şi chiar unele 
variante ale HLA-DQB, Complexitatea predispoziţiei genetice pentru 
diabetul zaharat de tip I este amplificată şi de descrierea altor posibile 
variaţii haplotipice (cum sunt cele din regiunea care codifică sinteza 
insulinei, sinteza receptorilor limfocitelor T şi a imunoglobulinelor). 

Rolul factorilor de mediu 
în etiopatogenia diabetului zaharat de tip | 


e Intervenţia unor factori de mediu, care să valideze predispoziția gene- 
tică, a fost şi continuă să fie o ipoteză tentantă. Unele haplotipuri HLA 
sunt "diabetogene" la unele populaţii, însă neutre la altelea. 

e Dintre factorii de mediu cel mai invocat sunt virusurile (în baza date- 
lor epidemiologice), deşi nici pentru unul nu este dovedită implicarea 
constantă. Virusurile pot avea un efect citolitic sau de amorsare a 
procesului autoimun. Posibile implicaţii s-au stabilit pentru virusul 
parotiditei acute epidemice (care uneori precede declanşarea diabetu- 
lui), virusul Coxackie B4 (similitudini cu unele antigene membranare 
ale celulei beta), retrovirusuri, virusul rubeolei, virusul citomegalic şi 
virusul Epstein-Barr. 


e O ipoteză interesantă este cea privind implicarea unor factori alimen- 


tari cum ar fi unele proteine din laptele de vacă (atunci când el este in- 
trodus prea devreme în alimentaţia copiilor), nitrozaminele şi cafeaua 
(consumate de copii). 


Indicatori ai rolului procesului imunologic 
în etiopatogenia diabetului zaharat de tip | 


e Acestea pot fi identificaţi serologic sau citochimic şi au valoare pre- 


dictivă şi diagnostică. 


e Anticorpii antiinsule pancreatice {Met CellAuroantibodies, ICA): 


- au fost primii anticorpi organospecifici identificaţi (1974); 

- fac parte din clasa I„G şi se dozează prin imunofluorescenţă in- 
directă, concentraţia lor exprimându-se în unităţi {Juvenile Dia- 
betes Foundation); 

- sunt prezenţi la 70-90% (valoare diagnostică) dintre pacienţii 
cu diabet zaharat de tip I, uneori cu mulţi ani înaintea debutului 
(valoare predictivă), la 9-16% dintre cei cu diabet zaharat de tip 
II (aceştia constituie un subgrup cu diabet zaharat autoimun cu 
debut tardiv), şi la rudele de gradul I ale diabeticilor; 

- pot dispărea în timp, prezenţa lor fiind însă corelată cu severita- 
tea insulinodeficienţei. 


789 


e Anticorpii anti-GSD (decarboxilaza acidului glutamic): 
- valoare predictivă şi diagnostică importantă. 

e Anticorpii anti-insulină: 

- Prezenţi la aproximativ 50% dintre pacienţii cu diabet zaharat de 
tip I, nou descoperit şi netratat încă. 

e Alterarea raportului dintre limfocitele supresoare şi helper. 

Toate cauzele descrise şi altele produc în final (prin intermediul citochi- 
nelor, fixării complementului, efectului citolitic direct, stresului oxidativ), 
alterarea funcţionalităţii şi apoi distrucţia progresivă şi selectivă a populaţiei 
de celule beta-pancreatice şi deficitul parţial, ulterior complet, de insulina. 


Perioadele în evoluţia procesului diabetogen 
în diabetul zaharat de tip | 

e Perioada lungă preclinică de normoglicemie, „activă" imunologic. 

e în evoluţia acestei perioade se poate depista alterarea secreției de in- 
sulina prin testul intravenos de toleranţă la glucoza (dispariţia primei 
faze, rapide, a secreției de insulina), evenimentul poate fi identificat 
numai uneori (stres, infecţii intercurente). 

e Perioada de remisiune („luna de miere"), care poate să dureze luni, 
rareori, mai mult de un an. Necesarul de insulina exogenă pe durata 
acestei perioade scade mult. 

Având în vedere că ulterior acesta creşte inevitabil, pacientul trebuie să-şi 

menţină deprinderile nutriţionale şi de administrare a insulinei. De regulă, 
după 10 ani de la debutul diabetului, distrucţia celulelor beta este completă. 


12.4.2. Particularităţile etiopatogenice 
ale diabetului zaharat de tip II 


Diabetul zaharat de tip II rezultă din combinarea a două mecanisme dia- 
betogene fundamentale: scăderea secreției de insulina şi scăderea acţiunii 
insulinei din cauza insulinorezistenţei. 


Factorii de risc în diabetul zaharat de tip Il 


Factorii de risc ai acestui tip de diabet pot fi: genetici şi dobândiţi, în 
special cei ce ţin de stilul de viaţă. 

Factorii genetici în etiopatogenia diabetului zaharat de tip II 

în apariţia diabetului zaharat de tip II sunt implicate multiple gene, mo- 
tiv pentru care el este considerat o boală poligenică. Sunt vizate în special 
cele ce controlează: 

e Sinteza / secreția insulinei în celulele beta, ceea ce realizează, în final, 

un deficit hormonal. 

e Acţiunea insulinei prin: 

1) afectarea legării hormonului de receptori; 
2) modificarea receptorilor; 
3) modificări intracelulare (postreceptor). 

Această afectare poligenică, cunoscută doar parţial, induce o susciptibi- 
litate genetică, ce se validează în diabet numai prin interacţiunea cu factorii 
dobândiţi. 

în practică, factorii genetici se suspectează atunci când se evidenţiază 
agregarea familială a diabetului la rudele de gradul 1 ale unei persoane cu 
diabet zaharat. 


Stilul de viaţă şi alţi factori dobândiţi 
în etiopatogenia diabetului zaharat de tip II 

Aceştia contribuie la apariţia diabetului prin următoarele componente: 

e Alimentaţia hipercalorică bogată în grăsimi saturate de origine animală 
sau glucide rafinate. Acestea induc, de regulă, obezitatea, în special de tip 
abdominal, al cărei rol în apariţia diabetului de tip II este definitiv stabilit. 

e Sedentarismul participă şi el la apariţia diabetului, în special prin 
favorizarea obezității. 

Alţi factori dobândiţi ar fi: stresul sever şi prelungit, fumatul, consumul 
crescut de alcool, endocrinopatiile care induc creşterea hormonilor hiper- 
glicemianţi (hipertiroidismul, acromegalia, sindromul Cushing, feocro- 
mocitomul), medicamente diabetogene (tiazidele, glucocorticoizii, unele 
anticoncepţionale). 

Sarcina induce modificări hormonal-metabolice complexe, care, în 
anumite circumstanţe, se validează în diabetul gestaţional. După naştere, 
acesta se poate contura sub forma tipului II sau chiar I. în ultimii ani 
se subliniază rolul diabetogen al malnutriţiei intrauterine a fătului, care 
perturbă dezvoltarea normală a celulelor beta-insulare. Această anomalie 
se validează în diabet la vârsta adultului. Un nou-născut subponderal 
(<3000 g) ar fi un semn al malnutriţiei intrauterine. 

Secvenţele patogenice în diabetul zaharat de tip Il 


e Secvenţialitatea evenimentelor şi modul de operare al acestor factori 
poate evolua în timp pe măsura implicării lor şi a interacțiunii afectu- 
lui atât asupra producerii de insulina, cât şi asupra acțiunii acesteea (cu 
instalarea insulinorezistenţei). 

e Factorii dobândiţi şi genetici acţionează în sens diabetogen într-o ma- 
nieră extrem de complexă. Este dificil de stabilit care este factorul de 
risc iniţial şi care mecanism este indus în prima etapă- insulinorezis- 
tenţa sau scăderea secreției de insulina. Cert este că prin interacţiunea 
dintre factorii dobândiţi şi factorii genetici se induce insulinorezisten- 
ţa şi/sau scăderea secreției de insulina. Apare astfel o creştere a glice- 
miei bazale. iniţial aceasta este de tipul „glicemie bazală modificată” 
(GBM), adică 110-125 mg/dl (6,1-6,9 mmol/1). Apoi se practică testul 
de toleranţă la glucoza pe cale orală (hiperglicemia provocată) şi se 
evidenţiază o curbă de tipul „scăderii toleranţei la glucoza (STG)". 
Ambele modificări reprezintă faza de trecere de la normal la diabet. 

e Dacă insulinorezistenţa este mecanismul diabetogen declanşat iniţial, 
organismul va căuta să compenseze creşterea glicemiei prin sporirea se- 
creţiei de insulina. Se dezvoltă hiperinsulinismul, care opreşte creşterea 
glicemiei, menţinând-o la nivelurile normale sau aproape de normal. 

e Hiperinsulinismul compensator are însă o durată limitată. Fenome- 
nul se explică prin: reducerea capacităţii secretorii a celulelor beta 
determinată genetic şi prin eventuala persistenţă a factorilor ce induc 
insulinorezistenţa. Persistenţa obezității va contribui la progresarea 
hiperglicemiei. 

e Deşi Ia început hiperglicemia este moderată (110-140 mg/dl (6,1-7,8 
mmol/1)), ea induce efecte nefavorabile, agravând atât insulinorezis- 
tenţa, cât şi scăderea secreției de insulina, consecinţa fiind agravarea 
a însăşi hiperglicemiei. Fenomenul este cunoscut sub termenul de 
„glucotoxicitate". 

e Ansamblul acestor secvenţe are serioase implicaţii practice. Astfel, 
dacă la o persoană cu obezitate abdominală şi cu rude de gradul I 
ce au diabet zaharat, se evidenţiază o glicemie bazală modificată (de 
exemplu, 120 mg/dl, 6,7 mmol/1), evoluţia spre diabet poate fi oprită 
sau reţinută în timp prin scădere ponderală şi activitate fizică. Ambele 


metode reduc insulinorezistenţa şi efortul secretor beta insular, care 
încearcă compensarea hiperglicemiei. în acest mod se suprimă gluco- 
toxicitatea şi agravarea hiperglicemiei. 
în baza acestor date s-au iniţiat studii prin care se încearcă elaborarea 
metodelor de prevenire a diabetului la persoanele ce prezintă modifica- 
rea glicemiei bazale sau scăderea toleranţei la glucoza. Printre acestea se 
numără optimizarea stilului de viaţă sau tratamentul cu medicamente ce 
reduc insulinorezistenţa, cum sunt metforminul şi troglitazona. 


Evoluţia procesului diabetogen 
în diabetul zaharat de tip Il. Implicații practice 


e Debutul bolii este marcat de apariţia hiperglicemiei (> 126 mg/dl, 
> 7,0 mmol/1). Etapa de trecere sub formă de „glicemie bazai mo- 
dificată” (110-125 mg/dl, 6,1-6,9 mmol/1), „scăderea toleranţei la 
glucoza" care au aceeaşi semnificaţie. 

e Etapa de trecere de la normal spre diabet este caracterizată şi prin 
prezenţa unor factori de risc cardiovascular, cum sunt dislipidemiile 
şi hipertensiunea arterială. Ei sunt induşi printre altele şi de insulino- 
rezistenţa şi hiperinsulinism în corelaţie cu obezitatea abdominală. 

e Factorii de risc care acţionează în această perioadă, evident pe un 
teren predispus genetic, sunt în special cei legaţi de stilul de viaţă 
nesănătos, îndeosebi obezitatea abdominală. 

Subceptibilitatea genetică pentru diabetul de tip II se estimează prin 
prezenţa agregării familiale a bolii la rudele de gradul 1. Ca marker clinic 
al hiperinsulinismului şi insulinorezistenţei se consideră obezitatea abdo- 
minală. Anomaliile poligenice nu sunt suficient cunoscute pentru a puteaţi 
explorate în practică. 

e Diabetul clinic manifest evoluează cu hiperglicemie, care în lipsa 
unui tratament adecvat, se agravează progresiv. Corectarea ei se face 
printr-un stil de viaţă optim. Ulterior este necesară administrarea tera- 
piei orale (metformin, sulfonilureice, glinide, troglitazona, inhibitorii 
glicozidazei) şi a insulinei. 

Studiul UKPDS {UnitedKingdom Prospective Diabetes Study) demon- 

strează caracterul evolutiv al acestui tip de diabet. Cauzele ar fi scăderea 
continuă a capacității secretorii beta-insulare şi accentuarea progresivă a 

insulinorezistenţei, în special din cauza înaintării în vârstă. Se adaugă in- 
cidenţa sporită a principalilor factori de risc cardiovascular: hipertensiunea 
arterială, dislipidemiile şi obezitatea abdominală. 

Consecințe ale caracterului evolutiv al diabetului zaharat şi comorbidi- 
tăţii ar putea fî apariţia complicaţiilor, în special prin micro- şi macroangio- 
patie, retinopatie, cardiopatie ischemică, boala cerebro-vasculară, arterio- 
patia periferică. Agravarea acestora produce handicaparea persoanei prin 
orbire, uremie, amputarea membrelor, sechele postaccidentale vasculare, 
cerebrale sau post infarct miocardic. 

e Relaţia diabet de tip II - complicaţii este foarte complexă. Multe din 
complicațiile diabetice sunt deja prezente la momentul în care se stabi- 
leşte diagnosticul de diabet de tip H. Acest element este foarte impor- 
tant din punctul de vedere al practicii medicale, mai ales al profilaxiei, 
şi se exprimă prin prezenţa unor factori de risc cardiovascular încă 
înainte de apariţia hiperglicemiei, hiperglicemia (120-200 mg/dl; 6,7- 
11,1 mmol/1) este asimptomatică, fiind tolerată de persoana afectată. 
Or, se cunoaşte că hiperglicemia ca atare este un factor de risc major 
pentru complicațiile diabetice. 

e Adesea, la una şi aceeaşi persoană, se semnalizează asocierea mai 
multor factori: insulinorezistenţă, hiperinsulinism, dislipidemie, hi- 
pertensiune arterială, obezitate abdominală, diabet zaharat de tip II, 
faza de trecere GBM / STG (glicemie bazală modificată; scăderea 
toleranţei la glucoza). 

Ansamblul acestor modificări, cunoscut prin termenul de sindrom X 

metabolic, are o valoare practică deosebită. 

Importanţa practică a depistării precoce a diabetului de tip II 

e Depistarea diabetului de tip II trebuie făcută printr-un screening activ 
care să vizeze persoanele cu risc crescut, adică: 

- rudele de gradul I ale probandului diabetic; 

- persoanele cu obezitate, în special abdominală, hipertensiune 
arterială, dislipidemii, boli cardiovasculare aterosclerotice sau 
cu vârsta mai mare de 45 de ani. 

e Perioada de trecere de la normal spre diabet (glicemia postprandială şi 
cea bazală modificată, sau scăderea toleranţei la glucoza) este foarte pe- 
riculoasă, deoarece este însoţită de un risc cardiovascular semnificativ. 
Hiperglicemia rezultată la 2 h după încărcarea cu glucoza dublează ris- 

cui de dezvoltare a bolilor şi complicaţiilor cardiovasculare fatale pen- 
tru pacienţii de vârstă înaintată (The Racho-Bernardo Study, 1998). 

e Se crede că prin optimizarea stilului de viaţă cu o scădere ponderală 
semnificativă şi reducerea insulinorezistenţei cu ajutorul metforminei 
şi troglitazonei apariţia diabetului de tip II ar putea fi prevenită sau 
întârziată (profilaxie primară). 

e Corectarea hiperglicemiei şi a celorlalţi factori de risc cardiovascular 
poate reţine sau opri apariţia complicaţiilor (profilaxie secundară). 

e Depistarea precoce a complicaţiilor şi tratamentul lor corect scade 
frecvenţa handicapului şi a mortalităţii (profilaxie terţiară). 


12.5. Patogenia tulburărilor metabolice 
în diabetul zaharat 


Mecanismele hiperglicemiei în diabetul zaharat 

Nivelul glicemiei este menţinut în mod normal de echilibrul dintre pro- 
ducţia hepatică de glucoza plus glucoza absorbită după ingestia alimentară 
şi captarea glucozei de către țesuturile periferice, în special de muşchi. 

e Producţia hepatică de glucoza are la bază două căi metabolice: glico- 
genoliza şi gluconeogeneza. Prima eliberează rapid glucoza prin in- 
tervenţia unui aparat reglator complex enzimatic şi hormonal. Cea de 
a doua produce glucoza prin precursori neglucidici, în special alanină, 
glicerol şi lactat. 

e Absorbția de glucoza este o sursă importantă de creştere postprandia- 
lă a glicemiei cu aproximativ 25%. Glucoza este permanent prezentă 
în sânge, iar nivelul ei este menţinut constant. Motivul apare logic 
din moment ce glucoza este una dintre sursele primare de energie ale 
organismului, în special ale sistemului nervos. 

Pentru menținerea homeostazei glicemice, organismul dispune de un 
aparat reglator complex, în special hormonal, care se adaptează mai ales 
stărilor pre- şi postprandiale şi consumatoare sau nu de energie. 

» Principalul hormon hipoglicemiant este insulina, în timp ce hipergli- 
cemia este indusă de glucagon, catecolamine, cortizol şi hormonul 
de creştere. Aceşti hormoni au acțiuni deosebite asupra principalelor 
linii metabolice. 

e Creşterea glicemiei este produsă prin absorbţia glucozei din tractul 

digestiv sau prin glicogenoliză şi gluconeogeneză. 

e Scăderea glicemiei apare în stările postabsorbtive (preprandiale), sau 

în caz de efort fizic. 

Fiecare creştere sau scădere a glicemiei în diferite circumstanţe este 
urmată de intrarea în acţiune a hormonilor cu efect opus, ceea ce asigură 
menţinerea nivelului glicemic în limitele 80-100 mg/dl (4,4-5,5 mmol/1). 
Homeostazia glicemică este corelată şi cu alte sectoare metabolice, cum ar 
fi lipoliza şi cetogeneza. Prin lipoliză se produc acizi graşi liberi eliberaţi 
din țesutul adipos. Destinația acestora sunt muşchii, unde sunt oxidaţi în 
scop energogen, preferenţial faţă de glucoza, şi ficatul, unde participă la 
gluconeogeneză, la sinteza trigliceridelor (a VLDK) sau la producerea 
corpilor cetonici (cetogeneza). In toate aceste sectoare şi linii metabolice 
insulina are un rol deosebit, motiv pentru care vom prezenta cele mai im- 
portante aspecte ale secreției şi acţiunii insulinei. 


Secreţia insulinei 


e La subiecţii normali, insulina este secretată în două faze: 

- faza rapidă, care eliberează insulina depozitată în celulele beta în 
primele minute după injectarea intravenoasă de glucoza; 

- faza lentă, ce eliberează insulina nou sintetizată. Se consideră că buna 
funcţionare a primei faze o condiţionează pe cea de-a doua. împreună 
cu insulina este secretată în cantităţi echimoleculare şi peptida C. 

e Principalul stimul insulinosecretor este glucoza, şi, evident, ingestia 
alimentară. Raportat la aceasta, se determină două tipuri de secreție: 

- Secreţie bazală (preprandială), care produce constant cantităţi 
reduse de insulina, dar suficiente pentru a controla lipoliza, pro- 
ducţia hepatică de glucoza şi cetogeneza; 

- Secreţia postprandială furnizează cantităţi mult mai mari de hor- 
moni, care reduc promt hiperglicemia caracteristică acestei faze 
prin stimularea captării glucozei în țesuturile insulinosensibile: 
muşchi şi țesutul adipos. Concomitent, producţia hepatică de glu- 
coza şi lipoliza sunt blocate. 

Referitor la stimulii insulinosecretori (insulinosecretagogi) trebuie să 
precizăm că alimentele prezente în intestin declanşează secreția mai multor 

hormoni de tip incretinic care, la rândul lor, induc secreția de insulina. Din 
acest motiv, insulinosecreţia este mai amplă după administrarea orală de glu- 
coza, decât după injectarea intravenoasă, care ocoleşte hormonii incretinici. 


Acţiunea insulinei 


Insulina îşi exercită acţiunea prin legarea de receptori specifici mem- 
branari, după care se declanşează semnalele metabolice intracelulare. 

Receptori ai insulinei sunt glicoproteidele cu activitate tirozin-kinazică. 
Numărul şi starea lor funcţională sunt reglate de: 

- o genă de pe cromozomul 19; 

- stări fiziologice, cum ar fi exerciţiul fizic sau ingestia alimentară. Ulti- 
ma se însoţeşte de creşterea insulinemiei care prin „down-regulation " 
produce scăderea numărului şi activităţii receptorilor. 

Semnele metabolice intracelulare, numite şi semnale postreceptor, sunt 
extrem de complexe şi doar parţial studiate. Se ştie însă că activitatea ti- 
rozin-kinazică a receptorilor este esenţială pentru secvențele intracelulare. 
Aceasta reprezintă în esenţă acţionarea unor enzime specifice prin defos- 
forilare sau fosforilare. 

La rezumarea principalelor aspecte ale homeostazei glicemice se con- 
turează: 

- semnificaţia glicemiei bazale şi postprandiale; 

- principalele cauze ale insulinorezistenţei; 

- factorii care controlează pe termen lung funcţionalitatea celulelor beta 

insulare. 

Toate acestea determină schimbările nivelului de glucoza. 


Semnificaţia glicemiei bazale şi postprandiale 


e Glicemia bazală (GB) reprezintă nivelul sangvin al glucozei la cel 
puţin opt ore de la ultima ingestie calorică (sinonim: glicemia ăjeun 
sau fasting). Glicemia preprandială este asemănătoare din punct de 
vedere calitativ, dar diferă sub raport cantitativ. Sursa principală a 
glicemiei bazale este producţia hepatică de glucoza, controlată de 
secreția bazală de insulina. 

e Glicemia postprandială (GP) defineşte valorile glicemiei crescute, 
30-90 după ingestia calorică, fiind determinată de: 

- absorbţia glucozei din tractul gastrointestinal; 
- captarea glucozei de către țesuturile periferice, controlată de către 
secreția prandială a insulinei şi, evident, de acţiunea ei. 


Principalele cauze ale insulinorezistenţei 

Factorii genetici: 

e mutații în gena receptorilor insulinici; 

e mutații ce afectează semnalele intracelulare. 
Factorii dobândiţi: 

e malnutriţia fătului în uter; 

e obezitatea abdominală şi ingestia calorică crescută; 
e scăderea activităţii fizice; 

e inaintarea în vârstă; 

e medicamente; 

e sarcină; 

e excesul hormonilor de contrareglare; 

e hiperglicemia (glucotoxicitatea) şi excesul acizilor graşi liberi (lipo- 
toxicitatea); 

e autoanticorpi antireceptori insulinici. 


Asocierea cu factorii de risc cardiovascular: sindromul X 

e hipertensiune arterială; 

e obezitate abdominală; 

e dislipidemie; 

e hiperuricemie; 

e creşterea conţinutului inhibitorului activatorului plasmogenului 
(PAL-I). 


Factorii care determină funcţionalitatea celulelor 
beta-insulare pe termen lung 


Factori care stimulează exagerat insulinosecreţia prin faptul că iniţial 


produc insulinorezistenţă: 


+ obezitatea; 
e sarcina; 
e medicamentele; 

e excesul de hormoni de contrareglare; 

e hipercortizolemia; 

e excesul de hormon paratiroidian. 
Factorii care inhibă insulinosecreţia: 

e malnutriţia intrauterină sau la nou-născut; 
e hiperglicemia (glucotoxicitatea); 

e carențe nutriționale majore; 

e deficitul în vitamine. 


Patogenia tulburărilor metabolice în diabetul zaharat de tip Il 


Deficitul sever de insulina, rezultat din distrugerea celulelor beta, per- 


turbă, în diferită măsură, toate secvențele homeostazei glucozei: 


e Producţia hepatică de glucoza este crescută, nefiind controlată de in- 

sulina, ceea ce induce hiperglicemie bazală. 

Captarea glucozei de către ţesuturi este redusă atât din cauza de- 

ficitului de insulina, cât şi a unui grad înalt de insulinorezistenţă, 

probabil prin mecanism postreceptor sau prin diminuarea activităţii 
tirozin-kinazice a receptorului. Ambele accentuează hiperglicemia 
postprandială. 

e Lipoliza de la nivelul țesutului adipos nu mai este inhibată de insu- 
lina. Ca rezultat, în sânge apare o cantitate mare de acizi graşi liberi. 
Acestea, pe de o parte, inhibă captarea glucozei în muşchi (contri- 
buind la agravarea hiperglicemiei), iar pe de o altă parte, stimulează 
la nivelul ficatului sinteza trigliceridelor şi VLDL (una dintre cauzele 
dislipidemiei din diabet), cetogeneza şi gluconeogeneza (producţia 
hepatică de glucoza şi, deci, glicemia bazală). 

e Cetogeneza poate fi mult exacerbată în cazul deficitului sever de in- 
sulina, constituind cauza cetoacidozei. 

Aşadar, diabetul zaharat de tip I se caracterizează prin: 

e Hiperglicemie bazală din cauza creşterii producţiei hepatice de glu- 
coza; 

e Hiperglicemie postprandială exagerată produsă de: 

- scăderea captării glucozei de către muşchi şi adipocite; 
- absenţa acţiunii limitate a insulinei asupra glicemiei postprandiale. 

Patogenia tulburărilor metabolice în diabetul zaharat de tip II 


Cele două mecanisme diabetogene fundamentale din tipul II sunt scăde- 
rea secreției de insulina şi insulinorezistenţa. Ele se influenţează reciproc, 
insulinorezistenţa inducând deficitul insulinic şi invers. In final, ele produc: 

e hiperglicemia bazală prin creşterea producţiei hepatice de glucoza, 

cauzată inițial de deficitul secretor beta-insular; la care se adaugă ul- 
terior insulinorezistenţa (ficatul este „rezistent" la insulina endogenă 
secretată normal sau chiar exagerat). 

e hiperglicemia postprandială cauzată, în special, de deficitul de secre- 

ţie a insulinei ca răspuns la absorbţia glucozei din tractul digestiv. 


Insulinorezistenţa din diabetul zaharat de tip II este produsă prin: 


e Defect de legare de receptor specific, cauzat de obezitate şi hiperinsu- 
linism (receptorii sunt normali, dar au o activitate redusă). 

e Defect postreglare sau postreceptor (defecte intracelulare), care ar 
induce, printre altele, limitarea transportului glucozei prin membrană 
cu ajutorul transportatorului specific GLUT - 4, aflat în muşchi şi 
țesutul adipos. Acest defect ar explica, de fapt, scăderea captării glu- 
cozei de către țesuturile insulinosensibile. 


Alte consecinţe ale insulinorezistenţei în diabetul de tip II sunt: 


e Hiperlipoliza din țesutul adipos, prin care o cantitate exagerată de acizi 
graşi liberi sunt eliberaţi în circulaţie. Ea se poate produce prin scăde- 
rea activităţii lipazei hormonosensibile din țesutul adipos, care devine 
„rezistentă" la acţiunea insulinei. Consecințele sunt accentuarea insuli- 
norezistenţei în muşchi şi ficat prin hiperfluxul AGL la acest nivel. 

e Scăderea activităţii lipoprotein lipazei, care devine şi ea „rezistentă”, 


producând hipertriglicoridemie (creşterea VLDL) şi scăderea HDL. 


Concluzii 


e Diabetul zaharat este produs prin interacţiunea factorilor genetici (poli- 
genici), a stilului de viaţă nesănătos şi a altor factori dobândiţi. Acestea 

induc mecanismele diabetogene fundamentale: distrugerea celulelor 
beta-insulare, insulinorezistenţa şi scăderea secreției de insulina. 

e Diabetul de tip I este consecinţa interacțiunii dintre factorii genetici şi 
cei dobândiţi, care prin mecanisme mediate imunologic produc distruc- 
ţia celulelor beta-insulare. Predispoziţia genetică este insuficient cunos- 
cută, iar dintre factorii dobândiţi sunt menţionate infecțiile virale. 

e Diabetul de tip II este consecinţa a două mecanisme: scăderea 
secreției de insulina şi insulinorezistenţa. Ambele se influenţea- 
ză reciproc, fiind determinate de factori genetici şi dobândiţi. Se 
menţionează rolul diabetogen al obezității abdominale, malnutriţiei 
intrauterine, hormonilor de contrareglare, stresului, sarcinei şi, pro- 
babil, al sedentarismului. 

e Insulinorezistenţa este produsă prin factori genetici şi dobândiţi 
(obezitate, sedentarism). Aceasta joacă un rol deosebit nu doar în 
diabetogeneză, dar şi în aterogeneză şi patologia cardiovasculară ate- 
rosclerotică, datorită asocierii cu factorii de risc cunoscuţi: obezitatea 
abdominală, hipertensiunea, dislipidemiile (sindromul X metabolic). 


12. 6. Screening-ul şi diagnosticul diabetului zaharat 
12.6.1. Screening-ul 


Atât diabetul zaharat de tip I, cât şi cel de tip II au o perioadă preclinică 
relativ lungă, asimptomatică, ceea ce reprezintă premiza majoră pentru jus- 
tificarea screening-ului. Dacă pentru diabetul zaharat de tip I, odată insta- 
lată hiperglicemia devine repede simptomatică şi stabilirea diagnosticului 
este practic asigurată, apoi în tipul II de diabet un procent mare de pacienţi 
sunt hiperglicemici asimptomatici (sau cu manifestări minore, atipice), 
fund depistaţi fie tardiv, fie niciodată. 

Obiectivul general al screening-ului este identificarea persoanelor, din 
care cauză se aplică măsurile de profilaxie primară, secundară şi/sau terţiară. 

In general, orice politică de screening pentru bolile netransmisibile se ba- 
zează pe incidenţa şi prevalenta afecţiunilor respective. Diabetul zaharat este 
prezent aproape la toate popoarele de pe glob, însă incidenţa şi prevalenta 
atât a tipului 1, cât şi a tipului II, precum şi distribuţia relativă a acestor două 
forme sunt foarte variabile între ţări şi între diverse grupuri etnice. 

Screening-ul pentru prevalenta primară ar trebui să identifice indivizii 
susceptibili, aflaţi în faza preclinică a diabetului zaharat. 

e întrucât testele folosite pentru screening-ul diabetului zaharat de tip I 
(tipizarea HLA, dozarea markerilor imunologici, testul intravenos de 
toleranţă la glucoza) nu au depăşit o valoare predictivă de 34%, adică 
doar unul din trei cu teste pozitive vor face diabet, şi că metodele apli- 
cate până acum pentru profilaxie nu sunt lipsite de riscuri, screening- 
ul populaţional nu este recomandat, iar screening-ul grupurilor de risc 
(rude de gradul 1 ale diabeticilor) este abia în faza de evaluare. 

e Pentru diabetul zaharat de tip II, screening-ul la nivel populaţional 
pentru profilaxia primară este un subiect contraversat. Recomandările 
recente ale Asociaţiei Americane de Diabet (ADA) şi ale IDF {Inter- 
national Diabetic Federation), arată că există premise ca acesta să de- 
vină operaţional. Persoanelor identificate în faza preclinică, urmează 
să li se aplice în primul rând măsurile de modificare a stilului de viaţă. 
Promovarea stilului de viaţă sănătos reprezintă o măsură de profilaxie 
primară la nivel global. 

Screening-ul pentru prevenirea secundară reprezintă acţiunile de de- 
pistare precoce a diabetului zaharat. Din motive deja enumerate, ele nu se 
aplică practic pentru diabetul zaharat de tip I, însă sunt de maximă impor- 
tanţă pentru diabetul zaharat de tip II, arată că majoritatea studiilor epide- 
miologice au demonstrat existenţa unui număr semnificativ de pacienţi cu 
diabet zaharat de tip II necunoscuţi. 

Din 1974, o dată cu standardizarea lui (şi apoi cu „oficializarea" crite- 
riilor lui de interpretare de către grupul de experţi ai OMS în 1979), testul 
oral de toleranţă la glucoza (TTGO/OGTT) a devenit metoda cea mai folo- 
sită în screening-ul diabetului zaharat de tip II. 


Metodologia testului de toleranţă la glucoza: 


e testul se efectuează dimineaţa (între h.7:30 şi h.10). 

e repausul nocturn şi alimentar trebuie să fie de cel puţin 10 ore (se 
poate consuma apă). 

e cu trei zile înainte de efectuarea testului trebuie asigurat un aport de 
hidraţi de carbon de cel puţin 15g. 

e se recomandă abţinerea de la fumat înainte şi în timpul testului. 

e pe durata testului subiectul se va afla în poziţie şezând. 

e se administrează 75g glucoza în 300 ml apă, care trebuie consumată 
în cel mult 3 minute. 

e recoltările de sânge venos se fac înaintea administrării glucozei şi 
la 2 ore după (în recipiente cu un inhibitor al glucozei), iar dacă se 
foloseşte sângele integral sau plasma venoasă, se va adăuga şi un anti- 
coagulant (heparină). 

e Valorile glicemiei din sângele venos integral sunt mai mici decât cele 
din plasma venoasă, la aceeaşi unitate de volum (deoarece hematiile 
conţin o mică cantitate de glucoza), iar glicemia din sângele capilar 
este mai mare decât cea din sângele venos (din cauza faptului că la 
nivelul capilarelor este extrasă o parte din glucoza). 

Interpretarea testului oral de toleranţă la glucoza este bazat pe criterii 
adoptate şi revăzute de OMS (1980, 1985, 1998). După aproape 2 decenii 
de folosire a TTGO ca metodă de screening în diabet, s-au putut formula 
câteva observaţii importante: 

e numărul pacienţilor cu diabet zaharat de tip II nediagnosticaţi este, în 

general, egal cu cel al celor diagnosticaţi. 

e prevalenta scăderii toleranţei la glucoza este de 4-5 ori mai mare în 
diabetul de tip I decât în diabetul de tip II şi creşte cu vârsta. 

e întrucât metoda este relativ greoaie, costisitoare şi generatoare de 
disconfort pentru subiecţi, nu poate fi aplicată pentru screening-ul în 
masă (decât în studii epidemiologice). 

e aproape 2/3 dintre pacienţii cu scăderea toleranţei la glucoza nu au 
ajuns să facă diabet, cel puţin după o observaţie de 15-20 ani. 

e TIGO are o reproductibilitate destul de mică şi o variaţie intraindivi- 
duală considerabilă (aproximativ 30%). 

Ţinând cont de cele expuse mai sus şi de alte date, un grup de experţi 
ai Asociaţiei Americane de Diabet (ADA) şi un grup de experţi ai OMS au 
propus înlocuirea TIGO, ca metodă de screening, cu glicemia bazală (ă 
jeun) (The expert Committee ofthe Diagnosis and Classification ofDia- 
betes Mellitus of ADA, 1999); (Alberti K. G., Zimmet P. Z., for the WHO 
consultation, WHO, 1998). 

Testul de glicemie bazală are cel puţin două avantaje din punctul de 
vedere al screening-ului: costuri mai mici şi productivitate mai mare (coe- 
ficientul de variaţie intraindividuală este de 6,4%). 

Au fost propuse şi anumite criterii de interpretare a glicemiei bazale. 

Drept indicaţii de examinare pentru diabet la persoane asimptoma- 
tice cu ajutorul glicemiei bazale au fost stabilite anumite criterii, care 
includ valoarea masei corporale, hipertensiunea arterială, macrosomia 
fătului ere. 

Indicaţiile screening-idui pentru diabet la persoanele asimptomatice, 

cu ajutorul glicemiei bazale (ADA, 1999): 

e toţi subiecţii ce au atins vârsta de 45 de ani şi mai în vârstă. Se va 
repeta la intervale de 3 ani. 

e testarea se va face la vârste sub 45 de ani şi se va repeta la intervale 
mai scurte în caz de: 

- persoane cu IMC > 27 kg/m’; 
- persoane care au rude ce suferă de diabet. 

Screening-ul pentru diabetul gestaţional 

e Incidenţa relativ mare a diabetului gestaţional (DG), morbiditatea 
maternă infantilă înaltă generată de această boală şi eficienţa in- 
tervenţiilor terapeutice instituite la timp constituie argumente în 
favoarea screening-ului. în SUA screening-ul pentru DG continuă 
încă să fie obligatoriu pentru toate femeile gravide. Conform reco- 
mandărilor aceluiaşi grup de experţi ADA, el va deveni, probabil, 
mai selectiv. 

e La gravidele cu risc crescut de dezvoltare a diabetului zaharat, se re- 
comandă să se efectueze TTGO în primul trimestru de sarcină, iar la 
cele care au rezultate normale la prima testare, testul se va repeta între 
săptămânile 24 şi 28 de sarcină. 

e Gravidele care corespund unuia sau mai multor criterii enumerate în 

continuare sunt considerate cu risc crescut: 
- vârsta >25 ani; 
- greutatea mai mare decât cea considerată normală 
(luând în considerare vârsta sarcinii); 
- grupurile etnice cu risc crescut; 
- au rude de gradul 1 cu diabet. 

12.6.2. Diagnosticul diabetului zaharat 


Diagnosticul diabetului zaharat se bazează pe prezenţa: 
1) simptomatologiei caracteristice: 

- poliurie; 

- polidipsie; 

- scăderea inexplicabilă în greutate; 

- slăbiciune generală, etc. 

2) constatarea unei hiperglicemii (glicemie plasmatică evident crescută 
(>200 mg/dl (11,1 mmol/1))). 

3) constatarea a cel puţin două valori crescute ale glicemiei bazale sau 
după TIGO. 

e Având în vedere importanţa crucială a glicemiei în diabetul zaharat, 
medicul trebuie să fie sigur de calitatea lucrului laboratorului cu care 
colaborează şi să cunoască metoda pe care acesta o foloseşte. 

e Constatarea unei glicozurii pozitive nu permite decât formularea unei 
suspiciuni la diabet, iar o glicozurie negativă nu exclude diagnosticul. 

e Nu se recomandă ca diagnosticul să se bazeze pe glicemii efectuate cu 
aparate individuale (gluvometre). 


12.7. Formele clinice ale diabetului zaharat 


Diabetul zaharat de tip | (manifestările clinice la debut) 


Diabetul zaharat de tip I debutează sub vârsta de 40 de ani, cu un „vârf 
de incidenţă la pubertate. S-a constatat însă că aproape 1 din 10 pacienţi, la 
care diabetul debutează după 65 de ani, au diabet zaharat de tip I şi aproa- 
pe 1 din 5 diabetici cu caractere clinice ale diabetului zaharat de tip II au 
markerii imunologici ai diabetului zaharat de tip I, procesul autoimun de 
distracţie beta celulară fiind însă mai lent („diabet zaharat autoimun lent"). 
Vârsta nu poate fi decât un criteriu cel mult orientativ pentru diagnosticul 
diabetului zaharat de tip I. 

Cele mai frecvente manifestări clinice de debut ale diabetului zaharat 
de tip I sunt: 

- poliuria, setea şi polidipsia; 

- scăderea marcată şi rapidă în greutate; 

- astenia. 

Poliuria, setea şipolidipsia se accentuează progresiv pe parcursul a 2-3 
săptămâni (mai rar luni), iar la copii pot duce la enuresis nocturn. 

Scăderea în greutate se produce cel mai frecvent în condiţiile păstrării 
apetitului (sau chiar polifagie). 

Apariţia greţurilor, vărsăturilor, a inapetenţei şi a durerilor abdomina- 
le indică instalarea cetoacidozei (implică o intervenţie de urgenţă). 


Din simptomatologia de debut a diabetului zaharat de tip I mai pot face 
parte crampele musculare, constipaţia, tulburările de vedere, precum şi 
candidozele cutano-mucoase şi prodermitele. Glicemia şi glicozuria au, de 
obicei, valori indiscutabil crescute, iar prezenţa cetonuriei evidente confir- 
mă, de cele mai multe ori, diagnosticul de diabet de tip I. 

Manifestările de mai sus pot reapărea oricând pe parcursul evoluţiei 
acestui tip de diabet, în cazul dezechilibrelor (decompensărilor) metaboli- 
ce, în ultimii ani se semnalează o reducere continuă a debutului prin coma 
asistenţei generale a populaţiei (numărul comelor diabetice este un indice 
general destul de fidel al calităţii serviciilor medicale). 


Diabetul zaharat de tip II (manifestările clinice la debut) 


e Se deosebeşte clinic de diabetul zaharat de tip I printr-un debut lent, 
insidios, care se produce, de obicei, după vârsta de 40 de ani. 

e Aproape o treime dintre cazurile de diabet zaharat de tip II au fost 
descoperite întâmplător, cu ocazia examinărilor medicale efectuate cu 
alte scopuri. 

e La~ 50% dintre pacienţi manifestările clinice (poliuria şi mai ales poli- 
dipsia) sunt prezente la debut şi constituie motivul adresării la medic. 

e Infecţiile cutanate şi uro-genitale „trenante", precum şi prezenţa com- 
plicaţiilor cronice ale diabetului (tulburările de vedere, leziuni ale pi- 
cioarelor), pot constitui „modul de debut" al diabetului de tip II în circa 
20% din cazuri. Evaluările retroactive au dus la concluzia că hipergli- 
cemia poate fi prezentă cu 5-7 ani înaintea diagnosticării diabetului. 

e Obezitatea (mai ales cu distribuţie abdominală) este prezentă la debut 
la majoritatea pacienţilor (circa 80%), iar peste 40% dintre pacienţi au 
antecedente familiale de diabet. 

e Nu rareori, glicemia este doar uşor crescută, ceea ce impune repetarea 
dozării sau efectuarea testului oral de toleranţă la glucoza. 

e Cetonuria apare rareori, este discretă şi generată de afecţiuni acute 
intercurente (uneori, pacienţii se prezintă la medic după câteva zile 
de la suspectarea diabetului, timp în care îşi autoimpun o restricţie 
alimentară severă care poate genera apariţia „cetonuriei de foame"). 

e Aproximativ la 10-15% dintre pacienţii la care la debut s-a diagnosti- 
cat diabetul zaharat de tip II s-au depistat markerii imunologici ai dia- 
betului zaharat de tip I. Această formă clinică a fost denumită „diabet 
zaharat autoimun cu debut lent". 


Diabetul zaharat gestaţional 


In majoritatea cazurilor este asimptomatic la debut (ceea ce face ne- 
cesar screening-ul). 

Dereglări metabolice simptomatice pot apărea în ultimul trimestru de 
sarcină. 

Scăderea toleranţei la glucoza constatată pentru prima dată în timpul 
sarcinii, se încadrează tot la categoria diabet gestaţional. 


Alte forme clinice de diabet 


e Diabet zaharat de tip adult al tânărului. MODY (Maturity Onset Dia- 
betes in Young): 

- o formă rară de diabet, reprezentând sub 16% din totalul cazurilor 
de diabet zaharat de tip II; 

- apare la tinerii ce nu au atins vârsta de 25 de ani şi este prezent, de 
obicei, la cel puţin doi dintre membrii familiei; 

- hiperglicemia este moderată şi nu necesită tratament cu insulina 
cel puţin în primii 5 ani de la debut; 

- transmiterea este autozomal dominantă; 

- diagnosticul diferenţial cel mai dificil este cu diabetul zaharat de 
tip I şi se bazează pe criteriile clinice enumerate mai sus (şi pe 
dozarea de peptidă C). 

e Diabetul zaharat asociat pancreatopatiilor: 
1) pancreatita. Pe parcursul unui episod de pancreatită acută se consta- 
tă hiperglicemii tranzitorii la 50% dintre pacienţi, procentul celora la 

care se dezvoltă ulterior diabet zaharat oscilează între 1-15% (posibil 
la cei cu predispoziţie genetică pentru diabet). 

2) 85% dintre pacienţii cu pancreatită cronică fac ulterior diabet, din- 
tre care peste o treime necesită tratament cu insulina; 

3) pancreatită cronică fibrocalculoasă este specifică zonelor tropicale 
şi determină 1-5% din cazurile de diabet din aceste arii geografice. 
Pacienţii sunt emaciaţi, malnutriţi, au episoade recurente de dureri 
abdominale. Deseori necesită insulinoterapie. 

4) diabetul zaharat în hemocromatoză: 

e Diabet zaharat determinat de defecte genetice în acţiune. 

e Diabet zaharat asociat cu endocrinopatii (acromegalie, hipertiroidism, 
sindromul Cushing, feocromocitom). 

e Diabet asociat cu imunopatii. 

e Diabet asociat cu sindroame genetice. 

e Diabet asociat administrării unor medicamente sau substanţe toxice. 


Concluzii 

e Criteriile de screening şi de diagnostic în diabetul zaharat au fost sub- 
iectul unei noi revizuiri, după care vor urma recomandări oficiale ale 
OMS. 

e Glicemia bazală (a jeun) capătă o importanţă crucială în cadrul aces- 
tor noi criterii de screening şi diagnostic. 

e Simptomatologia bine interpretată a diabetului zaharat continuă să fie 
un criteriu important de diagnostic. 

e Valorificarea corectă a tuturor elementelor tabloului clinic poate ajuta 
identificarea tipurilor specifice de diabet zaharat. 

e Orice modificare a echilibrului glicemic în timpul sarcinii trebuie 
abordată cu maximă atenţie. 


Metodele diagnosticului de laborator al diabetului zaharat 


Glicemia. Concentrația normală a glucozei în sânge pe nemâncate (a 
jeun), determinată prin metoda cu glucozooxidază sau cu ortotoluidină, 
constituie 3,3-5,5 mmol/1 (60-100 mg/dl), iar prin metoda Hagedorn- 
Lensen - 3,89-6,66 mmol/1 (70-120 mg/dl). Nivelul glucozei în plasmă 
obţinut la cercetarea repetată pe nemâncare a sângelui capilar > 7,0 mmol/1 

(126 mg/dl) reprezintă un semn al diabetului zaharat, de aceea în acest caz 
nu este necesar testul toleranței la glucoza. 

La creşterea nivelului glucozei în sânge peste 8,88 mmol/1 (160 mg/dl), 
apare glucozuria, care împreună cu hiperglicemia serveşte drept criteriu 
obiectiv al bolii. Rareori, glucozuria este posibilă la o glicemie normală în 
sânge, ca consecință a micșorării pragului renal de permeabilitate la glu- 
coza (diabet renal); şi invers - în diabetul zaharat complicat de glomerulo- 
scleroză (sau insuficiență renală de altă etiologie), cu hiperglicemie înaltă, 
glucozuria este minimă sau lipseşte. 

OMS (1998) recomandă următoarele criterii de diagnostic ale diabetu- 
lui zaharat: 

1. Prezența simptomelor clinice (poliurie, polidipsie, scădere ponderală) 

şi o glicemie în orice moment al zilei >200 mg/dl (>11,1 mmol/1); 

2. Glicemie bazală (a jeun) >126mg/dl (7 mmol/1). 

3. Glicemie > 200mg/dl (>11,1 mmol/1) la 2 ore după 75g de glucoza 

în testul oral de toleranță la glucoza (TTGO, OGTT). 

în cazul când semnele clinice ale diabetului lipsesc, iar nivelul glucozei 
în sânge este mai mic decât cifrele indicate, pentru a evidenția diabetul se 
efectuează testul toleranței la glucoza, cu administrarea unică a 75 g de 
glucoza. 

Comitetul de experți al OMS (1980) recomandă de a efectua proba cu 
glucoza în cantitate de 75 g (la copii- 1,75 g lai kg de masa ideală a corpu- 
lui, însă nu mai mult de 75 g), cu colectarea ulterioară a sângelui în decurs 
de 2 ore. Cantitatea de glucoza poate fi calculată şi din raționamentul câte 
50 g la 1/m° de suprafaţă corporală. 

Conform recomandărilor OMS (1980), caracterul diabetic al TTGO 
se stabileşte în baza următoarelor criterii: a jeun - 6,11 mmol/1 (110 
mg/dl), peste 1 oră - 9,99 mmol/1 (180 mg/dl), peste 2 ore - 7,22 mmol/1 
(130 mg/dl), iar după metoda Hagedorn-lensen, aceşti indici vor fi mai 
mari cu 1,38 mmol/1 (20 mg/dl). 

OMS (1988) recomandă criterii noi pentru interpretarea testului oral de 
toleranţă la glucoza. 

Diabetul zaharat este diagnosticat atunci când: 

1. Glicemia bazală (a jeun) în plasma venoasă este >126 mg/dl 

(>7,0 mmol/1); sau în sângele integral capilar/venos constituie 
>110 mg/dl (56,1 mmol/1). 

2. Glicemia la 2 ore după administrarea de glucoza (75 g per os) este 
>200 mg/dl (>11,1 mrnol/1) în sângele capilar sau în plasma venoa- 
să; sau >180 mg/dl (>10 mmol/1) - în sângele integral venos. 

Scăderea toleranţei la glucoza (STG) se constată atunci când: 

1. Glicemia bazală (ajeun) în plasma venoasă este <126 mg/dl (<7 mmol/ 
1) sau în sângele integral capilar/venos <110 mg/dl (< 6,1 mmol/1). 

2. Glicemia la 2 ore după glucoza în plasma venoasă sau în sângele in- 
tegral capilar este de la >140mg/dl (>7,8mmol/l) până la < 200mg/ 
dl (< 11 mmol//1); sau în sângele venos >120mg/dl (>6,7mmol/l) 
până la <180mg/dl (<10mmol/]). 

Metodologia testului de toleranţă la glucoza a fost deja expusă. 

Dacă TTGO nu permite de a stabili cu certitudine alterarea toleranţei la 
glucoza, se recomandă efectuarea testului cu cortizon sau cu prednisolon 
şi glucoza. Probele se efectuează la fel ca şi TTGO, pacientul primind cu 
8 şi 2 ore înainte 50 mg cortizon sau 10 mg prednisolon. Dacă concentra- 
ţia glucozei în sânge la 1 ora după administrarea glucozei constituie 11,1 
mmol/1 (200 mg/dl), iar peste 2 ore - 8,33mmol//l (150mg/dl), rezultatele 
probelor vor fi considerate «diabetice». 

In diagnosticul cetoacidozei este necesară determinarea conţinutului 
corpilor cetonici în sânge şi în urină. în practica clinică cotidiană, sunt 
utilizate de obicei probe calitative, care permit de a identifica în urină o 
cantitate de corpi cetonici mai mare decât în normă (omul sănătos elimină 
nictemeral până la 20-25 mg corpi cetonici). Actualmente există meto- 
de-expres care permit folosirea fâşiilor de hârtie speciale de diagnostic, 
determinarea rapidă a nivelului glicemiei (dextronol, dextrostix), aprecie- 
rea prezenţei glucozuriei (glucotest, lobstix), eliminări excesive de corpi 
cetonici cu urina (ketostix). 

Determinarea nivelului insulinei şi al peptidei C în serul sanguin în 
perioada TIGO oferă informaţie suplimentară despre starea aparatului in- 
sular, care poate avea importanţă în prognozarea evoluţiei bolii. 

Hemoglobinaglicozilată (gheată) - HbA . în ultimii ani s-a stabilit că 
de rând cu fracţia de bază a hemoglobinei (NbAy), în hemolizatele sangui- 
ne umane se conţine o cantitate neînsemnată de alte fracţii, numite fracţii 
minore ale hemoglobinei. în HbA; molecula glucozei se condensează cu 
valina aminogrupei N-terminale a lanţului P al hemoglobinei A. Acest 
proces neenzimatic evoluează lent, în decursul întregii vieţi a eritrocitului 

(circa 120 zile). S-a stabilit că glicozidarea se efectuează prin stadiul de 
formare a aldiminei - compus comparativ instabil, care trece în compus 
relativ stabil - cetoamină. 

S-a stabilit că HbA, constituie 4-6% din hemoglobina sanguină gene- 
rală la persoanele practic sănătoase, pe când la bolnavii cu diabet nivelul 
de HbA, este mărit de 2-3 ori. La pacienţii cu diabet diagnosticat primar, 
conţinutul de HbAx atinge 11,4%, iar după prescrierea dietei şi insulinote- 
rapiei scade până la 5,8%. Deci, hemoglobina glicozilată corelează direct 
cu nivelul glucozei în sânge, acest criteriu fiind folosit atât pentru scree- 
ningul populaţiei la evidenţierea dereglării metabolismului glucidic, cât şi 
pentru controlul tratamentului bolnavilor de diabet. 

Determinarea grosimii membranei bazale a capilarelor. în 1965 
Siperstein a comunicat despre metoda morfologică de microscopie electro- 
nică de determinare a grosimii membranei bazale a capilarelor mușchiului 
qvaciriceps femural. S-a demonstrat că la 92-98% din bolnavii cu diabet 
are loc îngroşarea membranei bazale, iar în grupul de control ea este evi- 
denţiată numai la 2-8 % din pacienţi. în ultimii ani s-a constatat că îngroşa- 
rea membranei bazale se semnalează la majoritatea bolnavilor cu diabet şi 
prezintă o metodă prețioasă de depistare a microangiopatiei. 


Prelegerea 13 
DIABETUL ZAHARAT (IU) 


Tabloul clinic al diabetului zaharat. 
Complicaţiile cronice ale diabetului zaharat 


Diabetul zaharat (DZ) se poate dezvolta la orice vârstă. Particularităţile 
evoluţiei, manifestările clinice depind într-o măsură considerabilă de tipul 
acestuia. Diabetul zaharat de tip I debutează la copii şi tineri (cel mai frec- 
vent între li şi 13 ani, când este şi debutul pubertăţii). 

Diabetul insulinodependent ( DID, tipul 1 ) se caracterizează prin de- 
but acut, cu simptome majore - poliurie, polifagie, polidipsie, pierdere 
ponderală, astenie care apar în decurs de câteva zile, luni. Nesesizarea la 
timp a semnelor caracteristice ale bolii, face că 72% din diabeticii de tip 
I să fie diagnosticaţi în cetoză, mai mult de jumătate fiind cetoacidoze 
severe, până la comă cetoacidozică. La o săptămână sau o lună de la în- 
ceputul tratamentului insulinic, se înregistrează uneori fenomenul de re- 
misiune tranzitorie a diabetului. Remisiunea poate fi totală (întreruperea 
tratamentului insulinic este posibilă cu menţinerea unei glicemii norma- 
le, insulinemie plasmatică şi peptidă C normale) sau parţială (scăderea 
necesarului insulinic sub 0,5 - 0,25 U/kg corp, sau cu mai mult de 50% 
faţă de necesarul insulinic iniţial, cu menţinerea parametrilor biochimici 
normali). Durata perioadei de remisiune este variabilă - uneori câteva 
săptămâni, alteori mai lungă (câteva luni), în mod excepţional depăşind 
1-2 ani, dar totdeauna tranzitorie. După începerea tratamentului insuli- 
nic, la pacienţii cu DZ de tip I simptomele clinice ale bolii dispar. In ur- 
mătoarele luni se înregistrează o creştere ponderală importantă, pacientul 
revenind în curând la greutatea de până la debutul bolii. Dacă printr-un 
tratament corespunzător se evită complicațiile cronice ale diabetului, 
aspectul general al pacientului este normal, iar starea funcţională a di- 
feritelor sisteme îi permite o viaţă cvasinormală. Evoluţia clinică de mai 
departe a bolii depinde de secreția restantă a insulinei. In cazul secreției 
restante scăzute a insulinei, se observă o evoluţie labilă a diabetului (cu 

predispunere la hipoglicemii şi cetoacidoză). Secreţia restantă mai mare 
a insulinei asigură o evoluţie relativ stabilă a DZ. 

După 10-20 sau mai mulţi ani de evoluţie, 90% dintre diabetici prezin- 
tă cel puţin unul din tipurile de leziuni vasculare, de obicei sub formă de 
microangiopatii - retinopatie, nefropatie şi neuropatie. Cauza principală a 
decesului este insuficienţa renală, mai rar- complicațiile aterosclerozei. 

Tipul II de diabet debutează, de regulă, după vârsta de 40 ani, la persoa- 
ne ce prezintă exces ponderal. Simptomele tipice de diabet se întâlnesc în 
mai puţin de 1/3 din cazuri, prezentând de fapt manifestarea finală a unei 
tulburări mai vechi. Tabloul clinic al diabetului de tip II este caracterizat de 
simptome minore ale diabetului, din care cauză bolnavii se adresează mai 
des altor specialişti cu acuze de micoză, furunculoză, epidermofiţie, prurit 
cutanat şi vaginal, paradontoză, scăderea vederii. In unele cazuri, diagnos- 
ticul de diabet se pune ocazional la examinarea unui ictus cerebral, infarct 
miocardic, gangrena a membrelor inferioare. Uneori boala debutează cu 
coma hiperosmolară. în aproximativ 1/3 din cazuri, diagnosticul de DZ 
s-a stabilit în baza unei complicaţii a diabetului (neuropatie, retinopatie, 
cardiopatie ischemică). în aceste cazuri avem de-a face cu existenţa unor 
tulburări metabolice de lungă durată, nediagnosticate, absenţa acuzelor 
obiective şi a controalelor medicale regulate. 

în general, tipul II de diabet se menţine mulţi ani într-o stare de 
semiechilibru metabolic, evoluţia bolii fiind stabilă. Tabloul clinic al 
diabetului zaharat de tip II este dominat nu de simptomele bolii însăşi, 
ci de complicațiile ei. Cauze ale decesului la pacienţii cu DZ de tip H 
sunt complicațiile aterosclerozei (macroangiopatiile), ictusul cerebral, 
infarctul miocardului. Nefropatia diabetică evoluează mult mai rar, decât 
la bolnavii cu DZ de tip I. 

Se deosebesc trei grade de gravitate ale diabetului zaharat. 

Forma uşoară a diabetului este caracterizată de acuze neînsemnate. 
Stările de cetoacidoză lipsesc. Glicemia â jeun constituie 8-9 mmol/1; 
glucozuria - până Ia 20 g/l. în stadiile începiente sunt posibile complicațiile 
cronice. Compensarea diabetului se obţine cu dietoterapie. 

Pentvuforma medie a diabetului sunt caracteristice acuzele de polidipsie, 
poliurie moderată; în anamneză - stări de cetoacidoză, care pot fi jugulate 
prin modificarea dietei. Glicemia âjeun-până la 12-14 mmol/1; glucozuria 
- 30-40 g/l. Se întâlnesc complicaţii cronice cu gradul 1-2 de manifestare 

(nefropatie, retinopatie, angiopatia membrelor inferioare). Compensarea 
diabetului se obţine cu dietoterapie şi preparate orale hipoglicemiante sau 
dietoterapie cu insulinoterapie în doze până la 40 U/24 ore. 

Forma gravă este însoţită de acuze expresive, stări frecvente de cetoacidoză 
până la comă, hipoglicemii frecvente. Glicemia pe nemâncate depăşeşte 
14 mmol/l, glucozuria - mai mult de 40 g/l. Tratamentul se efectuează cu 
dietoterapie şi insulinoterapie în doze mai mari de 40 U/24 ore. 

La forma gravă a diabetului se referă de asemenea pacienţii cu: 

- evoluţie labilă a diabetului; 

- diabet lipoatrofic; 

- diabet insulinorezistent (insulinorezistenţa este o stare ce necesită ad- 

ministrarea a 100 U insulina în 24 ore, în absenţa cetoacidozei). 

Gangrena, ictusul, infarctul miocardului pe fond de diabet cu o glicemie 
şi glucozurie neînsemnată se întâlnesc în forma gravă a diabetului. 

Starea metabolismului glucidic în DZ, poate fi compensată, subcompensată 
şi decompensată. 

e Compensarea reprezintă o astfel de evoluţie a diabetului, când sub in- 

fluenţa tratamentului sunt obţinute normoglicemie şi aglucozurie. 

e Subcompensarea este o evoluţie a diabetului însoţită de hipergli- 

cemie moderată (conţinutul glucozei în serul sanguin nu depăşeşte 
13,9 mmol/1), de glucozurie ce nu depăşeşte 50 g/24 ore, cetonuria 
lipseşte. 

e Decompensarea constituie o evoluţie a diabetului, când concentraţia 

glucozei în sânge depăşeşte 13,9 mmol/1, iar în urină este mai mare de 
50 g/24 ore, fiind prezentă cetonuria de grad divers. 

Până la descoperirea insulinei (1921), mortalitatea în DZ constituia 
65% din cazurile de comă cetoacidozică, după descoperirea insulinei acest 
procent s-a redus la 1. în schimb mortalitatea cauzată de complicațiile cro- 
nice (vasculare), în special cele cardiovasculare, a atins 80% în 1966. 

Instalarea şi evoluţia complicaţiilor cronice severe, obişnuite după 10 ani 
de diabet zaharat, pot fi prevenite printr-un tratament şi control permanent, 
bine echilibrat, tară decompensări, deoarece evoluţia este mai rapidă şi mai 
severă în relaţie directă de durata DZ şi calitatea slabă a tratamentului. 

Substratul morfologic al complicaţiilor îl constituie afecțiunile vascula- 
re (arteriorale, capilare, venulare, vasa vasorum, vasa nervorum), precum 
şi transformarea excesului de glucoza în sorbitol, fructoză (implicate în 

neuropatie), glucozamine, creşterea viscozităţii, afectarea hematiilor şi 
plachetelor în coagulare, perturbarea metabolismului lipidic. 

Afectarea vaselor mici în diabet se caracterizează prin îngroşarea mem- 
branei bazale, proliferarea endoteliului şi acumularea cantităților exage- 
rate de substanţe PAS-pozitive. Angiopatiile sunt favorizate şi de factori 
ereditari. 

Toţi aceşti factori au un impact ireversibil asupra structurilor esenţiale 
ale peretelui vascular (de la endoteliu până la limita elastică internă), care 
se soldează cu micro- şi macroangiopatie. Angiopatia diabetică include, 
în funcţie de vasul afectat, cele două forme majore: macroangiopatia şi 
microangiopatia, fiecare fiind subdivizată în funcţie de localizarea leziu- 
nii, în nefropatie diabetică, retinopatie diabetică, arteriopatie diabetică 
periferică etc. 

Starea de nutriţie în DZ, poate fi normală, scăzută sau excesivă. în de- 
compensare pronunţată pielea, buzele devin uscate, se micşorează turgorul 
tegumentar, muscular. 


Manifestările cutanate 


Leziunile cutanate sunt extrem de polimorfe şi sunt cauzate de scăderea 
troficităţii acestui organ, în normă bine inervat şi vascularizat. Factorii eti- 
opatogenici ai leziunilor cutanate includ modificări vasculare (microangio- 
patie, cu îngroşarea membranei bazale a capilarelor), nervoase (neuropatie 
vegetativă), cu modificarea raportului între fluxurile sanguin, termogenic 
şi nutritiv, manifestate prin hiperhidroză sau piele uscată, de structură a 
moleculelor colagenice ce alcătuiesc trama de susţinere a pielii, precum şi 
alterarea mecanismelor imune, de apărare, incluse de modificările biochi- 
mice şi acidobazice specifice bolii. 

Prezentăm cele mai importate leziuni cutanate întâlnite în DZ: 

e Necrobioza Upoidică - o tulburare întâlnită aproape exclusiv în DZ. 
Localizarea cea mai frecventă este pretibială, dar poate afecta şi trun- 
chiul, mâinile, faţa, capul. Leziunile se manifestă prin placarde ovoide 
de 0,5-25 cm, cu contur regulat, violaceu şi indurat, iar în centru o zonă 
depresivă atrofică, gălbuie datorită depunerilor lipidice. Leziunile pot 
fi unice sau multiple. Uneori se pot ulcera, cicatrizarea fiind foarte 
lentă. Histologic se remarcă o atrofiere cutanată, o necroză hialină a 

fibrelor de colagen şi o bogăţie de limfocite, sugerând etiopatogenetic 
o vasculopatie autoimună. 

e Dermopatie diabetică denumită şi "pete pigmentare pretibiale”, este 
cea mai frecventă complicaţie cutanată. Iniţial apare o zonă epider- 
mică hiperemică, care proeminează, cu dimensiunile de 5-12 mm în 
diametru. Ulterior evoluează către rezoluţie, lăsând în urmă o zonă 
atrofică, hiperpigmentară. Histologic se evidenţiază o îngroşare a 
membranei bazale cu glicoproteine şi uneori hemosiderină. Localiza- 
rea mai frecventă - la nivelul gambelor. 

e Bula diabetică -leziune cutanată destul de frecventă, manifestată prin 
apariţia bruscă şi spontană a unor flictene pline cu lichid transparent, 
slab opalescent, uneori hemoragie, fără elemente inflamatorii. Cel mai 
des apare la degetele de la picioare, mâini, tălpi. Numărul veziculelor 
este variabil, iar diametrul poate atinge de la câţiva mm până la câţiva 
cm. De multe ori simptomele locale lipsesc. Suprainfectarea acestor 
leziuni poate sta la baza unei gangrene diabetice. 

e Rubeoza facială se manifestă printr-o hiperemie cutanată a obrajilor, 
bărbiei, frunţii, arcadelor zigomatice, ca urmare a incapacității vaselor 
dermice de a realiza o vasoconstricţie normală din cauza excitării cu 
corpi cetonici. Este atribuită fie nevropatiei vegetative, fie microan- 
giopatiei vaselor cutanate. 

e Xantoamepapuloase. Se manifestă prin apariţia sub formă eruptivă a 
unor papule mici de cîţiva mm în diametru, de culoare galben-oranj, 
deseori grupate pe fese sau pe coate, genunchi, spate, gât. Histologic 
se pot pune în evidenţă infiltrate dermice histiocitare cu citoplasmă 
spumoasă, care conţin trigliceride şi colesterol. 

e Des la diabetici se întâlnesc xantelasme. 

e Se poate dezvolta xantoza palmelor din cauza dereglării sintezei vi- 
taminei A. 

e Achantosis nigricans este o tulburare cutanată care însoţeşte sindro- 
mul insulinorezistenţei şi se manifestă la nivelul pielei prin prezenţa 
unor zone confluente de îngroşare epidermică cu aspect brun, locali- 
zate în special la nivelul pliurilor. Histologic corespund unui proces 
de hipercheratoză şi papilomatoză hiperpigmentată. întrucât apar la 
pacienţii cu insulinorezistenţă şi în prezenţa unor concentraţii plasma- 
tice crescute de insulina, acţiunea mitogenă a acesteea a fost implicată 
în mecanismul de apariţie al leziunilor. 


e Vitiligo - o depigmentare maculară, cu contururi nete sau neregulate, 
de formă şi mărime variabilă localizată mai ales la nivelul feţei, dar şi 
în alte regiuni. Confirmă caracterul autoimun al ambelor afecţiuni. 

e Lipodistrofia sau atrofia țesutului adipos subcutanat se manifestă 
sub forma unor zone atrofice, care apar pe locul injecțiilor, după 6 
-12 luni de la iniţierea tratamentului cu insulina animală. Utilizarea 
insulinelor umane a scăzut mult incidenţa lor. Mecanismul este le- 
gat de o reacţie imună locală, demonstrată prin prezenţa în regiunea 
afectată a depozitelor de Ig A şi a unor concentraţii crescute de anti- 
corpi insulinici. 

Neuropatia (în special cea vegetativă) poate juca un rol destul de im- 
portant în determinismul cutanat al unor leziuni - ulcer trofic, gangrena 
arteriopatică, tulburări de sudoraţie. 

e Furuncule, carbuncule, predispunerea la micoze ale pielei şi unghii- 
lor, se depistează dermatoze pruriginoase, eczeme - toate acestea sunt 
generate de dereglarea metabolismului intracelular al glucozei şi mic- 
şorarea rezistenţei la infecţii. 


Modificările osteo-articulare 


Metabolismul de tip catabolic la pacienţii cu diabet zaharat de lun- 
gă durată duce la dereglarea matricei proteice a scheletului, eliminarea 
Ca din oase şi dezvoltarea osteoporozei. Modificările neurogene dege- 
nerative ale epifizelor şi cartilajului articular provoacă osteoartropatii 
diabetice. Mai frecvent sunt afectate articulațiile tibio-tarsiene, tarso- 
metatarsiene. Se dezvoltă piciorul cubic Charcot. Iniţial se constată o 
tumefiere a țesutului din jurul articulației piciorului, însoţită de edeme 
şi semne inflamatorii. Zona este caldă, umedă, dar nedureroasă. Permea- 
bilitatea vaselor mari este păstrată. Examenul neurologic clinic indică 
absenţa ROT şi o diminuare severă a tuturor tipurilor de sensibilitate. Cu 
timpul, deformarea piciorului îmbracă aspecte monstruoase, facilitate de 
prăbuşirea bolţii plantare şi crearea de zone de presiune crescută, sediul 
predilect pentru ulcerele trofice. 

Contractura Dupuytren - îngroşarea tendoanelor flexorilor şi a fasciei 
palmare - conduce la contractura în flexie a degetelor mâinii şi la apariţia 
în palmă a unor zone indurate, uşor de pus în evidenţă prin palpare. 

Afectarea aparatului respirator 


Trebuie examinat în direcţia unei tuberculoze pulmonare, care, în pofi- 
da discreţiei tabloului clinic, este destul de evoluată pe radiografia toracică. 
Se observă tendinţa de formare a cavernelor. în DZ des se dezvoltă pneu- 
monii acute, cu evoluţie îndelungată, cu predispunere la abcedare. Cauzele 
afectării sistemului respirator sunt scăderea rezistenţei organismului, mi- 
croangiopatia vaselor pulmonare. 


Modificările cardiovasculare 


Cordul în DZ este afectat prin tipuri principale de leziuni morfopatologice: 
1) macroangiopatie coronariană (ateroscleroza), în care DZ este factor 
de risc pentru accidente ischemice coronariene (angină pectorală, in- 
farct miocardic); 

2) microangiopatie arteriolo-capilară, în care se realizează cardiomio- 
patia diabetică cu insuficienţă cardiacă (coronare normale sau aproape 
normale angiografic); 

3) miocardoză dismetabolică, realizată prin disinsulinism cronic, pre- 
cum şi în stările acidotice, hiperosmolare, diselectrolitice, ce produc 
modificări ECG, aritmii; 

4) neuropatie cardiacă vegetativă. 

Sporirea morbidităţii prin ateroscleroza coronariană în diabetul de tip 

II se explică prin frecvenţa crescută a asocierii DZ cu HTA, anomaliile ii- 
poproteinelor şi cu hiperinsulinismul, care duc la creşterea vulnerabilităţii 
pentru ateroscleroza la pacienţii din grupa de vârstă 50-70 ani. 

Caracteristicile principale ale infarctului miocardic la diabetici: 

1) frecvenţa de 3 ori mai mare decât la nediabetici; 

2) raportul bărbaţi : femei; 

3) vârsta tânără; 

4) instalarea infarctului de miocard se poate produce fără durere (si- 
lenţios), fenomen explicat de neuropatia autonomă care ridică pragul 
percepţiei durerii; 

5) infarct transmural; 

6) la o extensie egală a zonei infarctizate, complicațiile tromboembo- 
lice şi simptomele de insuficiență cardiovasculară sunt mai frecvente 

faţă de nediabetici, consecință a prezenței miocardiopatiei diabetice şi 
a neuropatiei diabetice asociate; 

7) infarcte repetate; 

8) la ECG pot lipsi modificările clasice. 

Hipertensiunea arterială în cazul DZ poate fi condiționată de: 

1) neuropatia diabetică; 

2) pielonefrita cronică; 

3) ateroscleroza arterelor renale; 

4) ateroscleroza aortei; 

5) ateroscleroza vaselor extra- şi intracraniene; 

6) obezitate. 

Moartea subită se întâlneşte mai frecvent la diabetici decât la nediabe- 
tici, fie ca urmare a instalării unui infarct miocardic atipic, sau a unor tul- 
burări de ritm (precipitate de ischemie pe fondul miocardiopatiei diabetice 
şi a neuropatiei diabetice). 

Dereglarea circulației sanguine în vasele afectate ale membrelor infe- 
rioare conduce la modificări trofice ale pielii gambelor şi labei piciorului, 
la gangrena, localizată în regiunea degetului I. Pentru diabet este caracte- 
ristică dezvoltarea gangrenei uscate cu sindrom dureros puțin pronunțat 
sau absența acestuia. 

In evoluţia arteriopatiei diabetice a membrelor inferioare se disting 4 
stadii, ca şi în arteriopatia aterosclerotică, de care se deosebeşte prin frec- 
venţa egală la cele 2 sexe şi prin localizarea mai distală (cu predilecție la 
arterele gambei). Simptomatologia se manifestă prin claudicație intermi- 
tentă, dureri nocturne în decubit. 

Manifestările clinice ale macroangiopatiei cerebrovasculare sunt: 

- ramolisment ischemic/trombotic; 

- hemoragie cerebrală; 

- paralizii; 

- sincope. 


Modificările aparatului digestiv 


Unii pacienţi cu DZ de tip II pot fi descoperiţi de către stomatolog, cu oca- 
zia unei consultaţii pentru o paradontoză sau o leziune bucală. Frecvența mai 
mare a acestora a fost pusă în legătură cu scăderea pH-ului bucal ca urmare a 

hiperglicemiei, asociată leziunilor microangiopatice şi tisulare (glicozilarea 
proteinelor). Se întâlnesc carie progresivă, pioree alveolară, gingivite. 

Afectarea inervaţiei parasimpatice poate duce la modificări în motilita- 
tea esofagului - hipotonie, disfagie, pyrosis, dischinezie. 

Gastropatia diabetică, denumită şi gastropareza diabetică, se manifestă 
prin hipotonie gastrică însoţită de întârzierea golirii stomacului. In cazurile 
extreme stomacul este mare, aton şi necesită pentru golire mai mult de 24 ore. 
Pacientul acuză senzaţie de disconfort abdominal, uneori greţuri şi vărsături. 

Enteropatia diabetică se poate manifesta prin diaree periodică, care 
poate induce o denutriţie secundară. Această tulburare trebuie diferențiată 
de steatoree cauzată de insuficienţa pancreatică, care se întâlneşte şi ea mai 
frecvent la pacienţi diabetici. In plus, scăderea motilităţii colonului poate 
conduce la o "colită disbacteriană", care şi ea se poate manifesta prin dia- 
ree. Aceasta, însă, răspunde bine la antibioticele orale cu spectru larg. 

Enteropatia poate dura câteva săptămâni sau luni şi poate fi uşoară 
(3-4 scaune/zi) sau de-a dreptul invalidantă (20-30 scaune/zi). Se afectea- 
ză starea funcţională a ficatului, manifestată prin "steatoza hepatică”, o 
acumulare lipidică în ficat. Diagnosticul se bazează pe examinarea clinică 
- ficatul este mare, bombat, cu suprafaţa netedă, rezistent şi nedureros. 
Hepatomegalia nu se însoţeşte de modificări biochimice. 

Sindromul Maur iac a fost descris la unii copii diabetici cu debutul bolii 
înaintea pubertăţii, caracterizat clinic prin: 

1) întârziere în dezvoltarea staturo - ponderală ( 

2) hepatomegalie importantă; 

3) infantilism genital (hipogonadism) - întârziere în dezvoltarea carac- 
terelor sexuale secundare: absenţa pilozităţii pubiene şi axilare; reţi- 
nere în dezvoltarea organelor sexuale (testicule hipoplazice şi ectopice 
la băieţi, iar la fete amenoree cu hipotrofie mamară) condiţionate de 
dezechilibrul hormonal şi nutritiv, la care se adaugă şi un element de 
disfuncţie hipotalamo - hipofizară; 

4) adipozitate cu dispoziţie particulară (repartizată la nivelul gâtului, 
toracelui şi abdomenului), facies "în lună plină" de tip "cortizonic", 
cuperoza pomeţilor, osteoporoză. 

Totuşi, dezvoltarea intelectuală este normală. Sindromul Mauriac 

exprimă un dezechilibru metabolic marcat apărut înainte şi în perioada 
pubertăţii adică în momentul în care, în mod obişnuit, creşterea staturo- 

ponderală are ritmul cel mai înalt. Cauzele dezechilibrului se găsesc într-o 
doză suboptimală de insulina la care se adaugă dieta profund dezechilibra- 
tă, cel mai frecvent hipoglucidică, hipoproteică şi hiperlipidică. 


Patologia ochiului 


Retinopatia diabetică este complicaţia cea mai specifică, prototip al 
microangiopatiei diabetice. Mecanismele complexe (ischemie, hipervis- 
cozitate) şi anomaliile capilare (hipermeabilitate, îngroşarea membranelor 
bazale) combinate cu anomalii ale constituenţilor plasmatici (hematii, 
plachete), fac să se ajungă la microanevrisme, hemoragii, exsudate (noduli 
„Vatoşi” sau exsudate „tari”, ceroase), care determină leziuni reparatorii 
aberante de retinopatie proliferativă. Toate aceste leziuni pot afecta sau nu 
vederea (precoce sau mai târziu), în funcţie de sediu (macular sau extrama- 
cular) şi severitatea modificărilor de retinopatie diabetică. 

Este recunoscută pe larg clasificarea fundului ochiului în diabet propusă 
de M. Krasnov şi M. Margolis. Ei deosebesc 3 stadii ale retinopatiei: 

I- angiopatie diabetică a retinei (modificări numai în vase - dilatarea vene- 

lor, şerpuirea lor şi microanervisme). Acuitatea vederii nu este afectată; 

II - retinopatie diabetică simplă. Pe lângă modificările enumerate, sunt 

depistate hemoragii şi focare de opacifiere a retinei (exsudate moi şi 
dure) în jurul papilei nervului optic, pete galbene şi între arterele tem- 
porale superioară şi inferioară. Acuitatea vederii scade până la 0,7; 
III - retinopatie diabetică proliferativă. Se caracterizează prin formarea 
vaselor noi, neovascularizare, penetrarea lor în corpul vitros şi mo- 
dificări proliferative în țesutul retinei cu formarea țesutului fibros. 
Complicaţiile acestui stadiu sunt detaşarea retinei şi cecitatea. 

Actualmente în majoritatea ţărilor lumii se foloseşte clasificarea mo- 
dificărilor fundului ochiului propusă de E. Kohner, M. Porta (1989). Ea 
prevede următoarele stadii ale retinopatiei diabetice. 

I. Nonproliferativă: 

a) simplă (background): 

- creşterea permeabilităţii capilare; 
- microanevrisme; 

- microhemoragii punctiforme; 

- exsudate seroase („tari”). 

b) preproliferativă: 
- vene dilatate; 
- noduli vatoşi „moi" (în fulgi de bumbac); 
- şunturi arterio-venoase; 
- hemoragii retiniene întinse. 

II. Proliferativă: 

- neovascularizare (prepapilară, preretiniană); 
- cicatrici retiniene; 

- hemoragii în vitros; 

- proliferări fibroase; 

- decolarea retinei prin tracţiune. 

Patologia extraoculară include afectarea pleoapelor (xantelasme, blefa- 
rite, halazion, ulcior), conjunctivei (acută şi cronică), de asemenea pareze 
ale muşchilor extraoculari cauzate de angiopatii de nervi oculomotori (pe- 
rechile III, IV, VI de nervi cranieni). 

Afectarea poate fi divizată în nespecifică (cataractă senilă, distrofia iri- 
sului, uveită anterioară, glaucom primar) şi specifică (retinopatie diabetică 
şi cataractă diabetică). Cataracta se întâlneşte chiar şi la tineri. 


Modificările aparatului urogenital 


Neuropatia diabetică face parte din microangiopatia diabetică.Ca termi- 
nologie se foloseşte frecvent glomeruloscleroza diabetică, termen sugerat 
de principalul proces histologic, descris de Kimmelstiel. Se deosebesc 
două varietăţi de bază ale afecţiunilor glomerulilor renali în DZ: nodulare 
şi difuze. Mai frecvent se observă leziunea difuză cu îngroşarea membra- 
nei bazale, mai mult sau mai puţin uniformă în tot rinichiul, în care glo- 
meruloscleroza difuză (intercapilară) progresează destul de lent, rareori (şi 
destul de tîrziu) conducând la insuficienţă renală. Forma a doua, nodulară, 
se observă, de regulă, deja la începutul îmbolnăvirii de diabet (mai frecvent 
de tip I) şi progresează rapid, cu dezvoltarea microanevrismelor diabetice 
glomerulocapilare, situate la periferie sau în centrul glomerulului, steno- 
zând sau obliterând complet lumenul capilarelor. 

Clasificarea stadiilor neuropatiei diabetice, propusă de C. Mogensen, 
se bazează pe datele clinice şi de laborator şi este mai mult concepţională 
decât practică, dată fiind relevanţa clinică minoră (în primele trei stadii, 
greu de evaluat prin metodele clinice uzuale). 

e Stadiul I este caracterizat prin hiperfuncţie renală (filtrat glomeru- 
lar> 150 mi /min/73m?, hipertrofie renală-volum renal crescut, vizibil 
uneori ecografic) consecinţă a creşterii presiunii intraglomerulare şi a 
suprafeţei de filtrare în acest stadiu, eliminarea albuminei urinare este, 
de regulă, normală (mai puţin de 30 mg/zi). Ea poate totuşi creşte în 
anumite condiţii - test de efort, aport proteic crescut. Tulburările din 
acest stadiu sunt, de regulă, reversibile prin controlul metabolic. 

e Stadiul II, denumit "silențios", este caracterizat prin îngroşarea mem- 
branei bazale a capilarelor glomerulare şi expansiune mezangială. Pot fi 
observate hiperfiltrarea şi hipertrofia glomerulilor. în acest stadiu elimi- 
narea urinară de albumină este şi ea normală în condiţii bazale, dar poate 
creşte în unele circumstanţe. Stadiul are potenţial de reversibilitate. 

e Stadiul III sau "nevropatia diabetică incipientă”, apare peste 7-15 
ani după debutul DZ. Se caracterizează prin eliminarea de albumină 
urinară între 30 şi 780 mcg/min (microalbuminurie), asociată de cele 
mai multe ori cu un filtrat glomerular crescut (peste 140 ml/min). Ten- 
siunea arterială este uneori crescută, cu valori moderate (sub 160/100 
mm Hg), dar relativ constante. îngroşarea membranei bazale şi expan- 
siunea mezangială sunt mai importante. 

e Stadiul IV sau "neuropatia diabetică patentă", este subîmpărțit în trei 
substadii: precoce, intermediar şi avansat. Stadiul precoce se carac- 
terizează printr-o albuminurie >200 mcg/min (>500 mg/24h) cu o 
tendinţă de creştere continuă. Filtratul glomerular poate fi şi crescut 
(peste 130 ml/min), dar scade progresiv sub 100 ml/min (stadiul inter- 
mediar) sau sub 70 ml/min (stadiul avansat). Tensiunea este aproape 
constant crescută. Stadiul IV, intermediar şi avansat, este marcat de 
apariţia IRC, retenţia azotată iniţial este "fixă", apoi progresivă. Pre- 
zenţa retenţiei hidrosaline (edemele) nu este obligatorie. 

e Stadiul V, de "insuficienţă renală în stadiul final" (uremie), se ca- 
racterizează prin scăderea extremă a filtratului glomerular (sub 10 
ml/min/1,73m2). Tensiunea arterială este constant crescută. Obstrucţia 
glomerulară este aproape totală. Eliminarea urinară de albumină poate 
scădea (ca urmare a distrucţiei nefronice). Stadiul de uremie. 

întrucât primele trei stadii ale acestei clasificări sunt preclinice, decurg 

fără tablou clinic, ele necesită investigaţii costisitoare. în multe clinici se 
foloseşte clasificarea mai simplă, care evidenţiază trei stadii: 

Stadiul I —prenefrotic - clinic asimptomatic. Se depistează filtrat glo- 
merular crescut, microalbuminurie, proteinurie tranzitorie, hipertensiune 
tranzitorie. 

Stadiul II - nefrotic. Se caracterizează prin sindrom nefrotic urmat de 
proteinurie stabilă, hematurie, cilindrurie, edeme tranzitorii, scăderea fil- 
tratului glomerular, hipertensiune arterială, semne de IRC în stadiile I-II. 

Stadiul III - nefrosclerotic. Este însoţit de edeme permanente, până la 
tensiune arterială crescută. Scade brusc funcţia de filtrare şi de concentrare 
a rinichilor. Hipoizostenurie. Creşte evident nivelul de uree, creatinină. Se 
accentuează anemia, hipoproteinemia. Scade glicemia, glucozuria, se micşo- 
rează necesitatea în insulina. Acest fenomen este determinat de: 

- reducerea degradării insulinei în rinichi; 

- hipoproteinemie - micşorarea fracţiei de insulina legată de proteine; 
- ureea posedă acţiune hipoglicemică; 

- scade activitatea hormonilor antiinsulinici. 

Afectarea specifică a rinichilor se complică deseori cu procese infla- 
matorii, în urina acestor bolnavi se determină bacteriurie, care decurge 
asimptomatic sau cu tablou clinic de pielonefrită. 

Caracterul septic al curbei de temperatură şi rezistenţa relativă la anti- 
bioticoterapie, indiferent de absenţa sindromului algic (neuropatie auto- 
nomă), indică, eventual, un abces sau un carbuncul renal. 

Papilita necroticătot poate fi determinată de pielonefrită. Des se asocia- 
ză cistita, la care contribuie nu numai prezenţa glucozuriei (mediu pentru 
înmulţirea microbilor), dar şi neuropatia autonomă, care conduce la sindro- 
mul golirii incomplete a vezicii urinare. 


Neuropatia diabetică 


Prin neuropatie diabetică se înţelege afectarea sindromului nervos 
condiţionată de tulburările metabolice specifice acestei boli. Glucoza re- 
prezintă singurul substrat al celulei nervoase. Pătrunderea intraneuronală 
a acestea este insulino-independentă. Cu alte cuvinte, hiperglicemia extra- 
celulară va induce în mod automat o hiperglicemie (şi hiperosmolaritate) 
hjtraneuronală. In aceste condiţii, toate structurile nervoase periferice şi 
centrale, somatice şi vegetative, vor prezenta modificări morfofuncționale 
de intensitate variabilă. 

Tulburările metabolice proteice, glucidice, lipidice produc o serie de 
modificări electofiziologice (scăderea activităţii ATP-azei Na-K şi a vitezei 
de conducere nervoasă), precum şi leziuni histologice caracteristice ND: 
disjuncţia axo-glială, atrofia axonală şi demielinizarea segmentară. Dintre 
acestea glicozilarea neenzimatică a proteinelor structurale şi funcţionale, 
creşterea activităţii căii poliolice (în special, în celulele Schwann, a căror 
funcţie principală constă în menţinerea fluxurilor nutritive neuronale şi asi- 
gurarea menţinerii şi regenerării tecii de mielină), joacă un rol esenţial. 

Neuropatia diabetică include afectarea: 

e centrală: encefalopatia, mielopatia; 

e periferică: polineuropatia distală simetrică senzitivă; 

e polineuropatia vegetativă; 

e neuropatia locală: mononevropatia, radiculopatia (autonomă), plexo- 

patia, nevropatia nervilor cranieni. 

în continuare sunt expuse cele două probleme majore din cadrul ND: 
polineuropatia şi neuropatia autonomă. 

Polineuropatia distală simetrică este predominant senzitivă. 

Durerea. Pacientul compară durerea cu furnicături, senzaţii de arsură 
sau degerătură, curentare, înţepături, poate fi hiperestezie, senzaţie de ar- 
sură la nivelul picioarelor, care se instalează în cursul nopţii şi determină 
pacienţii să arunce cuvertura, până la durerea propriu-zisă, cu senzaţia de 
strivire, sfredelire, dureri lancinante. 

Semnele neurologice prezintă scăderea, absenţa reflexelor osteo-ten- 
dinoase, scăderea sensibilităţilor: dureroasă, vibratorie, termică, tactilă. 
Iniţial semnele clinice sunt localizate la nivelul gleznei ("în şosetă”) şi 
au o evoluţie centripetă, progresând către gambe, coapse şi, mai rar, către 
regiunea abdominală. Membrele superioare sunt mult mai rar afectate. As- 
pectul pielei picioarelor este variabil, mai des pielea este uscată din cauza 
denervării glandelor sudoripare. 

Categoria de pacienţi cu ND hiposenzitivă prezintă cel mai mare risc 
pentru apariţia leziunilor cutanate, pe care nu le constată decât vizual. Ne- 
fiind dureroase, ele deseori sunt neglijate de pacient timp de mai multe 
zile sau chiar săptămâni până când, din cauza suprainfecţiei, se prezintă la 
medic, uneori la o etapă ce nu poate fi tratată conservator. 

Spectrul tulburărilor induse de alterarea sistemului nervos vegetativ 
este extrem de mare şi se explică prin faptul că aproape toate structurile or- 

ganismului uman au o inervaţie vegetativă, uneori predominant simpatică, 
alteori predominant parasimpatică. 

e Neuropatia cardiacă. Cordul este supus influenţei vagale (bradicardi- 

zantă) şi simpatice (tahicardizantă). 

Neuropatia cardiacă vegetativă incipientă se manifestă prin creşterea 
semnificativă a ritmului cardiac în cursul nopţii (perioadă în care tonusul 
vagal ar trebui să fie bine exprimat). 

Absența durerii de tip anginos la pacienţii cu ischemie miocardică 
acută, sau chiar la cei cu infarct miocardic, este o constatare clasică. Arit- 
miile înregistrate la pacienţii diabetici sunt mai frecvente. Moartea subită 
(oprirea cardiacă), care survine în cursul somnului, a fost şi ea corelată cu 
nevropatia vegetativă. 

Accidentele anestezice, înregistrate mai frecvent la pacienţii cu neu- 
ropatie severă, sunt atribuite parţial, neuropatiei cardiace. Ele pot apărea 
chiar la pacienţii supuşi unor intervenţii minore. Se ştie că unele anestezice 
(barbiturice) inhibă tonusul vegetativ, exercitând un efect negativ prin de- 
primarea centrilor respiratorii. 

e Neuropatia vasculară. Trecerea în ortostatism este urmată de o scă- 
dere rapidă şi variabilă a TA, care tot aşa de rapid este compensată. 
Absența percepţiei hipoglicemiei şi a reacției adrenergice la scăderile 
glicemice sunt datorate neuropatiei vegetative. Se ştie, că reacţia de 
creştere a hormonilor de contrareglare la apariţia hipoglicemiei (în 
special a catecolaminelor, care intervin cel mai rapid, în primele 2- 
3 min) depinde de activarea căilor simpatice, ca urmare a stimulării 
centrilor hipotalamici de către scăderea glicemică. Alterarea nervilor 
simpatici ce inervează suprarenalele scade mult mobilizarea cateco- 
laminelor pe această cale. 

Tulburările de dinamică sexuală se manifestă prin impotenţă la băr- 
baţi şi frigiditate la femei. 

e Neuropatia vezicală determină atonie vezicală, cu disurie, micţiuni 
imperioase, arsuri uretrale, polikiurie, incontinenţă şi, foarte rar, re- 
tenţie acută de urină. 

Neuropatia digestivă include modificări în motilitatea esofagului 
(hipotonie, dischinezie), a stomacului (gastropareză), a intestinului 
("diaree nocturnă"), a colonului (constipaţia cronică) sau a veziculei 
biliare (vezică hipotonă). 

e Neuropatia pupi lară. Dimensiunile pupilei sunt în totalitate controla- 


te de fibrele vegetative. Dimensiunile pupilei sunt de regulă mai mici. 
Reacţiile de adaptare la lumină şi întuneric sunt diminuate. 
Denervarea glandelor sudoripare se manifestă în special la nivelul 
membrelor inferioare, sub forma pielei uscate, care devine suscepti- 
bilă la tulburări trofice. Uneori se înregistreză o transpiraţie excesivă. 
Transpiraţiile postprandiale, "gustative", apar după administrarea 
unor produse alimentare (caşcaval, oţet, mirodenii). Temperatura 
cutanată poate prezenta variaţii care exprimă alterarea tonusului va- 
somotor. 


Prelegerea 14 


DIABETUL ZAHARAT (IV). 
TRATAMENTUL DIABETULUI ZAHARAT 


întrucât în prezent diabetul zaharat nu poate fi vindecat, obiectivul prin- 
cipal al oricărui tratament este menţinerea parametrilor biochimici, specific 
alteraţi în diabet, cât mai aproape de normal, adică de a compensa maxim 
posibil dereglările metabolice în vederea realizării prevenţiei secundare. Cei 
mai accesibili indici de apreciere a compensării bolii la moment sunt glice- 
mia pe nemâncate, glicemia postprandială şi glucozuria. 

Hemoglobina glicozilată (glicată) - HbA,. reprezintă o memorie biolo- 
gică cumulativă pe termen lung a tuturor hiperglicemiilor în timpul duratei 
de viaţă a globulului roşu. în practică, nivelul HbA, reflectă fidel echili- 
brul glicemic total din ultimele 2-3 luni care au precedat dozarea (valoarea 
normală 4-6 %). Determinarea sa se face complementar celei a glicemiei 
fiecare 3 sau 6 luni, pentru că ea prezintă o informaţie integră a variațiilor 
din cursul acestei perioade. 

De 2 ori pe an se face controlul metabolic al diabeticilor care cuprinde 
dozarea lipidelor, a ureei şi creatininei plasmatice. 


Continuare 
HbAr(%) <6,5 6,5-7,5 <6 <6,5 
Colesterol seric total <5,2 5,2-6,5 <4,8 4.8 - 60 
(mmol/1) 
Trigliceridele a jeun <17 1,7-2.2 <17 17-22 
(mmol/1) 
IMC (kg/m?) 
Bărbaţi <25,4 25-27 <25,4 25-27 
Femei <24,0 24 -26 <24.0 24-26 


Tabelul 2 
Valorile indicilor biochimici studiaţi la bolnavii cu diabet zaharat 
Diabet zaharat de tip I Diabet zaharat de tip II 
Indicii biochimici 
Ideal Limită Ideal Limită 
Glicemia pe nemâncate / 
preprandială (mmol/1) <6,0 6,1-6,5 <5,5 5,6-6,5 
Glicemia postprandială 
mmol/1 (la 2 ore după mese) <8,0 6,8-9,0 <7,5 7,6-9,0 
<5% din 
Glucozuria nictemerală $ valoarea 
X Aglucozurie | glucidicăa | Aglucozurie | Aglucozurie 
(în 24 orc) É ; 
regimului 
alimentar 

La trei categorii de bolnavi cu diabet zaharat nu ne vom strădui să com- 
pensăm ideal dereglările metabolice. Aceştia sunt diabeticii cu: 
1. Boala ischemică a cordului. 
2. Evoluție labilă a diabetului zaharat. 
3. Bolnavii care fac hipoglicemii fără preaviz, adică fără semne premo- 
nitorii şi, deci, nu le pot combate. 
Criteriile unui bun echilibru la aceşti bolnavi vor fi: 
e Glicemia ajeun 7,8 - 825 mmo//l. 
e Oscilaţiile glicemiei pe parcursul zilei până la 10— 11 mmol/1. 
e Glucozuria aproximativ de 1 -2%. 
e HbA, 7,5-8,0%. 
I 7 $ 


Bolnavul diabetic trebuie să aibă un stil de viață echilibrat. Aceasta 
înseamnă alimentaţie sanogenă, practicarea zilnică a exerciţiului fizic, 
consum minim de alcool şi excluderea fumatului. 

Echilibrul perfect şi permanent al diabetului zaharat ameliorează gravita- 
tea diabetului şi se soldează cu normalizarea sau ameliorarea dereglărilor me- 
tabolismului lipidic, proteic şi hidrosalin şi, deci, opreşte evoluția diverselor 
complicaţii ale diabetului zaharat, şi chiar le face să involueze sau să dispară. 


Pentru a compensa diabetul zaharat, se folosesc următoarele me- 
tode de bază: 

1. Dieta ca singur element terapeutic. 

2. Dieta asociată cu preparatele hipoglicemiante perorale. 

3. Dieta asociată cu insulinoterapie. 

4. Dieta asociată cu insulinoterapie şi cu hipoglicemiante orale. 

Dieta este elementul terapeutic cel mai constant al DZ. Ea este indis- 
pensabilă tuturor formelor de boală şi reprezintă la unii pacienţi singurul 
element terapeutic 


Dieta ca singur element terapeutic al diabetului zaharat 


Indicaţii: 

e DZ latent (scăderea toleranţei la glucoza). 

e DZ de tip II, forma uşoară. 

Contraindicaţii: 

e Deficit de masă corporală. 

e Munca fizică grea. 

e Infecţii intercurente. 

e Boli asociate. 

e Intervenţii chirurgicale. 

e Sarcină. 

e Hiperglicemii considerabile. 

e Cetoacidoză. 

Principiul de bază al regimului alimentar al unui bolnav diabetic constă 
în apropierea maximă de normele fiziologice ale alimentării omului sănă- 
tos. Dieta trebuie individualizată în funcţie de vârstă, sex, activitate fizică, 
preferinţe alimentare, precum şi de caracteristicile biologice ale diabeticului 
(prezenţa sau lipsa obezității, dislipidemiei, hipertensiunii arteriale, afectării 
renale sau a altor tulburări ce necesită o ajustare dieto-terapeutică precisă). 

Raţia alimentară trebuie să fie acordată cu nevoile ideale ale organis- 
mului, dar nu cu cele reale. Pentru evaluarea valorilor masei ideale (MI) 
recomandăm formula: 

MI = [T (înălţimea în cm) - 100 )] -10% pentru bărbaţi; 
MI = [T (înălțimea în cm) - 100 )] -15% pentru femei. 

Aşadar, se prescriu regimuri care includ: 

e 20-25 kcal/ kg corp/ zi pentru persoane în repaus la pat; 

e 25 -30 kcal/ kg corp/ zi pentru activităţi fizice uşoare; 

e 30 - 35 kcal/ kg corp/ zi pentru activităţi fizice medii sau intelectuale; 

e 35 - 40 kcal/ kg corp/ zi pentru activităţi fizice mari. 

Activităţile fizice majore, care necesită cheltuieli energetice mai mari 
de 40 kcal/ kg corp/ zi, nu sunt recomandate pacientului diabetic. 

Valoarea energetică a raţiei alimentare se calculează înmulţind necesi- 
tatea energetică corespunzătoare modului de activitate la masa corporală 
"ideală" a bolnavului. 

întrucât obezitatea este unul din principalii factori patogen ici în DZ de 
tip II, diabeticii obezi trebuie să slăbească. S-a constatat că normalizarea 
masei corporale restabileşte sensibilitatea pentru insulina, micşorează con- 
centraţia insulinei imunoreactive în sânge, micşorează glicemia, lipidemia 
şi uneori normalizează toleranța la glucoza. în practică se recomandă o 
reducere de 500 kcal/zi în raport cu aportul caloric teoretic sau un regim de 
1500 kcal la femeie şi 1500-2000 kcal/zi la bărbat. 

Al doilea principiu fundamental al raţiei alimentare a diabeticului este 
de a respecta raportul fiziologic al glucidelor, proteinelor şi lipidelor. Raţia 
alimentară trebuie să fie acoperită de glucide 50-60%, proteine 12 - 15% 
şi lipide 25-30%. 


Recomandări dietetice pentru bolnavii diabetici 


1. Calorii: dieta normocalorică la normoponderali, hipocalorică la supra- 
ponderali şi hipercalorică la subponderali. 

2. Glucide: 50 - 60% din aportul caloric, evitându-se glucidele simple cu 
absorbţie rapidă şi produsele rafinate (zahărul şi derivatele lui), care pot constitui 
doar 5-10% din aportul energetic numai în tipul Ide DZ bine echilibrat. 

3. Proteine: 12-15% din aportul caloric cu reducere în insuficienţa renală 
(0,8 g/kg corp/zi). 

4. Lipide: 25-30% din calorii, din care 1/3 animale şi 2/3 vegetale. Apor- 
tul de colesterol mai mic de 300 mg/ zi. 

5. Fibre alimentare: 30-40 g fibre/ zi. 

6. Alcoolul: evitat la pacienţii obezi, cei cu hipertensiune şi/sau cu hiper- 
trigliceridemie. 

7. Sare: sub 7 g/zi, iar la hipertensivi < 3 g NaCI/zi. 

8. Edulcorantele: sunt permise, cele calorice intră în calculul caloric. 

9. Fumatul este interzis. 


Aportul glucidic (50-60% din aportul energetic total). Se exclud din 
regimul diabeticului produsele ce conţin glucide uşor asimilabile (mono- şi 
dizaharidele) - zahărul, bomboanele, tortele, copturile, îngheţata, mierea 

de albine, strugurii, prăjiturile, halvaua, bananele, băuturile dulci, crupa 
de gris - fiindcă se absorb din intestin şi determină o creştere exagerată a 
hiperglicemiei ce surmenează pancreasul endocrin şi duc la dezechilibra- 
rea diabetului. Se va da preferinţă glucidelor macromoleculare ce se des- 
compun lent până la monozaharide. Astfel se asigură o absorbţie treptată 
a glucidelor. Aceste produse sunt: pâinea neagră şi intermediară, cartofii, 
crupa de hrişcă, ovăz, mei. 

Pentru a uşura calculul necesarului de glucide din raţia alimentară, se 
foloseşte "unitatea de pâine" - cantitatea de produs în care se conţin 12 g 
de glucide =50 kcal. Jenkins şi col. au demonstrat că efectul hiperglice- 
miant al diferitor hidraţi de carbon administraţi în cantităţi egale este foarte 
diferit. Noţiunea de indice glicemic exprimă efectul hiperglicemiant total 
al unui aliment exprimat în procente comparativ cu cel înregistrat după o 
cantitate izoglucidică de glucoza sau de pâine albă şi considerată 100%. 
Convenţional, alimentele se grupează în 3 categorii: 

1. Alimente cu un conţinut glucidic mare (70-100%), interzise 
diabeticului (zahăr, miere, biscuiţi, prăjituri, smochine, stafide, curmale 
uscate, dulceţuri, prune şi pere uscate, gem de prune, marmeladă, lapte 
condensat). 

2. Alimente cu un conţinut glucidic mediu (50-70%), permise limi- 
tat diabeticului (pâine intermediară şi neagră, cartofi, orez fiert, crupa de 
ovăz, de hrişcă, paste făinoase, fasole şi mazăre boabe, fructe proaspete). 

3. Alimente cu un conţinut glucidic mic, permise diabeticului (mor- 
covi, ţelină, sfeclă, ceapă uscată, usturoi, roşii, ardei, varză, vinete, praz, 
lapte degresat şi derivate, carne, peşte şi derivatele lor). 

Bolnavilor, ce nu se pot lipsi de dulciuri, li se recomandă edulcorantele 
naturale (xilitol, sorbitol, fructoza ) sau sintetice (zaharină, aspartam, ci- 
clamat). 

Edulcorantele naturale posedă valoare energetică, deci trebuie incluse 
în calculul energetic şi sunt termostabile. Se administrează în cantităţi limi- 
tate (20 - 30 gr pe zi) pentru a preveni diareea osmotică. Fructoza în exces 
poate duce la creşterea concentraţiei de acid lactic în sânge, a lipoproteide- 
lor cu densitate mică şi, deci, accelerează evoluţia aterosclerozei. 

Edulcorantele sintetice conferă alimentaţiei o savoare suficientă fără 
un aport caloric, sunt termolabile. Toxicitatea lor este nulă la dozele reco- 
mandate. 

Aportului proteic îi corespund 12-15% din aportul caloric total. Proteine 
cu valoare biologică înaltă se găsesc în carne, peşte, lapte şi derivate, în ouă. 
Restricţia proteică este indicată bolnavilor cu neuropatie diabetică instalată. 

Aportul lipidic recomandat constituie 25-30% din aportul caloric total. 
Acizii graşi saturați (fără legături duble), care cresc nivelul LDL-coleste- 
rolului, nu trebuie să depăşească 10% din aportul total. Ei sunt prezenţi, în 
principal, în carnea grasă, unt, brânzeturi şi ouă care sunt de asemenea şi 
o sursă importantă de colesterol. Acizii graşi polinesaturaţi (cu mai multe 
legături duble) de origine vegetală, reduc nivelul colesterolului total, dar 
micşorează nivelul HDL-colesterolului şi cresc oxidabilitatea LDL. De 
aceea se recomandă limitarea lor până la 10% din aportul caloric. Acizii 
graşi mononesaturaţi, conţinuţi în special în uleiul de măsline, cresc nive- 
lul HDL-colesterolului fără a influenţa LDL. Este logic ca ei să reprezinte 
10-20% din aportul caloric. 

Raţia diabeticului trebuie să conţină neapărat fibre alimentare insolu- 
bile (celuloză, hemiceluloză şi lignină) şi hidrosolubile (pectine, gume şi 
mucilagii). Fibrele alimentare au următoarele proprietăţi: întârzie golirea 
gastrică, scad hormonii intestinali, formează u goi care "sechestrează" 
glucoza, inhibă digestia carbohidraţilor complex formează lanţuri scurte 
de acizi graşi în colon, cresc insulinosensibiiitaica, accelerează tranzitul 
intestinal şi, deci, micşorează hiperglicemia postabsorbtivă, nivelul co- 
lesterolului şi beta lipoproteidelor în sânge. In fibre dietetice sunt bogate 
legumele (varza, morcovul, sfecla), tărâţa, cerealele, coacăza, zmeura şi 
fructele uscate. Este recomandat un consum de peste 30 g fibre/ zi. 

Alcoolul. Ingestia de alcool în doze moderate nu are efect asupra gli- 
cemiei. El este acceptat la diabetici cu condiţia de a fi inclus în bilanţul 
caloric, deoarece fiecare pahar de băutură alcoolică aduce!00-200 cal. 
Alcoolul, în afara meselor, în doze mari favorizează hipoglicemii severe 
la diabeticii trataţi cu insulina şi/sau sulfonilureice. Cei mai afectaţi sunt 
bolnavii cu maladii cronice de ficat, care au o rezervă mică de glicogen. 
Alcoolul este contraindicat în cazul activităţii fizice şi este limitat în caz de 
hipertrigliceridemii. 

Fitoterapia cu plante medicinale care micşorează glicemia, unele prin 
alcalinizarea mediilor şi ameliorarea metabolismului glucozei, altele con- 
ţin insulina care favorizează glicoliza. Se folosesc frunzele şi pomuşoarele 
de afin, frunzele de laur, frunzele de nuc, de agud, tecile de fasole, ovăzul. 

Hipoglicemiantele orale 


în 1942 Lubatier a pus în valoare acţiunea hipoglicemiantă a derivaţilor 
de sulfaniluree, care au fost introduşi în practică în 1950. 


Tabelul 3 


Mecanismul de acţiune al derivaţilor de sulfaniluree 


Acţiune pancreatică 


Acţiune extrapancreatică 


Stimulează secreția de insulina de către 
celulele |3 ale insulelor Langherhans 


Cresc sensibilitatea celulelor periferice 
(în special a celor musculare) la acţiunea 
insulinei 


Exercită acţiune trofică şi regeneratoare 
asupra celulelor p-pancreatice 


Inhibă gliconeogeneza hepatică 


Inhibă celulele a insulare 


Eliberează insulina circulantă de legătura 
proteică 


Cresc sensibilitatea celulelor p insulare la 
hiperglicemie 


Inhibă lipoliza şi potenţează lipogeneza în 
prezenţa insulinei 


Inhibă insulinaza hepatică 


Efectele secundare: 


e hipoglicemii prin hiperinsulinemie; 


e eruptii cutanate; 

e fenomene dispeptice; 
e creştere ponderală; 

e accidente hepatice; 


e modificări hematologice - leucopenii, agranulocitoză; 


e acțiune teratogenă; 
e efect antabuzic. 


Tabelul 4 


Interferenţele medicamentoase ale derivaţiilor de sulfoniluree 


Amplifică acţiunea hipoglicemiantă: 


Atenuiază acţiunea hipoglicemiantă: 


salicilatii 

anticoagulantele cumarinice 
fibraţii 

fenilbutazona 
tuberculostaticele 
sulfanilamidele antimicrobiene 
prolongate 


e diureticele tiazidice, furosemidul 
e estrogenii 

e glucagonul 

e L-tiroxina 

e glucocorticoizii 

e acidul nicotinic 

e diazoxidul 

Indicații 

1. Diabetul de tip II forma medie şi gravă. 

2. Diabetul zaharat de tip II formă uşoară, când nu se reuşeşte compen- 
sarea numai prin dietă şi exerciţiu fizic. 

3. Diabetul zaharat de tip 1 insulinorezistent în asociere cu insulina. 

Contraindicaţii 

1. Cetoacidoză, precomă şi comă hiperglicemică. 

2. Sarcină, perioada de lactaţie. 

3. Intervenţii chirurgicale. 

4. Infecţii acute sau acutizarea infecțiilor cronice. 

5. Leucopenie, trombocitopenie de orice origine. 

6. Hepatopatii şi neuropatii severe. 

7. Ulcerul gastric şi duodenal în acutizare. 

8. Gangrena diabetică şi alte afecţiuni purulente. 

Deosebim preparate hipoglicemiante perorale de generaţia I şi H (după 


sulfonilureic | preparate 


anul 1968). 
Tabelul 5 
Caracteristica clinico-farmacologică 
a derivaţiilor sulfonilureei de generaţia I 
Agentul Unele Forma Debutul | Acțiune Durata Dozan Nr.de 
de de maximă | adminis- 


; acțiunii | maximă : EER 
livrare t acțiune |(g/24 ore) trări 


Tolbutamidă 


Butamid Tab. 


Rastinon | 0,25 gr, 1 oră 3-4 ore | 10-12 ore 2,0 2 ori / zi 


Orabet 0,5 gr 
Bucarban Tab. 
Carbutamidă | Oranil 0,5 er [0,5-1 oră| 5-6 ore | 10-12 20 |2ori/zi 
Nadizan A -12 ore , ori / zi 
Tab. 
Clorpropamid | Diabizene 0,1 gr 2 ore 4-6 ore A 6U016 0,5 I dată/zi 
0,25 gr 

Tabelul 6 
Caracteristica clinico-farmacologică 
a derivaţilor sulfonilureei de generaţia I 


Agentul Unele a Debutul | Acţiune | Durata Bras 
sulfonilureic preparate livrare acțiunii | maximă acțiune |(g/24 ore) 
Daonil Euglucon 
Maninil, * Tab. . 15-20 mg 
| i Clinii. 5 mg 40 min | 2-6 ore | 12-16 ore în 2 prize 
Glibenclamida B . 
etanazi 
Diamicron A 
Gliclazida** Predian, Sa 40-60 min | 2-6 ore | 12-14 ore e SAN 
1o Ada, Diabeton 8 P 
Minidiab  [T%P- 5 mg 
. 15-20 mg 
30 min | 1,5-3 ore| 12-14 ore | 4 : 
Glipizida Glucotrol XL Tab. în 2 prize 
P 5-10 mg 
Gliquidona Glurenom ui 40 min | 1,5-2 ore| 6-8 ore a F pes 
Glimepirida Amaryl ` ” 30 min | 2-3 ore | 16-24 ore na 


* Maninilul se eliberează şi sub formă micronizată în pastile a câte 1,75 mg şi 3,5 mg. 
** Gliclazida, pe lângă efectul hipoglicemiant. posedă şi efect angioprotector prin 
micşorarea agregării plachetare şi eritrocitare. 


Sulfonilureicele sunt metabolizate în ficat, dar sunt excretate, de regulă, 
pe cale urinară. Face excepţie gliquidona care se elimină 95% pe cale bilia- 
ră şi numai 5% pe cale renală, ceea ce permite administrarea ei la bolnavii 
cu DZ de tip II şi leziuni renale. Se administrează cu 15-30 min înaintea 
meselor. în caz de toleranţă digestivă scăzută, vor fi administrate în timpul 
meselor. La început se prescrie o doză mică de sulfonilureice din generaţia 
a doua şi se creşte progresiv timp de 5-7 zile sub controlul profilului glice- 
mic până la doza necesară pentru compensarea DZ. 

Repaglinida este un derivat al acidului benzoic cu durată scurtă de ac- 
ţiune. Preparatul Novo-Norm s-a dovedit a fi un agent insulinotrop eficient 
în combaterea hiperglicemiilor posprandiale. 

Biguanidele sunt derivați de guanidină. Au fost introduse în terapia 
diabetului zaharat de Pomeranţ şi Krall în 1957. 

Mecanismul de acţiune al biguanidelor 
1. Sporesc captarea glucozei de către muşchi. 
2. Inhibă gluconeogeneza hepatică. 


3. Micşorează absorbţia intestinală a glucozei, aminoacizilor, acizilor 


biliari şi a vit.B,. 
4. Inhibă lipogeneza şi sporesc lipoliza. 
5. Reduc apetitul. 


6. Sporesc glicoliza anaerobă şi producerea lactatului şi piruvatului cu 


creşterea coeficientului lactat/piruvat. 
7. Activează fibrinoliza. 
Efecte secundare 


e Jactacidoză; 


e fenomene dispeptice (greață, vărsături, disconfort în regiunea abdomi- 


nală, diaree, gust metalic în gură); 
e erupții cutanate; 
e pierdere ponderală; 
e anemie prin deficit de vit.B pp; 
e acutizarea polineuropatiei diabetice. 


Indicaţii 


1. Diabetul zaharat de tip II la obezi. 


2. Diabetul zaharat de tip II la normoponderali în combinaţie cu sulfa- 


nilureicele când monoterapia nu asigură compensarea. 
3. în diabetul de tip 1 insulinorezistent în combinaţie cu insulina. 


Contraindicaţii 


1. Cetoacidoză, precomă şi come diabetice. 

2. Sarcină, perioada de lactaţie. 

3. Intervenţii chirurgicale. 

4. Infecţii acute sau acutizarea infecțiilor cronice. 
5. Hepatopatii şi neuropatii severe. 

6. Gangrena diabetică şi alte afecţiuni purulente. 
7. Afecţiunile cronice care evoluează cu hipoxie. 
8. Polineuropatia diabetică. 

9. Deficitul de masă corporală. 


10. Etilismul. 


In prezent se folosesc următoarele preparate: 
1. Butilbiguanide (adebit, silubin, buformin). 
2. Dimetilbiguanide (glucofag, metformin, siofor). 

Tabelul 7 
Caracteristica clinico-farmacologică a biguanidelor 


Denumirea e: ar Doza maximă Durata 
internaţională comercială în mg în 24 ore de acţiune 
; Silubin-retard 100 A . 10-12 ore 

Buformin Adebit 50 e Pe 5 E pei 6-8 ore 

Glibutid 50 BAR 6-8 ore 

Metformin Ciucea ca 200 3,0 g în 3 prize 6-8 ore 
Metformin retard 850 30 g în 2 prize 10-12 ore 


Biguanidele pot fi folosite ca monoterapie la diabeticii de tip II obezi 
după eşecul regimului igieno-dietetic, sau în asociere cu sulfonilureicele 
sau cu insulina. In monoterapie riscul de hipoglicemie este nul. 

Combinația sulfamide - hipoglicemiante-biguanide asociază două me- 
dicamente: unul insulino-stimulant şi altul insulino-sensibilizant. Această 
strategie, cu o atentă monitorizare glicemică şi în asociere cu măsurile igie- 
no-dietetice, permite adesea de a întârzia cu mult (a evita) insulinoterapia. 
Terapia asociată apare ca ceva firesc după 4-5 ani de monoterapie. Medica- 
mentul iniţial se va păstra în doze maxime, iar cel nou se va administra cu 
doze mici, crescute ulterior în trepte. 


Inhibitorii de alfa-glucozidază 


Inhibitorii de a-glucozidază intestinală /acarboza, glucobaî) sunt de 
utilizare recentă. Majoritatea glucidelor alimentare, constituite din oligo- 
şi polizaharide, înainte de a fi absorbite, suportă acţiunea glucozidazelor 
conţinute în salivă, în sucul pancreatic şi în vilozităţile intestinale pentru a 
forma monozaharide absorbabile. Acarboza, un tetrapolizaharid de origine 
microbiană, inhibă prin competiţie enzimele din clasa a-glucozidazei (ami- 
laza şi maltaza intestinală). Ingestia de acarboza înainte de masă (50-100 
mg) întârzie digestia şi absorbţia glucidelor, prevenind creşterile glicemice 
excesive postprandiale. Acest preparat nu stimulează secreția de insulina, nu 
micşorează insulinorezistenţa şi, ca urmare, nu poate influenţa hiperglicemii- 
le matinale a jeun. Ea poate fi folosită numai în asociere cu dieta, cu fitotera- 
pia sau cu tratamentul oral clasic, poate fi utilă şi la pacienţii insulinotrataţi. 
Costul său destul de mare îi limitează însă cu mult utilizarea. 

Dintre efectele secundare ale inhibitorilor de a-glucozidază men- 
ționăm: balonarea abdominală şi diareea, creşterea transaminazelelor, 
scăderea Fe seric. 


Schema 2 
Algoritmul tratamentului DZ de tip II 


Solnav de diabet zaharat de tip II 


Obez Normoponderal 
Dietă, efort, fitoterapie 
- Educaţie - 


Control inacceptabil Control Control inacceptabil 
acceptabil 


Adăugare de metformin 


Adăugare de metformin 
(eventual şi acarboza) 


(eventual şi acarboza) 


Control inacceptabil -. Asocierea de <- Control inacceptabil 
sulfonilureice 
cu tă! ii 


Control inacceptabil 


I 
Insulinoterapie 


Eşecul secundar al antidiabeticelor orale este definit printr-o glice- 
mie cronică, superioară obiectivelor fixate, la un pacient tratat cu o dietă 
bine urmărită, combinată cu biguanide sau sulfanilamide utilizate la doza 
maximă şi în afara oricărui factor intercurent care ar favoriza o decompen- 
sare a diabetului. Acest eşec este cauzat de epuizarea progresivă a secreției 
de insulina de către celulele p în evoluția diabetului de tip II. Acest pacient 
necesită administrarea de insulina. întârzierea introducerii insulinoterapiei 


scurtează supraviețuirea acestor pacienți cu circa 4 ani. 

Tratamentul insulinic 
Indicaţii absolute pentru insulinoterapie: 
1. Diabetul zaharat de tip I. 
2. Cetoacidoză, precomă şi comă diabetică, lactacidozică, hiperos- 
molară. 
3. Decompensarea severă a diabetului zaharat cu hiperglicemie şi glu- 
cozurie considerabilă. 
4. Deficit ponderal considerabil al pacientului. 
5. Diabet de tip II la care a eşuat tratamentul cu dietă şi hipoglicemiante 
perorate sau există contraindicaţii pentru administrarea lor. 
. Hepatopatii şi neuropatii severe. 
. Diabet zaharat asociat cu procese purulente sau afecţiuni asociate. 
. Sarcină şi perioada de lactaţie. 
. Leziuni cutanate grave (furunculoză, carbuncul, necrobioză, ulcere 
trofice). 
10. Intervenţii chirurgicale mari. 
11. Infecţii acute sau acutizarea infecțiilor cronice, traumatismul. 
După descoperirea insulinei (1921) de către Păulescu şi introducerea 
ei în clinică (1922) de către Collip, Banting, MacLeod şi Best, principalele 
progrese în acest domeniu au fost: 
- producţia pe scară largă a insulinei cristaline (1930); 
- obţinerea insulinelor cu acţiune prelungită (1930-1950); 
- producerea insulinelor înalt purificate, numite insuline monopeak şi 
monocomponente (1970); 


- producerea insulinelor umane (1980) obţinute prin biotehnologie 
(transformarea insulinei de porc în insulina umană prin înlocuirea 
enzimatică a aminoacidului alanină cu treonină în poziţia 30 a lanţului 
B) sau prin inginerie genetică (introducerea genei insulinei în mole- 
cula de ADN a bacteriei Escherichia coli şi obţinerea unor cantităţi 
practic nelimitate de insulina); 

- în ultimii ani este organizată producerea pe cale semisintetică a "ana- 
logilor insulinici”, denumiți şi "lispro", cu o resorbţie subcutanată 
accelerată, un efect mai rapid şi o durată de acţiune redusă ("insuline 
ultra-rapide"); 

Producerea unor forme insulinice pentru administrare digestivă, nazală 

sau bronşică nu reprezintă încă un progres terapeutic semnificativ. 
240 


OO AN 


Preparatele insulinice 
e Insulinele convenţionale sunt preparatele obţinute din pancreasul de 
porc (diferă de insulina umană printr-un singur aminoacid) sau de bo- 
vine (diferă de insulina umană prin 3 aminoacizi). Aceste insuline sunt 
incomplet purificate, motiv pentru care sunt antigenice şi pot cauza 
alergii localizate sau generalizate, lpodistrofii şi insulinorezistenţă. 
e Insulinele monocomponent (MC) au aceeaşi sursă cu cele convenţio- 
nale, dar se obţin printr-un proces de înaltă purificare cromatografică, 
evitându-se apariţia anticorpilor antiinsulinici şi a reacţiilor locale. 
e Insulinele umane (HM) au structură identică cu cea a moleculei hor- 
monului secretat de celulele (3-pancreatice ale omului şi sunt obţinute 
fie semisintetic din insulina de porc, fie prin inginerie genetică. 
Prezentarea. Insulinele sunt produse în flacoane de 10 ml, într-o con- 
centraţie de 40 U/ml sau 100 U/ml. Există şi flacoane cu concentraţia de 
500 U/ml, folosite în cazuri de rezistenţă la insulina. 

Insulinele umane mai sunt livrate în cartuşe de 1,5 sau 3,0 ml, conți- 
nând 100 U/ml 

Farmacodinamia insulinelor permite împărţirea diferitelor preparate 
insulinice în 3 mari categorii: cu acţiune rapidă, cu acţiune medie sau in- 
termediară şi cu acţiune prelungită sau lentă. întrucât în fiecare an apar 


preparate insulinice noi, înainte de ale prescrie medicul trebuie să le cu- 
noască detaliat. 


Tabelul 8 
Caracteristica clinico-farmacologică a insulinelor cu acţiune rapidă 
Denumirea preparatelor, Concentrația, Instalarea acţiunii 

firma producătoare volumul flaconului Debut Maximă | Durata 
Suinsulin (Rusia) 40 U/ml, 5 ml 25 - 30 min | 2-3 ore |6-8ore 
Monosuinsulin (Rusia) 40 U/ml, 5 ml 25-30 min 2-3 ore | 6-8 ore 
Actrapid MC (NovoNordisk) | 40 U/ml, 10 ml 25 - 30 min | 2-3 ore 6-8ore 
Actrapid HM (NovoNordisk)| 40. 100 U/ml, 10 mi| 15-20 min | 2-3 ore | 6-7 ore 
letin R (Eli Lilly) 40 U/ml, 5 ml 20 - 30 min | 2-4 ore | 5-8 ore 
Humulin R (Eli Lilly) 40, 100 U/ml, 10 ml) 15-20 min| 2-3 ore | 6-7 ore 


Insulinele cu acţiune rapidă se prezintă sub formă de soluţii limpezi. 
Se pot administra subcutanat, intramuscular şi sunt singurele care pot fi 
utilizate intravenos. 

Indicaţii 

1. Diabet Zaharat de tip I primar depistat. 

2. Cetoacidoză, precomă şi comă diabetică, lactacidozică, hiperosmolară. 

3. Intervenţii chirurgicale mari. 

4. Naştere (travaliul). 

5. Procese purulente. 

6. Decompensare severă a diabetului zaharat. 

7. Alergie la insulinele cu acţiune prelungită. 

8. In insulinoterapia convenţională sau intensificată. 

O problemă dificilă este calcularea dozelor de insulina în diabetul de tip I 
primar depistat. în lipsa cetoacidozei, doza de insulina necesară pentru 
echilibrul acestei forme de diabet este de aproximativ 0,5 U la 1 kg/ masă 
corporală ideală în 24 ore. Cu timpul, necesitatea în insulina creşte ajun- 
gând la 0,7-0,8 U/kg/zi, iar în cetoacidoză la 1 U/kg/zi şi mai mult. 

Doza pentru 24 ore astfel calculată este repartizată în 4 prize: dimineaţa 
înainte de dejun (la ora 8.00), înainte de prânz (ora 14.00), înainte de cină 
(ora 19.00-20.00), înainte de somn (la orele 23.00 - 24.00). Raportul dintre 
ele trebuie să fie aproximativ de 3,5:2,5:3:1. 

Dozele iniţiale de insulina pot fi calculate preliminar, reieşind din nive- 
lul de glucoza în sânge. P. Forsham la o glicemie mai mare de 8,25 mmol/1 
recomandă administrarea de 0,28 mmol/1 1 U de insulina rapidă la o priză 
fiecare 6-8ore. 

Corecţia de mai departe a dozelor se face sub controlul profilului gli- 
cemic şi glucozuric. Sângele trebuie recoltat, de obicei, înainte de fiecare 
administrare a insulinei. Profilul glucozuric se determină în porţiile de 
urină ce se elimină pe durata cât acţionează fiecare injecție de insulina. In 
funcţie de concentraţia zahărului în porţiile de urină, se măreşte respectiv 
doza precedentă de insulina, reieşind din considerentele că 1 U insulina ad- 
ministrată subcutanat asigură asimilarea a 4 - 5 g zahăr din urină. Aşadar, 
doza de insulina va fi corijată treptat până la obţinerea normoglicemiei şi 
aglucozuriei. 

Repartizarea meselor în tratamentul cu insulina rapidă se face în funcţie 
de curba de acţiune a insulinei şi numărul de injectări. Administrarea pro- 
duselor alimentare se efectuează după 10-15 min de la injectarea insulinei 
şi la timpul maxim de acţiune a insulinei, adică peste 2 -3 ore după fiecare 
injecție: mic dejun, gustare (ora 10-11), prânz, gustare (ora 16-17), cină, 

gustare (la culcare), repartiţia hidraţilor de carbon pe mese fiind câte 10% 
la fiecare gustare, 20% mic dejun, 30% prânz şi 20% cină. 

După compensarea bolnavului cu insulina cu acţiune rapidă, se va trece 
la insulina cu acţiune de durată intermediară. 


Tabelul 9 
Preparate de insulina cu acţiune de durată intermediară, 
lungă şi amestecuri 


Denumirea preparatelor, Concentrația, Instalarea acţiunii 
firma producătoare volumul flaconului | Debut Maximă | Durata 
Insuline intermediare 
Semilente MC (NovoNordisk) 40 U/ml. 10 ml 60 - 90 min. 5-8 ore 12-16 ore 
Monotard MC (NovoNordisk) 40 U/ml, 10 ml 60-120 min 1-15 ore 18 - 22 ore 
Monotard HM (NovoNordisk) 40, 100 U/ml, 10 mul 45 - 60 min. 7-15 ore 18-22 ore 
Protofan MC (NovoNordisk) 40 U/ml, 10ml 60-90 min. 4 - I2 ore 22 - 24 ore 
Ptotofan HM (NovoNordisk) 40, 100 U/ml, 10 ml 45 - 60 min. 4- 12 ore 18-24 
Tetin NPH (Eli Lilly) 40 Url. 10ml |60- 12 min.| 8 160e | 18-24 ore 
Bumulin N (Ei Li 40, 100 U/ml, 10 ml | 45 ia | 6-12 ore | 14 e 
pi Ai Si ui - 60 min. 18-24 ore 
Sul 
Ultratard (NovoNordisk) ri a io m 4-6 ore 8 - 24 ore 28 - 36 ore 
Da ME (NovoNordisk) 7 4-6 ore 8-24 ore 28 - 36 ore 
estecuri 
Mixtard HM,  (NovoNordisk) ri aa i a 30 min. A A 24 ore 
Humulin-M "5 (Eli Lilly) 2 30 min. 77 e |14- 18 ore 


*Există 5 tipuri de amestecuri de insuline rapide şi lente în proporţii de: 
10%/90%; 20%/80%; 30%/70%; 40%/60%; 50%/50%. 


Insulinele cu acțiune prelungită, care deşi reduc numărul de înțepături 
pe zi, prezintă şi un dezavantaj. Acţiunea insulinei slăbeşte cu timpul, 
astfel încât pacienţii rămân mult în carenţă relativă de insulina, iar mesele 
reuşesc să decompenseze diabetul. Ca urmare, complicațiile diabetului 
zaharat au devenit mai frecvente. Din aceste considerente, în ultimul timp 
insulinele cu acţiune intermediară şi lungă se utilizează în asociere cu in- 
sulinele rapide în aşa-numitul tratament convențional. 

La transferarea bolnavului de la tratamentul cu insulina rapidă la cel 
cu insuline cu acţiune prelungită, doza sumară de insulina se micşorează 
cu 20 %. 1/3 din necesarul de insulina pentru 24 ore se acoperă cu insu- 
lina rapidă şi 2/3 - cu preparate cu acţiune prelungită. Circa 60-70% din 
doza insulinei pentru 24 ore se administrează dimineaţa şi 40-30% în 

cursul serii. Proporția rapidă-intermediară este dimineaţa de 1/2 şi seara 
de 1/1. Dozele se modifică de către medic în funcţie de nivelul glicemiei 
şi glucozuriei. 
Unele scheme de combinare a diferitelor preparate de insulina: 
1. Insulina Mixtardz sau insulina rapidă împreună cu insulina interme- 
diară de 2 ori în zi. 2/3 din doza pentru 24 ore se administrează dimi- 
neaţa, înainte de micul dejun, şi 1/3 seara, înainte de cină. Proporția 
rapidă-intermediară atât dimineaţa cât şi seara este de 1/2. 
2. Insulina rapidă cu 30 min înaintea micului dejun şi prânzului, insuli- 
na Mixtard; înainte de cină. 
3. Insulina rapidă cu 30 min înaintea micului dejun, prânzului şi cinei, 
insulina intemediară înainte de somn (ora 22.00). 
4. Insulina ultralentă dimineaţa sau seara, plus insulina cu acţiune rapi- 
dă înaintea fiecărei mese. 


Insulinoterapie intensificată 


Insulinoterapia intensificată este preferabilă în diabetul de tip I şi în 
eşecul tratamentului convenţional. Doza totală de insulina este cuprinsă 
între 0,6-0,9 U/kgcorp/zi. 

In prezent a fost elaborată schemă "bazal-prandial” ("bazal-bolus") 
care tinde să mimeze insulinosecreţia fiziologică. Se impune injectarea 
unei insuline retard (intermediare sau lungi) la culcare (25-50% din doza 
totală), care acoperă necesarul insulinic de bază, şi administrarea de in- 
suline rapide înaintea fiecărei mese principale (50-60% din doza totală: 
dimineaţa 20-25%, prânz 10-15% şi seara 10-20%). 

In cazul acestui tip de tratament, pacientul este instruit să-şi determine 
glicemia şi/sau glucozuria de 4-6 ori pe zi, adaptându-şi doza de insulina 
la valoarea glicemică. Scopul este de a evita creşterile glicemice peste 10 
mmol/l sau scăderile sub 3,5 mmol/1. Strategia "bazal-prandial" trebuie să 
ducă la o HbA < 7,5%, care previne dezvoltarea complicaţiilor cronice 
ale diabetului. Această schemă este destinată pacienţilor complianţi care îi 
înţeleg necesitatea, acceptă o automonitorizare glicemică riguroasă, indis- 
pensabilă de insulinoterapia "intensificată” şi dispun de resurse financiare 
reclamate de autocontrolul metabolic. Acest tip de tratament trebuie evitat 
sub vârsta de 10 ani şi la pacienţii peste 65 ani. 

Dezavantajele tratamentului intensificat cu insulina constau în frecven- 
ţa mai mare a hipoglicemiilor şi tendinţa de creştere în greutate. 

Modalităţi practice 

Insulina trebuie să fie păstrată la întuneric şi de preferinţă la temperaturi 
cuprinse între 2-10 *C.Ea nu trebuie să fie congelată, nici expusă la tempe- 
raturi foarte ridicate pentru că activitatea sa biologică va fi alterată. 

Pentru injectare, pacientul dispune de seringi de plastic de unică folo- 
sinţă de 0,5 sau 1 ml gradate în unităţi de insulina. Seringile cu ac inclus 
(microfine) sunt cele mai precise. 

Pentru stilourile de injectare sunt disponibile NovoPen şi BD-Pen in- 
suline în "cartuşe" de 15 şi 3,0 ml cu concentraţia de IOOU/ml. 

Insulina trebuie injectată în țesutul subcutan profund. Locul de injectare 
influenţează viteza resorbţiei insulinei: cele mai rapide sunt injecţiile în 
abdomen, intermediare - în braţ şi cele mai lente - în coapsă. Fluxul san- 
guin local de asemenea influenţează viteza absorbției insulinei: exerciţiul 
fizic în teritoriul de injecție grăbeşte absorbţia, în timp ce vasoconstricţia o 
diminuează. Insulina rapidă se injectează de preferat în abdomen, iar cele 
cu acţiune prelungită, la nivelul braţelor sau coapselor, schimbând zilnic 
locurile de injecție pentru a evita lipodistrofia. 

Pancreasul artificial, biostator, este un aparat staționar care prezintă un 
sistem automat de reglare, ale cărui elemente principale sunt un biocaptor 
de glucoza, injector de insulina, un sistem computerizat de acordare func- 
țională între cele 2 piese menţionate, care asigură menţinerea glicemiei 
la nivelul programat. Principiul de acordare funcţională, folosit în aparat, 
permite de a mima funcţia normală a pancreasului endocrin, asigurând 
introducerea insulinei conform necesităţii organismului şi preîntâmpi- 
nând orice deviații de la limitele fiziologice. Deşi utilizarea lui necesită 
conectarea la venele pacientului în condiţii de staționar, el este foarte util 
în tatonarea dozelor de insulina, necesare pacientului pentru compensarea 
diabetului, şi în tratamentul comei diabetice. 

în prezent se află în faza promoţională "'pancreasul artificial” în mi- 
niatură, implantabil subcutanat. In linii mari, acest dispozitiv cuprinde: un 
senzor cu ajutorul căruia glicemia este monitorizată continuu, un rezervor 
de insulina şi altul de glucoza şi o baterie care acţionează sistemul. Evi- 
dent, acest pancreas artificial are o durată limitată de funcţionare, necesi- 
tând înlocuirea lui periodică. 

Pompele de insulina prezintă un aparat portabil cu debit orar progra- 
mabil, perfuzând încontinuu printr-un cateter, plasat în țesutul subcutanat 
periombilical sau intraperitoneal, o mică cantitate de insulina rapidă, de- 
bitul de bază, iar pacientul îşi comandă un bolus suplimentar de insulina 
în momentul meselor principale. Principalele contraindicaţii sunt costurile 
mari şi neacceptarea de către pacienţi a automonitorizării intensive. Com- 
plicaţiile posibile: infecția locală, mersul rapid spre cetoză în caz de pro- 
bleme tehnice care împiedică ajungerea insulinei în țesutul subcutanat. 

Transplantul panereatic şi de celule Ş-pancreatice 

Transplantul pancreatic rămâne un tratament de excepţie, în ciuda 
progreselor remarcabile de tehnică chirurgicală şi de tratament imunode- 
presor. Indicaţia clasică a transplantului pancreatic se adresează diabeti- 
cilor de tip I cu insuficienţă renală cronică, situaţie în care se realizează 
transplantul dublu, de rinichi şi de pancreas. 

Dificultăţile tehnice majore ale transplantului pancreatic au condus la ide- 
ea realizării unui transplant de celule P-pancreatice, obţinute din pancreasul 
de făt (sau purcel), cultivate şi multiplicate pe mediu artificial. întrucât un 
transplant eficient (făcut, de obicei, în vena portă sau în mușchiul drept al 
abdomenului) necesită circa 60 000 celule, obţinerea acestora devine proble- 
matică, în plus, durata lor de supravieţuire este destul de limitată, necesitând 
tratament imuno-supresor, cu efectele secundare pe care le presupune acesta. 

Efectele secundare ale insulinoterapiei 

Insulinoterapia poate fi urmată de unele efecte secundare, locale sau 
generale: 

“Alergia la insulina este întâlnită foarte rar şi numai după folosirea in- 
sulinelor nepurificate. Insulinele MC şi umane au înlăturat acest efect 
secundar. 

e Lipodistrofia la locul injecţiei se caracterizează prin remanierea ţe- 
sutului adipos subcutanat, proces care include topirea lui în anumite 
zone, asociată uneori cu procese de hipertrofie de tip nodular. Utiliza- 
rea insulinelor moderne şi schimbarea permanentă a locului injecţiilor 
previne această complicaţie. 

“Abcesele pe locul injecţiei apar numai la nerespecatrea condiţiilor de 
asepsie generală şi locală. 

e "Edemul insulinic" (mai frecvent la membrele inferioare, mai rar 
generalizat) se înregistrează uneori după instituirea insulinoterapiei. 

Mecanismul său nu are o explicaţie satisfăcătoare. Fenomenul este 
tranzitor, necesitând uneori un tratament episodic cu diuretice. 

e "încețoşarea vederii” poate apărea la câteva zile după începerea insu- 
linoterapiei, fiind cauzată de unele tulburări de refracție care însoțesc 
fluctuațiile glicemice mari din această perioadă. Tulburarea dispare 
spontan după 1-2 săptămâni. 

e "Rezistenţa la insulina”, caracterizată printr-un necesar mai mare de 
100 U/zi, este rară şi insuficient explicată. Anticorpii antiinsulinici nu 
întotdeauna sunt crescuţi, de aceea fenomenul nu poate fi explicat. 

e Producţia excesivă de anticorpi se întâlneşte aproape constant la pa- 
cienţii trataţi cu insuline nepurificate. O creştere discretă a anticorpilor 
la insulina se înregistrează şi după utilizarea insulinelor MC şi chiar a 
celor umane. Presupusele lor efecte negative nu au putut fi confirmate. 

e Hipoglicemia este principalul efect secundar al insulinoterapiei (se 
discută în complicațiile acute ale DZ). 

Hiperglicemiile matinale 

Există trei mecanisme de creştere a valorilor glicemice matinale legate 

de regimul insulino-terapic folosit: 

a) Fenomenul de zori ("down phenomenon") este o hiperglicemie 
spontană care survine între orele 4 şi 8 în absenţa hipoglicemiei noc- 
acţiunea insulinei ca urmare a declanşării nocturne de STH şi/sau a 
creşterii cortizolemiei la sfârşitul nopţii. 

b) Fenomenul Somogyi se manifestă printr-o hiperglicemie matinală 
marcată, consecinţa unei hipoglicemii nocturne, nesesizată de către pa- 
cient Hipoglicemiile nocturne sunt legate de o supradozare cronică de 
insulina administrată seara. Cel mai frecvent sunt asimptomatice şi pot 
fi evocate prin semne indirecte de neuroglucopenie cum ar fi: somn agi- 
tat, cefalee matinală şi/sau astenie cronică. Reacţia hiperglicemică este 
cauzată de hipersecreţia hormonilor de contrareglare (catecolaminelor, 
glucagonului, cortizolului) şi glicogenolizei hepatice secundare. 

c) Subinsulinizarea sau folosirea la masa de seară a unei insuline rapi- 
de care nu acoperă decât 6-7 ore. Se manifestă printr-o hiperglicemie 
matinală. în prezent se întâlneşte mai rar, întrucât doza de seară este 
reprezentată de o insulina cu acţiune prelungită, capabilă să acopere 
intervalul de 12 ore între orele 19 şi 7 dimineaţa. 

Pentru a interpreta corect o hiperglicemie matinală, trebuie cunoscută 
glicemia la ora 3 noaptea, precum şi glucozuria din cursul nopţii. Dacă 
glicemia de noapte şi glucozuria sunt mari, este vorba despre o subinsulini- 
zare nocturnă. O glicemie mare dimineaţa, cu glicemie mică la ora 3 şi glu- 
cozurie neînsemnată sau absentă indică fenomenul Somogyi. "Fenomenul 
de zori" rămâne în discuţie prin excluderea celorlalte două cauze, nefiind 
precedat de hipoglicemie nocturnă. 

în cazul fenomenului Somogyi, doza de seară a insulinei va fi scăzută. 
"Fenomenul de zori" sau subinsulinizarea pot fi suprimate printr-un supli- 
ment insulinic înainte de culcare. 


Prelegerea 15 


COMPLICAŢIILE METABOLICE ACUTE 
ALE DIABETULUI ZAHARAT 


Micile decompensări ale echilibrului glicemic, dacă se prelungesc în 
timp sau capătă un caracter sistematic, sunt răspunzătoare de dezvoltarea 
complicaţiilor cronice. Dereglările metabolice de proporţie condiţionează 
adevărate accidente acute care pot deveni incompatibile cu viaţa. 

Principalele complicaţii acute ale diabetului zaharat, sunt: 

e cetoacidoza şi expresia ei severă - coma cetoacidotică; 

e coma hiperosmolară; 

e coma lactacidozică; 

e coma hipoglicemică. 


Cetoacidoza şi coma cetoacidotică 


Termenul de "diabet decompensat" se foloseşte în momentul creşterii 
corpilor cetonici sanguini detectaţi, de regulă, prin determinarea lor în uri- 
nă, într-o primă etapă, creşterea corpilor cetonici nu modifică pH-ul san- 
guin. O scădere a pH-ului sub 7,35 defineşte cetoacidoza moderată, iar sub 
7,30 cetoacidoza avansată, numită şi precoma diabetică. Coma diabetică 
cetoacidotică se defineşte prin scăderea pH-ului sanguin sub 7,20 şi/sau a 
HCO, sub IOmEq/l. 

Cetoacidoza diabetică severă poate surveni din următoarele cauze: 

1. Abaterile de la regim (abuzul alimentar general sau de glucide) sau 

reducerea exagerată de glucide, cu raţie bogată în lipide. 

2. Insuficienţa insulinoterapiei (sistarea tratamentului cu insulina din 
diverse motive, tentativa de a înlocui tratamentul cu insulina cu dietă 
sau regim alimentar în diabetul zaharat de tip I). 

3. Asocierea infecțiilor acute, accidentelor vasculare, traumatismelor 
sau stresului psihic, sarcinii ş.a. determină creşterea necesităţilor de 
insulina. Dacă nu se corectează doza de insulina, diabetul se decom- 
pensează până la cetoacidoza şi chiar comă. 

4. Adresarea întârziată a bolnavului cu diabet zaharat de tip I incipient 

la medic sau diagnosticul întârziat al acestui tip de diabet. 

5. Infecţiile acute cu germeni patogeni localizate sau generalizate, stă- 

rile septice, procesele purulente. 

6. Tratamente cu saluretice, corticoizi sau alte medicamente hipergli- 

cemiante. 

7. Unele stări fiziologice: menstruaţia, sarcina, surmenajul, stările emo- 

tionale, şocul etc. 

Fiziopatologie. Cauza principală este lipsa relativ avansată sau chiar 
absolută a insulinei. Aceasta declanşează o serie de tulburări metabolice: 

e Lipsa de insulina duce la scăderea cantităţii de glucoza utilizată la 
nivelul ţesuturilor periferice, declanşează catabolismul glucidelor de rezer- 
vă - glicogenoliza hepatică, şi accelerează producţia hepatică de glucoza 
pornind de la precursori neglucidici (neoglucogeneză pe seama lipidelor şi 
a proteinelor proprii). 

e în țesutul adipos, carenţa insulinică stimulează lipoliza şi acumularea 
în sânge de acizi graşi liberi şi trigliceride, care favorizează apariţia unei 
insulinorezistenţe. Ficatul suprasolicitat nu poate metaboliza aceşti produşi 
până la CO» şi H20, catabolismul lor se opreşte la stadiile intermediare de 
corpi cetonici (acidul beta-hidroxibutiric şi acidul acetoacetic) care ating 
nivele sanguine excesive şi se găsesc şi în urină. Aceştia sunt acizi organici 
puternici, care provoacă o acidoză, pe care hiperventilaţia nu o poate com- 
pensa şi care depăşeşte capacitatea de tampon a plasmei. Acetona se for- 
mează prin decarboxilarea neenzimatică a acidului acetoacetic. în cantităţi 
mari se găseşte în sânge, de unde trece în urină şi în aerul expirat, dându-i 
o halenă cu un miros caracteristic. 

e Deficitul de insulina conduce la un hipercatabolism proteic - o parte 
din aminoacizi intră în reacţii de neoglucogeneză şi sporesc glicemia, iar 
altă parte degradează, însă catabolismul este incomplet, oprindu-se la eta- 
pe intermediare de corpi cetonici, accentuând cetogeneza. în cetoacidoză 
creşte concentraţia hormonilor contrainsulinici (cortizol, STH, glucagon şi 
catecolamine), care sporesc lipoliza şi insulinorezistenţa. 

în organism apar o serie de tulburări hidroelectrolitice, de osmolaritate 
şi de echilibru acido-bazic. Hiperglicemia creşte considerabil osmolarita- 
tea în lichidele extracelulare care, la rândul ei, duce la o deshidratare intra- 
celulară. în acelaşi timp, hiperglicemia determină o poliurie osmotică, care 

duce la deshidratare extracelulară cu consecinţe asupra tensiunii arteriale 
(hipotensiune, colaps) şi asupra lichidelor interstiţiale (reducerea turgoru- 
lui subcutanat). O dată cu apa se pierd cationii de Na”, K*, Ca”, Mg, P. 
Aceste pierderi de valenţe alcaline, precum şi acumularea de valenţe me- 
tabolice acide prin sporirea producerii corpilor cetonici, determină acidoza 
metabolică. Acidoza metabolică reduce bicarbonaţii plasmatici, iar con- 
centraţia crescută a ionilor de hidrogen stimulează centrul respirator din 
bulb, care amplifică activ respiraţia (respiraţia Kusmaul) pentru a elimina 
pe cale respiratorie excesul de valenţe acide. 

Tabloul clinic. Coma cetoacidotică se instalează insidios, treptat. în 
raport cu gravitatea semnelor clinice, se disting 3 grade de tulburări, care 
sunt în fond 3 etape succesive ale disfuncţiei metabolice: 

e cetoacidoză moderată; 

e cetoacidoză avansată sau precomă; 

e cetoacidoză severă sau comă diabetică care poate fi superficială sau 

profundă. 

I. Cetoacidoză moderată se caracterizează prin simptomatica unei 
decompensări acute şi progresive a diabetului zaharat: apare setea, poli- 
uria, pierderea în greutate, apetitul scăzut considerabil. Chiar şi la această 
etapă se determină semnele intoxicației: oboseală nejustificată, slăbiciune 
generală, cefalee, greţuri, miros de acetonă din gură. Se determină hiper- 
glicemie mai mult de 16,5 mmol/l, glucozurie şi în urină se pun în evidenţă 
corpi cetonici. PH-ul sanguin 7,31-7,35. 

II. Cetoacidoză avansată sau precoma 

Dacă nu se aplică la timp tratamentul adecvat, dereglările metabolice 
progresează. Simptomele enumerate sporesc ca intensitate şi la ele se adau- 
gă: anorexia, greţurile, vomele repetate uneori incoercibile ce agravează 
şi mai mult deshidratarea şi dereglările electrolitice, arsuri epigastrice, 
gastraigii, meteorism, constipaţii sau diaree, dispnee metabolică de tip 
Kussmaul (apare la pH-ul sanguin sub 7,2). Progresează slăbiciunea ge- 
nerală, somnolenţa, apatia. Bolnavii greu se orientează în timp şi spaţiu, la 
întrebări răspund monoton, unisilab, cu întârziere. 

Semnele de deshidratare sunt evidente. Limba şi mucoasa bucală 
sunt uscate, zmeurii, pielea uscată, turgorul scăzut, ochii se exavează. 
Tahicardia este înjur de 100 - 120 bătăi pe minut, iar tensiunea arterială 
are tendinţă de scădere. 

III. Dacă şi la această etapă nu se întreprind măsuri terapeutice, bolna- 
vul devine indiferent, somnolenţa progresează şi bolnavul treptat se adân- 
ceşte în comă profundă. 

Această fază este definită de 3 categorii de semne: 

e deshidratare excesivă; 

e hiperpnee acidotică; 

e tulburări de conştiinţă. 

Semne de deshidratare celulară şi extracelulară sunt: 

e trăsături emaciate, nasul subţire; 

e cavităţi orbitale adâncite; 

e globii oculari moi; 

e piele uscată, aspră, rece, cu excoriaţii; 

e turgorul pielii şi tonusul muscular scăzut; 

e temperatura corpului normală sau scăzută; 

e atonie gastrică, vezicală, vasculară. 

Respirația adâncă, zgomotoasă Kussmaul. în aerul expirat se simte mi- 
ros de acetonă. Pulsul este frecvent, 120-150 bătăi în minut, slab. Tensiunea 
arterială este scăzută, îndeosebi cea diastolică din cauza hipovolemiei. 

Limba este uscată, zmeurie, aspră, cu amprentele dentare pe margini. 
Abdomenul în principiu este moale, se palpează ficatul - steatoza hepatică. 
Reflexele, sensibilitatea sunt abolite, iar în comă profundă dispar. Poliuria 
trece în oligurie (scade tensiunea arterială până la colaps). Coma cetoaci- 
dotică poate evolua atipic cu predominarea în tabloul clinic a următoarelor 
simptome: 

e cardiovasculare - forma cardiovasculară cu colaps mai frecventă la 

persoanele în vârstă; 

e gastrointestinală - cu epigastralgii, dureri apendiculare, de tip peri- 

tonită etc; 

e renală - la diabeticii cu nefropatie; 

e encefalopatică - la bolnavii senili. 

Diagnosticul de laborator 

/. Examenul de sânge: 

e Glicemia este crescută, mai mare de 16,5 mmol/1, poate ajunge chiar 

până la 55,5 mmol/1. 

e PH plasmatic (norma 7,32 -7,42) - în acidoză scade, în comă poate 

ajunge până la < 7,0. 

e Corpii cetonici - în plasmă (norma 177,2 umol/1) cresc până la 1772 
u.mol/1. 
e Jonograma: 
-Na (norma 130- 145 mmol/1) - hiponatriemie până la 120 mmol/1; 
- K (norma 4,5 mmol/1) - la început normală, crescută sau scăzută. 
Lipsa insulinei şi acidoza duc la ieşirea K din spațiul intracelular 
în cel extracelular şi pierderi urinare. Pacientul, care se prezintă cu 
hipokaliemie, demonstrează un profund deficit al capitalului pota- 
sic şi risc sporit de paralizie respiratorie sau generalizată, aritmii 
(fibrilaţie ventriculară) şi moarte prin stop cardiac. 
-CI (norma 100-106mmol/1) - scade până la 80 mmol/1. 
e Osmolaritatea - norma 300 mOsm/1, creşte până la 350 - 400 mOsmy/l. 
e Colesterolul este mai mare de 7-10 mmol/1. 
e Trigliceridele crescute - 3 mm/l. 
e Analiza generală a sângelui: leucocitoză, VSH crescut. 
2. Examen de urină: glucozuria conform hiperglicemiei, dar în insufi- 
cienţa renală poate lipsi. Corpi cetonici pozitivi. 


Coma hiperosmolară 


Se întâlneşte cu o frecvenţă de 10 ori mai mică decât cea cetoacidotică. 
Mai afectate sunt femeile. Coma hiperosmolară este o complicaţie gravă a 
diabetului, mai ales de tip II, care survine cel mai frecvent la pacienţii în 
vârstă, şi este favorizată de: 

e Infecţii intercurente. 

e Stările ce duc, pe de o parte, la deshidratarea organismului, şi pe altă 
parte la agravarea insuficienţei insulinice (traume, combustii, dereglă- 
ri gastrointestinale cu vome şi diaree, hemoragii, administrarea necon- 
trolată de diuretice sau de corticoizi, perfuziile cu glucoza, manitol, 
hemodializa etc). 

Patogenia nu este pe deplin cunoscută. Există o carenţă insulinică mai 
puţin severă ca în cetoacidoză astfel că lipoiiza este blocată în timp, se 
dezvoltă progresiv o hiperglicemie, care provoacă o diureză osmotică şi 
deshidratare. 

Tabloul clinic este dominat de semne de deshidratare foarte severă în 
absenţa acidozei: mirosul de acetonă şi respiraţia Kussmaul lipsesc. 

Hemoconcentraţia antrenează şi substanţe trombolpastice care favori- 
zează coagularea intravasculară diseminată. Semnele neurologice sunt cu- 
rente: secuze musculare, contracţii clonico-tonice, hemipareze cu reflexul 
Babischii pozitiv, afazie, nistagmus, hemianopsie ca consecinţă a deshidra- 
tării severe a celulelor nervoase şi a dereglărilor microcirculaţiei. 

Diagnosticul de laborator 

-In analiza generală a sângelui: eritrocitoză, leucocitoză, hematocritul 

crescut, VSH mărit ca consecinţă a hemoconcentraţiei. 

- Glicemia este extrem de ridicată, mai mare de 33 - 44mmol/l, uneori 
până la 55,5 mmol/1. 

Hiper Na, CI, K- emie. 

- Osmolaritatea plasmei permanent crescută 330 - 500 mOsm/l. 

- Concentraţiile de ACTH, STH, cortizolul sunt moderat crescute. 
- Corpii cetonici în plasmă sunt în normă şi lipsesc în urină. 


Coma lactacidotică 


Este un accident mai rar întâlnit în diabet, dar mai grav. Este vorba de 
o acidoză metabolică severă generată de o creştere a nivelului plasmatic a 
lactatului produs prin glicoliza anaerobă. 

Glicoliza este oprită la nivelul acidului lactic, care nu mai este degradat 
şi se acumulează în ţesuturi. Fenomenul este favorizat de anoxia tisulară, 
fiind declanşat deseori de medicaţia antidiabetică orală, în special de bi- 
guanide. 

Faza prodromală de acidoză lactică este caracterizată prin oboseală şi 
dureri musculare. Instalarea acesteea se exprimă clinic printr-o hiperven- 
tilaţie intensă (fără miros de acetonă) şi tulburări digestive (greţuri, văr- 
sături, dureri abdominale). în final evoluţia se complică cu hipotensiune, 
colaps şi oligurie, care explică absenţa deshidratării. Diagnosticul pozitiv 
se pune în baza datelor de laborator: 

e cresc concentraţia lactatului (mai mare de 2 mmol/1, norma fiind de 
0,4-1,4 mmol/1) şi a piruvatului (norma 0,07-0,14 mmol/1) în serul 
sanguin, raportul lactat/piruvat, care în normă este de 10/1; 

e se micşorează pH-ul sanguin (devine mai mic ca 7,2), rezerva alcalină 
şi bicarbonaţii. Glicemia şi glucozuria sunt moderat crescute. Uneori 
se depistează corpi cetonici în urină. 

Hipoglicemia la pacientul diabetic 


Hipoglicemia complică tratamentul cu insulina şi/sau cu sulfamide 
hipoglicemiante, în special, cele cu durata lungă de acţiune. Biologic hipo- 
glicemia este definită prin scăderile mai jos de 3,3 -2,8 mmol/1 care dere- 
glează aprovizionarea energetică a celulelor nervoase. în practica clinică se 
disting hipoglicemii uşoare (pe care bolnavul este capabil să le corijeze) şi 
hipoglicemii severe (când este necesar ajutorul altei persoane). Forma cea 
mai gravă este coma hipoglicemică. Riscul hipoglicemic creşte o dată cu 
echilibrul diabetului. în timp ce hipoglicemiile uşoare sau medii, cu efecte 
clinice variabile, sunt accesibile ca preţ pentru un echilibru metabolic bun, 
hipoglicemiile severe (comele diabetice) pot fi şi trebuie evitate. 

Cauzele cele mai frecvente sunt: 

e dozele excesive de insulina sau de sulfamide hipoglicemiante 

e scăderea aportului alimentar 

e exerciţiul fizic fără aport glucidic suplimentar şi/sau adaptarea dozelor 

de insulina 

e consumul de alcool 

Mecanismele fiziologice, care în mod normal menţin homeostaza glice- 
mică asigurând continuu creierul cu glucoza, sunt complexe. Trei hormoni 
- insulina, glucagonul şi adrenalina- sunt principalii factori glucoreglatori. 

Producţia hepatică de glucoza şi utilizarea ei sunt ajustate în permanen- 
tă în special prin insulina şi glucagonul circulant. Hipoglicemia apare cănd 
există o inhibiţie a producţiei hepatice de glucoza şi un exces de consum 
în țesuturile periferice (insulino- şi non-insuiinodependente) ca urmare a 
unei cantităţi de insulina inadecvate. Hipoglicemia favorizează eliberarea 
a numeroşi hiperglicemianţi, numuţi de contrareglare. Este vorba de gluca- 
gon, adrenalină, cortizol şi de hormonul de creştere, care sporesc producţia 
hepatică de glucoza (glicogenoliză şi/sau neoglucogeneză) şi permit reve- 
nirea la starea de normoglicemie. 

La pacienţii dependenţi de insulina exogenă, primul mijloc de apărare 
în faţa scăderii nivelului glicemic, reducerea secreției de insulina, este 
abolit. Al doilea mijloc de apărare, creşterea secreției de glucagon, de ase- 
menea este tulburat, de rând cu un răspuns adrenergic scăzut. în sindromul 
hipoglicemiei neconştientizate, neuropatia autonomă avansată contribuie 
la reducerea răspunsului simpatoadrenal. 

Manifestările clinice se instalează rapid, timp de câteva minute. Se 
disting simptome periferice (adrenergice), care funcţionează ca sisteme de 
alarmă şi apar foarte precoce, şi simptome centrale (neuroglucopenice), 
mai puţin perceptibile de către bolnav şi cu o manifestare tardivă. 


Tabelul 10 


Manifestările clinice ale hipoglicemiei 


Semne neuroglicopenice 
(dereglarea acută a aprovizionării 
energetice a SNC) 


Semne adrenergice 
(ca urmare a descărcării reacţionate 
de catecolamine) 


Stare de slăbiciune Cefalee 

Transpiraţii reci aain > 

Tahicardie ulburări vizuale l l 
Palpitaţii Dificultăţi de concentrare şi vorbire 
Tremurături Bradipsihie 


Tulburări de comportament 


Nervozitate, iritabil itate e Ey 
(agresivitate, negativism) 


Furnicături în buze sau în degete 


Foame imperioasă TENAN 

Greţuri şi vărsături k 
Convulsii 
Comă 


La scăderea glicemiei în jur de 3,3 mmol/l, apar simptomele adre- 
nergice. Cele neurologice apar la o scăderea a glicemiei sub 2,8 mmol/1. 
Trebuie să subliniem, că la un diabetic nu există un paralelism sistemic 
între simptome şi nivelul de glicemie, cea ce face diagnostidil mai dificil. 
Manifestările hipoglicemiei pot să difere substanţial la diferiţi bolnavi, dar 
la unul şi acelaşi bolnav hipoglicemia evoluează cu manifestări tipice, pe 
care bolnavii sunt instruiți sa le cunoască şi să le corecteze rapid pentru a 
preveni instalarea comei hipoglicemice. 

Semnele clinice în coma hipoglicemică: respiraţie normală, lipsa mi- 
rosului de acetona în halenă, pielea umedă şi palidă, limba umedă, pupile 
midriatice largi, globii oculari cu tonus normal, musculatura cu tonusul 
crescut până la contracţii şi convulsii, tensiune arterială normală sau mo- 
derat crescută, pulsul plin sau normal. 

Diagnosticul de laborator: în urină glucoza este absentă sau slab po- 
zitivă, cetonuria absentă, glucoza în sânge mai puţin de 2,7 mmol/1, pH-ul 
sanguin este normal. 

Hipoglicemiile prezintă un pericol deosebit la bătrâni şi/sau la pacien- 
ţii cu cardoipatie ischemică sau boală vasculară cerebrală, putând deter- 
mina dezvoltarea infarctului miocardic sau ictusului cerebral. Stările de 
hipoglicemie favorizează progresia microangiopatiilor, apariţia de noi 
hemoragii retinale conduc la tulburări ireversibile ale psihicii şi memo- 
riei, la diminuarea intelectului. Coma hipoglicemică prelungită duce la 
modificări ireversibile ale SNC, iniţial corticale (stratul cel mai sensibil 
la hipoglicemie), apoi subcorticale şi, în final, bulbare. Iată de ce pro- 
filaxia hipoglicemiilor este foarte importantă pentru bolnavul diabetic. 
Este vorba de adaptarea obiectivelor glicemice la pacienţii cu mare risc 
de comă hipoglicemică şi de educaţia pacientului privind un autocontrol 
eficace. Toţi pacienţii diabetici trebuie să aibă asupra lor 20 g zahăr (3-4 
bucăţi) şi 100 g de glucide sub formă de preparate comerciale pentru a le 
consuma rapid în caz de hipoglicemie. La domiciliu, în frigider trebuie 
să aibă o fiolă de glucagon. 

în caz de efort fizic care depăşeşte 45 min, se recomandă 15-30 g 
glucide sub formă de băuturi îndulcite, sucuri de fructe şi luarea acestora 
fiecare 30 min. 


Tratament 


Toate precomele sau comele care apar la un pacient tratat cu insulina 
şi/sau sulfonilureice sunt, până la proba contrară, o hipoglicemie şi trebuie 
tratate ca atare. In cazuri dubioase, se recomandă administrarea glucozei 
sau glucagonului, darnici într-un caz nu se injectează insulina. Tratamentul 
se efectuează de urgenţă la domiciliul pacientului: 

- în situaţii de precomă, când pacientul încă este conştient şi capabil de 

a înghiţi, administrarea a 15-20 g de glucide sub formă de sucuri şi/sau 
băuturi îndulcite este tratamentul de elecţie. 

- în situaţii de comă, când pacientul este inconştient şi incapabil de a 
înghiţi, tratamentul trebuie să evite calea orală. Se administrează in- 
travenos 30-50 ml soluţie hipertonică de glucoza (40%). Persoanele 
din anturajul pacientului (membrii familiei, vecini, colegi de serviciu), 
fiind instruiți corect, pot administra bolnavului 1 mg de glucagon pe 


cale subcutană sau intramusculară. în aproximativ 10 min pacientul 
îşi revine. 

Tratamentul comelor 


Tratamentul cetoacidozei severe 

Cetoacidoza diabetică severă impune asistenţa medicală de urgenţă, 
tratamentul ei este strict individual şi cuprinde: 

1. Corectarea tulburărilor metabolice, în special a hiperglicemiei (in- 

sulinoterapia). 

2. Corectarea tulburărilor hidroelectrolitice: 

- tratamentul colapsului şi deshidratării, 
- combaterea hipopotasiemiei. 

3. Corectarea tulburărilor acidobazice. 

4. Tratamentul factorului infecțios şi/sau bolilor asociate care au provo- 

cat coma diabetică. 

Pacientului, transportat de urgenţă în instituţia curativă, i se face rapid 
examenul clinic, paralel cu recoltarea urinei şi sângelui pentru determi- 
nările biochimice, şi ECG. Obţinerea rezultatelor de la prima prelevare 
de sânge poate dura 30 - 60 min, uneori chiar mai mult. De aceea, după 
recoltarea sângelui, se montează o perfuzie cu ser fiziologic şi, dacă 
diagnosticul este sigur (confirmat de determinarea glicemiei pe urgenţă 
sau cu glucometrul), se administrează prima doză de insulina. Parametrii 
biochimici de o importanţă vitală sunt: glicemia, glucozuria şi cetonu- 
ria, pH-ul sanguin, K*, Na”, şi osmolaritatea plasmatică. La pacienţii ce 
prezintă pareză gastrică se face golirea stomacului cu ajutorul sondei şi 
spălaturi gastrice cu soluţie de bicarbonat, la necesitate se introduce son- 
da urinară. Când abordul venos este dificil, se încearcă folosirea venei 
jugulare sau se efectuează denudarea chirurgicală pentru introducerea 
unui cateter venos prin care să se poată administra soluţiile necesare şi 
la ritmul adecvat. 


Insulinoterapia 


Insulina inhibă lipoliza (şi prin aceasta cetogeneza), producţia hepatică 
de glucoza şi pune glucoza la dispoziţia ţesuturilor periferice insulinode- 
pendente. 

Se utilizează numai insulina rapidă {Actrapid MC, Actrapid HM, 
Humulin regular) în doze individualizate. 

Schemele cu doze mari de insulina nu se mai aplică, deoarece pot pro- 
duce hipokaliemie, colaps, edem cerebral, hipoglicemie. Se preferă sche- 
me cu doze mici de insulina care sunt capabile să asigure o insulinemie op- 
timă între 120-200 u.U/ml care inhibă nu numai lipoliza, gluconeogeneza, 
glicogenoliza, ci şi cetogeneza. Administrarea insulinei cu viteza de 5-10 
U/oră asigură acest nivel de insulina în sânge. 

Se determină din oră în oră cetonuria (cetonemia) şi glicemia pentru a 
stabili rata declinului glucozei în sânge: cea optimă fiind de 2,8-5,6 mmol/ 
oră sau 10% din valoarea anterioară. 

Metode de administrare 

e Start cu bolus de insulina intravenos 6-10 U (0,1 U/kgc); 

e Ulterior 6-10 U insulina /oră intravenos în perfuzie sau intramuscular. 

/. Administrarea intramusculară. Bolnavului i se injectează intramus- 
cular 20 U insulina rapidă (în şoc se administrează intravenos 10 U), apoi, 
fiecare oră câte 5-10 U intramuscular, efectuându-se concomitent controlul 
glicemiei, glucozuriei şi cetonuriei. Când glicemia atinge 13,9-11,1 mmol/ 
1, se administrează insulina intramuscular câte 5-10 U fiecare 2-4 ore, iar 
la soluţiile perfuzate se asociază soluţia de glucoza de 5% pentru a menţine 
glicemia (pe durata perfuziilor inravenoase), aproximativ la nivelul de 11,1 
mmol/l. Când se înlătură acidoza şi se normalizează bicarbonaţii serici, 
se recurge la injectarea insulinei subcutanat fiecare 4-6 ore sub controlul 
glicemiei, sau se poate asocia insulina cu acţiune prelungită, trecând la 
regimul obişnuit de insulinoterapie a pacientului. 

2. Perfuzia intravenoasă permanentă a insulinei. Soluţia pentru per- 
fuzie se prepară prin dizolvarea a 60-100 unităţi insulina rapidă în 500 ml 
NaCl de 0,9%, administrându-se câte 50 ml/oră. Absorbţia insulinei de 
către elementele sistemului de perfuzie (flacon, tubul polietilenic, cateter), 
este infimă şi deci nu este necesar de a spăla sistemul preventiv cu insulina 
sau cu albumină. Controlul glicemiei, EAB, electroliţilor în sânge, precum 
şi al glucozuriei şi cetonuriei se efectuează fiecare oră. Dacă spre sfârşitul 
primei ore de perfuzie, nivelul glicemiei nu va scădea cu 10%, se va repeta 
administrarea intravenoasă în jet a 10 U insulina şi se va continua perfuzia 
intravenoasă cu aceeaşi viteză sau se va mări viteza perfuziei până la 12- 
15 U/oră. Când nivelul glicemiei scade până la 13,9-11,1 mmol/1, în loc 
de soluţie de 0,9% de clorură de sodiu este utilizată perfuzia intravenoasă 
de soluţie de © de glucoza, necesară atât pentru restabilirea rezervelor 

de glicogen ale organismului şi prevenirea hipoglicemiei, cât şi pentru 
inhibarea lipolizei şi diminuarea acidozei, şi se reduce viteza perfuziei 
insulinei până la 4-6 U/oră, menţinând glicemia în jur de 11,1 mmol/1 (8- 
13,0 mmol/1) pe toată durata perfuziei. Perfuzia de insulina se continuă, de 
regulă, până la dispariţia completă a acidozei, normalizarea bicarbonaţilor 
şi până când pacientul se poate alimenta. Apoi se trece la administrarea 
subcutanată a insulinei rapide fiecare 4-6 ore sub controlul glicemiei, sau 
se poate asocia insulina cu acţiune prelungită cu trecere la regimul obişnuit 
de insulinoterapie al pacientului. 

Corecţia tulburărilor hidroelectrolitice. în funcţie de varietatea pa- 
togenetică a comei diabetice şi de particularităţile cazului concret, terapia 
de rehidratare şi măsurile de corecție a perturbărilor electrolitice şi acido- 
bazice se deosebesc substanţial. Variaţiile se referă la volumul, viteza de 
administrare, componenţa soluţiei perfuzate, momentul asocierii prepara- 
telor de potasiu şi altor elemente. Astfel, cea mai complicată şi discutabilă 
este problema privind utilizarea bicarbonatului, mai ales în tratamentul 
cetoacidozei. Deficitul de lichide extra- şi intracelulare la bolnavii cu ce- 
toacidoză diabetică şi sindromul hiperosmolar este de 10—25% din masa 
corporală, adică aproximativ 6—10 litri. Restituirea lui rapidă este imposi- 
bilă, deoarece hiperhidratarea, împreună cu micşorarea rapidă a glicemiei, 
pot conduce la insuficienţa acută a ventriculului stâng, la edem pulmonar şi 
cerebral. De aceea, în decursul primei ore, se va administra nu mai mult de 
1 litru lichid, în următoarele 2-4 ore câte 0,5 litri soluţie de NaCl de 0,9% 
pe oră, apoi în următoarele 8 ore câte 0,250 I/oră. Este util de monitorizat 
presiunea venoasă centrală (PVC) în cursul rehidratării, mai ales la bătrâni 
şi/sau cardiopaţi. 


Tabelul 11 
Monitorizarea presiunii venoase centrale 
PVC (cm H,0) Perfuzii (l/oră) 
<3 1 
3-8 0,5-1 
8- 12 0,5 
> 12 0,25 

In cazul scăderii tensiunii arteriale (apreciată în funcție de nivelul de la 
care s-a pornit), susţinerea acesteea trebuie să fie prioritară faţă de alte tulbu- 
rări, recurgându-se la administrarea de hemisuccinat de hidrocortizon (100 
- 200 mg în 4-6 ore de perfuzie) sau la soluţii macromoleculare (dextran) 
sau plasmă. Pentru combaterea colapsului în coma diabetică, nu se reco- 
mandă administrarea catecolaminelor şi altor preparate simpatomimetice. 
Contraindicaţia este cauzată nu numai de faptul ca catecolaminele sunt hor- 
moni contrinsulinici, dar şi de influenţa lor stimulatoare asupra secreției glu- 
cagonului, mult mai exprimată la diabetici, decât la persoanele sănătoase. 

Ca profilaxie a edemului cerebral, în coma cetoacidotică pentru rehi- 
dratare se utilizează, de obicei, soluţie salină izotonică, deoarece apariţia în 
procesul acestei perfuzii a natriemiei neînsemnate compensează micşorarea 
presiunii osmotice plasmatice care apare concomitent cu insulinoterapia 
(micşorarea glicemiei) şi rehidratarea. Dacă osmolaritatea este mai mare de 
350 mOsm/1 sau natriemia peste 150 mmo//1 (specific pentru coma hiperos- 
molară) şi pacientul nu este în şoc, este mai raţională administrarea în aceste 
scopuri a soluţiei hipotonice (0,45%) de clorură de sodiu care se menţine 
până când osmolaritatea scade sub această valoare, dar nu mai mult de 1000 
ml la 8 ore (excesul de soluţii hipotonice duce la edem cerebral). 

Se va ţine cont de încă o complicaţie a perfuziilor masive intravenoase a so- 
luţiilor hipotonice — nemoliza intravasculară. Pentru a o evita, nu se recoman- 
dă utilizarea soluţiilor de clorură de sodiu cu concentraţia mai mică de 0,45%. 

In ambele tipuri de comă (cetoacidotică şi hiperosmolară), când glice- 
mia scade până la 13,9 - 11,1 mmol/1 (200—250 mg%) soluţia clorurii 
de sodiu este substituită prin soluţie de glucoza de 5%, a cărei viteză de 
infuzie depinde de statutul hemodinamic la momentul dat. 

Un alt compartiment important în tratamentul complex al comei dia- 
betice este corecția dereglărilor electrolitice, în primul rând al deficitului 
ionilor K\ Gravitatea şi chiar caracterul fatal al complicaţiilor legate de 
carenţa potasiului (dereglarea conductibilităţii intracardiace cu blocadă, 
slăbiciunea sau paralizia muşchilor intercostali cu asfixie, atonia tractului 
gastrointestinal cu ocluzie intestinală paralitică) dictează necesitatea lichi- 
dării imediate a acestei carenţe. 

Deficitul de potasiu constituie în cetoacidoza diabetică sau sindromul hi- 
perosmolar 300—1000 mmol (1 g clorură de potasiu = 13,4 mmol). Extrem 
de rar, nivelul de potasiu în sângele bolnavului până la începutul terapiei 

este scăzut, în normă acesta fiind mărit sau normal. Rehidratarea, reducerea 
hiperglicemiei şi acidozei favorizează pătrunderea rapidă a ionilor de K* în 
celulă, ceea ce conduce la scăderea rapidă a concentraţiei lor în sânge. Pentru 
tratamentul reuşit al comei diabetice, este necesar de a menţine potasemia în 
limitele normale de 4—5 mmol/1. Anume valoarea K* plasmatic (determinat 
la iniţierea tratamentului comei, apoi fiecare 1-2 ore pe parcursul tratamen- 
tului) serveşte ca indicator atât pentru momentul introducerii clorurii de 
potasiu, cât si pentru intensitatea perfuziei ei intravenoase. In majoritatea 
cazurilor de comă diabetică, necesitatea administrării preparatelor de potasiu 
survine peste 3-4 ore de la începutul rehidratării şi insulinoterapiei. Dacă 
concentraţia de potasiu în sânge la momentul internării bolnavului în clinică 
este normală sau, cu atât mai mult, scăzută, perfuzia intravenoasă a clorurii 
de potasiu va fi începută concomitent cu terapia de rehidratare şi insulinotera- 
pia, deoarece ambele scad rapid potasemia. Soluţia de KC1 de 10% sau 20% 
se administrează numai dizolvată în soluţia perfuzabilă deoarece este iritantă 
pentru venă (induce dureri acute şi spasme ale venei în care se administrează 
soluţia). Doza iniţială este de 20 mmol/oră (1,5 g/oră), dacă bolnavul are o 
diureză mai mare de 40 ml/oră şi nu are semne de hiperpotasemie. 

Dacă potasiul plasmatic este: 

e mai mic de 2,5 mmol/1 se administrează 60 mmol/oră (4,5 g KCl/oră); 

e mai mic de 3,5 mmol/l se administrează 40 mmol/oră (3 g KCl/oră); 

e la valori 3,5 - 5 mmol/1 se administrează 20 mmol/oră (1,5 g KCl/oră); 

e la potasemie peste 5 mmol/1 nu se administrează, urmărindu-se scăde- 

rea valorilor potasemiei secundară insulinoterapiei. 

Se va menţine potasiemia sub 6 mmol/1 şi peste 3,5 mmol/1; se admi- 
nistrează în total 400 mmol /24 ore care reprezintă jumătate din pierderi, 
urmând ca restul să se restituie per os în următoarele 5-10 zile. 

Corecţia dereglărilor acidobazice. Multe din manifestările clinice 
ale comei diabetice sunt o consecinţă a prezenţei acidozei, de aceea li- 
chidarea ei reprezintă o problemă importantă a tratamentului. Se va lua în 
considerare faptul că terapia adecvată a cetoacidozei înlătură condiţiile de 
hiperproducere a corpilor cetonici şi lactatului, iar dacă funcţia rinichilor 
este păstrată, atunci producerea endogenă de bicarbonaţi conduce rapid la 
restituirea deficitului şi la lichidarea acidozei. 

Dacă pH-ul sângelui scade până la 7,10 şi mai jos, iar concentraţia 
bicarbonatului în serul sanguin devine mai mică de 10 mmol/l (în norma 

- 20-24 mmol/1), ceea ce prezintă pericol pentru viaţa bolnavului, este ne- 
cesară infuzia parenterală a soluţiei de bicarbonat de sodiu. Utilizând-o, se 
va ţine cont de faptul că aceasta nu se administrează în jet, deoarece poate 
provoca exitus ca consecinţă a hipopotasemiei bruşte. Se va administra cu 
prudenţă, în amestec cu ser fiziologic, ser bicarbonat (până se atinge valoa- 
rea de pH 7,10), maximum 100 ml de 8,4% sau 200 ml soluţie de 4,2%. 

Administrarea bicarbonatului atrage pericolul alcalozei metabolice şi 
hipopotasemiei. Cantitatea de bicarbonat administrată se calculează după 
formula: bicarbonat (mmol) = deficit de baze x greutatea corporală x 0,1. 
Soluţiile de bicarbonat de sodiu de 4,2% şi 8,5% conţin în 1 ml respectiv 
0,5 şi 1 mmol de bicarbonaţi. Hipopotasemia se instaleatză deosebit de 
rapid pe parcursul terapiei ceto- şi lactoacidozei cu bicarbonaţi, de aceea, 
chiar dacă în momentul începerii perfuziei bicarbonatului există hiperpo- 
tasemie, este raţional de a adaugă la fiecare 100 mmol de ser bicarbonat 
13-20 mmol (10-15 ml soluţie de 10%) clorură de potasiu. 

Deficitul fosforului neorganic, care însoţeşte coma diabetică, se agra- 
vează în procesul insulinoterapiei. Lichidarea carenţei de fosfor (îndeosebi 
neorganic) este o problema importantă, fiindcă ionii de fosfor participă la 
procesele de utilizare a glucozei, de formare a legăturilor macroergice, pre- 
cum şi la transportarea oxigenului spre ţesuturi. Deficitul de fosfor neor- 
ganic şi organic conduce în coma diabetică la micşorarea conţinutului de 
2,3 - difosfoglicerat în eritrocite, care se restabileşte foarte lent (numai la a 
S-a zi după tratamentul reuşit al comei). Carenţa acestui substrat provoacă 
scăderea disocierii oxihemoglobinei şi înrăutăţeşte aprovizionarea ţesutu- 
rilor cu oxigen, de aceea terapia de substituție cu preparate ce conţin fosfor 
trebuie începută în stadiile precoce ale tratamentului comei diabetice, o 
dată cu terapia cu potasiu. In acest scop poate fi utilizat preparatul complex 
- potasiu mono-sau bifosfat. 

Restabilirea rezervelor de glucoza în organism constutuie etapa finală 
a tratamentului comei diabetice. După cum s-a menţionat anterior, la dimi- 
nuarea glicemiei până la 11,1 - 13,9 mmol/l (200-250 mg%), concomitent 
cu micşorarea dozei de insulina, se recurge la perfuzia intravenoasă a so- 
luţiei de glucoza de 5%. Ulterior, insulinoterapia este realizată numai în 
complex cu administrarea glucozei. Atâta timp cât glicemia rămâne mai 
mare de 10-11 mmol/1 (180-200 mg%), la fiecare 100 ml soluţie de glucoza 
de 5% se adaugă 2-3 U insulina, iar la o glicemie mai mică de 10 mmol/1 

- nu mai mult de 1 U. Perfuzia soluţiei de glucoza de 5% se efectuează cu 
viteza de 500 ml / 4-6 ore. Regimul complex de terapie glucozoinsulinică 
permite de a menţine timp îndelungat concentraţia stabilă a glucozei în 
sânge la nivelul 9-10 mmol/1 (160-180 mg%). 

în această fază a cetoacidozei diabetice se recomandă substituirea solu- 
tiei de glucoza cu soluţia Butlerov (NaCl 1,17 g; K2 HPO; 0,87 g; 20 mmol/ 
1; K 30 mmol/1; CI 45 mmo//1; PO J 0 mmo//1; Mg 5 mmol/1). Soluţia se 
perfuzează intravenos cu viteza 500 ml în 4 ore. Ingredienţii ei favorizează 
concomitent restabilirea echilibrului energetic şi celui electrolitic. 

In tratamentul complex al comei diabetice, o dată cu terapia patogenică 
se vor efectua măsuri îndreptate spre lichidarea factorilor care au provocat 
decompensarea diabetului, precum şi a celor apăruţi în procesul decompen- 
sării, agravând-o. Se vor efectua: antibioticoterapia maladiilor infecțioase şi 
inflamatorii acute; tratamentul şocului; în anemie, în hipoxie - oxigenote- 
rapia şi VAP dirijată. Oliguria serveşte drept indicație pentru administrarea 
intravenoasă a 50-100 mg furosemid. Dializa peritoneală sau hemodializa se 
efectuează bolnavilor cu comă hiperosmolară însoţită de insuficienţă renală 
crescândă. In comele cu hiperosmolaritate se prescrie heparinoterapia de 
profilaxie: 5000 UA de heparină de 4 ori/zi, Ia început intravenos, apoi in- 
tramuscular, sub controlul indicilor de coagulare a sângelui. 

Voma persistentă, care însoţeşte, de regulă, cetoacidoza diabetică, este 
periculoasă nu numai prin faptul că agravează perturbările hidrosaline, dar 
şi prin pericolul aspirării vomismentelor. De aceea, la începutul tratamen- 
tului, pe lângă spălaturile gastrice, este preferabil de a se aplica transnazal 
sonda gastrică permanentă. 

Complicaţii şi efecte adverse ale terapiei 

e Hipoglicemia se previne prin monitorizarea glicemiei fiecare oră, 
doze mici de insulina şi începerea tratamentului cu glucoza când gli- 
cemia ajunge la 13,9 mmol/1; 

e Hipopotasemia (K < 3 mmol/1) se monitorizează electrocardiografie 
(scăderea amplitudinii undei T, denivelarea segmentului ST, alungirea 
intervalului QT mascat, de regulă, de apariția undei U) şi prin analiza 
potasemiei din oră în oră. Aceasta este cauzată de administrarea insu- 
ficientă de potasiu sau excesului de insulina şi bicarbonat. 

e Alcaloza metabolică se previne prin utilizarea bicarbonatului numai 
dacă pH-ul este mai mic de 7,10. 

e Insuficiența cardiacă congestivă apare prin exces de lichide; se moni- 
torizează diureza, dispneea, ralurile pulmonare, se măsoară presiunea 
venoasă centrală. 

e Edemul cerebral, sugerat de cefalee intensă, bradicardie. Se poate 
trata cu dexametazonă şi manitol; se evită prin insulinoterapie cu doze 
mici, prudență în administrarea soluțiilor de bicarbonat şi a soluțiilor 
hipotonice la debutul tratamentului. 

e Hipoxia cerebrală prin ventilație inadecvată şi şoc; se recomandă 
reducerea administrării bicarbonatului, administrare de fosfați şi oxi- 
genoterapie. 

e Alte complicații: accidente vasculare cerebrale, infarct miocardic, ne- 
fropatie acută tubulointerstițială, colaps prin deshidratare şi acidoză 
intensă, tromboembolii, aspirația de conținut gastric care se previne 
prin sonda gastrică, infecții care sunt prevenite prin asepsia în timpul 
montării cateterului, sondaje urinare numai la nevoie. 

Principiile fundamentale în tratamentul comei hiperosmolare sunt 
aceleaşi ca şi pentru coma cetoacidotică. întrucât în coma hiperosmolară 
lipseşte acidoza, nu este nevoie de infuzia soluţiilor alcaline. Pentru a re- 
hidrata organismul, în caz de hiperosmolaritate, se administrează soluţie de 
clorură de sodiu de 0,45% sau 0,6%. Cantitatea totală de lichid administrată 
prin perfuzie intravenoasă este mai mare decât în cetoacidoza, deoarece des- 
hidratarea organismului în coma hiperosmolară este mai pronunţată decât în 
coma diabetică. Se recomandă de administrat circa 8 1 lichid/24 ore şi numai 
unui număr redus de pacienţi li se vor administra până la 10 1. Regimul admi- 
nistrării lichidului: în primele 2-3 ore de tratament circa 3 1 de lichid, ulterior 
viteza infuziei se scade. Pe parcursul introducerii intravenoase a lichidului 
este necesar controlul tensiunii venoase centrale. 

Insulinoterapia comei hiperosmolare se efectuează prin următoarele 
metode: 

1. Metoda tradițională - utilizarea dozelor mari de insulina (actual- 
mente această metodă aproape nu se foloseşte, întrucât prin complicațiile 
eventuale cedează metodei insulinoterapiei cu doze mici.) Pe fondul in- 
fuziei soluţiei de clorură de sodiu 0,45%, se administrează 25 U insulina 
intravenos şi 25-30 U intramuscular (din cauza deshidratării exagerate, 
insulina din țesutul adipos subcutanat se absoarbe rău). Ulterior se admi- 
nistrează câte 25-30 U fiecare 2 ore sub controlul glicemiei. Când nivelul 

glucozei în sânge scade până la 13,9 mmol/ (250 mg/100 ml), dozele de 
insulina se micşorează şi se administrează peste 4 ore, iar în perfuzie in- 
travenoasă se administrează soluţie de glucoza de 5%. Se va ţine cont de 
faptul că în coma hiperosmolară sensibilitatea organismului la insulina este 
mai mare decât în coma cetoacidotică. Pentru a preveni hipopotasemia, 
paralel cu infuzia soluţiei de clorură de sodiu, se va administra intravenos 
clorură de potasiu cu viteza de 20-30 mmol/oră. 

1. Insulinoterapia cu doze mici de insulina şi corectarea tulbu- 
rărilor potasiului este asemănătoare cu cea din coma cetoacidotică. 
Heparinoterapia este indispensabilă. După faza acută, reîntoarcerea la tera- 
pia anterioară cu hipoglicemiante orale la diabeticii de tip II este posibilă 
în funcţie de evoluţia bolii. 

Prognosticul în coma hiperosmolară este cu mult mai nefavorabil decât 
în cea cetoacidotică. Indiferent de progresul considerabil în tratamentul 
comei hiperosmolare, letalitatea rămâne înaltă şi constituie de la 15 până la 
60% (în medie 35-40%). 


Tratamentul comei lactoacidotice 


Acidoza lactică este o urgenţă cu o mortalitate de aproape 50%. 
Tratamentul preventiv constă în neprescrierea biguanidelor în caz de 
contraindicaţii. 

Tratamentul curativ vizează corectarea acidozei, combaterea şocului, 
hipoxiei. In cazul micşorării volumului de lichid circulant (hemoragie) şi 
de hipotonie arterială, se va aplica transfuzia plasmei, sângelui şi substitu- 
enţilor sanguini. în caz de şoc, se prescriu suplimentar agenţi vasopresori, 
însă utilizarea catecolaminelor cu acest scop este contraindicată, acestea 
influențând acumularea lactatului în organism. Se va indica izadrină (no- 
vodrina, izoproterenol), care exercită acţiune inotropă pozitivă asupra ini- 
mii Şi acţiune vasodilatatoare asupra vaselor periferice. 

Izadrină se administrează prin perfuzie intravenoasă în soluţie de gluco- 
za de 5%, reieşind din raţionamentul 0,5-5 ug (0,0005-0,005 mg) pe minut. 
Poate fi folosită izadrină în comprimate a câte 0,005 g (se ţine în cavitatea 
bucală până la dizolvarea deplină). 

în asocierea lactoacidozei cu cetoacidoza diabetică, se efectuează in- 
sulinoterapia. în lactoacidoza pe fond de fenformină, insulinoterapia se 
asociază cu glucoza. 


266 


Se aplică terapia intensivă cu scopul corecţiei acidozei, folosind infuzie 
de bicarbonat de sodiu într-o cantitate de până la 2000-2300 mmol. Atunci 
când perfuzia îndelungată a bicarbonatului este contraindicată (insuficienţă 
cardiovasculară), corecţia acidozei se realizează cu ajutorul dializei perito- 
neale sau al hemodializei cu dializat alactic. 

în acidoza extrem de pronunţată se recomandă administrarea intravenoasă 
în jet a 45 mmol de bicarbonat de sodiu (45-50 ml soluţie de bicarbonat de 
8,5%). Ulterior, în decursul primelor 3-4 ore, se vor utiliza până la 180 mmol 
bicarbonat. Pe parcursul perfuziei se va efectua controlul ECG, nivelului de 
potasiu, calciu în sânge şi EAB, se va determina tensiunea venoasă centrală. 

în insuficienţa cardiovasculară sau în infarctul miocardic, când folo- 
sirea bicarbonatului este contraindicată, pentru combaterea acidozei se 
utilizează trisamina  (trioximetilaminometan, triolamină,  tris-tampon). 
Preparatul în cauză pătrunde în celulele organismului mai rapid decât 
bicarbonatul, având priorităţi comparativ cu ultimul, îndeosebi în primele 
ore de tratament al acidozei extrem de pronunţate, când pH-ul sanguin este 
sub 6,9. Trisamina scade concentraţia ionilor de hidrogen şi măreşte rezer- 
va alcalină a sângelui. Se administrează intravenos, sub formă de soluţie 
de 3, 66%, circa 500 ml soluţie pe oră. Doza maximă a preparatului nu va 
depăşi 15 g/kg corp pentru 24 ore. 

Albastrul de metilen de asemenea leagă ionii de hidrogen, răpindu-i 
de la coenzima oxidată NADH şi convertind-o pe aceasta în NAD, ceea 
ce se manifestă prin diminuarea formării lactatului şi transformarea lui în 
piruvat. Se administrează intravenos, sub formă de soluţie de 1% câte 15 
mg/kg corp. Efectul se manifestă după 2-6 ore şi persistă până la 14 ore. 

Există date privind tratamentul reuşit al lactoacidozei cu dicloracetat, 
care activează piruvatdehidrogenaza intensificând astfel transformarea 
lactatului în piruvat. 

Prognosticul în lactoacidoza este nefavorabil, mortalitatea atingând 
circa 70-80%. 

în lactoacidoza indusă de administrarea fenforminei, letalitatea este mai 
mică (circa 40-50%). 

Prognosticul depinde de gradul de manifestare al acidozei şi de concen- 
traţia lactatului în sânge. Când conţinutul acestuia este mai mare de 4 mmol/1, 
letalitatea creşte până la 90-98%. Cu cât mai reuşit şi intensiv se efectuează 
alcalinizarea organismului, cu atât mai favorabil este prognosticul. 

Prelegerea 16 


GONADILE 


Testiculul 

Testiculul endocrin la adult reprezintă un organ ovoid cu dimensiunile 
de 3,5-5,5 x 2,0-3,0 cm. El exercită funcţia endocrină prin secreția de an- 
drogeni şi reproductivă prin spermatogeneză. 


Funcţia endocrină este asigurată de: 
1. Celulele Leydig care produc hormoni sexuali: 
e androgeni: testosteron (T) şi dihidrotestosteron (DHT); 
e cantităţi foarte reduse de 17-P-estradiol şi progestageni; 
e celulele Leydig secretă şi mici cantităţi de oxitocină, lipotropină, 
(3-endorfină, angiotenzină şi prostaglandine. 
2. Celulele Sertoli, paralel cu spermatogeneză exercită şi funcţia de 
hormonogeneză, producând hormoni polipeptidici: 
e hormonul de inhibiţie miileriană (MIH); 
e inhibinele A şi B. 

Biosinteza androgenilor presupune următoarele etape: colesterol —> 
17-0H-pregnenolon-A 17-OH-progesteron—e androstendion—» testosteron. 
Controlul biosintezei este asigurat de hormonul luteinizant (LH). Testi- 
culele produc zilnic circa 10-20 mg de T şi în cantităţi mai reduse DHT, 
androsteron şi androstendion. 

Transportul plasmatic al hormonilor este asigurat în proporţie de 98% 
de proteinele de transport (SHBG - sex hormon binding globulin, repre- 
zentate de globuline - 44% şi albumine - 54%) şi doar 2% din total circulă 
în stare liberă. Sinteza proteinelor de transport este stimulată de hormonii 
tiroidieni şi estrogeni, şi inhibată de T 

Metabolismul testosteronului constă în transformarea lui la nivelul fi- 
catului în 17-cetosteroizi urinari (androsteron şi etiocolanolon), iar a DHT 
- în androstendiol şi androstentriol. 

La nivelul celulelor ţintă, T acţionează direct ori prin conversia în 
DHT (un metabolit cu mult mai activ) prin intermediul fermentului 5- 
a-reductaza. în unele ţesuturi (ficat, creier, țesutul celuloadipos), T este 

aromatizat în estradiol. La nivelul creierului estrogenii determină com- 
portamentul sexual masculin. Din totalul de androgeni la bărbaţi, 2/3 le 
revin testiculelor şi 1⁄3 - corticosuprarenalelor (prin dehidroepiandroste- 
ron şi androstendiol). 


Acţiunile fiziologice ale androgenilor 


Testosteronul separat, iar la unele etape ale funcţiei testiculare prin 
asociere cu DHT ori cu estradiolul, stimulează instalarea sexului neuro- 
hormonal masculin prin dezvoltarea duetelor Wolff şi formarea organelor 
genitale interne, inhibiţia definitivă a secreției ciclice a gonadoliberinei 
(RH-LH) şi conservarea secreției tonice (lunile IV-VI prenatal), sexuali- 
zarea neuro-comportamentală a hipotalamusului, dezvoltarea completă a 
organelor genitale interne şi externe (OGI şi OGE), iniţierea şi menţinerea 
spermatogenezei, stimularea libidoului şi potentei. 

Complexul dihidrotestosteron-receptor (DHT-R) reglează virilizarea 
prenatală a sinusului urogenital, organelor genitale externe la pubertate, 
stimulează creşterea pilozităţii androgen-dependente după modelul mas- 
culin şi este responsabil pentru dezvoltarea şi menţinerea semnelor sexuale 
secundare pe tot parcursul vieţii. 

Testosteronul accelerează creşterea în înălţime la pubertate, dar pe 
măsura creşterii secreției spre finele pubertăţii favorizează osificarea car- 
tilajelor de creştere. Testosteromul, de asemenea, stimulează dezvoltarea 
scheletului centurii scapulare, muşchilor pectorali şi ai umărului, instalarea 
morfotipului masculin, favorizează eritropoieza. Asupra metabolismului 
proteic T are un efect anabolic puternic, stimulează retenţia de azot în 
organism, inhibă catabolismul proteic. In ceea ce priveşte metabolismul 
lipidic, are un efect aterogen prin creşterea lipidelor microdisperse (LDL) 
şi scăderea celor macrodisperse (HDL), intensifică utilizarea şi distribuţia 
țesutului adipos de tip android. Influenţa asupra metabolismului glucidic se 
manifestă prin sporirea acumulării glicogenului şi ATP-ului în muşchi, iar 
a celui mineral - în favorizarea reţinerii calciului în oase. 

Controlul hipotalamo-hipofizar 
al secreției de androgeni testiculari 


La bărbaţi este conservată numai funcţia centrului cu secreție tonică a 
RH-LH din hipotalamusul medio-bazal, care constă în unde secretorii cu 
o anumită amplitudă şi o durată de 8-16 minute, repetate la interval de 90- 
120 de minute. 

Undele RH-LH (GnRH - gonadotropin realising hormon) stimulează 
producerea şi eliberarea de LH din depozitul celulelor gonadotrope ade- 
nohipofizare, care la nivelul celulelor Leydig stimulează captarea coles- 
terolului, activează fermentul 20-22 desmolaza, şi, respectiv, sinteza de 
androgeni. Prin mecanismul feed-back, testosteronul inhibă secreția LH, 
iar prin acţiune la nivelul hipotalamusului inhibă eliberarea GnRH (după 
aromatizarea T în estradiol). T reduce amplitudinea şi frecvenţa undelor 
pulsatile de secreție a GnRH, iar estradiolul reduce amplitudinea lor. 


Controlul spermatogenezei 


Eliberarea de GnRH, paralel cu LH-ul, stimulează producerea şi elibe- 
rarea FSH-ului, necesar pentru iniţierea spermatogenezei la pubertate şi 
pentru dezvoltarea completă a spermatidelor pe parcursul vieţii. 

In cadrul sistemului hipofiză-tubi seminiferi, controlul feed-back este 
asigurat de inhibinele A şi B, care au proprietatea de a inhiba secreția de 
FSH fără a afecta pe cea a LH. Celulele Sertoli dispun de o informare per- 
manentă asupra cantităţii şi intensității spermatogenezei, iar la obţinerea 
efectului scontat secretă inhibine, care influenţează negativ FSH-ul. Ce- 
lalele Sertoli au calitatea de a aromatiza androgenii în estradiol care la fel 
inhibă secreția de FSH. 

Hormonul FSH stimulează formarea receptorilor pentru LH în celulele 
Leydig, influenţează producerea de androgeni (T şi DHT), necesari pentru 
stimularea meiozei şi menţinerea spermatogenezei iniţiate de FSH. 

La nivelul celulelor Sertoli, FSH induce producţia unei proteine de 
transport similare cu SHBG denumită ABP (androgen Einding protein), 
care asigură transportarea T şi DHT de la nivelul celulelor Leydig spre 
tubii seminiferi, unde androgenii ating concentraţii mari necesare pentru 
spermatogeneză. 

Hormonii gonadotropi (FSH şi LH) acţionează sinergie. Pentru obține- 
rea efectului scontat, creşterea secreției uneia din gonadotropine necesită 
şi un nivel bazai al secreției celeilalte, prin urmare lipsa secreției uneia din 
ele nu va permite acţiunea completă a altei gonadotropine. 

Secreţia testosteromului variază şi manifestă ritmicitate sezonieră, lu- 
nară, nictemerală etc. Variaţiile circadiene de secreție ale testosteronului se 
prezintă astfel: 

e variațiile circorare datorită secreției pulsatile de Gn-LH; 

e variațiile nictemerale reprezentate printr-un pic maximal între orele 

5.00 şi 9.00 şi o scădere între orele 24.00 şi 4.00; 

e variaţii circanuale cu titru maxim în luna mai. 


Explorarea funcţiei testiculelor 


Se determină dezvoltarea scheletului, musculaturii caracteristice morfo- 
tipului masculin. Raportul segmentului biacromial faţă de cel bitrohanterian 
este mai mare decât unitatea, iar între anvergura braţelor şi înălțime - 0,96; 
distanţa vertex-pubis > pubis-sol. Penisul la naştere e de 3 cm, majorându-se 
lent până la 5-6 cm la 11-12 ani, şi 8-10 cm în stare de flaciditate la adult. 
Dimensiunile testiculului adult sunt de 3,5-5,5 x 2-3 cm, dur-elastic, dureros 
la palpare. Scrotul este bine dezvoltat, hiperpigmentat, plicaturat. Norme 
absolute referitor la dimensiunile penisului şi testiculilor nu există. 

Se vor aprecia distribuţia țesutului adipos, vocea, pilozitatea sexual 
dependentă. 


Evaluarea paraclinică 


e în cazul suspectării unei disgenezii gonadale se va determina croma- 
tina sexuală, cariotipul. 

e Prin metodele radio-imunologice se determină concentraţia plasma- 
tică a hormonilor: FSH, LH, T, DHEA (dehidroepiandrosteronul de 
origine corticosuprarenală), estradiolul. 

e Metaboliţii androgenilor- 17-cetosteroizii. 

e Laparascopia, laparatomia (în cazul retenţiei abdominale a testiculelor). 

e Biopsia testiculară. 

e Vârsta osoasă. 

e Spermatograma. 

e Teste dinamice. 

A. Testul de stimulare cu LH-RH. Prin testul de stimulare cu LH- 
RH se determină rezerva adenohipofizară de a produce LH şi FSH. 
Se administrează LH-RH 100 ug i/v în bolus. Creşterea valorilor 
gonadotropinelor de 2-3 ori la un interval de 30 şi 120 de minute de 
la administrare pledează în favoarea hipogonadismului de origine 
hipotalamică. 

B. Testul cu gonadotropină corionică. Se administrează 4 zile (la pu- 
bertat 4000U1, la copil IOOUI/kg, la adult 5000U1/m?). Secreţia de 
testosteron creşte în hipogonadismul central. 

C. Testul de stimulare cu clomifen (antiestrogen) care stimulează 
eliberarea LH-RH. Se determină secreția de T, FSH şi LH înainte 
şi după 10 zile de administrare zilnică a 100 mg clomifen citrat. în 
normă, secreția acestor hormoni creşte semnificativ, în hipogonadis- 
mele hipogonadotrope - fără modificări, în cele hipergonadotrope 
valorile FSH şi LH cresc exagerat, T- nu se modifică. 


Ovarele 


Ovarele mature au dimensiunile de 2,5 x 2,0 x 10 cm şi greutatea de 
4-8 gr. Exercită funcţia de reproducere prin ovogeneză şi producţia de 
hormoni sexuali: estrogeni, progesteron şi mici cantităţi de androgeni, de 
asemenea activina şi inhibinele A şi B. 

Biosinteza estrogenilor are loc după „principiul celor două celule" 
prin aromatizarea androgeni lor. Teaca internă conţine receptori pen- 
tru LH şi enzime pentru biosinteza androgenilor, care sunt preluaţi de 
teaca granuloasă, unde sunt receptori pentru FSH, şi aromatizaţi în 
estradiol. 

Transportul plasmatic este asigurat de SHBG, care cuplează în marea 
majoritate capitalul de estrogeni circulanţi. în stare liberă circulă doar 
estrogeni 1,8%, progesteron 0,65% şi androgeni 1,3%. Sinteza proteinelor 
de transport este stimulată de estrogeni şi hormonii tiroidieni. 

Estradiolul este convertit în estronă, apoi estriol la nivelul hepatic, eli- 
minat cu urina. Progesteronul este convertit în pregnandiol şi excretat de 
rinichi. 

Acţiunile fiziologice ale estrogenilor şi progesteronului 

Estrogenii stimulează: 

e creşterea miometrului şi dezvoltarea receptorilor pentru oxitocină; 

e peristaltismul trompelor; 

e proliferarea stratului funcţional al endometrului, a vaselor şi gonadelor; 

e producția mucusului colului uterin; 

e proliferarea şi maturarea epiteliului vaginal; 

e proliferarea stromei şi duetelor mamare; 

e instalarea caracterelor sexuale secundare la pubertate feminine şi con- 
servarea lor pe parcursul vieţii; 

e creşterea osoasă şi închiderea cartilajelor de creştere. 


Efectul metabolic al estrogenilor: 

e stimulează sinteza multor enzime şi proteine, în special a celor de 
transport; 

e reduc toleranța la glucide; 

e efect antiaterogen (reducerea LDL şi colesterolului, creşterea HDL); 

e reduc rata de resorbţie osoasă; 

e retenţie de sodiu şi apă; 

e reduc temperatura bazală. 


Acţiunea progesteronului: 

e inhibă creşterea miometrului, reduce excitabilitatea; 

e inhibă creşterea endometrului, reduce conţinutul de apă, sare şi mucu- 

sul cervical, favorizează exfolierea epiteliului vaginal; 

e stimulează dezvoltarea glandulară, secreția şi acumularea produşilor 

nutritivi, conferă endometrului aspect „secretor”; 

e stimulează proliferarea acinilor glandulari; 

e creşte temperatura bazală; 

e reduce toleranța la glucoza. 

Androgenii sunt secretaţi de către stroma ovariană, însă cea mai mare 
parte este produsă de suprarenale. Acţiunea lor constă în instalarea pu- 
bertăţii, intensificarea proceselor anabolice, creşterea libidoului la femeia 
adultă. Sub aspect hormonal, organismele sunt ambiguie. 

Relaxina - produs al corpului galben, important în perioada naşterii 
(relaxează ligamentele bazinului şi colul uterin). 

Inhibina reduce FSH şi potenţează LH. Activina potenţează acţiunea 
FSH, reduce LH (producţia de androgeni). 


Controlul hipotalamo-hipofizar al funcţiei ovariene 


La femeie sunt păstraţi ambii centri de secreție a Gn-RH formaţi încă în 
perioada prenatală, Centrul tonic secretă Gn-LH într-un ritm similar celui 
bărbătesc. Centrul secreției ciclice tutelează evoluţia ciclului menstrual. 


Reglarea hormonală a ciclului menstrual 


Cu 1 -2 zile până la finele ciclului menstrual şi începutul unui nou ciclu 
ovarian, concentraţia serică a estrogenilor este foarte redusă, declanşând 
prin mecanism feed-back negativ secreția de Gn-RH de la nivelul centru- 
lui tonic hipotalamic. Adenohipofiza reacţionează prin secreția crescută 
de FSH şi ceva mai redusă de LH. Dezvoltarea foliculului este în strictă 
dependenţă de FSH, dar necesită şi secreție bazală de LH. Biosinteza 
estrogenilor foliculari are loc după „principiul celor două celule": teaca 
internă prezintă receptori pentru LH care influenţează acumularea coles- 
terolului şi biosinteza androgenilor, ultimii vor fi preluaţi de teaca gra- 
nuloasă, unde sunt amplasați receptorii pentru FSH, care prin activarea 
aromatazei îi va transforma în estradiol. Creşterea secreției FSH durează 
cel mult 5-7 zile, timp necesar pentru selectarea foliculului dominant, 
intensificarea sintezei estradiolului, care prin mecanismul feed-back va 
atenua secreția de FSH, şi respectiv, dezvoltarea altor foliculi. Estrogenii 
stimulează la rândul lor formarea receptorilor şi sporesc sensibilitatea lor 
faţă de gonadotropine. 

In perioada preovulatorie creşterea exponențială a estrogenilor declan- 
şează prin feed-back pozitiv descărcarea de Gn-RH urmată de eliberarea 
masivă de LH şi simultan de FSH, care induc fenomenele caracteristice 
ovulaţiei (ziua a 14-a). 

După ovulatie, FSH şi LH cresc din nou stimulând producţia de estrogeni 
şi progesteron de către corpul galben. Atingând valori maximale la 7 zile 
după ovulatie (ziua 21 de ciclu), prin feed-back negativ determină inhibiţia 
FSH şi LH. în cazul în care nu s-a produs fecundaţia, corpul galben involuia- 
ză, concentrațiile de estrogeni şi progesteron se reduc şi survine menstra. 

Explorarea funcţiei ovariene 


Explorarea funcţiei ovariene implică punerea în evidenţă a modifică- 
rilor ciclice suferite de receptorii genitali în cursul unui ciclu ovarian sub 
influenţa fluctuaţiilor estrogenilor şi progesteronului. 

Testele de explorare: 

e temperatura bazală, 

e mucusul cervical; 

e frotiuri vaginale; 

e biopsia endometrului; 

e ultrasonografia; 

e laparoscopia; 

e 17-CS urinari; 

e determinarea concentrației plasmatice a FSH, LH, prolactinei, estra- 
diolului, progesteronului, androgenilor (testosteron, DHEA) şi ameta- 
boliților urinari ai acestora (estrogeni urinari, 17-CS, pregnandiol). 

Dozările hormonale vor fi efectuate în funcție de fazele ciclului men- 
strual (de regulă în faza foliculară - ziua 7-a şi Iuțeală -ziua 17-a). 

Testele dinamice 
1. Testul la progesteron. în caz de amenoree, se administrează 75mg 

progesteron i/m sau 1 Omg medroxiprogesteron timp de 5 zile. Testul este 
pozitiv (sângerare de intensitate direct proporțională cu gradul de impreg- 
nare cu estrogeni) în anovulația din boala polichistică ovariană şi unele 
hiperprolactinemii. 

2. Testul la estroprogestative. Administrarea unei asociații de estrogeni 
şi progesteron timp de 21 zile este urmată de sângerare (endometrul este 
prezent) în deficitul estroprogesteronic. Testul este negativ în agneziile 
canalelor Muller. 

3. Testul la clomifen (100 mg citrat de clomifen 5 zile). Testul determi- 
nă ovulatie documentată biochimic, clinic, ecografic în boala polichistică 
ovariană. Este negativ în afectările hipotalamo-hipofizare. 

4. Testul la Gn-RH (100 ugr) cu dozare de FSH/LH bazai, la 30 şi 60 
minute. Creşte LH şi FSH de cel puţin 2 ori. Testul este pozitiv în anomalii- 
le hipotalamice şi negativ în cele hipofizare. în boala polichistică ovariană, 
LH creşte exploziv, iar FSH nu se modifică. 

5. în cazul suspectării unei disgenezii sexuale, se va determina croma- 
tina sexuală, cariotipul, vârsta osoasă. 

Sexualizarea organismului uman 


în instalarea dimorfismului sexual se disting mai multe etape. Din mo- 
mentul fecundaţiei şi până la sfârşitul lunii a V-a de dezvoltare intrauterină, 
într-o succesiune riguroasă, se formează: sexul genetic, sexul gonadic al 
tractului genital intern, al organelor genitale externe şi al comportamentu- 
lui sexual. Gonada incipientă sau progonada este comună pentru ambele 
sexe primele 6 săptămâni şi este alcătuită din două straturi: cortical - viito- 
rul ovar, şi medular - viitorul testicul şi parcurge perioada neutrală de dez- 
voltare. Instalarea sexului neuro-hormonal masculin începe din săptămâna 
a 7-a, când gonada parcurge perioada specifică de dezvoltare. 

Sexul cromozomial este condiţionat de prezenţa sau absenţa genei 
SRY (sex region „Y"), situată pe braţele scurte ale cromozomului „Y”. 
Sub influenţa SRY are loc dezvoltarea testiculului fetal, care prin secreția 
de testosteron operează dezvoltarea duetelor Wolff (precursorul organe- 
lor genitale masculine), iar prin hormonul antimullerian atrofiază duetele 
mulleriene din care se dezvoltă organele sexuale feminine. în lipsa genei 
SRY, cordoanele stratului medular se atrofiază, dezvoltându-se necondi- 
ţionat cele din stratul cortical cu evoluţie spre morfotipul feminin. Fiecare 
testicul masculinizează prin efect loco-regional organele genitale interne 
(OG1) de partea sa. Deci, masculinizarea OGI se operează în prezenţa 
competentă a testiculului fetal respectiv. Dezvoltarea OGI masculine în- 
cepută către luna 2-a este terminată către sfârşitul lunii a 3-a. Până atunci 
organismul este bisexual, deoarece posedă şi duete masculine (Wolff), şi 
duete feminine (Muller). 

Sexul neuro-hormonal masculin se definitivează în lunile IV-VI de dez- 
voltare intrauterină prin diferenţierea organelor genitale externe (OGE), 
inhibiţia definitivă a centrului ciclic de secreție a GnRH din aria preoptică 
şi conservarea funcției centrului de secreție tonică din hipotalamusul me- 
dio-bazal (sexualizarea neuro-comportamentală). 

La naştere, concentraţia plasmatică a T la băieţii nou-născuţi echi- 
valează cu cea a bărbaţilor adulţi. Mecanismul feed-back hipotalamus- 
hipofiză-testicule, conservat din lunile IV-VI de dezvoltare intrauterină 
este păstrat pe parcursul primului an de viaţă, spre finele căruia este 
abandonat (se instalează „pauza hormonală") şi se reinstalează în ajunul 
pubertăţii, la 11-12 ani. 

La fete funcţionarea centrului de secreție tonică începe la 10-11 ani, iar 
de secreție ciclică la 12-14 ani, până atunci durează pauza hormonală. 

Defectele sexualizării masculine prenatale sunt în strictă dependenţă de 
termenul şi intensitatea acţiunii factorului patogenic, care opreşte dezvol- 
tarea sexuală în continuare. 

în cazul absenței sau afectării genei SRY în săptămânile VI-VII de 
sarcină, la debutul instalării sexului masculin, în lipsa testiculului fetal şi 
secreției de medularină (testosteron) pentru stimularea duetelor Wolff, şi 
factorului antimuller pentru inhibarea duetelor Muller, dezvoltarea sexului 
parcurge necondiţionat varianta nereuşit feminină (al doilea cromozom 
„X" este strict necesar în gonadogeneză). Sexul gonozomal „XO", alături 
de 44 autozomi permite viabilitatea produsului de concepţie, dar fără struc- 
turarea gonadei. în schimb, formula cromozomială 44YO este neviabilă. 
Totodată, cromozomului X (în ambele sexe) îi revine rolul controlului 
sintezei proteinelor de transport citozolic pentru hormonii sexuali, inclusiv 
pentru testosteron, şi este purtătoarea întregii informaţii pentru funcționa- 
rea organismelor de ambele sexe. 

Tulburările organogenezei OGI apar numai la bărbaţi şi în raport cu in- 
competenţa testiculului fetal, au aspect diferit: 

e OGI feminine din ambele părţi (testiculi incompetenţi sau absenţi); 

e OGI de o parte masculine, controlateral feminine; 

e OGI hermafrodite (coexistenţa de derivate wolffiene şi mulleriene); 

e OGI absente („testicul feminizant"”). 

Dezvoltarea OGE masculine din mugurii perineali şi sinusul urogenital 
este în strictă dependenţă de hormonii androgeni. în absenţa lor (ca la fe- 
meia normală) direcționarea lor va decurge în sens feminin. 

Dacă se secretă o cantitate de androgeni sub nivelul normal, masculini- 
zarea OGE va fi incompletă, rezultând un amestec de elemente masculine 
cu cele feminine, o „intersexualitate"a OGE de grade variate. 

Diferenţierea sexuală în perioada intrauterină rămâne neperturbată în 
lipsa ovarelor, deoarece gonadele intacte sunt necesare doar pentru instala- 
rea semnelor sexuale masculine. 

Există trei tipuri de sex: cromozomial (XX ori XY), gonadal (prezenţa 
ovarelor ori testiculelor) şi psihosocial (determinat de educaţia în familie 
şi societate). 

Pubertatea 


Pubertatea este stadiul dezvoltării umane în care se produce maturiza- 
rea sexuală şi achiziţionarea fertilităţii prin instalarea la fete şi reinstalarea 
la băieți a funcţiei axului hipotalamus-hipofiză-gonadă, şi creşterea secre- 
tiei hormonilor sexuali. 

Axul hipotalamus-hipofiză-gonadă şi fenomenele de feed-back sunt 
formate şi funcţionale încă din cursul vieţii uterine destinat să reprime com- 
plet funcţia acestuia. In timpul copilăriei, organismul dispune de un control 
strict al axului gonadic destinat să reprime complet funcţia acestuia până în 
momentul în care organismul atinge un anumit nivel de maturare somatică. 
Acest mecanism, care funcţionează independent de prezenţa gonadei, inclu- 
siv Ia copiii agonadici, îşi exercită acţiunea prin intermediul inhibiţiei centru- 
lui hipotalamic care reprezintă generatorul secreției tonice de Gn-RH. 

Declanşarea pubertăţii este anticipată de amplificarea funcţiei cortico- 
suprarenalelor, care pun la dispoziţie o sursă de steroizi meniţi să sensibi- 
lizeze structurile implicate în determinismul pubertăţii. 

La fete pubertatea începe sub influenţa secreției tonice de Gn-RH la 
vârsta de 11 ani şi parcurge patru stadii succesive: telarha, pubarha, adre- 
narha şi se încheie la 14-15 ani o dată cu instalarea ultimului stadiu - me- 
narha prin funcţionarea centrului de secreție ciclică a Gn-RH. Paralel se 
instalează fenotipul feminin prin repartiţia stratului celulo-adipos etc. La 
fete se consideră repere de stadializare dezvoltarea sânilor (telarha) şi gra- 
dul de dezvoltare a pilozităţii pubiene (pubarha). Primele menze pot fi ne- 
regulate, anovulatorii. Pe parcurs acestea devin regulate şi pe la 16 ani, sub 
influenţa concentraţiei crescute de estrogeni, se închid zonele de creştere. 

Evoluţia pubertară a băieţilor debutează la 12 ani şi se apreciază în ra- 
port cu dezvoltarea musculaturii, pilozităţii pubiene, instalarea fenotipului 
masculin, pilozităţii androgen dependente, spermatogenezei şi închiderea 
zonelor de creştere la 17-18 ani. 


Pubertatea avansată 


In funcţie de condiţiile climaterice, factorul etnic, condiţiile de viaţă, 
alimentaţie, la unii copii poate interveni pubertatea avansată, care se admite 
în limitele de 2-3 ani prematur (la fete după vârsta de 8 ani, la băieţi după 9 

ani). La fete cea mai frecventă stadie pubertară avansată este telarha, dar pot fi 
prezente şi celelalte. De regulă, dimensiunile sânilor nu evoluează rapid şi nu 
depăşesc 5 cm în diametru. La băieţi mai devreme se măresc organele genitale 
şi pilozitatea pubiană. Aceşti copii necesită o investigare pentru a exclude o 
patologie a gonadelor, un factor extragonadal, ori de origine centrală. In cazul 
excluderii unei atare patologii şi evoluţiei lente a semnelor pubertăţii, aceşti 
copii nu necesită tratament, deoarece, pe parcurs natura le va aranja pe toate 
la locul lor. Unicul lor inconvenient este că vor rămâne hipostaturali din cauza 
osificării mai rapide a zonelor de creştere sub influenţa hormonilor sexuali. 


Pubertatea precoce 


Pubertatea precoce se caracterizează prin apariţia oricărui semn de pu- 
bertate sau maturare sexuală completă la o vârstă prematură: pentru fete 
sub 8 ani, pentru băieţi sub 9 ani. 

Clasificarea: 

1. Pubertatea precoce veritabilă, Gn-RH dependentă este determinată 
de activarea prematură a secreției tonice de gonadoliberină şi declan- 
şarea prematură a pubertăţii cu semne exclusiv izosexuale, caracteris- 
tice sexului cromozomial şi gonadal. 

2. Pseudopubertatea precoce este de origine Gn-RH independentă şi 
este determinată prin alte mecanisme, fie o activare independentă a 
gonadei, sau de hormoni sexuali de provenienţă extragonadală, fără 
activarea axului hipotalamus-hipofiză. Aceasta se împarte în: 

e pseudo-pubertate precoce izosexuală în concordanţă cu sexul cro- 
mozomial şi gonadal al individului; 

e heterosexuală - în sensul opus sexului (feminizarea la băieţi şi 
masculinizarea la fetiţe). 

Pubertatea precoce adevărată poate fi provocată de diferite tumori, trau- 
matisme, maladii inflamatorii, defecte de dezvoltare a hipotalamusului, 
iradiere. Poate fi secundară hipotiroidiei congenitale netratate sau absenței 
tratamentului sindromului adreno-genital congenital. Falsa pubertate pre- 
coce izosexuală prin feminizare la fetiţe este cauzată de chisturi ovariene 
secretante de estrogeni, tumori benigne şi maligne (cu celule tecale sau 
granuloase), secretante de estrogeni la nivelul ovarului sau suprarenalei, la 
fel şi de factorul iatrogen (estrogeni). 

Falsa pubertate precoce izosexuală prin masculinizare la băieţi este cau- 
zată de sindromul adreno-genital (defect fermentativ de C-21-hidroxilaza, 
C-l I-hidroxilaza), tumori secretante de gonadotropină corionică, tumori 
secretante de androgeni Ia nivelul suprarenal ori testicular. 

Falsa pubertate heterosexuală prin virilizare la fetiţe apare în sindromul 
adreno-genital congenital, tumorile ovariene sau suprarenale androgen-se- 
cretante, pot fi şi de origine iatrogenă (expunere la androgeni). 

Forma heterosexuală prin feminizare la băieţi este prezentă în tumorile 
suprarenaliene ori testiculare secretante de estrogeni sau de origine iatrogenă. 

Pubertatea precoce, indiferent de origine, determină avansul statural 
şi de vârstă osoasă, care compromit talia finală prin fuziunea precoce a 
cartilajelor de creştere şi perturbări emoţionale rezultate din dezvoltarea 
caracterelor sexuale în absenţa unei maturizări somatice şi intelectuale 
adecvate. 

Anamneză cazurilor trebuie să fie detaliată, incluzând medicaţia eventua- 
lă (se va atrage atenţia la anabolizantele de sinteză administrate copiilor). 

Valorile FSH şi LH corespunzătoare pubertăţii normale şi răspunsul 
pozitiv la Gn-RH pledează în favoarea pubertăţii precoce veritabile gona- 
dotrop-dependente, iar valorile scăzute - pentru cea falsă. 

Eficienţa tratamentului, după constatarea cauzei, depinde cât de timpu- 
riu a fost diagnosticată afecțiunea. 

In cauzele idiopatice terapia este reprezentată de analogii agonişti de 
GnRH. 

Se poate folosi: 

e medroxiprogesteron - progestativ de sinteză cu efect antigonadotrop; 

e androcur (cyproteronacetai) cu acţiune de frânare a secreției hipofiza- 

re de gonadotropi şi de blocare a 5-a-reductazei; 

e danol (danazoiî) - efect antigonadotrop; 

e lupron -agonist Gn-RH. 


Pubertate întârziată 


Despre pubertatea întârziată se vorbeşte atunci când dezvoltarea puber- 
tăţii întârzie cu cel mult doi ani. Ea însoţeşte, de regulă, retardul fizic, şi 
este cauzată de condiţiile de viaţă, starea socială, economică şi, în special, 
alimentaţia dezechilibrată, carenţa alimentelor proteice. 

Pubertatea întârziată constituţională, familială, este determinată genetic 
şi apare mai frecvent la băieţi. Diagnosticul se bazează pe eliminarea cau- 
zelor organice şi prezenţa cazurilor similare în familie. 

Se admite întârzierea vârstei osoase faţă de cea cronologică cu cel mult 
2 ani, atunci când ele corespund, fiind foarte posibilă o cauză organică. 

în examenul paraclinic se recurge la dozările hormonilor sexuali, gona- 
dotropinelor, testul de stimulare cu Gn-RH, ultrasonografie. 

Atunci când întârzierea dezvoltării nu depăşeşte doi ani, aceşti copii 
sunt luaţi sub observaţie şi se recomandă ameliorarea condiţiilor de viaţă, 
alimentaţie echilibrată, sport. 

în unele cazuri, în special în subponderabilitate, se recomandă anabo- 
lizantele de sinteză, şi, selectiv, tratament cu gonadotropină corionică. La 
fete poate fi aplicat tratament cu estrogeni şi eventual cu progestine, pentru 
scurtă durată. 


Insuficienţa gonadică 


Tabloul clinic în insuficienţa gonadică depinde de tipul gonadei, vârsta 
la care survine, intensitatea şi determinismul insuficiențe. 

Ovarul participă activ la procesele de feminizare începând cu perioada 
pubertară asigurând menţinerea feminităţii pe parcursul vieţii. 

Procesul de masculinizare este determinat de prezenţa testiculelor com- 
petente la toate etapele sexualizării postorhigenetice: masculinizarea duetelor 
interne, a organelor genitale externe, masculinizarea hormonală pubertară şi 
menţinerea comportamentului sexual masculin. După cum s-a menţionat, 
factorul patogenic în perioada prenatală va opri dezvoltarea în continuare a 
sexului masculin la momentul acţiunii sale: de la feminizare, indiferent de se- 
xul genetic în primele 7-8 săptămâni, până la diferite grade de intersexualitate 
în continuare, pubertatea va fi absentă sau cu o masculinizare insuficientă, ori 
pierderea caracterelor de masculinizare în perioada postpubertară. 

întrucât rolul ovarului se limitează doar la feminizarea pubertară şi post- 
pubertară, insuficienţa ovariană va afecta doar feminizarea acestor etape. 

Intensitatea insuficienţei gonadice depinde de gradul de afectare a go- 
nadei (total - agonadism, sau parţial - hipogonadism), de sexul gonadei şi 
de vârsta la care apare dereglarea. In ceea ce priveşte testiculul, anorhita 
intrauterină face imposibilă masculinizarea duetelor interne şi/sau externe, 

astfel că ele se dezvoltă după model feminin; în cea prepubertară anulează 
masculinizarea pubertară şi în cea postpubertară determină involuţia com- 
pletă a caracterelor sexuale masculine. 

Hipoorhitia intrauterină face ca organele genitale interne şi/sau externe să 
se dezvolte ambisex, cea prepubertară induce masculinizare incompletă, iar 
în cea postpubertară - dispariţia parţială a caracterelor specifice masculine. 

Anovaria prepubertară anulează feminizarea pubertară, iar cea postpu- 
bertară determină involuţia totală a caracterelor de feminizare. Hipoovaria 
prepubertară iniţiază un proces de feminizare pubertar atenuat şi incom- 
plet, iar cea postpubertară - involuţia parţială a feminizării dobândite. 

Determinismul insuficienţei gonadice constă în faptul că acestui sin- 
drom i se pot asocia şi alte semne, proprii cauzei care-l produc: tulburări 
genetice, hipotalamice, endocrine, tumorale, inflamatorii, etc. 

Forma cea mai pură (cvasiexperimentală) a insuficienţei gonadice o 
constituie sindromul de castrare. 

Clasificarea hipogonadismului: 

Hiposonadismul primar (hipergonadotrop): 

1. Prepubertar: 
e congenital; 
e dobândit. 
2. Postpubertar. 
Hiposonadismul secundar (hipogonadotrop): 
1. Hipofizar (secundar). 
2. Hipotalamic (terțiar). 


Etiopatogenia hipogonadismului 

Cele mai frecvente cauze comune pentru ambele variante de hipogo- 
nadism primar congenital (feminin şi masculin) sunt disgeneziile gona- 
dice. Specific pentru forma feminină este faptul că în absenţa unuia din 
cromozomi gonada (ovarul) se dezvoltă, dar involuiază prenatal, trans- 
formându-se într-un rudiment fibros, farăfoliculi /streak gonadă). Dintre 
cauzele comune pentru hipogonadismul masculin şi feminin fac parte: 
infecțiile intrauterine (tricomonaza, gonoreea, luesul, tbc etc), afec- 
țiunile virotice, parotita epidemică, în special la băieţi, traumatismele, 
tratamentul hormonal, radiaţia, factorul autoimun, dereglarea biosintezei 
hormonilor sexuali etc. 

Pentru hipogonadismul masculin drept cauze mai sunt: sindromul Kli- 
nefelter, sindromul Turner varianta masculină, sindromul bărbaţilor XX, 
prezenţa SRY pe unul din braţele cromozomului X, sindromul de insensi- 
bilitate parţială la androgeni (sindromul Reifeinstein). 

Hipogonadismul primar prepubertar dobândit poate fi cauzat de: trau- 
me, timori, afecţiuni virotice, agresie autoimună, castraţie etc.: cea postpu- 
bertară - castraţie, traume, tumori, agresie autoimună etc. 

Hipogonadismul secundar şi terțiar sunt cauzate de afecţiuni hipota- 
lamice tumorale, traumatice, infiltrative, iradiere craniană, neuroinfecţii, 
adenoame hipofizare, hemocromatoză, etc. 

Patogenia hipogonadismului primar şi de origine centrală este în func- 
ţie de tipul gonadei, vârsta la care apare şi intensitatea afecțiunii. 


Tabloul clinic 

Pentru hipogonadismul primar prepubertar masculin, forma congenita- 
lă caracteristică poate fi intersexualitatea şi/sau absenţa ori atenuarea pu- 
bertăţii, în funcţie de vârstă. Cât priveşte varianta feminină, ţinând cont de 
faptul că ovarul se afirmă funcţional abia în perioada prepubertară, depista- 
rea se va face anume la adolescenţă prin lipsa sau atenuarea pubertăţii. 

Specific pentru ambele variante este saltul statural pubertar exagerat 
(circa 1 cm pe lună) şi instalarea proporţiilor constituţionale eunucoidiene: 
talie înaltă, cap relativ mic, înfipt pe un gât lung subţire, umeri înguşti, 
musculatură slab dezvoltată, brâu înalt, cutie toracică îngustă, scurtă, 
trunchi scurt şi extremităţi exagerat de lungi. Această disproporţie apare 
din cauza carenţei ori lipsei totale de hormoni sexuali care în perioada pu- 
bertară stimulează avansul statural, iar pe măsura maturizării somatice şi 
sexuale închid zonele de creştere, servind drept frână pentru acest proces. 

In cazul lipsei tratamentului ori depistării întârziate, pubertatea nu se va 
instala nicicând, zonele de creştere vor rămâne încă mulţi ani deschise, deşi 
creşterea în continuare încetineşte, ne mai vorbind de infertilitate şi lipsa 
comportamentului sexual. 

In hipogonadismul primar postpubertar constituţia este proporțională, 
zonele de creştere închise, intervine doar involuţia semnelor sexuale do- 
bândite la pubertate. 

Diagnosticul pozitiv se pune în baza datelor clinice (anamneză, date 
obiective) şi paraclinice care vor fi în funcţie de sexul genetic, tipul gona- 
dei, cauza afecțiunii şi vârsta la care apare. 

Până la pubertate acest hipogonadism este normogonadotrop graţie per- 
sistenţei „pauzei hormonale" şi la băieţi şi la fete (sistemul hipotalamo-hi- 
pofizar nu reacţionează la nivelul scăzut al hormonilor sexuali periferici). 

Din momentul debutului pubertăţii, când la fete se instalează pentru 
prima oară, iar la băieţi se reinstalează secreția tonică a Gn-RH (func- 
ţionarea axului hipotalamus-hipofiză-gonadă), acest hipogonadism devine 
hipergonadotrop (FSH şi LH crescuţi) ca urmare a deficitului hormonilor 
sexuali plasmatici. Se va determina vârsta osoasă, radiografia şeii turceşti, 
examenul ecografic etc. 

Diagnosticul diferenţial se va efectua cu diferite variante de hipogona- 
dism şi suprastatura constituţională. 

Tratamentul hipogoandismului primar feminin 

Se aplică tratament substitutiv care urmăreşte ca obiective declanşarea pu- 
bertăţii şi preîntâmpină instalarea proporţiilor eunocoidiene ale organismului. 

Tratamentul se aplică de la vârsta de 11 - 12 ani şi constă în admini- 
strarea de estrogeni conjugaţi 0,3 mg/zi 21 zile pe lună /premariri) sau 
etinil-estradiol Su.g /zi 21 zile pe lună. Doza de estrogeni se creşte pro- 
gresiv lent cu fiecare an (dozele exagerate pot accelera închiderea zonelor 
de creştere). La obţinerea frotiului vaginal proliferativ şi eventual a unor 
hemoragii legere de tip menstrual, de la vârsta de 13-15 ani la tratament se 
asociază progestinele de sinteză /norcolut) pe parcursul ultimelor 5-7 zile 
ale ciclului menstrual începând cu ziua a 15-17-a. în cazul cândmenzanu 
s-a produs, se face o pauză de 10 zile şi tratamentul se repetă. Tratamentul 
ciclic hormonal se aplică în cazurile când se obţine o dezvoltare cât de 
mică a uterului şi apariţia menstrelor, în rest se administrează exclusiv 
estrogeni (21 de zile cu pauză de 10 zile) până la vârsta de 35-40 ani (in- 
dividual) când apare menopauza presupusă. 

Tratamentul la vârsta oportună permite dezvoltarea fenotipului feminin, 
închiderea zonelor de creştere la momentul maturării staturale, fertilitatea 
fiind însă absentă. 

în cazurile de hipogonadism primar cu hipostatură (sindromul Turner), se 
stimulează din copilărie creşterea cu hormon de creştere recombinat în doze 
de 0,14 Ul/kg/zi, 6 zile pe săptămână, sau prin oxandrolon, singurul steroid 
anabolizant care stimulează creşterea fără a produce maturizarea rapidă a 
cartilajelor de creştere (0,0625 mg/kg/zi). Inducerea caracterelor sexuale 
secundare se va face după ce a fost obţinută o înălţime convenabilă. 

Tratamentul hipogonadismului primar masculin 

Leziunile testiculare, indiferent de natura lor, primare sau secundare, 
sunt ireversibile, odată produse rămân definitive, ceea ce face tratamentul 
lor lipsit de sens. 

Tratamentul eficace în exclusivitate în toate formele de insuficienţă or- 
hitică este substituţia exogenă a hormonului lipsă a testosteronului. Scopul 
tratamentului este de a oferi organismului hormonul care îi lipseşte şi pe 
care nu-l mai poate sintetiza. 

Tratamentul cu testosteron nu poate corecta tulburările de organo- 
geneză sexuală, tulburările embriono-fetale rămânând ireversibile. în 
caz de intersexualitate se apreciază capacitatea testiculelor, (prezenţa, 
volumul şi consistenţa lor), şi a penisului, la fel premizele continuării 
educaţiei pe varianta sexului neuro-hormonal masculin. De regulă, prio- 
ritate se acordă sexului feminin, corecţia fiind efectuată până la vârsta de 
doi ani prin castraţie şi o eventuală corecție plastică. Prin administrarea 
testosteronului se urmăreşte doar sexualizarea hormonală (dezvoltarea 
pilozităţii masculine, penisului, îngroşarea vocii, dezvoltarea musculatu- 
rii, stimularea apetitului sexual etc). 

Administrarea testosteronului se face doar la vârsta considerată ca 
pubertate întârziată (15-17 ani). în cazul când avansul statural este exa- 
gerat, organele genitale externe sunt slab dezvoltate şi există pericolul 
instalării eunucoidismului, acest tratament în doze mai mici va fi început 
ceva mai devreme. începerea tratamentului în perioada prepubertară este 
inoportun, nefiziologic, şi poate determina închiderea precoce a cartila- 
jelor de creştere. 

Fiind vorba de un tratament pe tot parcursul vieţii se preferă preparatele 
cu resorbţie lentă al căror ritm de administrare este de o dată la 2-4 săptă- 
mâni (omnandren, sustenon etc). 

Cantitatea de testosteron administrat trebuie să se apropie de valoa- 
rea testosteronului secretat de testiculul bărbatului adult normal - 10- 
25 mg/zi şi variază în raport cu intensitatea insuficienţei (doza lunară 
200-300 mg). 

Subiecţii care manifestă o agresivitate marcată necesită un tratament 
bine controlat, pentru a se evita accentuarea agresivităţii şi a tulburărilor de 
comportament. Infertilitatea este definitivă, fără soluţie terapeutică. 

Disgeneziile gonadice 


Sindromul Klinefelter 

Disgenezia canalelor seminale este cea mai cunoscută formă de hipo- 
gonadism hipergonadotrop prepubertar determinat de o anomalie cromo- 
zomială cu unul sau mai mulţi cromozomi suplimentari „X". Incidenţa este 
de 1/400 de nou-născuţi. 

Cariotipul prezintă modificări caracteristice: formula clasică este de 
4TXXY, dar există multiple variante de mozaicisme: 46XY/47XXY; mai rar 
45X0/47XXY; 48XXXY; 49XXXXY. în perioada embrionară, dezvoltarea 
testiculelor şi organelor genitale masculine este normală, graţie prezenţei 
cromozomului „Y", dar în perioada pubertară intervin modificări degene- 
rative în testicule (hialinizarea pereţilor canalelor seminale, atrofia celulelor 
Sertoli, spermatogeneza insuficientă, până la azoospermie) cu o secreție in- 
suficientă de testosteron şi creşterea nivelului de gonadotropine. 

Semnele de masculinizare nu apar la pubertat, şi chiar de apar, sunt 
tardive şi incomplete. Morfotipul sexual cel mai frecvent îmbracă forma 
eunucoidă sau hipoandrică, dar mai poate fi ginoidă ori macroskelă. 

Paniculul adipos are distribuţie feminoidă, musculatura slab dezvoltată, 
vocea neformată. Ginecomastia este frecventă, dar nu obligatorie, apare la 
pubertate, sau după, de obicei bilaterală. Aspectul genital prezintă disocia- 
ţia peno-orhitică: penisul normal dezvoltat, iar testiculele sunt mici, dure 
şi insensibile. Dezvoltarea psiho-intelectuală este deficitară: şcolarizare 
greoaie, adesea sunt lăudăroşi. Infertilitatea este cvasi-constantă, libidoul 
deficitar, potenţa scăzută. 

Există tendinţa de asociere cu tiroidita autoimună, intoleranţa la gluco- 
za, varice. 

Date de laborator: FSH foarte crescut, LH crescut sau normal, testos- 
teronul la limita inferioară a normalului, azoospermie, cromatina sexuală 
pozitivă, rareori - negativă. 

Tratamentul parcurge varianta masculină substitutivă. 

Sindromul Turner este o disgenezie genetică determinată de non-dis- 
juncţia cromozomilor sexuali în procesul de meioză la părinţi, cu carioti- 
pul cel mai frecvent 45X0, cu absenţa cromatinei sexuale, dar examenul 
citogenetic pune în evidenţă şi mozaicisme: 45X0/46XX; 45X0/47XXX; 
45X0/46XX/47XXX etc. Cel mai frecvent se întâlneşte varianta femini- 

nă, rareori cea masculină (intersexualitate) cu mozaicismul 45X0/46XY 
In varianta feminină, absenţa genelor din braţul scurt al cromozomului X 
determină şi menţin viabilitatea ovarului, dar gonada involuează prenatal, 
transformându-se într-un rudiment fibros, fără foliculi (streak gonadă). Va- 
rianta clasică 45X0 a sindromului se caracterizează prin hipostatură, ame- 
noree primară, absenţa caracterelor sexuale secundare, infantilism genital 
şi sindrom plurimalformativ. 

Anomaliile somatice includ: ptoza palpebrală, "gura de peşte", bolta 
palatină adâncă, urechi jos implantate, gât surt, "palmat", "pterigium coli", 
inserţia joasă a părului pe ceafă, "în trident", torace cu aspect "de scut" 
larg, mameloanele hipoplazice şi îndepărtate, cubitus valgus, nevi pigmen- 
taţi multipli, etc. 

Anomaliile viscerale afectează cordul (coarctaţie de aortă, malforma- 
ţii ale cordului stâng), rinichi în potcoavă, episoade frecvente de otită în 
copilărie soldate cu hipoacuzie de percepţie. Nu apare puseul de creştere 
prepubertar. 

Organele genitale externe şi interne sunt hipoplazice, glandele mamare 
nu se dezvoltă, amenoree primară, pilozitate pubiană redusă. Examenul 
paraclinic pune în evidenţă nivelul scăzut de estrogeni şi crescut de FSH 
şi LH, cromatina sexuală frecvent negativă, rareori, în caz de mozaicism 
- pozitivă. Tratamentul va parcurge varianta hipogonadismului primar hi- 
pergonadotrop feminin. 

In varianta masculină a sindromului Turner se apreciază în ce măsură 
sunt dezvoltate organele genitale externe, prezenţa, volumul şi consistenţa 
testiculelor, cu alte cuvinte premizele dezvoltării în continuare pe varianta 
sexului masculin. Ţinând cont de intersexualitate şi lipsa ori incapacitatea 
testiculelor, mai binevenită este corecția sexului şi tratamentul substitutiv 
conform variantei feminine a hipogonadismului. 

Testicul feminizant. Sindroamele de insensibilitate la androgeni repre- 
zintă un grup de afecţiuni genetice caracterizate prin absenţa totală sau par- 
de insensibilitate la androgeni, independent de fenotip, se caracterizează 
prin prezenţa testiculelor, absenţa derivatelor mulleriene (ovare, uter, vagi- 
nul se termină în „fund de sac"), datorită hormonului antimullertesticular, 
valori normale sau crescute ale testosteronului, valori mari ale LH, valori 
mari sau normale ale FSH. 

Sindromul Morris, insensibilitatea completă la androgeni (feminizarea 
testiculară completă), se caracterizează la naştere prin fenotip feminin fără 
ambiguităţi. La pubertate, testosteronul testicular nu este activ ca urmare a 
absenței complete a receptorului specific, în timp ce receptorul estrogenic 
este funcţional şi permite estradiolului să producă feminizarea completă cu 
dezvoltarea sânilor, dar cu absenţa pilozităţii sexual dependente („sindromul 
femeilor fără păr") şi amenoree primară. Diagnosticul se stabileşte prin in- 
vestigaţii citogenetice (cariotip 46XY ) la un caz suspectat pe baze clinice. 

Conduita tratamentului presupune lăsarea testiculului „in situ" (la ni- 
velul canalului inghinal, intraabdominal sau ectopic) până la încheierea 
feminizării (18 ani), după care se practică rezecţia gonadei, care prezintă 
un risc sporit de malignizare. Subiectul este supus ulterior unui tratament 
de substituție cu hormoni sexoizi pe varianta hipogonadismului feminin. 

In cazul sindromului Reifeinstein, insensibilitatea parţială la androgeni, 
se apreciază posibilitatea continuării dezvoltării sexului neuro-hormonal 
masculin, care este puţin probabil prin intersexualitatea sa, şi se preferă 
corecţia sexului pe varianta feminină cu tratamentul ulterior respectiv. 

Hermafroditismul. După mitologia greacă, Hermafrodit (androginul) 
este fiul lui Hermes şi al Afroditei de care s-a îndrăgostit nimfa Salmacis. 
Fiind respinsă, ea a reuşit să contopească trupul său cu trupul celui iubit 
într-unul singur. 

Există hermafroditism veritabil şi fals. Patogen ia hermafroditismului 
veritabil este puţin elucidată, la bază pare a fi nondisjuncţia cromozomilor 
sexuali în procesul de meioză la părinţi. Dezvoltarea concomitentă, dar 
incompletă a semnelor sexuale masculine şi feminine, este determinată de 
mozaicismul 46XX/46XY. 

Fenotipul în perioada pubertară mai frecvent îmbracă aspect feminin, 
pot să apară menstre. Organele sexuale masculine prezintă aspect diferit: 
penis subdezvoltat şi vagin cu deschidere separată în perineu, penis cu hi- 
pospadie, cu scrot, uneori şi un testicul coborât, gonadele cu diferit aspect: 
ovotestis, ori într-o parte testicul în alta ovar, localizate în canalul inghinal 
sau intraabdominal etc. Psihicul şi comportamentul sexual depind de edu- 
caţia sexuală (psiho-socială). 

Tratamentul constă în aprecierea priorităţi dezvoltării sexuale mas- 
culine sau feminine, acordându-se prioritate sexului feminin pe varianta 
hipogonadismului feminin, de dorit până la vărsta de 2 ani. 


288 


Sindromul triplu-X. Afecţiune rar întâlnită (1:700-800 fete nou-năs- 
cute), frecventă la pacientele cu psihoză şi oligofrenie, determinată de 
cariotipul 47XXX prin nondisjuncţia cromozomilor sexuali în procesul de 
meioză la părinţi. Mai frecvent este întâlnită în naşterile după 45 de ani. 

Tabloul clinic este redus, fenotip feminin. Malformaţiile somatice se 
întâlnesc rar. Pubertatul este normal, rar - retardat. Gonadele funcționa- 
le, bine sexualizate, tulburări menstruale la 25% din cazuri, nasc - 30%. 
Coeficientul de inteligenţă este sub 50, dar poate fi şi cvasinormal. Profilul 
hormonal este normal, uneori LH şi FSH crescuţi, estrogenii scăzuţi. 

Tratamentul ciclic hormonal se aplică doar în insuficienţa ovariană. 

Sindromul „dublu mascul". Este o disgenezie orhitică determinată 
de o anomalie cromozomială, şi anume: prezenţa unui cromozom „Y" 
supranumerar. Formula cromozomială este variată: 47XY Y sau mozaicism 
_46XY/41XYY 

Simptomatologia clinică este necaracteristică. Majoritatea purtătorilor 
unei atare anomalii sunt normali. Unii însă prezintă talie înaltă dar armo- 
nic proporțională, uneori dismorfii scheletice (cranio-faciale, ale coloanei 
vertebrale sau membrelor), sexualizare deficitară şi note ginoide în ceea ce 
priveşte topografia țesutului adipos, prezenţa ginecomastiei, sterilitate. 

Uneori la aceşti pacienţi se constată tulburări comportamentale (impul- 
sivitate, agresivitate, tendinţă de a comite infracţiuni, delicte etc). Nu în 
zadar cineva spunea că surplusul de cromozomi „Y " este direct proporţio- 
nal cu gradul de tâmpenie. 

In cazurile cu tulburări de sexualizare, testiculele prezintă leziuni ale 
epiteliului germinativ cu blocarea spermatogenezei. 

Tratamentul cu androgeni se va face doar în cazurile de insuficienţă 
testiculară. 

Disgenezia gonadală 46XY. A fost descrisă de G. Swyer în 1955 sub 
denumirea de pseudohermafroditism masculin. 

Pacienţii prezintă fenotip feminin, talie normală sau uşor majorată, 
dezvoltare insuficientă a semnelor sexuale secundare şi amenoree prima- 
ră, care se asociază cu infantilism sexual hipergonadotrop. Pentru acest 
sindrom este caracteristic nivelul scăzut de hormoni sexuali în sânge şi un 
nivel plasmatic elevat de gonadotropine. 

Cariotipul este 46XY, iar în cadrul cromozomului „Y" lipseşte gena 
SR"Y", responsabilă pentru dezvoltarea testiculelor şi respectiv, a se- 

xului neuro-hormonal masculin. Testiculele sunt prezentate sub formă 
de „steak gonade " (conglomerat de ţesut conjunctiv), şi vor fi extirpate 
(riscul malignizării)). 

Aceşti pacienţi vor fi educați şi trataţi conform hipogonadismului pri- 
mar feminin. 


Hipogonadisme hipogonadotrope 


Sindromul olfacto-genital (Kallman de Morsier). Incidenţa sindro- 
mului este de 1/10000 de nou-născuţi de sex masculin, iar la cel feminin 
este foarte redusă. Se caracterizează prin hipogonadism hipogonadotrop 
prepubertar determinat de deficitul secreției hipotalamice de Gn-RH şi se 
asociază cu anosmie sau hipoosmie. Este determinat de defectul unei gene 
(Kal) situate pe braţul scurt al cromozomului X, ceea ce determină migra- 
rea neuronilor secretanţi de Gn-RH de la nivelul epiteliului olfactiv unde 
se formează, la nivelul hipotalamusului. Anosmia rezultă din hipoplazia 
bulbilor olfactivi. 

Aspectul clinic: pubertatea nu apare şi subiectul dezvoltă habitus 
eunucoid cu talie înaltă, membre superioare şi inferioare lungi, centura 
scapulară slab dezvoltată, centura pelviană largă, ginecomastie. Organele 
genitale externe: penis infantil, testicule mici, moi, insensibile, pilozitatea 
sexuală lipseşte. Vocea păstrează un timbru înalt. Azoospermia este con- 
stantă, comportamentul sexual nu este exprimat. Se pot asocia malformații 
cardiace, renale, defecte palatine, convulsii etc. 

Date paraclinice: testosteronul, FSH, LH sunt scăzuţi; testul cu Gn-RH 
pozitiv. Olfactometria - deficit olfactiv. 

e Sindromul Prader -Labhart - Willi - afecţiune genetică caracterizată 
prin hipogonadism, obezitate, hipostatură, hipotonie şi deficit intelectual. 

e Sindromul Lawrence - Moon - Biedl este determinat genetic şi se 
caracterizează prin: hipogonadism, obezitate, retinită pigmentară, poli- 
dactilie. Ambele sindroame nu necesită neapărat tratament din motivele 
deficitului intelectual. 

e Sindromul Pasqwalini (sindromul eunucilor fertili) - deficit de LH cu 
insuficienţă testosteronică şi FSH relativ suficient pentru spermatogeneză. 
Se caracterizează prin habitus eunucoid, ginecomastie şi spermatogeneză 
păstrată. 

Tratamentul hipogonadismului hipogonadotrop 

în cazurile reversibile poate fi aplicat tratamentul cu gonadotropine 
pe o perioadă de scurtă durată. In cazurile ireversibile este benefic tra- 
tamentul substitutiv cu testosteron. în perioada prepubertară se aplică 
tratamentt cu anabolizante de sinteză cu scopul de a obţine maturarea 
staturală. în perioada pubertară, când semnele sexuale secundare în- 
târzie cu 1-2 ani, iar în ce priveşte creşterea în înălțime s-a produs 
maximal posibil pentru această vârstă, se recomandă tratament cu go- 
nadotropină corionică (cure a câte 1000 - 1500 UI i/m de două ori pe 
săptămână, 10-15 injecții), care pot fi repetate la interval de 3-4 luni. 
în lipsa efectului scontat, pacienţii vor fi trecuţi la tratament substitutiv 
corespunzător sexului. 

în hipogonadismul hipogonadotrop postpubertar feminin (sindromul 
Sheen, boala Simonds, anorexia nervoasă) se face tratament ciclic hormo- 
nal, în formele masculine - substitutiv cu testosteron. 


Criptorhidia 


Criptorhidia este termenul care desemnează lipsa testiculelor în scrot. 
Ea se clasifică în: 

1. Criptorhidie veritabilă 

e retenţie: a) inghinală; b) abdominală; 
e ectopie (perineală, pubiană, peniformă, femurală, inghinală super- 
ficială etc). 

2. Criptorhidie falsă. 

Criptorhidia poate fi uni- şi bilaterală, o afecţiune de sine stătătoare, ori 
simptom al unui şir întreg de afecţiuni, de cele mai dese ori a disgeneziilor 
gonadale. 

Frecvența criptorhidiei variază de la 0,18% până la 2,6%. Coborârea 
testiculelor din locul lor de formare - zona lombară - în scrot are loc în 
cursul dezvoltării embrio-fetale şi este terminată la naştere în 94,5% din 
cazuri, în rest, majoritatea se rezolvă la pubertate. Din momentul formării 
şi până la naştere, testiculul este extrem de activ prin cele două elemente 
secretarii ale sale, care îi favorizează coborârea: testosteronul şi inhibina. 
La coborârea testiculului participă activ şi axul hipotalamus-hipofiză prin 
secreția tonică de Gn-RH şi respectiv de gonadotropine. 

Criptorhidia este cauzată de deficitul factorilor hormonali activi, la fel 
şi de factori fizici, chimici, infecţioşi, teratogeni, care separat, ori împreună 
conduc la formarea testiculului incompetent, disgenezia țesutului conjunc- 
tiv şi formarea bridelor pe traiectul canalelor inghinale sau îngustărilor 
orificiilor. Sediul criptorhidiei este în majoritatea cazurilor în canalul in- 
ghinal (62,76%), intraabdominal (8,08%), prescrotal (23,81%) şi în poziţie 
ectopică (în circa 10, 93%). 

Criptorhidia falsă este destul de frecventă (50% din cazuri de copii). La 
mici agresiuni, frig, emoţii etc, testiculele fug în zona orificiului superfi- 
cial al canalului inghinal („testicul retractil"), revenind la poziţia normală 
în condiţii favorabile („testicul în ascensor”). 

Pentru a determina sediul criptorhidiei, examinarea se face în condiţii 
de confort (temperatură optimă, câştigarea încrederii pacientului, manevre 
lipsite de agresivitate), în poziţie culcat şi în picioare. In caz de eşec repe- 
tat, se recurge la o explorare laparoscopică sau chirurgicală. 

Examenul paraclinic presupune: ecografia, tomografia computerizată a 
zonei unde este posibilă criptorhidia sau ectopia, investigarea cromatinei 
sexuale şi a cariotipului, dozării hormonale (LH, FSH, testosteronul), bio- 
psia testiculară, radiografia şeii turceşti. 

Criptorhidiile mecanice constituie doar 3% din total. în 80-90% din 
cazuri acestea sunt unilaterale. 

Tratamentul cu gonadotropină se aplică în cazurile când se suspectă o 
implicare hipotalamo-hipofizară (FSH şi LH scăzuţi) şi în criptorhidia cu 
sediul prescrotal (testiculele „glisante"). 

în criptorhidia mecanică se aplică tratament chirurgical. Vârsta optimă 
este până la 2 ani. Testiculul nu suportă căldura (temperatura în scrot este 
cu 2-2,5*C mai joasă faţă de temperatura corpului) şi cu cât mai mult în- 
târzie coborârea, cu atât mai mult creşte riscul infertilităţii, la 12 ani acesta 
constituind 90-100%. Tratamentul cu gonadotropine în forma mecanică 
este contraindicat prin riscul apariţiei fenomenelor induse (congestia şi 
necrotizarea testiculului). 


Nu se aplică tratament cu gonadotropine în disgeneziile orhitice. 

Andromasiia 


Poate fi un fenomen fiziologic la bărbaţi: în perioada pubertară, de scur- 
tă durată, dureroasă, şi după andropauză. 

Andromastia patologică apare indiferent de vârstă, nu se remite spontan, 
şi se consideră a fi consecinţa dereglării echilibrului androgeni/estrogeni în 
favoarea estrogenilor. Raportul poate fi modificat fie prin hipoandrogenie, 
fie prin hiperestrogenie. Există andromastie veritabilă, cu ţesut parenchi- 
matos, prezentă în disgeneziile gonadice, dar şi în dereglarea funcției fica- 
tului etc. Se tratează cauza provocatoare. Andromastia falsă este prezentă 
în obezitate şi nu cere tratament specific, limitându-se la dietoterapie şi 
scăderea ponderală. 


Hirsutismul 


Termenul de hirsutism desemnează creşterea excesivă a părului termi- 
nal, care se extinde pe ariile de distribuţie caracteristice sexului masculin. 
Noţiunea de hipertrihoză caracterizează o creştere puţin mai exagerată a 
firelor mici de păr şi poate fi de origine ereditară sau etnică (femeile de 
naţionalitate caucaziană, bulgară, găgăuză, româncele brunete etc). 

în etiologia hirsutismului pot fi implicate mai multe cauze: 

e Hiperproducţie de androgeni: 

a. De origine suprarenaliană: sindromul adreno-genital, sindromul 
şi boala Cushing, tumori suprarenale androgensecretante. 

b. De origine ovariană: sindromul ovarului polichistic, tumori ova- 
riene androgensecretante. 

e Hirsutismul prin receptivitate crescută la androgeni (conţinut crescut 

de S-a-reductază). 

e Aport exogen de androgeni. 


Sindromul ovarului polichistic (SOP) 


Este o formă de intersexualitate tardivă, pubertară sau postpubertară 
care însumează clinic: sindromul de androgenizare, sindromul de insufi- 
cienţă ovariană şi sindromul psiho-comportamental. 

Sub aspect fiziopatologic, există mai multe ipoteze, cea mai aproape de 
adevăr este existenţa anomaliilor controlului hipotalamic de Gn-RH. Pu- 

seurile ample şi frecvente de Gn-RH stimulează producţia de LH hipofizar, 
dar nu şi pe cea de FSH. Drept urmare, excesul de LH creşte acumularea 
de colesterol şi biosinteza androgenilor la nivelul tecii interne, iar nivelul 
redus de FSH nu permite aromatizarea lor integrală în teaca granuloasă, 
maturarea foliculară, ovulaţia, formarea corpului galben şi secreția de pro- 
gesteron. Creşterea nivelului de androgeni şi dereglarea ritmului puseurilor 
de Gn-RH duc Ia atrezia foliculului şi transformarea lui în chist. Nivelul 
crescut de androgeni realizează hirsutismul, acneea, seboreea, reduce sin- 
teza proteinelor de transport pentru hormonii sexuali şi prin consecinţă am- 
plifică fracţia liberă a testosteronului plasmatic. La nivelul țesutului adipos 
sunt aromatizaţi în estrogeni, excesul cărora stimulează adipociţii, impli- 
când obezitatea, care determină insulinorezistenţa şi hiperinsulinismul. 


Date clinice: amenoree secundară sau spaniomenoree, infertilitate ano- 
vulatorie primară, hirsutism, acnee, seboree, obezitate. Hipertrofia clitori- 
diană şi îngroşarea vocii prezintă o excepţie. 

Sindromul psiho-comportamental poate avea un dublu aspect: tulburări 
de tip neuro-depresiv ori agresivitate, combativitate, creşterea iniţiativei, 
etc. Datorită excesului de estrogeni de conversiune, boala se poate compli- 
ca cu neoplazii estrogen-dependente: fibromatoza uterină, mastoze, carci- 
nom de endometru etc. 

Tratamentul constă în reducerea masei corporale. Pentru restabilirea 
fertilităţii se pot aplica inductori de ovulaţie (titrat de clomifen, gonadotro- 
pină corionică). în lipsa eficienţei tratamentului cu inductori de ovulaţie, 
se poate efectua „rezecţia cuneiformă" a ovarului sau electrocauterizarea 
laparoscopică a chisturilor. 

Pentru restabilirea menstrelor se aplică contraceptive orale minidozate, 
de preferat cele care conţin ca progestativ acetatul de ciproteron /Diane 
35). In contraindicaţii pentru utilizarea contraceptivelor minidozate, se 
poate apela la un progestativ de sinteză (10 zile începând cu ziua a 17-a a 
ciclului). 


Menopauza 


Este o noţiune biologică care caracterizează procesele fiziologice de 
îmbătrânire ale organismului şi poate fi considerată instalată după 6-12 
luni de amenoree. 

Vârsta la care survine menopauza prezintă variaţii între 40-50 de ani. 
Menopauza precoce apare sub 40 de ani şi este cauzată de ovarectomie, 
iradiere, procese autoimune, capital folicular redus. Menopauza este întot- 
deauna precedată de o perioadă variabilă - premenopauză, în care survine 
un declin progresiv al răspunsului ovarian la gonadotropine, cu fiziopatolo- 
gie şi aspect clinic specific (reducerea volumului ovarului, zonei corticale, 
dispariţia foliculilor etc). Celulele nilului ovarian, care secretă androgeni, 
se pot hiperplazia, determinând sindroame de virilizare. 


Pe măsura reducerii capitalului folicular şi scăderii receptivităţii lor la 
stimularea cu gonadotropine, scade producţia de estrogeni şi inhibine şi 
creşte compensator secreția de FSH şi apoi a LH. Maturarea foliculară este 
insuficientă pentru a permite declanşarea ovulaţiei. Ciclurile anovulatorii 
se asociază cu faza luţeală scurtă, deficit de progesteron şi tahimenoree. 
Premenopauză se asociază de asemenea cu incidenţa crescută a fibromato- 
zei uterine şi a mastopatiei. 

Estrogenii determină scăderea temperaturii bazale prin acţiune asupra 
centrului termic din hipotalamus. Prin urmare, deficitul de estrogeni pare 
a fi responsabil de manifestările vasomotorii, de „bufeurile de căldură": 
creşterea temperaturii bazale, vasodilataţie periferică şi transpiraţii, care 
sunt anihilate prin administrarea de estrogeni. Par a avea importanţă şi 
excesul de gonadotropi şi Gn-RH. Estrogenii menţin masa osoasă în para- 
metrii normali, după menopauză ea scade anual cu circa 3% şi este deter- 
minată de osteoporoză. 

După menopauză organismul feminin mai rămâne asigurat cu estroge- 
ni, dar şi cu androgeni pe contul corticosuprarenalelor până la perioada 
adrenopauzei care se va instala cu 10-15 ani mai târziu. Creşte raportul 
androgeni/estrogeni prin scăderea ultimilor. 


Manifestările clinice 

Bufeurile de căldură apar la 75% dintre femei, au o durată variabilă de 
la 2-3 minute până la 15-20 minute, şi o frecvenţă de 5-10 ori şi mai mult 
pe parcursul a 24 de ore. Se manifestă predominant noaptea, şi se asociază 
cu insomnii. 

Atrofia tractului genital şi celui urinar inferior se manifestă prin sub- 
țierea epiteliului vaginal, reducerea secreției de mucus, deficit de lubrifiere 
vaginală. Se instalează vaginita atrofică cu parestezii locale şi dispareunie. 
Frecvent survin cistitele şi incontinenţa urinară de efort. 

Pilozitatea pubiană se reduce, în schimb poate să apară hirsutismul. 
Simptomele generale sunt frecvente: cefalee, reducerea apetitului, uneori 
creşterea lui şi apariţia supraponderii, tulburări digestive, dificultăţi respi- 
ratorii, dureri articulare şi lombare. 

Manifestările psiho-afective sunt frecvente: insomnii, anxietate, iri- 
tabilitate, depresie, neuroze, fobii. Aceste tulburări au un determinism 
plurifactorial: conştientizarea dispariţiei potenţialului reproductiv şi îmbă- 
trânirea, declin în carieră, singurătatea, dificultăţi în relaţiile cu partenerul, 
afecţiuni cronice severe etc. 

Bufeurile rare şi de scurtă durată nu deranjează starea psihică a femeii. 
Atunci când durata şi frecvenţa lor creşte semnificativ, asociindu-se cu pal- 
pitaţii, modificări psiho-afective pronunţate, se instalează aşa-numita neu- 
roză climacterică. Dezvoltarea acesteea depinde în mare măsură de modul 
în care a fost pregătită femeia pentru această etapă a vieţii. 

Tratamentul constă, în primul rând, în informatizare, echilibrarea mo- 
dului de viaţă, psihoterapie, fizioterapie, balneoterapie şi, eventual, tran- 
chilizante. Tratamentul cu estrogeni, ori estrogen-progestative este indicat 
doar în hiperlipidemii cu avansarea rapidă a aterosclerozei, în neuroza 
climacterică, şi în caz de osteoporoză. 

In primii ani după menopauză, când rezervele ovariene sunt păstrate şi 
mai pot apărea menstrele, se aplică tratamentul ciclic hormonal. în epuiza- 
rea totală a ovarelor (nu se produc menstre) se adm inistrează microdoze de 
estrogeni, fie în pastile 21 zile în lună, fie sub formă de plasture. Tratamen- 
tul va fi aplicat în colaborare cu medicul ginecolog. 


Andropauza 


Climacteriu! masculin reprezintă etapa de involuţie fiziologică sexuală 
ce desparte perioada de maturitate de cea a senescenţei. Inactivarea morfo- 
logică şi funcţională a gonadelor cu anularea gametogenezei şi suspenda- 
rea hormonogenezei, are loc treptat, uneori timp de decenii, rareori brusc, 
motiv pentru care unii autori neagă andropauza. 

Etiopatogenia andropauzei este determinată de restructurarea interrela- 
țiilor neuroendocrine ale axului hipotalamus-hipofiză-gonadă cu declinul 
funcţiei testiculare, care caracterizează procesele fiziologice de îmbătrâni- 
re ale organismului. 

Tabloul clinic al andropauzei, care debutează în jurul vârstei de 55-60 
ani, este anunţat de: 

e Manifestări neurovegetatve: valuri de căldură de intensitate modera- 
tă, tahicardie, oscilaţii tensionale, transpiraţii, cefalee, insomnie etc. 

e Manifestăripsiho-intelectuale: melancolie şi depresie, anxietate, stare 
de panică, scăderea randamentului intelectual de o intensitate variată, etc. 

Andropauza este dominată de o serie de modificări: rărirea pilozităţii 
sexuale, hipotonia penisului, diminuarea reflexelor cremasteriene, scăde- 
rea masei şi tonusului muscular, tulburări de dinamică sexuală. 

în majoritatea cazurilor, tabloul clinic al andropauzei rămâne practic 
neobservat şi are o intensitate mult mai redusă faţă de climacteriul feminin, 
fiind manifestat doar prin scăderea potentei sexuale. 

Nu există o dată precisă a declinului potentei sexuale. Ea poate fi influen- 
tată de starea socială, economică, civilă, educaţie, atitudinea partenerului etc. 
Tulburările se instalează de obicei lent, rareori brusc, alteori alternează cu 
reveniri spontane şi constau în ejaculare precoce, stoparea bruscă a erecţiei, 
eşecuri repetate, diminuarea libidoului şi cantităţii de ejaculat etc. 

Frecvența raporturilor sexuale scade progresiv - erecţiile sunt prezente la 
2/3 din bărbaţii în vârsta de 65 de ani şi la'A din cei în vârstă de 75 de ani. 

Semiologia de laborator: valoarea testosteronului plasmatic scade pro- 
gresiv, la 30 de ani este cu 50% mai mică decât la 20 de ani, iar după 60 
de ani cu 50% mai mică faţă de cea de la 30 de ani. Gonadotropinele cresc 
mai discret decât la femeie. 

Până la aplicarea unui tratament substitutiv, este necesar de a diferenţia 
andropauza de impotenţa de origine neurogenă, care poate fi prezentă şi la 
vârstnici. Aceasta este cauzată cel mai frecvent de atitudinea partenerei, 
care la vârsta respectivă mai pierde câte ceva din farmecele de odinioară, 
iar profilaxia constă în raporturile familiale sănătoase. 


Prelegerea 17 
OBEZITATEA 


Definiţie. Obezitatea prezintă depăşirea greutăţii ideale a corpului pe 
contul creşterii cu peste 10% a țesutului adipos. 

Frecvența obezității este de 20 - 40% din populaţie, preponderent fe- 
meile trecute de 40 ani, în special cele de culoare. Suferă de obezitate şi 
cea 10% dintre copii. 


Etiopatogenia 


Din punct de vedere etiopatogenic, obezitatea este consecinţa aportului 
alimentar excesiv cu hipertonia sistemelor anabolizante şi, ca urmare, hi- 
perplazia-hipertrofia celulelor adipoase. 

Factorul alimentar este dominant în cea 70% din cazurile de obezita- 
te, fiind generată de aportul alimentar excesiv, în special, de glucide uşor 
asimilabile, grăsimi, alcool, aport alimentar crescut în orele serii, urmat de 
depunerea trigliceridelor în adipocite şi obezitate. 

Vârsta. Apariţia mai frecventă la vârsta de peste 40 ani se explică prin 
scăderea activităţii glandelor endocrine, a fermenţilor, metabolismelor, 
proceselor de oxidare în organe şi ţesuturi. în majoritatea cazurilor, greuta- 
tea ideală este atinsă către vârsta de 25 - 30 ani şi trebuie menţinută pentru 
tot restul vieţii. 

Frecvența crescută la femei, inclusiv şi la o vârstă mai tânără, este 
generată de labilitatea pronunţată a glandelor endocrine, în special, a 
gonadelor. Acest risc creşte în perioadele de restructurare hormonală (pu- 
bertate, sarcină, avort, lactaţie, climacteriu). Mai frecvent suferă bucătarii 
şi subiecţii care practică servicii cu mod de activitate sedentar şi cheltuieli 
energetice reduse. 

Activitatea fizică scăzută, modul sedentar de viaţă sunt factori impor- 
tanţi care duc la instalarea şi progresarea obezității printre sănătoşi şi bol- 
navii cu hipodinamie impusă, ţinând cont de faptul că obezitatea este, în 
mare măsură, manifestarea dezechilibrului dintre aportul crescut de calorii 
şi cheltuielile reduse. 

Factorul ereditar şi genetic determină obezitatea la cea 70% din copiii 
cu părinţi obezi, pe când în familiile unde părinţii sunt normoponderali su- 
feră de obezitate cea 10% de copii. Mutaţia genei obezității creşte secreția 
hormonului leptina, care determină ingerarea crescută de alimente, reduce- 
rea cheltuielilor energetice, obezitate şi infertilitate. 

Factorul muscular poate explica instalarea obezității la predominarea 
în organismul obez a fibrelor musculare rapide - consumatoare de glucide, 
dar nu a fibrelor musculare lente - consumatoare de lipide. 

Factorul peptidic poate influenţa durata alimentării, preferinţele şi 
volumul alimentelor ingerate. Excesul ponderal poate fi determinat de pre- 
dominarea secreției peptidelor care cresc apetitul (opiacee, realising factor 
a STH, noradrenalină etc), asupra celor care inhibă apetitul (colecistochi- 
nina,corticotrop-realising factor, dopamină, serotonină). 

Factorul hipotalamic induce obezitatea prin scăderea activităţii nu- 
cleelor ventro-mediale ("centrul saturaţiei”) care induce hipertonusul 
nucleelor dorso-laterale ("centrul foamei") cu generarea senzaţiei de 
foame, ingestie, hiperglicemie şi obezitate, nesesizate de centrul ventro- 
medial afectat, permiţând repetarea lanţului modificărilor enumerate şi 
creşterea obezității. 

Factorul neuro-vegetativ condiţionează predominarea tonusului para- 
simpatic al sistemului nervos vegetativ asupra celui simpatic, stimulând 
astfel secreția de P-endorfină, care creşte eliberarea insulinei, apetitul şi 
instalarea obezității. 

Factorul endocrin poate genera obezitate prin insuficienţa secreției 
de hormoni lipolitici: ACTH, TSH, hormoni tiroidieni, STH, adrenalină, 
noradrenalină, glucagon, hormoni gonadali, favorizând depozitarea glico- 
genului în ficat, blocarea lipolizei cu predominarea liposintezei. 


Clasificarea formelor de obezitate 


Formele etiopatosenice (D. Şurâghin, O. Veaziţki) 

I. Obezitate primară: 

1. Alimentar-constituţională determinată de supraalimentaţie, hipo- 
dinamie, cu părinţi obezi în cea 70% de cazuri. Tratamentul scade 
evident greutatea şi tensiunea arterială. 

2. Neuro-endocrină: 

- fiipotalamo-hipofizară cu afectarea hipotalamusului, somnolenţă, 
bulimie, polidipsie, tulburări sexuale şi obezitate relativ rezistentă 
la tratament; 

- sindrom (distrofie) adiposo-genital întâlnit preponderent la copii, în 
special, la băieţi şi caracterizat de obezitate cu retardare sexuală. 

II. Obezitate secundară(simptomatică): 

1. Cerebrală - rezultanta neuroinfecţiei, tumorilor, traumatismului 

craniocerebral. 

2. Endocrină - hipotiroidiană, hipoovariană, climacterică, suprarenală. 

Gradele de manifestare a obezității; 

Gradul I - surplus de masă corporală faţă de cea ideală 10 - 29%; 

Gradul / / - surplus 30 - 49%; 

Gradul III surplus 50 - 99%; 

Gradul IV- surplus peste 100%. 

Greutatea ideală se poate calcula după: 

Formula Brok: P =T - 100 (valabilă pentru înălţimea 155 - 170 cm). 

Formula Breitman: P =T x 0,7 - 50 (în unele publicaţii se recomandă 
limita inferioară - 15% pentru femei şi 10% pentru bărbaţi), unde P - greu- 
tatea corpului în kg, T- înălțimea exprimată în cm. 

Indicele masei corporale (IMC) = Greutatea reală / înălţimea la pătrat 
(m) / MC = kg/(m?). 

La persoanele practic sănătoase = 20 - 25. La obezitate - creşte peste 30. 


în raport cu distribuţia țesutului adipos: 

1. Uniformă. 

2. Segmentară: 
- androidă - cu predominare în partea superioară a corpului; 
- ginoidă - cu predominare în partea inferioară a corpului. 

Sub aspectul consistenţei: 

-fermă (dură); 

- elastică; 

-flască (moale). 

Sub aspectul evoluţiei: 

- dinamică (progresantă); 

- statică (stabilă). 

Sub aspectul morbidităţii: 

- simplă (fără modificări secundare); 

- complicată (cu modificări metabolice, endocrine, cardiovasculare, 
pulmonare). 


Tabloul clinic 


Acuze: creşterea masei corporale, dispnee, dureri precordiale, palpitaţii 
cardiace, apetit crescut, slăbiciune generală, apatie, somnolenţă, scăderea 
memoriei, transpiraţii, tremor, cefalee, vertij, greață, scăderea potentei se- 
xuale, dereglări menstruale, dureri abdominale, constipaţii, uscăciune în 
gură, sete exagerată, dureri în articulaţii, muşchi, radiculare, edeme etc. 

Inspecţia generală 

In majoritatea cazurilor, surplusul adipos este repartizat uniform, dar o 
dată cu progresarea bolii, predomină depunerile în regiunea trunchiului şi 
a bazinului. 

In forma hipoovariană, distribuţia paniculului adipos predomină în re- 
giunea bazinului şi a coapselor. 

Tegumentele uneori sunt hiperemiate, cu desen capilar lărgit, trans- 
pirate, seboreice, cu pastozitate, eczemă, piodermie, furunculoză, hernii 
abdominale. 

Muşchii uneori sunt hipotrofiaţi. 

Sistemul osteoarticular se afectează în majoritatea cazurilor cu formare 
de osteoartroză, osteodistrofia articulaţiilor mari ale membrelor, coloanei 
vertebrale (osteocondroză, osteoporoză, spondiloză deformantă). 

Modificările pulmonare se manifestă prin insuficienţă respiratorie, 
determinată de diafragma ridicată din cauza presiunii abdominale cres- 
cute. Scade amplitudinea mişcărilor respiratorii, excursia pulmonară, 
volumul pulmonar respirator şi de rezervă ceea ce generează dispnee, 
insuficienţă respiratorie şi cardiacă. Se înregistrează predispunerea la 
bronşite şi pneumonii ca urmare a stazei în circuitul mic şi respirației 
suprerficiale. 

Sindromul Pikwik include obezitate de gradele IM - IV, dispnee pronun- 
tată, permanentă, în special în timpul somnului, deseori cu sforăit, cianoză, 
somnolenţă, uneori foarte pronunţată cu pierderi de conştiinţă, căderea şi 
traumatizarea bolnavului (hipoxia creierului), convulsii, hipertrofie atrio- 
ventriculară dreaptă. 

Tulburările cardio-vasculare sunt înregistrate de 3 ori mai des decât la 

normoponderali şi includ: 

- tendinţa spre bradicardie, rareori tahicardie compensatorie; 

- şocul apexian slăbit sau neapreciabil; 

- limite cardiace dilatate cu orizontalizarea inimii; 

- zgomote cardiace surde; 

- ateroscleroză generală cu risc sporit de instalare a bolii ischemice a 
cordului, angor pectoral, cardioscleroză, infarct miocardic, ictus cere- 
bral, hemoftalm etc; 

- hipertensiune arterială frecventă; 

- insuficienţă cardiovasculară (dispnee, cianoză, edeme etc). 

Modificări digestive: 

- dilatarea şi coborârea stomacului, uneori gastrite, ulcere; 

- mărirea ficatului ca urmare a infiltrării grăsoase şi a stazei biliare; 

- colecistite, inclusiv calculoase, colangite de stază; 

- pancreatite acute şi cronice; 

- colite cronice, generate de scăderea motoricii, stază venoasă, micro- 
floră persistentă. 

Tulburări renale: 

- scăderea funcţiei secretorii şi excretorii a rinichilor; 

- predispunerea la pielonefrită, calculi renali, cistită, uretrită. 

Modificări neurologice: 

- cefalee permanentă, inclusiv şi la normalizarea tensiunii arteriale; 

- somnolenţă, rareori insomnie; 

- scăderea capacităţii de concentrare a atenţiei şi memoriei; 

- deseori mialgii, neuralgii, neurite; 

- sindrom hipotalamic secundar obezității cu bulimie, polidipsie, hiper- 
tensiune arterială şi intracraniană, tulburări de metabolism glucidic, 
verjeturi etc. 

Tulburările endocrine posibile: 

- scăderea activităţii somatotrope, tirotrope, prolactinice; 

- creşterea activităţii corticotrope cu hipercorticism; 

- iepuizarea rezervelor tiroidiene cu hiperplazie tiroidiană şi hipotiroidie; 

- creşterea efectului antidiuretic cu hiperaldosteronism secundar; 

- creşterea secreției de insulina, insulinorezistenţă, iepuizarea celulelor 
P-insulare cu declanşarea diabetului zaharat; 

- hiperparatiroidism cu creşterea Ca seric şi formare de concremente în 

organele cavitare (vezicula biliară, rinichi etc); 

- tulburări de menză cu scăderea ovulaţiei, sterilitate, avorturi spontane; 

- diminuarea libidoului şi a potentei sexuale. 

Diagnosticul de laborator 

- creşte nivelul seric de colesterol, P-lipoproteide, acizi graşi liberi, acid 

uric, glucoza, Na, fibrinogen precum şi cel al coagulării; 

- scade heparina, proteina sumară pe contul albuminei, fibrinoliză; 

- creşte deseori nivelul seric de ACTH, LH, ADH, aldosteron, insulina 

în obezitatea de gradele III - IV; 
- scade uneori nivelul seric de STH, TSH, prolactină, hormoni tiroidie- 
ni, în special, în obezitatea de gradele III - IV; 

- proteinurie, microhematurie (stază în rinichi), uneori scăderea excre- 

tiei de adrenalină şi dopamină; 

- scăderea metabolismului bazai şi captarea iodului de către tiroidă. 

Diagnosticul diferenţial se va face cu următoarele afecţiuni şi sindroame: 

Boala şi sindromul Cushing caracterizate de obezitatea fieţii, gâtului, to- 
racelui, abdomenului, în asociere cu membre subţiate. Tegumentele cu nuanţă 
marmorie, modificări distrofice, hirsutism, verjeturi. Cortizolul seric crescut, 
ACTH crescut (în boala Cushing) sau scăzut (în sindromul Cushing). Uneori 
se depistează adenom hipofizar, hiperplazie sau tumoare suprarenală. 

Sindromul adipozo-genital însoţit de obezitate ginoidă cu depunerea 
adipozităţii în partea inferioară a corpului, abdomen, pubis, fese, coapse 
în asociere cu hipoplazia gonadelor. Se diagnostichează mai frecvent la 
vârsta de 8 - 14 ani, în special la băieţi. 

Hipotiroidia primară include obezitate uniformă cu pastozitate, piele 
uscată, descuamată, pal-gălbuie, rece, somnolenţă, vorbire îngreuiată, ră- 
guşire, bradicardie, TSH crescut, hormoni tiroidieni scăzuţi. 

Hiperinsulinismul este caracterizat de obezitate uniformă, accese de 
hipoglicemie cu tremor, senzaţie de foame, transpiraţie, cefalee, iritabil ita- 
te, diplopie, slăbiciune, nivel seric scăzut al glucozei. 

Hipogonadismul primar prezintă obezitate ginoidă la subiectul cu tip 
constituţional eunucoid (talie înaltă, membre inferioare lungi, trunchi relativ 
scurt) în asociere cu gonade şi semne sexuale secundare slab dezvoltate. 

Se înregistrează scăderea secreției de testosteron, azospermie, nivel 
seric crescut de FSH şi LH. 

Sindromul hipotalamic poate include şi obezitatea ginoidă instalată 
rapid (în câteva luni), cu bulimie, polidipsie, semne neurologice posttrau- 
matice, postinfecţioase (comoţii cerebrale, gripă, meningită, encefalită). 


Tratamentul 


Obiective şi principii de realizare 


Regimul alimentar este principalul obiectiv al terapiei obezității de 


aceea el trebuie acceptat şi respectat toată viaţa. 


Se recomandă respectarea obligatorie a următoarelor principii: 

-Alimentaţie subcalorică (dieta Nr.8 Pevzner) cu caloraj recomandat în 
funcţie de masa ideală şi cheltuielile energetice zilnice. In condiţii de 
repaus fizic şi psihic (zile de odihnă, tratament în staționar), e nevoie 
de aport alimentar de 20 - 25 calorii/kg corp/zi. Lucrul fizic şi intelec- 


- Ingerarea alimentelor permise fiecare 3 ore (5 ori/zi), la oră fixă, între 
7.00 şi 19.00 cu repartizarea proporţională a caloriilor în funcţie de 


- Excluderea din rația alimentară a dulciurilor, condimentelor, alcoolu- 
lui, cărnii grase, prăjiturilor, afumăturilor, produselor sărate. 

- Limitarea făinoaselor (pâine, paste făinoase, cartofi, orez, fasole usca- 
tă etc), grăsimilor de origine animală, unor fructe (struguri, banane, 


- Alimentaţie vegetal-proteică diversă: carne slabă, fără piele, fiartă, 
brânzeturi slabe şi desărate, lapte, lapte bătut, chefir degresat, iaurt, 
ou fiert, tare peste o zi, mămăligă, hrişcă, legume (varză, conopidă, 
dovlecei, spanac, fasole şi mazăre verde), tomate, ardei, castraveți, 


- Interzicerea dietelor lipsite de un suport medical care produc un pu- 
ternic dezechilibru metabolic (cure strict vegetariene, sau numai cu 


- Respectarea unui anumit raport al principalelor nutrimente în raţia ali- 
mentară: proteine - 30%; glucide - 50%; lipide - 20%. La 1 kg corp masă 
ideală/zi se recomandă: proteine - 2gr; glucide - 3,5 gr; lipide - 15 gr. 

- Lichid se poate consuma 1 - 3 litri/zi (apă fiartă, alcalină, tară gaz, 

tual cere 25 - 40 calorii/kg corp/zi; 


cheltuielile energetice; 


căpşune, zmeură, nuci, harbuji), sării de bucătărie. 


sfeclă, morcov, fructe nedulci. 


chefir, cu carne, cu orez, cu brânză etc). 


chefir etc) la senzațiile de sete şi foame. 


Valoarea calorică a alimentelor (100 g) 


Tabelul 12 


Denumirea produsului alimentar |  Calorii Proteine Glucide Lipide 
Făină de grâu 320 10 75 1 
Făină de porumb 350 10 72 2 
Fasole sau mazăre 350 22 50 2 
Cartofi 90 2 20 A 
Paste făinoase, orez crud 360 8 80 i 
Carne sau peşte fără grăsimi 160 20 1 
Carne sau peşte cu grăsime 230 22 1 14 
Ouă 150 14 1 u 
Lapte 80 4 5 3 
Smântână degresată 220 4 3 20 
Brânză de vaci 160 18 4 2 
Brânză de oi 360 26 3 24 
Iaurt 90 1 1 8 
Urdă 140 18 6 4 
Ulei 900 1 1 90 
Unt 850 2 2 85 
Untură 950 2 2 95 
Margarina 800 2 2 80 
Salam fiert sau crenvuşti 320 17 1 27 
Salam uscat 450 20 2 40 
Fructe crudeţmere, gutuie etc.) 50 1 13 x 
Legume verzi(varzâ, pepeni etc.) 20 1 5 - 
Morcov, sfeclă roşie 50 1 9 1 
Ceapă 50 2 3 1 
Roşii 30 2 5 - 
Ciuperci proaspete 40 4 6 - 
Mazăre conservată 80 4 10 - 
Nuci uscate 680 20 15 60 
Sirop 290 1 70 E 
Compot 110 a 27 S 
Frişca 300 2 1 35 
Cacao 420 20 40 20 
Gem 100 1 8 a 
Zahăr 400 a 100 - 
Miere de albine 340 1 80 = 
Halva 550 13 48 32 
Biscuiţi 340 9 74 10 
Ciocolată 550 6 55 40 
îngheţată 190 3 17 12 
Vin 70 =- - = 
Rachiu 80 m a 2 
Bere 30 = - a 

Alimentele şi lichidul se consumă calde (nici reci, nici fierbinţi), evi- 
tând astfel reținerea şi absorbţia îndelungată şi excesivă a bolului alimentar 
şi instalarea tulburărilor gastrointestinale; 

- Obţinerea scăderii masei corporale cu 0,5 - 1% / săptămânal. Pe 
parcursul primelor săptămâni slăbirea se obţine mai uşor datorată 
pierderii surplusului de lichid din organism. 

- La slăbirea în exces (cu peste 1,5% / săptămânal) se permite extinderea 
treptată a regimului alimentar pe contul glucidelor şi a lipidelor (pâine, 
unt, zahăr etc.) până la normalizarea tempoului de pierdere în greutate. 

- In cazul slăbirii neînsemnate la o alimentaţie zilnică cu cea 20 calorii/ 
kg corp masă ideală, cu alimente permise, se recomandă efort fizic 
dozat (gimnastică, alergări, jocuri sportive), iar în lipsa eficienţei 
- tratament medicamentos. 

Eliminarea surplusului de apă se realizează cu atenţie, deoarece re- 
gimul alimentar al bolnavului, fiind hiposodat, provoacă riscul pierderii 
exagerate de Na prin diuretice şi hiperaldosteronism secundar. 

Pentru a evita pierderea de K, H, NH , se administrează spironolactona 
(yprospiron, uracton) 50 - 100 mg/zi, sau triampur 1 - 2 tablete/zi. 

în edeme pronunţate, poate fi administrat furosemid (lazix) 40 - 80 mg/zi, 
asociat cu preparate de K (panangină, asparcam, KCI sau orotat de potasiu) 
zilnic câteva zile, apoi peste 1-2-3 zile, cu anulare treptată în 10 zile. 

Scăderea hipertensiunii intracraniene se obţine prin administrarea in- 
travenoasă a soluţiei de sulfat de magneziu de 25% câte 5 - 10 ml sau în 
alternare peste o zi cu eufilină de 2,4% câte 5-10 ml, asociate tratamentu- 
lui cu diureticele menţionate. 

Combaterea senzaţiei de foame şi diminuarea absorbției gastrointes- 
tinale se face prin alimentarea frecventă la ore fixe (7.00, 10.00, 13.00, 
16.00, 19.00) cu alimente permise. 

Produc senzaţia de plinitudine prin creşterea volumului şi neutraliza- 
rea acidității, produsele bogate în celuloză şi mucilagii - polifepan, câte 
1 lingură de pulbere (rumeguş de conuri de brad, pin) cu o oră înainte de 
masă, sau normoponderol, pulbere vegetale cu efect laxativ, câte 3 - 4 
comprimate/zi, anorex sau carrugan administrate 2 săptămâni pe lună. 

Senzaţia de saţietate poate creşte şi la administrarea substanţelor amfe- 
taminice - anorexigene (fepranon, dezopimon, tironac), care acţionează la 
nivelul centrilor hipotalamici cu efecte dopaminice şi serotoninice. Se ad- 
ministrează 2 - 3 ori/zi cu 30 min înaintea meselor. Mirapront se admini- 

strează câte 15 mg după dejun; feronac (Mazindol), câte 10 mg de 3 ori/zi; 
fenfluramina lpreludiu, isolipan, mirapront), câte 20 mg 2 - 3 ori/zi. 

Anorexigenele se administrează intermitent, 15 zile/lună, numai în in- 
eficienta regimului alimentar, efortului fizic şi a terapiei recomandate timp 
de peste 3 luni. Se vor utiliza cu prudenţă, deoarece provoacă iritabilitate, 
stări depresive, aritmii, insomnii, dependenţă, hipertensiune arterială. 

Atenuarea excitabilităţii pancreatice se obţine prin alimentaţie la oră 
fixă cu excluderea dulciurilor, grăsimilor. In unele clinici se utilizează: 

- Biguanidele (metformina, siofor, glucobai, glucofaj etc.) pentru a pro- 
teja pancreasul prin întârzierea absorbției intestinale a glucozei, care 
se administrează în timpul mesei, sub controlul glicemiei; 

- Alcaloizi de Belladonă (bergonal, bellataminal etc.) administraţi câte 1 
- 2 comprimate/zi, înaintea meselor principale, diminuiază excitabilitea 
sistemului nervos simpatic, reducând secreția gastrică şi pancreatică. 

Stimularea lipolizei se face cu efort fizic dozat în obezitatea de gradele 
I şi II. In obezitatea de gradele III sau IV efortul fizic este contraindicat, 
ținând cont de suprasolicitarea sistemelor osteoarticular, cardiovascular 
ş.a. Adiposina, extract din hipofiza vitelor mari cornute, este recomandată 
de către unii autori, câte 50 mg de 2 ori/zi, intermitent, 15 zile. Metionina, 
vitaminele grupa B manifestă efect lipolitic. 

Accelerarea metabolismului bazai şi a altor procese metabolice, în spe- 
cial la hipotiroidieni, pot fi obţinute la administrarea cu prudenţă a hormo- 
nilor tiroidieni timp de 2 - 3 luni, intermitent, sub controlul contracţiilor 
cardiace şi a tensiunii arteriale. 

- L - tiroxină, 50 - 100 mg/zi; 

- Triiodtironină, 25 - 50 mg/zi; 

- Tireocomb sau tireotom câte 1 pastilă cu 30 minute înaintea dejunului. 

Anihilarea  hipogonadismului include administrarea androgenilor 
(metiltestosteron, testosteron propionat, sustanon - 250) pentru bărbaţi; a 
estrogenilor (foliculină, sinestrol, microfolină) şi a progestinelor (norco- 
lut,progesteron) pentru femei. Copiilor de vârstă prepubertară şi pubertară 
li se va recomanda gonadotropină corionică. 

Medicația enumerată poartă un caracter secundar şi este folosită mai ales 
pentru efectul ei sugestiv, uneori uşurând eforturile pacientului, dar singura 
metodă eficientă în terapia obezității este respectarea regimului alimentar. 

Obţinerea efectului terapeutic deplin depinde în principal de conştiinţa, 
voinţa şi insistența bolnavului. 

Prelegerea 18 


NEOPLAZIILE ENDOCRINE MULTIPLE CNEM 


NEM prezintă o grupă de boli endocrine care asociază două sau mai 
multe tumori şi/sau hiperplazii ale glandelor endocrine. 

Caracteristicile comune ale NEM: 

- modificări multiple endocrine şi metabolice; 

- simptome determinate de tulburările secreției unuia sau a mai multor 

hormoni; 

- majoritatea tumorilor sunt maligne, de geneză neuroectodermală; 

- deseori apar displazii în alte organe şi ţesuturi; 

- cazurile sporadice, uneori şi cele familiale, sunt determinate de defec- 
te genetice moştenite autozom-dominant. 

Etiopatogenie 
Sindroamele NEM se transmit autozom-dominant. In cea 50% de cazuri 

apar sporadic, ca urmare a mutaţiilor noi în celulele gonadale sau somatice. 

Mecanisme patogenice 
1. NEM sunt determinate de mutaţiile din celulele sistemului APUD a 

crestei neurale (H. Pearse, 1966). 

2. NEM au geneză multiplă, deoarece deseori pot fi generate şi de en- 
doderm, mezenchim. 

3. Mutaţiile vizează celulele dintr-o glandă endocrină, iar modificările 
asociate sunt secundare, determinate de hipersecreţia tumorii pri- 
mare. 

Particularităţile patogeniei 

- în glanda endocrină, de regulă, sunt câteva focare tumorale sau hiper- 
plazii,; 

-debutează NEM cu hiperplazie, care trece în tumoare benignă, apoi 
malignă, de aceea boala evoluează lent, manifestându-se deseori la 
vârsta de 35-40 de ani. 

NEM tip I (sindromul Wermer) sunt determinate de modificări gene- 
tice ale cromozomului 11 cu scădere a sintezei proteinei de proliferare a 
crestei neurale, menina, producând hiperplazie (sau fără aceasta), urmată 
de tumoare. 

Include următoarele patologii: 

1. Hiperparatiroidie primară, prezentă în peste 90% din cazuri, care apare 
la vârste mai timpurii şi afectează mai multe glande paratiroide. 

2. Tumori hipofizare, prezente în cea 60% de cazuri, mai frecvent 
nesecretorii, care generează hipopituitarism. Mai rar se întâlnesc 
tumori secretante de prolactină, STH, ACTH, determinate uneo- 
ri, de somatoliberina ectopică din țesutul APUD al pancreasului, 
suprarenalelor etc. 

3. Tumori ale diferitelor celule insulare pancreatice, prezente în cea 
60% de cazuri, multiple. Mai des se întâlnesc: 

- insulinomul, manifestat clinic prin hipoglicemie; 

- glucagonomul, cu hiperglicemie, eritem migrator, necrotizant; 

- gastrinomul, manifestat prin sindromul Zolinger-Ellison cu bulbi- 
tă ulceroasă şi alte modificări gastrointestinale; 

- vipomul, manifestat prin diaree apoasă, hipokaliemie, hipoclor- 
hidrie, acidoză metabolică, hipersecreţie de polipeptid pancreatic 
(PP) fără modificări clinice. 

4. Tumori sau hiperplazii suprarenale, prezente în cea 40% de cazuri, 
de regulă nesecretorii, depistate întâmplător. 

5. Tumori tiroidiene, prezente în cea 20% de cazuri, rareori tiroidită 
sau guşă toxică. 

6. Alte tumori (cea 10%) - pulmonare, intestinale, gastrice, testiculare, 
lipome. 

NEM de tip II sunt determinate de modificările genetice ale cromozo- 

mului 10 şi sunt clasificate în 2 subtipuri. 

NEM de tip Ha (sindromul Sippl) cu variante determinate de mutaţiile 

proto-oncogenei c-ret care includ: 

- carcinom medular tiroidian, în peste 90% de cazuri, cu calcitonină 
crescută, dar fără hipocalciemie evidentă. Rareori creşte ACTH şi 
serotonina; 

- feocromocitom sau paragangliom, în cea 80% de cazuri, de regulă 
bilaterale, cu multe focare, hipertensiune arterială pronunţată; 

- hiperparatiroidie, în cea 50% de cazuri, determinată de hiperplazia 
paratiroidelor; 

-amiloidoză licheniformă cutanată, în cea 20% de cazuri, cu pete şi 
noduli între scapule, pe gambe, cu prurit pronunţat. 

NEM de tip Ilb includ: 

- carcinom medular tiroidian (cea 90% de cazuri); 

- neuroame mucoase, cutanate (peste 90%), deseori pe buze, pleoape, 

limbă; 

- feocromocitom (cea 40% cazuri); 

- hiperparatiroidie (cea 5% cazuri); 

- facies marfanoid; 

- ganglioneuromatoză; 

- tulburări gastrointestinale - diaree, peristaltism, constipaţii, cu pre- 

ponderenţă la copii, fiind uneori primele simptome de NEM. 

Diagnosticul sindroamelor NEM se completează cu rezultatele investi- 
gaţiilor hormonale: prolactina, STH, ACTH, catecolamine, insulina, glucagon, 
calcitonină, nivelul seric de gastrină, somatostatină, polipeptid pancreatic, 
glucoza, rezultatele metodelor imagistice (radiografii, CT, RMN etc). Modi- 
ficările hormonale, metabolice şi viscerale reprezintă consecinţa surplusului 
sau insuficienţei hormonale din combinaţia semiologică a fiecărei neoplazii în 
parte. In toate cazurile se recomandă investigarea membrilor familiei. 

Tratamentul se va selecta ţinând cont de manifestările clinice, extinde- 
rea tumorii şi posibilele complicaţii. 

Pentru înlăturarea riscului de criză catecolaminică, se recomandă supra- 
renalectomia în cazul feocromocitomului, urmată şi de alte intervenţii la 
necesitate: tiroidectomie, paratiroidectomie cu autotransplantarea unei 
paratiroide sau a fragmentelor subfascial în partea antebraţului, rezecție 
parţială de pancreas etc. 

Prognosticul este mai favorabil la diagnosticarea precoce a patologiei, 
fiind urinat de tratament cât mai radical posibil. Capacitatea de muncă a 
bolnavilor, în majoritatea cazurilor, este evident redusă. 

In cazurile avansate, prognosticul este nefavorabil şi pentru viaţă. 


Sindroame poliglandulare autoimune 


Sindroamele poliglandulare autoimune (SPGA) sunt asocieri de boli 
endocrine cu etiologie autoimună. 

Etiopatogenia. Sunt genetic determinate şi poartă caracter familial. 
Modificările apar după acţiunea îndelungată a factorilor predispozanţi, 
uneori timp de câţiva ani, cu manifestări pe rând a bolilor componente. 

Formele SPGA 


Tip I - afectează majoritatea fraţilor şi surorilor dintr-o generaţie, în- 
registrându-se deseori mutaţiile genei AIRE a cromozomului 21 (21q 22.3) 
cu rol autoimun şi nu se asociază cu un anumit tip de HLA. 

Se întâlneşte rar, apare, de regulă, în primii ani de viaţă şi include: 

- candidoză cutaneo-mucoasă cronică, granulomatoasă generalizată; 

- hipoparatiroidie; 

- insuficienţă corticosuprarenală primară; 

- componente rare (hipotiroidie primară sau guşă difuză toxică, hepatită 
cronică activă, anemie pernicioasă, sindrom de malabsorbţie, vitiligo, 
alopeţie, hipogonadism primar, gastrită autoimună). 

Primele 3 componente poartă denumirea de HAM. 

HLA - DR3, DR4, DR5, DQBI, B8. Se transmite la generaţiile unei 
familii şi include: 

- insuficienţa corticosuprarenală primară (100% din cazuri); 

- afectarea tiroidei (tiroidită autoimună cu hipotiroidie în cea 95% de 
cazuri, guşă difuză toxică în cea 5% de cazuri); 

- diabet zaharat insulinodependent (cea 50% cazuri); 

- hipogonadism primar (cea 30% cazuri); 

- miastenia gravis (cea 30% cazuri); 

- vitiligo (cea 25% cazuri); 

- componenți rari (anemie pernicioasă, boala Parkinson, serozită, gastrită 
autoimună, alopeţie, timom, dermatomiozită, hepatită cronică activă). 

Tip III este familial şi include afectarea concomitentă a 2 glande en- 
docrine: 

- insuficienţă corticosuprarenală cronică şi tiroidită autoimună; 

- diabet zaharat de tip I şi o boală tiroidiană autoimună; 

- diabet zaharat de tip I şi insuficienţă corticosuprarenală cronică, 

în SPGA alte glande şi ţesuturi nu se afectează primar. 

Sindromul POEMS  (Polineuropathy  Organomegaly, Endocrino- 
pathy Myeloma Proteins, Skin lesion) este un polimorfism autoimun 
care include: 

- polineuropatie senzitivă şi motorie severă, persistentă; 

- organomegalie (hepato-, splinomegalie, limfadenopatie); 

- endocrinopatii (hipogonadism primar - 70%, diabet zaharat - 50%, 
amenoree la femei şi impotenţă, ginecomastie la bărbaţi, hiperprolac- 
tinemie); 

- boala mielomatoasă (proteina M) cu acumulare de celule plasmatice şi 
sclerozarea oaselor afectate; 

- modificări ale pielii (hiperpigmentare, îngroşare, hirsutism, transpiraţii). 

Sindromul DIDMOAD. Sindrom moştenit autozomal-recisiv ce inclu- 

de diabet insipid, diabet zaharat, atrofie optică, surditate nervoasă. 

Tabloul clinic a SPGA se prezintă printr-un grup de simptome ale bolilor 

autoimune componente cu hipo- sau hipersecreţie hormonală şi simptome 
care demonstrează un grad diferit de afectare a altor organe şi ţesuturi. 

Diagnosticul se va confirma cu rezultatele investigaţiilor de laborator 

(dozări de HLA, anticorpi specifici la insulina, suprarenală, tireoglobulină, 
tiroperoxidază etc) şi imagistice (radiografii, CT, RMN etc). Se vor in- 
vestiga rudele bolnavului fiecare 3 ani, iar la apariţia simptomelor se va 
efectua dispensarizarea cu investigaţii mai frecvente şi tratament. 

Tratamentul include administrarea de medicamente sau intervenţii 

chirurgicale specifice pentru fiecare boală componentă a sindromului. 

Pentru a preveni insuficienţa corticosuprarenală severă, se administrea- 

ză corticosteroizi, după care şi levotiroxină, triiodtironină (în cazurile cu 
tiroidită autoimună şi hipotiroidie). Bolnavilor cu diabet zaharat le este 
indicată insulinoterapia, uneori plasmofereza. în diabetul insipid -adiure- 
țină, adiurecrină, lizin-vasopresină, pituitrină, hipotiazidă. 

Bolnavii cu hipogonadism primar au nevoie de tratament cu androgeni 

- bărbaţilor, şi estrogeni sau estrogeni-progestine (ciclic) - femeilor. 
în caz de necesitate, se recomandă tratament chirurgical, radioterapie etc. 


Prelegerea 19 
SINDROMUL X METABOLIC 


"Sindromul X" a fost definit de Reaven în 1988 sub formă de asocieri la 
aceeaşi persoană a cel puțin două dintre următoarele variabile: 
e insulinorezistență - hiperinsulinism; 
e scăderea toleranței la glucoza sau diabet zaharat de tip II; 
e hipertrîgliceridemie; 
e scăderea col-HDL; 
e hipertensiune arterială. 
Insulinorezistență este considerată ca element patogenic comun. Sin- 
dromul X este implicat în producerea cardiopatiei ischemice. 
Ulterior conceputul a fost lărgit prin adăugarea: 
e obezității abdominale; 
e hiperuricemiei; 
e sedentarismului; 
e scăderea activității fibrinolitice şi tendință la tromboză. 
Noul concept defineşte „Sindromul X plus" (Zimmet P.C., 1998). 
In literatură aceste asocieri patologice sunt caracterizate de diferiți 
autori drept: 
- boli asociate (Moga); 
- cvartetul morții (Kaplan); 
- cei patru componenți mari: 
e obezitatea, 
e dislipidemiile, 
e diabetul zaharat, 
e hipertensiunea arterială (Schwartz), 
- sindromul insulinorezistențtei (Haffner); 
- sindromul metabolic cardiovascular (De Fronzo); 
- sindromul plurimetabolic (Josse); 
- sindromul metabolin (Hanefeld). 
HăncuN. (1999) propune de a utiliza termenul de „Sindromul X meta- 
bolic", pentru a-l diferenția de „Sindromul X cardiac" (Cannori). 
Riscul cardiovascular şi incidența sporită pe plan global a sindromu- 
lui X metabolic fac din acesta o problemă deosebit de importantă pentru 

practica medicală. Riscul cardiovascular rezultă din asocierea condiţiilor 
prezentate, al căror efect nu este sumar, ci exponențial. Anomalia, care 
stă la baza sindromului X metabolic, este insulinorezistenţa. Aceasta este 
determinată fie genetic, fie de factorii dobândiţi. S-a demonstrat că 25% 
din populaţia adultă prezintă insulinorezistența determinată genetic, cu 
transmitere urmaşilor în proporţie de 50%. 

In SUA „Sindromul X metabolic” este prezent la aproximativ 50-75 
milioane de americani. In Republica Moldova el a fost semnalat la peste 
40% dintre femei şi 20% dintre bărbaţi trecuţi de peste 40 ani. 


Etiopatogenia 


Principalii factori de risc şi / sau cauzali ai sindromului X metabolic 
sunt: 

- factorul genetic; 
alimentaţia hipercalorică bogată în lipide şi colesterol; 
sedentarismul; 

- îmbătrânirea; 

- subnutriţia fătului (greutate < 2,5 kg). 

e Elementul patogenic principal este insulinorezistenţa, la care se adau- 
gă elementele stilului de viaţă nesănătos şi vârsta înaintată. De menţionat 
rolul extrem de nociv al alimentaţiei hiperlipidice. 

e Componenta genetică nu este cunoscută în totalitate, dar se ştie că este 
implicat un mecanism postreceptor insulinic, în special la nivelul muşchi- 
lor scheletici. Fenomenul este accentuat de sedentarism. 

e Subnutriţia fătului acţionează prin deficit enzimatic. 

e Nu toate componentele sindromului apar în acelaşi timp şi la 
aceeaşi persoană. Cert este că obezitatea viscerală le precede pe toa- 
te, fiind urmată de dislipidemiile aterogene, hipertensiune arterială şi 
starea procoagulantă. Diabetul zaharat de tip II apare mai târziu, fiind 
precedat de o stare prediabetică de scădere a toleranţei la glucoza sau 
glicemie bazală modificată. în această fază aterogeneza este prezentă, 
iar riscul cardiovascular este mult crescut. Aceasta explică prezenţa 
semnelor de suferinţă coronariană la persoanele cu diabet zaharat de 
tip II nediagnosticat. 

e Odată apărute, condiţiile asociate sindromului X metabolic se am- 
plifică, în mod deosebit riscul cardiovascular şi apariţia cardiopatiei 
ischemice. 

e Trebuie menţionat rolul aterogen al hiperinsulinismului. 

e Depistarea elementelor sindromului X metabolic porneşte de la evi- 
denţierea obezității abdominale, după care urmează etapele descrise în cazul 
obezității şi evidenţierea celorlalte componente (hipertensiunea arterială, 
diabetul zaharat, dislipidemiile, bolile cardiovasculare, hiperuricemii). 

e în practica medicală nu este posibilă determinarea insulinorezistenţei 
şi a hiperinsulinismului. Cel mai simplu marker clinic al insulinirezistenţei 
şi hiperinsulinismului este talia >80 cm la femei şi >94 cm la bărbaţi in- 
dependent de valorile IMC. Ele relevă obezitatea viscerală ale cărei efecte 
nocive sunt incontestabile. 

e Dislipedimia aterogenă caracteristică sindromului X metabolic: 

- Colesterolul total - 220-249 mg/dl, 

- Trigliceridemia- 150-250 mg/dl; 

- col-HDL < 40 mg/dl la bărbaţi şi < 50 mg/dl la femei; 
- Hiperlipidemie postprandială; 

- LDL- de densitate joasă. 

“Valorile sunt orientative, dar sugerează că pragul aterogen al di- 
slipidemiilor este coborât, ceea ce este extrem de important din punct de 
vedere profilactic. 

“Asocierea primelor trei anomalii lipidice este frecvent întâlnită în 
plan global. 

în practică se întâlneşte mult mai frecvent asocierea mai multor factori 
de risc cardiovascular moderat, decât a unui singur factor foarte sever. 

Diagnosticul se bazează pe examenul clinic şi explorările paraclinice 
complete, care vor permite încadrarea bolnavilor în una dintre grupele 
clinice de risc: scăzut, moderat şi crescut, luând în considerare fiecare 
componentă în parte (obezitate, dislipidemie). 


Managementul clinic 


Stabilirea obiectivelor se va face pentru fiecare componentă a sindro- 
mului. Principalul obiectiv al managementului clinic va fi reducerea riscu- 
lui cardiovascular prin controlul fiecărui factor care îl determină. 

Optimizarea stilului de viaţă în sindromul X metabolic are drept scop: 

- scăderea ponderală cu 5-10 kg în aproximativ 3 luni; 

- menţinerea noii greutăţi; 

- ameliorarea celorlalţi factorii de risc. 

Dieta pentru pacienţii cu sindromul X metabolic trebuie să corespundă 
următoarelor principii: 

- adaptare calorică (subcalorică); 

- conţinut redus de lipide saturate şi de glucide simple; 

- reducerea aportului de sare; 

- evitarea consumului de alcool; 

- mese regulate şi fracţionate. 

Exerciţiul fizic este benefic, reducând insulinorezistenţa periferică. Se 
va indica acel tip de exerciţiu fizic care poate fi efectuat zilnic şi pe termen 
lung, ca, de exemplu, mersul pe jos 30-60 minute /zi. 

Fumatul se va abandona. 

Tratamentul medicamentos se va adresa fiecărui factor implicat şi va 
fi introdus în caz de ineficientă a optimizării stilului de viaţă. 

Principiul fundamental al farmacoterapiei sindromului X metabolic 
constă în ameliorarea factorilor fără a provoca efecte adverse asupra altor 
factori de risc. 

în cazul diabetului zaharat se va aplica tratament antidiabetic selec- 
tiv, menit să scadă insulinorezistenţa, mecanismul patogenic principal în 
sindromul X metabolic. In ultimele decenii au fost obţinute progrese în 
farmacoterapia insulinorezistenţei. Se produc preparate noi din grupa iri- 
glitazonă şi metformină. 

Ameliorarea insulinorezistenţei se face prin corectarea stilului de viaţă: 
dietă adaptată caloric, reducerea aportului de lipide saturate şi de glucide 
simple, exerciţiu fizic practicat regulat. în prezent este cunoscut rolul met- 
forminei în combaterea insulinorezistenţei la bolnavii cu diabet zaharat de 
tip II. Merformină (Siofor) se administrează în pastile a câte 500 şi 850 mg, 
doza optimă fiind de 1000 mg/zi. Prin acţiunea şi efectele sale complexe de 
intensificare a oxidării periferice a glucozei, metformină asigură la bolna- 
vii cu diabet de tip II şi scăderea masei corporale; astfel influențând benefic 
mai multe verigi patogenice ale sindromului X metabolic. 

Recent a apărut o altă clasă de medicamente - fiazolindionele - cu efect 
specific de ameliorare a insulinorezistenţei. în prezent este utilizată trigli- 
tazona şi roziglitazona. 

Mecanismul de acţiune şi efectele acestor preparate sunt: 

- reducerea insulinorezistenţei la nivelul musculaturii scheletice, fără a 

stimula secreția de insulina; 

- reducerea producţiei excesive de glucoza de la nivelul ficatului; 

- ameliorarea altor factori de risc cardiovascular: dislipidemie, hiper- 

tensiune arterială, microalbuminurie. 

Principala indicație a triglitazonei este diabetul zaharat de tip II, fie ca 
monoterapie, fie asociată cu insulina sau sulfonilureicele. Eficienţa aceste- 
ea se reflectă şi asupra spectrului lipidic. 

Medicația hipotensivă va fi individualizată şi adaptată circumstanțelor 
clinice. Se va ţine cont de efectele secundare ale unor medicamente asupra 
metabolismului lipidic şi glucidic. 

Educaţia constă în: 

- informarea pacientului despre riscul ce îl comportă asocierea patolo- 

gică a obezității, hipertensiunii, diabetului etc; 

- implicarea pacientului în tratament; 

- inducerea capacităţii de autocontrol. 

Profilaxia sindromului X metabolic este o acţiune complexă, care 
vizează toate componentele şi se bazează pe strategii individuale şi 
populaţionale. Rolul medicului constă în informarea pacientului despre 
obiectivele principale: 

e Optimizarea stilului de viaţă (alimentarea, exerciţiile fizice etc). 

e Controlul obezității. 

e Depistarea şi controlul alterării toleranţei la glucoza sau a diabetului 

zaharat. 

e Depistarea şi controlul hipertensiunii arteriale. 

e Depistarea şi controlul altor factori de risc, în special a dislipidemiei. 


Concluzii 


Sindromul X metabolic descris iniţial de Reaven şi completat ulte- 
rior de Zimmet, Hăncu etc. defineşte asocierea la aceiaşi persoană a mai 
multor elemente patologice: insulinorezistenţa, hiperinsulinism, scăderea 
toleranţei la glucoza sau diabet zaharat de tip II, dislipidodemie aterogenă, 
hipertensiune arterială, obezitate abdominală, hiperuricemie, stare procoa- 
gulantă şi sedentarism. 

Mecanismul patogenic implicat este insulinorezistenţa. Aceasta este 
determinată fie genetic, fie prin factori dobândiţi: sedentarism, alimentaţie 
bogată în lipide saturate şi colesterol, hipercalorică, vârsta. 

Markerul clinic al insulinorezistenţei este obezitatea abdominală (creş- 
terea circumferinței abdominale), în funcţie de care putem aprecia preva- 
lenta sa de peste 40% din populaţie. 

Sindromul X metabolic, prin elementele sale patogenice, determină un 
risc cardiovascular important, ceea ce impune preocupări pentru depista- 
rea şi tratamentul acestora. Asocierea în cadrul sindromului X metabolic 
a unei patologii multiple presupune şi o abordare terapeutică complexă şi 
concomitentă, obiectivul central fiind obezitatea, la care se adaugă ceilalți 
factori de risc. 

în stabilirea obiectivelor terapeutice şi a metodelor se va ţine cont de toţi 
factorii prezenţi de risc cardiovascular. Metodele sunt reprezentate de tera- 
pia propriu-zisă: stil de viaţă pozitiv, dietă, medicaţie specifică de reducere 
a insulinorezistenţei (troglitazonă, metformin), hipolipemiante, hipotensive, 
tratament specific diabetului zaharat; educaţie specifică şi continuă; monito- 
rizarea tuturor factorilor de risc şi evaluarea generală periodică. 


Prelegerea 20 


RISCURILE OBEZITĂŢII. COMPLICAȚII. 
ASOCIAŢII MORBIDE 


Cadrul nozologic. Clasificarea 


Supragreutatea (supraponderea) şi obezitatea înseamnă prea multă 
grăsime în corp ceea ce se manifestă prin creşterea în greutate (Hâncu N., 
1999). Aceasta se evaluează prin indicele de masă corporală (IMC): 

IMC - greutatea (kg)/înălţime? (m). Calculul se poate face şi cu ajutorul 
unor diagrame speciale. 

Valorile normale ale IMC variază între 18,5-24 kg/m’. 

Clasificarea obezității după Hâncu N. (1999) se face în funcţie de mai 
multe criterii. Pentru practică este foarte operantă clasificarea în funcţie de 
IMC şi talie (circumferința abdominală). 


Tabelul 13 
Clasificarea obezității în funcţie de IMC 
IMC (kg/m?) Denumirea 
18,5-24, 9 kg/m? Normal 
25,0-29,9 kg/m? Supragreutate (suprapondere) 
30,0-34,9 kg/m? Obezitate de gradul I 
35,0-39,9 kg/m? Obezitate de gradul II 
peste 40 kg/m? Obezitate de gradul III (extremă) 
Tabelul 14 
Clasificarea obezității în funcţie de distribuţia țesutului adipos 
Tipul obezității = ile 
bărbaţi femei 
Abdominală >94 >80 
Gluteofemurală <94 <80 

Tabelul 15 
Riscul cardiovascular în funcţie de talie şi sex 


Sexul Risc scăzut Risc probabil Risc crescut 
Bărbaţi <94 cm 94- 101 cm > 102 cm 
Femei <80cm 80 - 87 cm >88cm 
Tabelul 16 
Riscurile obezității în funcţie de IMC şi talie 
Riscul bolilor asociate raportat la talie 
(circumferința abdominală) 
IMC kg/m? Bărbaţi | 94-10lcm | Bărbaţi | > 102 
Femei 80-87cm Femei >88 
Normal 18,5--24,9 | Nu este demonstrată | Nu este demonstrată 
Supragreutate 25,0--29,9 + ++ 
Obezitate de gr. 1 | 30,0--34,9 ++ +++ 
Obezitate de gr. 11 |35,0--39,9 +++ +++ 
Obezitate de gr.II >40 ++++ +++ 
(obezitate extremă) 
Notă: 
+ - Risc moderat; 
++ - Risc crescut; 


+++ - Risc foarte crescut; 
++++ - Risc extrem. 


IMC-ul clasifică greutatea corporală în greutate normală, supragreu- 
tate (suprapondere) şi trei grade de obezitate. Distribuţia țesutului adipos 
se apreciază în practică prin valorile circumferinței abdominale sau ale 
taliei. Măsurarea taliei se face la jumătatea distanței dintre rebordul cos- 
tal şi creasta iliacă superioară, la nivelul liniei axilare medii. Valorile se 
interpretează în funcție de sex. Ele clasifică obezitatea în tipul abdominal 
şi tipul gluteo-femural. < 

e Obezitatea abdominală indică distribuția țesutului adipos în regiunea 
abdominală. 

O variantă a acesteea este obezitatea viscerală, care se referă la acumu- 
larea intraabdominală a țesutului adipos. 

Obezitatea abdominală, în special cea viscerală, sunt indicatori ai riscu- 
lui cardiovascular şi ai insulinorezistenței - hiperinsulinismului. 

e Obezitatea gluteo-femurală defineşte distribuția țesutului adipos în 
regiunea coapselor şi a feselor. Riscurile descrise anterior sunt mai reduse 
la acest tip de obezitate. 


Prin asamblarea valorilor IMC şi a taliei rezultă o bună evaluare a ris- 
curilor obezității. Riscurile bolilor asociate cresc în funcție de creşterea 
IMC şi a taliei. 


Importanța obezității se apreciază prin: 

- frecvență; 

- riscurile induse; 

Frecvența. Prevalenta obezității şi supraponderii a devenit epidemică în 
toate țările dezvoltate şi în majoritatea celor în curs de dezvoltare, cuprin- 
zând 40-80% din populația adultă. Conform datelor OMS, în ultimii zece 
ani obezitatea a crescut cu 10-40% fiind mult mai frecventă la populația 
ce face parte din clasele sociale cu venituri reduse. în Republica Moldova 
circa 40% din populaţia adultă este supraponderală IMC > 25 kg/m’ şi 20% 
este obeză (IMC >30 kg/m’). 

Riscurile obezității. Obezitatea, în special cea abdominală, este în- 
soțită de creşterea riscului cardiovascular, diabetogen şi oncogen. De 
fapt, se poate afirma că aproape toate organele şi sistemele sunt afectate 
în obezitate. 

Mortalitatea generală creşte direct proporţional cu gradul obezității, 
fiind de trei ori mai mare la un IMC 45 kg/m” faţă de cea întâlnită la un 
IMC de 20 kg/m’. în ţările dezvoltate, costul direct şi indirect al obezității 
se apreciază la 4-8% din bugetul total alocat sănătăţii. 


Concluzie 


Obezitatea este definită ca o creştere în greutate determinată de „prea 
multă grăsime în corp”. Se exprimă prin IMC (indicele de masă corporală 
= GÊ, cu valori normale între 18,5-24,9 kg/m’. 

Supragreutatea (supraponderea) este definită prin valori IMC - 25,0 - 29,9 


kg/m?. Valorile IMC > 30 kg/m? definesc obezitatea. Obezitatea abdominală 
este Considerată la valorile taliei > 94 cm la bărbaţi şi > 80 cm la femei. 


Obezitatea, în special cea de tip abdominal, este asociată cu un risc 


cardiovascular crescut. 


Prevalenta crescută la nivel global, complicațiile multiple şi mai ales 


riscul cardiovascular deosebit, costurile directe şi indirecte ridicate pe care 
le implică îngrijirea obezității, fac din aceasta o problemă majoră a sănă- 
tăţii publice. 


Riscurile obezității sunt foarte mari. Ele pot fi apreciate printr-o serie 


de parametri cum ar fi: 


e mortalitatea; 

e asocierea obezității cu diabetul zaharat de tip II; 
e hipertensiunea arterială; 

e dislipidemii; 

e boli cardiovasculare; 

e complicaţii respiratorii; 

e complicaţii osteoarticulare etc. 


Consecințele medicale ale supraponderii - obezității (după W.Hăncu, 


1999). 


/. Consecințele mecanice: 

e lumbago; 

e accidente profesionale sau rutiere; 

e incontinenţă urinară; 

e edem şi celulita; 

e plăgi şi ulceraţii trofice; 

e constipaţie, disconfort abdominal, balonări; 
e reflux esofagian. 

//. Consecințele metabolice: 

e insulinorezistentă; 

e diabet zaharat de tip II, scăderea toleranţei la glucoza, glicemie bazală 


modificată; 


e dislipidemie; 
e boli cardiovasculare aterosclerotice; 
e litiază biliară; 

e hirsutism; 

e cancer de sân, uter, prostată; 

e sterilitate; 

e dismenoree; 

e gută. 

III. Consecințe mecanice şi metabolice: 
e hipertensiune arterială; 

e dispnee; 

e varice, hemoroizi; 

e artroze; 

e transpiraţii,; 

e insuficiență respiratorie; 

e apnee în somn; 

e în sarcină: naştere prematură, eclampsic. 


Distribuția abdominală a țesutului adipos se asociază cu patologii spe 


cifice (după N.Hâncu, 1999). 


/. La bărbaţi obezitatea abdominală poate fi asociată cu: 
e cardiopatie ischemică; 

e diabet zaharat de tip II; 

e dislipidemie; 

e accidente vasculare cerebrale; 

e hipertensiune arterială; 

e artroze; 

e ulcer gastroduodenal; 

e apnee în somn. 

II. La femei obezitatea abdominală poate fi asociată cu: 
e infarct miocardic şi angină pectorală; 

e diabet zaharat de tip II; 

e accidente vasculare cerebrale; 

e cancer uterin; 

e hirsutism, dismenoree; 

e ovar polichistic; 

e litiază biliară şi renală; 

e gută; 

e probleme psihosociale. 

S-au stabilit un şir de asocieri morbide şi complicaţii ale obezității. 
Enumerăm principalele: 

I. Obezitatea şi bolile cardiovasculare 

e Multiple studii au demonstrat că la obezi există o prevalentă crescută a 
patologiei cardiovasculare: cardiopatie ischemică, boală cerebrovasculară, 
hipertensiune arterială şi o mortalitate crescută de etiologie cardiovasculară. 

e Obezitatea prezintă un risc coronarian independent, cu fiecare kilo- 
gram peste greutatea normală riscul coronarian creşte cu 3,1%. 

e Riscul coronarian al obezității se manifestă şi prin faptul că favorizea- 
ză alţi factori de risc, cum sunt hipertensiunea arterială, dislipidemiile, dia- 
betul zaharat, hiperuricemia, hiperfibrinogenemia şi tendinţa la tromboză. 
Elementul comun al acestora este obezitatea abdominală care favorizează 
insulinorezistenţa şi hiperinsulinismul, determinând tabloul clinic al sin- 
dromului X metabolic. 

II. Obezitatea şi hipertensiunea arterială 

e Obezitatea, în special cea abdominală, este un factor de risc puternic 
şi independent pentru hipertensiunea arterială. 

e Hipertrofia ventriculară stângă creşte o dată cu creşterea IMC, indife- 
rent de vârstă. 

III. Obezitatea şi diabetul zaharat 

Obezitatea, în principal cea abdominală, determină insulinorezistenţa, 
moment important în patogenia diabetului zaharat de tip II, reprezentând 
astfel un important factor de risc diabetogen. Riscul de apariţie al diabe- 
tului zaharat creşte de 40 de ori la un IMC de 30 kg/m? faţă de IMC de 22 
kg/m’. Prin scădere ponderală, apariţia diabetului zaharat scade cu 50%. 
Nu se exclude probabilitatea inducerii de către factorii comuni, genetici 
sau de mediu, atât a obezității, cât şi a diabetului: genetic poate fi alterată 
acţiunea insulinei la nivelul musculaturii scheletice, ceea ce duce la insuli- 
norezistenţa - hiperinsulinism, favorizând astfel depozitarea trigliceridelor 
în tesutul adipos, în condiţiile unui mod de viaţă nesănătos (alimentaţie 
hipercalorică, sedentarism etc). 

Relaţia obezitate - insulinorezistenţa se poate explica prin substanţele 
eliberate de adipocite: acizi graşi liberi (care reduc utilizarea glucozei la 
nivel muscular, ciclul Randle, şi cresc producţia hepatică de glucoza), 
factorul de necroză tumorală (TNF - a (alfa), care induce insulinorezis- 
tenţa, leptina etc. 

IV. Impactul obezității asupra diabetului: 
e Provoacă insulinorezistenţa şi prin aceasta: 
- predispune la diabet de tip II, diabet gestational; 
- creşte riscul instalării definitive a diabetului după un diabet ges- 
tational; 
- creşte necesarul pentru medicaţie orală sau insulina; 
- alterează controlul glicemic. 
e Determină alţi factori de risc: 
- hipertensiune arterială; 
- dislipidemie. 

e Predispune la complicaţii ale diabetului: macrovasculare şi micro- 
vasculare. 

e Teama de creştere în greutate care la adolescenţi poate fi un obsta- 
col în obţinerea controlului glicemic şi o motivaţie de a nu renunţa la 
fumat. 

e Controlul ponderal şi modificarea modului de viaţă reprezintă o meto- 
dă eficientă de prevenire a diabetului zaharat de tip II, inclusiv în situaţiile 
în care este prezentă scăderea toleranţei la gluc “ă sau glicemia bazală 
modificată. 

V. Obezitatea şi dislipidemiile 

Obezitatea abdominală, în principal cea viscerală, este asociată cu disli- 
pidemile aterogene, riscul cardiovascular crescând astfel substanţial. 

Dislipidemiile sunt reprezentate de: 

- hipertrigliceridemie; 

- hiperlipidemie postprandială; 

- scăderea colesterolului - HDL; 

- creşterea raportului col total /col - HDL; 

- creşterea concentraţiei lipoproteidelor de densitate joasă. 

VI. Obezitatea şi sindromul X metabolic 

Obezitatea viscerală, prin insulinorezistenţa pe care o determină, repre- 
zintă prima componentă a sindromului X metabolic. 

VII. Obezitatea şi cancerul 

Obezitatea este asociată cu dezvoltarea diverselor forme de cancer, cele 
mai frecvente fiind: 

- cancerul mamar, uterin şi ovarian (ca urmare a creşterii nivelului de 
estrogeni în exces faţă de progesteron): 

- cancerul de prostată; 

- cancerul de colon şi rect. 

VIII. Alte complicaţii şi asociaţii morbide în obezitate: 
e Patologia digestivă în obezitate este corelată cu: 

- litiaza biliară; 

- steatoza hepatică; 

- hernie ombilicală, inghinală; 

- hemoroizi. 

e Patologia osteo-atriculară în obezitate este un factor de risc pentru: 

- lumbago acut şi cronic; 

- coxartroză, gonartroză. 

e Patologie obstetricală, ginecologică, endocrină: 

- tulburări de ciclu menstrual, infertilitate, hirsutism; 

- macrosomie fetală, defect de tub neural; 

- diabet gestaţional, hipertensiune, cezariene repetate; 

- răspuns redus la prolactină, scăderea conţinutului hormonului de 
creştere, perturbarea hormonilor sexuali (hiperandrogenism la fe- 
mei), secreție sporită de cortizol; 

- hipotiroidie. 

“Alte complicaţii ale obezității: 

- insuficienţă venoasă, tromboză profundă; 

- insuficienţă respiratorie, apnee în somn; 

- celulita, limfedem, micoze; 

“j - incontinenţă urinară; 
- plăgi şi ulceraţii trofice; 
- defect estetic. 
e Scăderea calităţii vieţii. 
Calitatea vieţii obezului este afectată din cauzele enumerate. La acestea 
se adaugă şi probleme de adaptare socială, profesională, familială şi stări 
depresive. 


Riscurile obezității: 

Riscurile determinate de obezitate sunt foarte mari. Ele pot fi apreciate 
printr-o serie de parametri cum ar fi: 

- mortalitatea; 

- asocierea cu diabetului zaharat de tip II; 

- asocierea cu hipertensiunea arterială; 

- asocierea cu dislipidemiile; 

- asocierea cu bolile cardiovasculare; 

- constituirea sindromului X metabolic; 

- complicaţii respiratorii; 

- complicaţii endocrine, ginecologice, obstetricale, cancer; 
- complicaţii ostcoarticulare; 

- scăderea calităţii vieţii. 


Managementul clinic al obezității 


Managementul greutăţii reprezintă acţiunile complexe prin care se rea- 
lizează obiectivele terapeutice propuse: 

e Scăderea ponderală. -« 

e Menţinerea noii greutăți. 

e Profilaxia obezității. 

în cadrul acestor acțiuni se are în vedere întotdeauna: 

e Controlul maladiilor asociate (diabet zaharat, hipertensiune arterială, 

boli cardiovasculare etc.) 

e Controlul complicaţiilor. 

Managementul clinic al obezității cuprinde scăderea ponderală şi men- 
ţinerea noii greutăţi, astfel încât criteriile obezității să fie reduse. 

Strategia de abordare a managementului clinic al obezității se ba- 
zează pe ciclurile „Scădere ponderală - menţinere”. Concret este vorba 
de o scădere ponderală moderată, de aproximativ 10%, obţinută apro- 
ximativ în 3 luni, program ce poate fi repetat până la atingerea greutăţii 
propuse. 

Această strategie este determinată de faptul că greutatea ideală este 
greu de atins şi de menţinut. Totodată se ştie că scăderea ponderală cu 
5-10% este mai uşor de obţinut şi se răsfrânge benefic asupra sănătăţii şi 
previne progresarea patologiilor asociate şi a complicaţiilor. 

e Terapia propriu-zisă a obezității include: 

- dietă subcalorică; 

- terapie comportamentală referitor la regimul alimentar; 

- exerciţiu fizic; 

- tratament medicamentos, în special în patologiile asociate. 

e Educaţie specifică. 

e Monitorizare. 

e Evaluare. 

e Scăderea ponderală în aproximativ 3 luni. 

e Menţinerea ponderală timp de 3-6 luni. Ea se bazează pe dietă mode- 
rat hipocalorică, exerciţiu fizic intensiv, educaţie continuă. 


Profilaxia primară se adresează întregii populaţii şi are drept scop pre- 
venirea obezității. Profilaxia secundară se referă la menţinerea noii greutăţi 
obţinute şi controlul patologiilor asociate obezității. 


Prelegerea 21 
HIPERPROLACTINEMIA 


Heperprolactinemia reprezintă creşterea nivelului prolactinei serice 
peste valorile normale. Ea este fiziologică în timpul sarcinii şi alăptării. 
La gestație, prin hiperplazia celulelor lactotrofe, secundară concentraţiei 
crescute de estrogeni, arealul celular secretant de prolactină (PRL) atinge 
aproximativ 20% din totalitatea țesutului hipofizar. Astfel se asigură nivele 
ridicate de PRL încă din primul trimestru de sarcină, cu creştere proporţio- 
nală cu vârsta a produsului de concepţie până la valori de 150-300 ng/ml 
la naştere. în timpul lactaţiei, sucţiunea mamelonului provoacă, pe fondul 
unei prolactinemii constante, piscuri de până la 200-400 ng/ml. 

Hiperprolactinemia patologică este definită ca o creştere constantă a 
PRL serice peste 20 ng/ml la femeie şi 15 ng/ml la bărbat şi este variabilă 
în funcţie de factorul etiologic (sub 100 ng/ml în hiperprolactinemiile in- 
duse şi peste 100 ng/ml, până la 1000 ng/ml în cele tumorale). 


Etiologia hiperprolactinemiilor patologice: 
(după C. Dumitrache, 1998) 
1. Afecţiuni hipotalamice: 
- infiltrative - histiocitoză X, sarcoidoză; 
- inflamatorii - encefalite; 
- tumori: 
e primare (craniofaringiom, gliom, astrocitom, tuberculom, pinea- 
lom, germinom); 
e secundare (metastaze). 
- traumatisme cranio-cerebrale; 
- afecţiuni vasculare; 
- postiradiere. 
2. Leziuni ale tijei hipotalamo-hipofizare. 
- secţiuni (chirurgicale, traumatice); 
- compresiuni exercitate de tumori ale regiunii hipotalamo-hipofizare; 
- afecţiuni vasculare. 

3. Leziuni hipofizare. 

- tumori hipofizare hipersecretante de PRL; 
- tumori mixte (secretante de PRL şi GH, ACTH, TSH); 
- hiperplazia celulelor lactotrofe; 

- Empty sella. 

4. Medicamentoase: 

- psihotrope (fenotiazide, antidepresive triciclice, etc); 
- antihipertensive; 

- antihistaminice; 

- opiacee şi opioide; 

- hormoni (estrogeni, contraceptive orale); 
- izoniazidă. 

5. Producţia ectopkă de PRL: 

- neoplasm renal; 

- neoplasm bronşic. 

6. Boli endocrine: 

- hipotiroidism primar; 

- boala Addison; 

- carcinom adrenal feminizant; 

- sindromul ovarelor polichistice; 

- hipoglicemia. 

7. Boli cronice: 

- insuficienţă renală cronică; 

insuficienţă hepatică, ciroză. 

8. Leziuni iritative ale peretelui toracic: 

- inflamații, mastite, herpes Zoster; 
traumatisme, stimulare mecanică, arsuri. 

9. Hiperprolactinemia idiopatică 

Hiperprolactinemia patologică poate fi consecinţa unor: 

a) dereglări hipotalamice funcţionale induse de stres psihic, efort, hor- 
moni sau medicamente; 

b) dereglări hipotalamice mecanice: leziuni hipotalamice sau tumori hi- 
pofizare secretarii sau nesecretorii (dar care împiedică circulaţia sângelui 
în vasele porte); 

c) dereglări hipotalamice induse prin stimulări nervoase periferice - sti- 
mulii nervoşi pot avea punct de plecare mamar sau toracic. 

Semiologia clinică este determinată de secreția în exces a prolactinei. 

Sindromul hiperprolactinic la femei se exprimă prin galactoree (spon- 
tană sau abundentă, uni- sau bilaterală, permanentă sau intermitentă), 
uneori modificări ale sânilor. 

Sindromul gonadic, care de obicei primează galactoreei, constă din: 

e tulburări de ciclu menstrual până la amenoree; 

e sterilitate secundară prin anovulaţie; 

e involuţia tractului genital ca urmare a hipoestrogenismului secundar indus. 

Se poate adăuga sindromul metabolic (consecinţă a efectului lipolitic, 
hiperglicemiant şi anabolic proteic al prolactinei). 

Sindromul hiperprolactinic la bărbat asociază sindromul mamar 
(ginecomastie şi rar galactoree) cu cel gonadic (diminuarea libidoului şi 
tulburări sexuale, înfertilitate). 

Sindromul hiperprolactinic apărut prepubertar determină, indiferent 
de sex: 

e anihilarea sexualizării secundare; 

e regresia rapidă a caracterelor sexuale secundare, eventual dobândite 

pubertar; 

e hipotrofia staturală în cazul etiologiei tumorale prin compresiunea 

țesutului hipofizar activ. 

în cazul etiologiei tumorale (prolactinom) se adaugă: 

e sindromul tumoral hipofizar; 

e sindromul de insuficienţă parţială sau globală hipofizară. 

Sindromul mamar din hiperprolactinemie se datorează acţiunii pro- 
lactinei asupra glandei mamare şi capacităţii acestui hormon de a iniţia şi 
menţine secreția lactată. 

Sindromul gonadic este consecinţa inhibării de către prolactina în ex- 
ces a pulsaţiilor gonadotropilor cu insuficienţă gonadică secundară. 

Date de laborator: 

e prolactina bazală: valorile prolactinei sunt crescute în normă - 0-20 

ng/ml la femeie şi sub 10 ng/ml la bărbați); 

e testul de frenaj cu L-Dopa determină în mod normal scăderi ale pro- 
lactinei cu un maximum la 180 minute după administrarea a 500 mg 
L-Dopa per os. 

Testul este negativ în caz de adenom prolactinic voluminos şi hiperse- 

cretant: 

e Testul de stimulare cu TRH (200-400 ug TRH administrat 1.v.): 
normal după 30 minute valorile prolactinei cresc net; creşterea este 
moderată sau nulă în adenomul prolactinic; 

e Gonadotropii urinari şi plasmatici sunt scăzuţi; 

e Estrogenii şi complexul pregnandial (CPG) la femei şi testosteronul 
la bărbaţi sunt scăzuţi. 


Tratamentul hiperprolactinemiei este individualizat în funcţie de etio- 
logie şi are ca obiective: 

e anihilarea factorului ce determină excesul de PRL; 

e îndepărtarea sursei tumorale; 

e normalizarea nivelului prolactinemiei serice şi relansarea gonadosta- 

tului; 

e corectarea insuficienţei uni- sau pluritrope asociate; 

e prevenirea şi tratarea bolilor ce asociază exces de prolactină. 

în cazul prolactinomului (cauza frecventă de hiperprolactinemie), trata- 
mentul vizează îndepărtarea sursei de prolactină prin următoarele mijloace: 

- medicamentos (bromcriptină în doze mari); 

- chirurgical (hipofizectomie prin abord transfenoidal sau transfrontal); 

- radioterapie (în doze mari > 10.000 r); 

- tratament combinat. 

în hiperprolactinemiile patologice de altă etiologie, obiectivul terapeutic 
principal este înlăturarea agentului etiologic (prin evitarea stimulării mami- 
lonului, tratamentul unor plăgi toracice, întreruperea unor medicaţii). 

Punerea în repaus a celulelor secretoare se poate face cu agonişti dopa- 
minici (bromcriptină în doze medii), hormoni tiroidieni (în doze inhibitoa- 
re ale TRH). 

Bromcriptină reprezintă tratamentul de elecţie al hiperprolactinemiilor 
patologice, indiferent de etiologia lor, şi poate fi folosită şi pentru suprima- 
rea secreției lactate la femeile cu mastită puberală sau inhibarea lactaţiei 
la femeile cu naştere prematură. 

Acţionând asupra receptoriilor dopaminergici de pe suprafaţa celulei 
(normale sau tumorale), bromcriptină inhibă sinteza şi secreția prolactinei 
(efect antisecretor la doze de 5-10 mg/zi), iar în cazul prolactinoamelor 
reduce volumul tumoral, exercitând, la doze mari (10-30 mg/zi), efect ci- 
tolitic antitumoral. 

ANEXA | 


Table 1 
Values, names and symbols of the prefixes 
recommended for use according to SI 
Coefficient Prefix Symbol 
10-3 milli m 
10-6 micro H 
10-9 nano n 
10-12 pico P 
10-15 femto f 
10-18 atto a 
10 3 kilo k 
10 6 mega M 
10 9 g'ga G 
10 12 tera T 
10 15 peta P 
10 18 exa E 
Table 2 


Conversion table for concentrations of main biochemical parameters 
(from ''mg/dl" to ''mmol/1"') 


PARAMETER UNITS MULTIPLY-BY | NEW(SD UNITS 
GLUCOSE mg/dl 0.05549 mmol/1 
CREATININE mg/dl 88.4 umol/1 
CHOLESTEROL mg/dl 0.0258 mmol/1 
TRIGLYCERIDE mg/dl 0.0113 mmol/1 
BILIRUBIN mg/dl 17.1 umol/1 

Table 3 


Conversion table for <:oncentrations of main hormona parameters 


Hormon e Old units Multiply-by New(SI) units 
însulin (URI) mU/1 7.184 pmol/1 
C-peptide ng/i 330.0 pmol/1 
Glucagon ng/1 0.2869 pmol/1 
Somatostatin ng/1 0.625 pmol/1 
STH ng/i 47.0 pmol/1 
ACTH ng/1 0.222 pmol/1 
P-endorphin ng/1 0.2899 pmol/1 
Cortisol Hg/1 2.759 nmol/1 
Aldosterone ng/1 2.774 pmol/1 
Prostaglandins (A1+E1) Rg/1 2.969 nmol/1 
Prostaglandin F2a Hg/1 2.835 nmol/1 


Note: Mol = the number of grams ofthe substance, quantitatively equal to 


its molecular weight. 


Table 4 


Conversion table for main nuclear medicine parameters 


Parameter 


SI name(symbol) 


Old name(symbol) 


Formula 


Energy dose 


Gray(Gy) 


Rad(rd) 


lrd=10-2Gy 


Activity of a 
radioactive substance 


Becquerel(Bq) 


Curie(Ci) 


ICi=37GBq 


ANEXA | 


Valorile normale ale testelor bazale 
şi dinamice în explorarea funcţiei endocrine 


Hipotalamusul 
Vasopresina plasmatică - 2,5 - 8 ng/L/ 1 - 4,5 pmol/L. 
Test la deshidratare cu pierdere a 3-5% din greutatea corporală: în 


normă densitatea urinară > 1010 - 1015; osmolaritatea urinară 400 - 800 
mOsm/kg. 


Hipofiza 

STH (GH) bazai - 5-1 Ong/mL (10-20mUT/L); 

- teste de inhibiție prin hiperglicemie provocată: GH < 1 ng/mL (2mUT/L),; 

- test de stimulare cu insulina 0,1 U kg/corp: GH creşte la >10 ng/mL 
(20 mUTI/L). 


Prolactina < 20 ng/ mL (M<450U/L, F<600 U/L). 
TSH bazai - 0,5-5,7mU/L; 
TSH după stimulare cu TRH> creşte cu > 5mL7L; 
ACTH bazai - 3-15 pmol/L; ritm circadian. 
FSH faza foliculară - 1-9 U/L; 
e vârf ovulator- 25-30 U/L; 
e faza Iuțeală - 1-12 U/L; 
FSH bărbați - 5-20 UI/L; 
LH faza foliculară -12 U/L; 
e vârf ovulator - 25-100 U/L; 
efaza Iuțeală- 1-12 U/L 
LH bărbați - 5-20 UT/L; 
GUT (gonadotropi urnări totali) - 10-20 U şoarece (activitate biologică). 


Tiroida 
ioduria (iodul anorganic urinar) peste 50 ug/lg creatinină/24h; 
PBI (protein bound iodine) - iodemia proteică - 4-8 ug/dL; 

tiroxina (T4) -4-11 ug/dL (70-140 nmol/L); 
triiodtironina (T3) - 80-220 ng/dL (1,2 - 3 nmol/L); 
free T, - 9-22 pmol/L; 
thyroxin binding globulin (TBG) -7-17 mg/L; 
RIC (radio-iodo-captarea) - 5-10%/2 h; 
- 10-20%/24 h; 
anticorpi antitiroidieni (antitireoglobulina şi antimicrozomiali-antipe 
roxidază): titru > 1/20, 


Paratiroida 

calcitonina < 50 pg/mL / < 27pmol/L; 

parathormonul (PTH) < 10-65 pg/mL; 

calciul ionizat 4-4,6 mg/dL (1-1,5 mmol/L) 
total - 9-10,5 mg/dL (2,2-2,6 mmol/L) 

fosforemie - 2,5-4,5 mg%; 


Pancreasul 

insulina plasmatică - 5-20 uLI/mL; 

peptida "C" plasmatică - 0,5-2 ng/mL; 

glucagonul plasmatic - 50-100 pg/mL; 

glicemia ajeun - 75-115 mg/dL; 

test de toleranță la glucoza - glicemia la 2 ore; 
normal < 140 mg/dL; 
toleranță anormală la glucoza: 
140-200 mg/dL; 
diabet zaharat > 200 mg/dL; 

Hemoglobina glicozilată sub 8% (HbAL.); 


Corticosuprarenala 
Cortizolemia matinală (8 a.m.) - 8-24ug/dL; 
la4p.m.-2-15u.g/dL. 
In cursul testului la dexametazon: cortizol < 5 ug/dL; 
17-OHCS urinari - 2-10 mg/zi sau 4mg/lg createnină urinară/24 h; 
17-KS urinari: femei -4-15 mg/zi; 
bărbați - 7-25 mg/zi; 
DHEA- 0,2-20 ug/L; 

DHEAS - 0,8-3,4 ug/dL; 

17-a (alfa) - hidroxiprogesteron: femei - 0,3-4,2 ugL; 
bărbați - 0,5 - 2,5 ug/L; 

aldosteronul plasmatic < 8 ng/dL; 

activitatea reninică a plasmei în ortostatism 3,2 +1,1 ng/mL/ h. 


Medulosuprarenala 
- Catecolamine serice: 
e adrenalina - 30-95 pg/mL (170-520 pmol/L); 
e noradrenalina - 15-475 pg/mL (0,2-2,9 nmol/L); 
- Catecolamine urinare: 
e adrenalina < 50 ug/zi; 
e totale (adrenalina şi noradrenalina) < 120 ug/zi; 
e acid vanilmandelic < 6-8mg/zi (< 35 umol/zi). 


Gonadele 
- Estrogenii plasmatici: 
e femei - bazai 20-60 pg/mL (70-220pmol/L) 
vârf ovulator > 200 pg/mL (> 740 pmol/L); 
e bărbaţi - <50 pg/mL ( < 180 pmol/L). 
- Progesteronul plasmatic: 
e femei - faza Iuțeală 10-20 ng/mL (30-64 nmol/L); 
e faza foliculară < 2 ng/mL (< 6 nmol/L); 
e bărbați - < 2 ng/mL (< 6 nmol/L); 
CPG (complex pregnandiol urinar) - 4-6 mg/24 h, în ziua 21 a ciclului 


menstrual. 


Testosteronul plasmatic 

e Femei - < 1 ng/mL ( < 3,5 nmol/L). 

e Bărbaţi - 3-10 ng/mL (10-35 nmol/L) prepubertar - 0,05-0,2 ng/mL 
(0,2-0,7 nmol/L) 


337 


14. New Logic Marketing - Endocrinology Links 
http://yww.newlogicmarketing.com/endocrinology.htm 


15. Penn State Endocrinology Links 
http://yww.hmce.psu.edu/endocrinology/links/ 


16. Sicklehut Endocrinology Links 
http://y ww .sicklehut.com/endocrinology/index.asp 


17. The Society for Endocrinology 
http://www.endocrinology.org/ 


18. The Society for Endocrinology - Links to other sites 
http://yww.endocrinology.org/SFE/gateway.htm 


19. Web site for Endocrinology. 
http://endo.endojournals.org/ 


20. Yahoo 
http://www.yahoo.com/ 

3. Doctor's Guide- Global Edition 
http://www.docguide.com/ 


4. DR. ROSE'S PERIPHERAL BRAIN 
http://faculty.washington.edu/momus/PB/tableofe.htm 

. Editura Teora 
http://www.teora.ro/ 


6. ENDOCRINE SYSTEM 
http://www.univ-st-etienne.fr/lbti/Mednuc1/AtlasEnd/aindex.htm 


7. ENDOCRINOLOGY LINKS 
http://www.il-st-acad-sci.org/health/endolink.htm1 

. Endocrinology Links 
http://www.fpnotebook.com/END79.htm 


9. Google 
http://www.google.com/ 


10. Hardin MD : Endocrine System, Endocrinology & Hormones 
http://w ww .Lib.uiowa.edu/hardin/md/endocrin.html 


11. Harrison's Online: Home 
http://harrisons.accessmedicine.com/ 


12. IDF - International Diabetes Federation 
http://www.idf.org/home/ 


13. Links to Endocrinology Resources. 
http://www.geocities.com/medcin/endocrn.html 

